IOSA TULNUKAD 


Ületamatutele meistritele Rosny-vanemale ja Herbert Wellsile, samuti kirjanikele, kes kunagi 
nende asemele astuvad. 


PROLOOG 


Kui ma tol märtsihommikul oma vana sõbra doktor Clairi uksekella helistasin, ei osanud ma 
aimatagi, et varsti kuulen kõige ebatõenäolisemat, kõige fantastilisemat jutustust. Hoolimata sellest; 
et me mõlemad alles hiljuti saime kolmekümneaastaseks, nimetan teda vanaks sõbraks, sest meie 
sõprus pärineb lapsepõlvest ja alles aastat neli tagasi kaotasime millegipärast teineteist silmist.. 

Ukse avas, õigemini paotas vanake mustas kleidis, nagu neid siinkandis kannavad kõik elatanud 
naised. 

»Kui te vastuvõtule tulite, siis tulite asjata,” torises ta. ,,Doktor täna vastu ei võta, ta jändab oma 
katsetega!” 

Clair oli suurepärane arst, kuid ta ei praktiseerinud. Küllaldane jõukus võimaldas tal peaaegu 
kogu oma aja pühendada keerukatele uurimistöödele bioloogia alal. ISakodus Rouffignac'i lähedaloli 
ta sisse seadnud laboratooriumi, mis isegi välismaa teadlaste tunnistuste järgi oli üks maailma 
paremaid. Suure tagasihoidlikkuse tõttu oli Clair oma harvades kirjades neid uurimistöid ainult 
vihjamisi maininud, kuid meedikute hulgas liikuvate kuulduste järgi taipasin, et ta oli üks nendest 
kogu maailmas leiduvatest entusiastidest, kes olid asunud lahendama vähktõve probleemi. 

Vanake silmitses mind umbusklikult. 

»Ei, arstiabi ma ei vaja,” vastasin talle. »Öelge doktorile ainult, et teda soovib näha Frank Bory.” 

»»Ah, tähendab, teie oletegi monsieur Bory? Siis on teine asi. Ta ootab teid.” 

Samal ajal kostis koridorist sügav, madal hääl: 

»Mis juhtus, Madeleine? Kes seal on?” 

»»See olen mina, Sjova!” 

»Pagana pihta! Tule sisse!” 

Oma venelannast emalt oli Clair pärinud šaljapinliku-bassi, siberi kasaka sihvaka figuuri ja 
eesnime Vsevolod; isalt, puhtavereliselt lõunaprantslaselt, pärinesid tõmmu nahk ja juuksed, mis olid 
nii tumedad, et me kutsusime teda üliõpilaspõlves Mustaks Valguseks (,,clair” tähendab ,,valgust”). 

Ta astus kahe tohutu pika sammuga minu juurde, pidi mul võimsa survega peaaegu käe välja 
väänama, andis õlale heasüdamliku matsu, mis mul põlved nõtkuma pani, - minul, kes ma olin 
tormajana ragbit mänginud! -ja selle asemel et mind tavaliselviisil otsekohe oma kabinetti kutsuda, 
tiris mind millegipärast tagasi uksele. 

»Kui tore päev!” ütles ta pidulikult. ,,Sina tulid - ja päike paistab! Tõsi küll, ma ootasin sind alles 


õhtuse bussiga...” 


»Sõitsin oma autoga. Aga vabanda, võib-olla ei tulnud ma sobival ajal?” 

»Mine ikka, mitte midagi selletaolist! Mul on põrgulikult hea meel, et sind näen. Kuidas su töö 
läheb? Mida teeb teie uus patarei?” 

»»1SS..., ära küsi. Saju tead, et ma ei saa sellest rääkida.” 

»Hea küll, hea küll, salapärane aatomifüüsik! Muuseas, suur tänu radioaktiivsete isotoopide eest, 
mis sa saatsid. Neist oli mulle palju kasu. Aga rohkem ma sind niisuguste palvetega ei tülita. Mul on 
midagi paremat.“ 

»Paremat?” imestasin mina. ,,Mis see on?” 

»Lss..., ära küsi,” katkestas ta mind. ,,Ma ei saa sellest rääkida! 

Meie tagant koridorist kostsid kerged sammudja mulle näis, et paokil ukse taga vilksatas sale 

naisesiluett. Kuid ilmselt see vaid näis mulle, sest nii-palju kui teadsin, ei olnud Clair abielus ega 
tundnud naiste vastu huvi. 

Nähtavasti tabas ta mu pilgu, sest otsekohe haaras ta mul õlgade ümbert kinni.ja pööras mind 
seljaga ukse poole: 

»Las ma vaatan sind! Sa oled ikka endine, ei ole põrmugi muutunud. Noh, lähme sisse.” 


»Aga sinu kohta seda öelda ei saa. See pole küll kompliment, aga sa oled vanemaks jäänud!” 


»» Võimalik, võimalik.: Palun, astu sisse!” 

Clairi kabinet oli mulle hästi tuttav. Kapid olid siin täis raamatuid, millest ainult vähestel oli 
midagi tegemist meditsiiniga. Kabinetis ei olnud kedagi, kuid õhus oli tunda nõrka peent aroomi. 
Meeldivat lõhna sisse hingates nohistasin tahtmatult ninaga. Clair pani seda tähele ja seletas 
küsimusi ennetades: 

» Ah jaa, mõne päeva eest käis siin üks kuulus näitlejanna- tuli vastuvõtule. Tema lõhnaõli on veel 
praegugi. tunda. Lihtsalt imestamisvääme, milleni on jõudnud keemia!” 

Algas hüplev vestlus; nagu ikka sellistel puhkudel. Ma jutustasin Clairile oma ema surmast ja olin 
hämmastunud, kui kuulsin vastuseks: 

»Ah nii? Väga hea!” 

»Kuidas ,,väga hea”?” hüüatasin nördinult ja kurvalt. 

»Ei, ma tahtsin öelda, et nüüd saan ma aru, miks sa nii kaua ennast ei näidanud, Tähendab, sa jäid 
täiesti üksi?” 

»Jah.” 

»Noh, sel juhul on mul sulle võib-olla pakkuda midagi huvitavat. Esialgu on see siiski ainult 
projekt. Õhtul jutustan.” 

» Aga kuidas elab su laboratoorium? Kas on midagi uut?” 

»Tahad.vaadata? Lähme!” 

Laboratoorium, mis oli sisse seatud pärast seda, kui ma neli aastat tagasi viimati siin olin, paiknes 
suures valges, veidi piklikus toas ja hõivas kogu tagumise majapoole. Põgus pilk pani mind 
vaimustusest vilistama. Juba lävelt nägin mikromanipulaatorit ja tehissüdant. Kõrvalolevast 
pimedast ruumist paistis. tohutu suur rõntgeniaparaat. Keset laboratooriumi seisis laual kerge katte 
all veel mingisugune riist. 

»Mis see on?” küsisin. 

»»On üks väike asjake. See ei ole, veel valmis. Lihtsalt mudel...” 

»Ma ei teadnudki, et sa ise endale uusi aparaate konstrueerid. Tahad, ma aitan sind? Ma olen 
ikkagi füüsik.” 

» Vaatame. Igatahes mitte praegu. Esialgu eelistan sellest mitte rääkida.” 

»Nagu soovd,” ütlesin solvunult. ,, Aga kui see masinavärk su nina all plahvatab...” 

Mind katkestas uksekell 

» Tont võtaks! Madeleine läks välja, mul tuleb avama minna. »Üksi jäänud, lähenesin 
salalapärasele aparaadile, kergi!asiri ilma eriliste tseremooniateta katte ja... targusin ammuli sui 
paigale. Primitiivse skeemi asemel oli mu ees suurepärane konstruktsioon metall- ja klaastorudest, 
mitut liiki lampidest ja pingule tõmmatud juhtmetest. Arvukatel skaaladel näitasid kummalised 
kaksikosutid suurusi, mis olid mulle tundmatud. Ma olin igasuguse aparatuuriga harjunud - meie 
laboratooriumis oli palju aparaate, mõned neist üsna keerukad -, kuid mitte midagi sellist ei olnud 
ma oma elus näinud. 

Kuuldes koridoris sõbra rutakaid samme, langetas in kähku katte serva ja pöördusin ükskõikset 
nägu tehes akna poole, mille taga rohetas aed. 

»Lapsel on difteeria,” seletas Clair. ,, Mu kolleeg on kuhugi sõitnud. Pean ise minema. Otsi endale 


kabinetis raamat, istu ja loe.” 

» Tahad, ma viin sind kohale? Mu auto on ukse ees.” 

»Suurepärane! Minu oma tuleks veel garaažist välja ajada.” 

Rooli taga istudes jätkasin mõtrsklemist kõikide nende kummaliste asjaolude üle, mida olin tähele 
pannud. Clair ootas mind alles õhtuks ja sattus ilmselt segadusse, kui ma varem saabusin. Ta pidas 
mind mõned minutid lävel kinni, olgugi et väljas oli jahe, kui mitte rohkem öelda. Ma nägin 
koridoris vilksatavat naisesiluetti ja otsekohe pärast seda kutsus, Clair mind majja. Kui ta sai teada, 
et mu ema on surnud ja ma olen nüüd terves maailmas täiesti üksi, näis ta millegipärast olevat väga 
rahul. Ja lõpuks see kummaline aparaat... Pagan võtaks, ma ei taibanud üldse, mis otstarve sellel võis 
olla! Pealegi veel bioloogialaboratooriumis! Ja kes 

oli selle leiutanud? Clair? Võimalik. Aga monteerinud? Meenutades skeeme, mida Clair oli 
instituudis monteerinud ja kokkujootnud, pidin tahtmatult muigama. 

Me peatusime üksildase talumaja juures. Clair oli ära ainult veerand tundi. 

» Tühi asi. Saime õigel ajal jaole. Mu kolleeg jätkab ravi.” 


»Sa ei praktiseeri praegu üldse?” 

»Ei. Pole aega. Üht-teist teen ainult siis, kui doktor Gautier ära sõidab või mind konsulteerima 
kutsub.” 

Kui olime tagasi jõudnud, palus Clair mul auto garaaži ajada ja aitas mu kohvrid viia tuppa, kus 
ma siin viibides tavaliselt elasin. See tuba oli tema oma magamistoa kõrval ja mööda minnes kuulsin 
ukse tagant mingisugust liikumist 

Nagu võis oodata, oli Clairi vana teenijanna Madeleine'i valmistatud eine suurepärane. Clair ise 
aga oli sõnakehv. Nähtavasti tekitas miski talle muret ja ärevust Kui ma ütlesin, et kavatsen pärast 
einet Les Eyzies'sse ühele sõbrale külla sõita, ohkas ta ilmse kergendustundega ja ütles, et ootab 
mind kella seitsmeks. 

Les Eyzies's kohtasin paleontoloog Bouchardi, kes jutustas mulle hämmastava loo. Pool aastat 
tagasi olevat kogu ümbruskonnas tekitanud ärevust ,,kuradid”, keda nähti Rouffignaci lähedal 
metsas. Käisid isegi kuuldused, et kuradid on doktor Clairi endaga kaasa viinud, kuid see oli juba 
ilmne väljamõeldis, sest mõni päev pärast seda, kui kuradid olid ,.rohelises tulesambas” kadunud, 
selgus, et doktor on elus ja terve. Ta oli need päevad. lihtsalt oma laboratooriumis istunud ja 
jäljekordset katset teinud. 

Kõige huvitavamaks kogu selles loos osutus järgmine asjaolu. Vähemalt viisteist talupoega 
vandusid, et nad nägid kuradeid oma silmaga. Kuradid sarnanesid inimestega, kuid neil oli 
üleloomulik võime ainuüksi pilguga sundida inimest paigale jääma. Politseiprefekt ja Perigordi 
Piiskop andsid kumbki oma liinis käsu juurdlust alustada... 

Kuid ametiisikute juuresolekul ei käitunud talupojad kaugeltki nii enesekindlalt ja lõpuks kõik 
vaibus. 

»Aga siiski pean teile ütiema,” lisas Bouchard, ,,et ööl, mil kurikuulsad kuradid olevat kadunud, 
nägin ma ise Rouffignaci kohal taevas eredat valgusesähvatust.” 


Selles loos ei olnud tegelikult mitte midagi iseäralikku. Selliseid jutte võib kuulda kuipalju tahes 
ja kus tahes. Millegipärast äratas see siiski mu tähelepanu ja ma isegi seostasin seda mõttes Clairi 
veidrustega. 

Kui ma tagasi jõudsin, näis Clair palju rahulikum, just nagu oleks ta pärast pikaajalist kõhklemist 
lõpuks mingisugusele kindlale otsusele jõudnud. Söögitoas ootas meid laud, mis oli kaetud kolme 
inimese jaoks. ,,Ennäe, sul on veel üks külaline,” märkisin mina. 

»Ei, aga ma tutvustan sind oma naisele.” 

»Naisele? Sa oled abiellunud?” 

Endamisi aga mõtlesin: ,,Siluett!” 

»» Ametlikult ei ole ma veel abielus. See on siiski lähimate päevade küsimus. Niipea kui 
dokumendid kätte saame. Ulna on välismaalane.” 

Clair takerdus hetkeks. 

»Ta on pärit Skandinaaviast. Soomlanna. Prantsuse keelt räägib ta veel väga halvasti, nii et ära 
imesta.” 

»» Tähendab, sina oskad siis soome keelt? See on uudis 

»Ma õppisin soome keele ära möödunud aastal, kui Soomes ringi rändasin. Olin seal kümme 
kuud. Kas ma siis sulle ei kirjutanud?” 

»Mitte sõnagi. Ja mina arvasin, et soome keel on väga raske!” 

» Ongi. Aga sa ei tunne mu võimeid - slaavi veri...” 

Ja vestlust katkestades hüüdis Clair valju häälega: 

»Ulna!” . 

Lävele ilmus pikakasvuline ja sale, kahvatukuldsete juuste, määramatut - halli või rohekassinist 
värvi silmade ja korrapäraste näojoontega tütarlaps. Ta oli väga ilus, kuid temas oli midagi 
ebatavalist, olgugi et ma ei suutnud aru saada, mis see oli. Võib-olla kullakarva nahk, mis oli nii 
teravas kontrastis väga heledate juustega? Või liiga väike suu? Või kujutlematult suured silmad? Või 
kõik see kokku? 

Ta kummardas nõtkelt, ulatas mulle käe, mis näis olevat hämmastavalt pikk, ja ütles tasase laulva 
häälega mõned sõnad. 

Lauas istusin Ulna vastas. Mida kauem ma teda jälgisin, seda segasemaks muutusid mu tunded. 
Ta käsitses kahvlit ja nuga külialt osavasti, kuid ta liigutustes ei olnud seda alateadlikku 
automaatsustl mis tuleneb pikaajalisest harjumusest. . 

Kogu lõunasöögi ajal ei öelnud ma kahte sõnagi. Seevastu Clair rääkis kahe eest. Vana Madeleine 
osutus haruldaseks kokaks isegi siinse maanurga kohta, kus kõik perenaised olid oma 
toiduvalmistamiskunsti poolest kuulsad. Mu sõber tegi oma veinikeldris tõelist laastamistööd: Ma 
panin aga tähele, et Ulna sõi väga vähe ega joonud tilkagi, mida ei saa öelda doktori ja, kui aus olla, 
ka minu enese kohta. Lõunasöögi lõpu eel sain oma hämmeldusest siiski jagu ning omandasin uuesti 
liikumis ja kõnevõime. Ulna vaikis kogu aegja vaatas ainult vahetevahel Clairile otse silma. Mulle 
jäi kummaline mulje, et nad lihtsalt ei anna pilkudega edasi oma tundeid, vaid vahetavad mõtteid. 

Pärast magustoitu pani Clair salvrätiku hoolikalt kokku, tõukas tooli lauast eemale ja võttis istet 
madalas tugitoolis küdeva kamina ees. Ta andis käevilpega märku, et ma ta vastu istuksin, ja tegi 
teenijannale korralduse kohvi serveerida. Ulna väljus. Varsti tuli ta tagasi, käes neljaks murtud 
ajaleht. Clair võttis selle ja ulatas mulle. Kui nägin, et ajaleht on pool aastat vana, kavatsesin seda 
juba Clairile tagasi anda, kuid märkasin äkki lehekülje alumises ääres artiklit, millele oli punase 
pliiatsiga joon ümber tõmmatud: 

» JÄLLE LENDAVAD TALDRIKUD! 


Kansas City, 2. oktoobril. 

Pöördudes eile õhtuhämaruses tagasi treeninglennult hävitajal F -109, märkas leitnant George K. 
Simpson seenior umbes 25 008 jala kõrgusel kettataolist laiku, mis liikus suure kiirusega. Ta alustas 
tundmatu eseme jälitamist ja jõudis sellele järele. Ilmnes, et tegemist oli tohutu suure teravaservalise 
kettaga, mille läbimõõt võis silma järgi hinnatult olla kuni üheksasada jalga ja paksus keskosas - 
ligikaudu viisteist jalga. 

Leitnant Simpsoni hävitaja mõõteriistade järgi võis otsustada, et ketta liikumiskiirus ületab tuhat 


miili tunnis. 

Jälitamine oli kestnud umbes kaksteist minutit, kui pilpot äkki taipas, et salapärane ese lendab 
parajasti üle N. laagri, mille kohal ei tohi mingil juhul vilbida ükski välismaise päritoluga 
lennuaparaat. Instruktsioon ei võimaldanud kahtlusi ja leitnant Simpson ründas lendavat ketast. 
Ründamise hetkel oli ta kettast umbes kahe miili kaugusel ja sellest veidi kõrgemal. Maksimaalse 
kiirusega pikeerides tulistas piloot välja lahingurakettide seeria. 

»Ma nägin,” jutustab ta, ,,kuidas mu raketid vastu metallsoomust põrgates plahvatasid. Järgmisel 
silmapilgul purunes mu lennuk tükkideks ja ma lendasin oma hermeetilises kabiinis alla. Õnneks 
hakkas langevari tööle!,” 

Seda stseeni jälgisid maapinnalt arvukad tunnistajad. Praegu uurivad eksperdid leitnant Simpsoni 
lennuki rususid. Mis aga puutub saladuslikku kettasse, siis see tõusis tohutu kiirusega vertikaalselt 
taevasse ja kadus.” 

Ma tagastasin ajalehe Clairileja märkisin skeptiliselt: 

»Nagu mäletan, lükkas ameeriklaste ametlik aruanne juba ammu selle valeteate -ümber. 
Tõepoolest keeruline olukord. Kas sa ei leia?” 

Mu sõber ei vastanud. Ta vangutas pead, kummardas, võttis pihtidega kaminast söe ja süütas 
hoplikalt piibu. Suitsetanud mõne mahvi, andis ta teenijannale märku kohvi valada. Ulna keeldus 
kohvist. Meie Clairiga jõime oma tassid vaikides tühjaks. 

Clair kõhkles. Ma tundsin teda ammusest ajast ja sain aru, et ta praegu küsib endalt veel kord, 
kuidas toimida. Lõpuks valas ta klaasidesse konjakit, vaatas mulle otse silma ja alustas: 

»Ssa tead, et ma ei ole füüsika alal päris võhik. Sa tead ka seda, et ma olen veendunud realist, 
»taktide inimene.”, nagu ütlevad inglased. Niisiis, sellest ,,lendvast taldrikust” võin ma sulle üsna 
palju jutustada. Palun ära vaata pudelite poole. Tõsi küll, neid on kenake hulk lauale koguuenud, aga 
ma kinnitan sulle, et neil ei ole mitte midagi tegemist sellega, mida sa nüüd kuuled. Juba ammu 
otsustasin, et esimesel kohtumisel jutustan sulle kõik. Nüüd siis kuula mu lugu. Sea ennast tugitoolis 
mugavasri sisse, sest jutt tuleb pikk.” 

Ma katkestasjn teda: 

»Mul on kohvris väike magnetofon. Kas sa lubad, et ma su jutu lindile võtan?“ . , Nagu soovid. 
See oleks isegi kasulik.” 

Vaevalt olin magnetofoni paigale seadnud, kui Clair kõnelema hakkas. Ta esimeste sõnade ajal 
langes mu pilk Ulna käele, mis lebas tugitooli toel. Nüüd mõistsin ma, miks see käsi näis nii ahtake 
ja pikk: seloli ainult neli sõrme! 


I peatükk DOKTOR CLAIRI JUTUSTUS 


»Nagu sa tead,” alustas Clair, ,,olen ma üsna hea kütt. Või vähemasti peetakse mind heaks kütiks, 
kuigi ma harva püssi kätte võtan. Mõningad looduslikud eeldused, esmajoones aga suur hulk 
jahiõnne — ja ma ei tule kunagi tühja kotiga koju. Niisiis, möödunud aasta esimesel oktoobril — 
pane hästi tähele kuupäeva! — hakkas juba hämarduma, kuid ma ei olnud veel midagi lasknud. Mõnel 
muul ajal ei oleks see mind vähimalgi määral kurvastanud: ma eelistan elusaid loomi vaadelda, mitte 
neid tappa, sest oma katsete käigus tapan ma neid kahjuks juba niigi liiga palju. Järgmiseks päevaks 
aga olin külla kutsunud Rouffignaci linnapea, et temalt üht teenet paluda, ja see mees armastab 
ulukipraadi. Sellepärast. otsustasin laterna abil veidi salakütti mängida. 

Päike olijust loojunud, kui hakkasin minema üle Magniou' välu, mis on metsa keskel. Aga sa ju 
tead seda välu niisama hästi kui mina: see on üleni kaetud kanarbiku ja muude taimedega ning 


ümberringi kasvavad tammed ja kastanid. Päeval on see välu üsna maaliline, kuid videvikus jätab 
pahaendelise mulje. Kuigi ma ei ole nõrganärviline, oleksin tahtnud metsast võimalikult kiitesti välja 
jõuda. Aga juba välu serval komistasin tammejuurele, lõin pea täie hooga vastu tüve ja kaotasin 
otsekohe teadvuse. 

Toibudes ei hakanud ma esitama klassikalisi küsimusi, nagu ,,Kus ma olen?”. Pea lõhkus, kõrvus 
undas ja ma kartsin algul, et mul on koljumurd. Õnneks osutus see kartus asjahtks. Mu käekella järgi 
oli kell üks, öö oli pilkane; tuul oli tugevnenud ja murdis puude oksi. Siis ilmus välu kohale kuu, mis 
ujus välja tumeda pilve tagant; pilve servad sarnanesid nõidusliku helendava pitsiga. 

Ma tõusin istukile ja hakkasin otsima oma püssi, mille veidi enne kukkumist olin õnnekombel 
tühjaks laadinud. Kobasin kätega märjas rohus ja kõdunenud raagudes, kuni mulle sattus pihku püssi 
laad. Püssi kepina kasutades ajasin ennast pikkamööda püsti. Mu nägu oli pööratud 

välu poole. Tõusmisel ilmusid mu vaatevälja üha uued esemed ja lõpuks, nägin ka seda eset. 

Algul näis see mingisuguse tumeda massma, millegi kuplitaolisena, mis kõrgus 
kanarbikupuhmaste kohal ja oli phneduset peaaegu eristamatu. Siis aga väljus kuu hetkeks pilvede 
tagant ja ma nägin otsekui välguvalguses kumerat soomust, mis läikis nagu metall. Pean tunnistama, 
et mul hakkas hirm. Magniou välult otse läbi metsa lähima teeni jõudmiseks kulub tublisti pool 
tundi, ja pärast seda, kui suri vana veidrik, kellelt see koht oma nime sai, ei käi siin mõnikord 
nädalate viisi ükski hing. Ma liikusin tasahilju edasi, jõudsin tihniku servani ja silmitsesin 
kastanitüve tagant välu. Sealoli kõik liikumatu. Ei valgushelki ega tulukest. Ainult see ebamäärane 
mass, mis isegi musta metsa taustal paistis tume. 

Siis vaibus ootamatult tuul. Vaikuses, midahäiris ainult kuivade raagude vaevukuuldav 
praksumine - vististi läks mööda rada metssiga - kuulsin äkki nõrka oiet. 

Sa tead, et ma olen arst. Seepärast, olgugi et ma ei olnud veel ise õieti teadvusele tulnud, 
otsustasin kõigepealt abistada olendit, kes nõnda oigas; need olid ilmselt mitte looma, vaid inimese 
oiged. Otsisin üles oma laterna, lülitasin selle sisse ja suunasin valguskiire otse enda ette. See 
peegeldus tagasi tohutu suurelt läätsekujuliselt metallkorpuselt. Ma lähenesin sellele põksuva 
südamega. Kaeblikud oiged kostsid vastaspoolselt küljelt Ma asusin teele ümber metall-läätse, 
takerdudes põõsastesse, kriimustades ennast okstega, pomisedes vandesõnu ja igal sammul 
komistades; jalad kandsid mind veel halvasti. Äkki tärganud põletav uudishimu panimind hirmu 
unustama. Oiged kostsid nüüd selgemini; mu ees oli metalluks - avatud luuk, mls viis aparaadi 
SISEMUSSE. 

Mu latern valgustas täiesti tühja kambrit ja selle tagaseinas olevat valgest metallist ust. 
Metallpõrandal lamas inimene - vähemalt algul pidasin teda inimeseks. Tal olid pikad hallid juuksed 
ja mulle näis, et ta on rõivastatud vastu keha liibuvasse, siidina läikivasse rohelisse trikoosse. 
Peahaavast nirises tumedat verd. Kui ma ta kohale kummardusin, lakkas ta oigamast, võpatas ja suri. 


Siis astusid kambri tagaukse juurde. See oli suletud nii tihedalt, nagu ei oleks selle taga mingit 
käiku, kuid ma märkasin oma rinna kõrgusel punakat eendit ja surusin sellele. Uks avanes keskelt ja 
mind pimestas ere sinakas valgus, Astusin kobamisi kaks sammu edasi ja kuulsin kuidas uksepooled 
mu selja taga uuesti teineteise vastu nihkusid. 

Kätt varjuks hoides avas in aeglaselt silmad: mu ees oli kuusnurkne, umbes viiemeetrise 
läbimõõduga ja kaks meetrit kõrge ruum. Selle seintesse oli monteeritud suur hulk tundmatuid 
aparaate, keset ruumi aga lebasid madalates tugitoolides kolm, surnud või teadvuseta olendit. Nüüd 
oli mul võimalus neid põhjalikumalt silmitseda. 

Eelkõige veendusin, et need siiski ei olnud inimesed. Üldjoontes sarnanesid nad meiega: neil oli 
piklik keha, kaks kätt, kaks jalga ja ümar pea proportsionaalsel kaelal. Ent kui lahkuminevad olid 


detailid! Pikale kasvule vaatamata olid nad palju haprama kehaehitusega kui meie, nende jalad olid 
peened ja väga pikad, käed samuti meie omadest tunduvalt pikemad, kämblad laiad ja kämmalde 
küljes oli seitse eri pikkusega sõrme; hiljem sain teada, et kaks nendest sõrmedest asetsevad 
ülejäänute vastas nagu meil pöial. Laup oli kõrge, kuid kitsas, silmad väga suured, kõrvad 
pisitillukesed ja suu õhukeste huultega; juuksed, mis andsid neile nii kummalise välimuse, olid 
peaaegu valged, plaatinaläikelised. Kõige hämmastavam aga oli nende siidise naha õrnroheline 
värvus. Nende ainsaks rõivastuseks oli ümber keha hoiduv trikoo, mis oli samuti roheline ja mille all 
olid selgesti nähtavad pikad painduvad lihased. Ühel kolmest olendist oli lahtine käeluumurd ja 
haavast voolanud veri' moodustas põrandal tumerohelise laigu. 

Sekundi murdosa kõhklesin, siis astusin uksele kõige lähemal lamava olendi juurde ja puudutasin 
ta põske: see tundus soe ja vetruv, Ma kruvisin oma jahipudelilt korgi ja proovisin olendile lonksu 
valget veini suhu valada. Tulemus oli silmapilkne. Ta avas kahvaturohelised silmad: vaatas mind 
teraselt üks-kaks sekundit, hüppas siis püsti ja sööstis seinal olevate aparaatide poole. 

Omal ajal mängisin ma ragbit, kuid tõenäoliselt ei ole mul kunagi elus õnnestunud nii kiiresti 
vastast rünnata kui tookord. Mul käis välkkiirelt peast läbi mõte, et ta jookseb relva võtma, ja seda ei 
saanud ma lubada. Ta pani energiliselt vastu, kuid mitte kaua - mina osutusin tugevamaks. Kui ta 
enam ei rabelnud, lasksin ta vabaks ja aitasin tõusta. Ja siis sündis midagi hämmastavat: kummaline 
olend vaatas mulle silma ja ma tundsin, kuidas mu peas tekkisid võõrad, kuid selged mõttekujundid. 

Sa tead, et ma võtsin osa vaidlusest meie departemangu arstide ja ühe Šarlatani vahel,. kes väitis, 
et on oma mõtete ülekandmise ja kogu psüühika uuesti formeerimise teel suuteline ravima 
vaimuhaigeid. Ma kirjutasin tookord kaks või kolm artiklit, mis selgesti tõestasid, et see kõik on 
alusetu sonimine, ja lugesin küsimuse lõplikult lahendatuks. Seda kõike räägin ma ainult sellepärast, 
et sa mõistaksid, miks ma tol hetkel olin üheaegselt vapustatud ja pettunud ning kirusin mõttes seda 
olendit, kes seisis mu ees nagu elav tõend mu eksituse kohta. Nähtavasti mõistis ta seda, sest ta 
väljendusrikkal näol peegeldus midagi ehmatusetaolist. Ma ruttasin teda rahustama ja kinnitasin 
valju häälega, et ma ei kavatse mitte midagi halba. 

Ta pööras pead, nägi oma haavatud kaaslast, jooksis.selle juurde, tegi abitu liigutuse, tuli tagasi ja 
küsis, kas ma ei saa millegagi aidata. Ta ei öelnud sõnagi, kuid mõttes kuulsin igasuguse. tämbri ja 
aktsendita häält. Ma astusin haavatu juurde, võtsin taskust tüki nööri ja puhta rätiku ning . 

kasutasin neid Žgutina. Roheline veri lakkas voolama. Siis püüdsin teada saada, kas nende hulgas 
ei ole arsti. Olend mõistis mind alles siis, kui mõttes asendasin sõna ,,arst” sõnaga ,ravija”. 

»Kardan, et ta on hukkunud,” vastas mulle rohelise mihaga olend. 

Ta läks arsti otsima, kuid pöördus varsti üksi tagasi ja andis mulle mõista, et teistes ruumides on 
palju haavatuid. Kuni ma kõhklesin, teadmata, mida peale hakata, toibus olend, kellele olin sideme 
teinud, ja tema järel ka teine. Niisiis vilbisin nüüd koos kolme olendiga, kes ei olnud pärit meie 
maailmast. 

Hiljem ärganud olendid ei väljendanud vaenulikkust: esimene seletas neile kiiresti, mis oli 
toimunud. Seejuures sain ma aru, et kui nad üksteisele otsa ei vaadanud või üksteisest veidi eemal 
olid, siis katkes mõtete vahetus ja nad olid sunnitud kõnelema. Nende kõne koosnes kiiresti 
üksteisele järgnevatest sisisevatest mitmesuguse tonaalsusega häälikutest. 

Olend, kelle ma olin teadvusele toonud - ta nimi kõlab meiekeeles umbes nagu Suilik —, kadus 
väljumiskambrisse ja tuli sealt tagasi arsti laibaga. 

Kummalise öö veetsin ma nende keskel! Koidikuni tuli mul tundmatute olendite haavu siduda. 
Kui kaks surmasaanut maha arvata, oli neid kümme, sealhulgas neli naist. Kuidas kirjeldada sulle 
nende olendite ilu? Ebatavalise nahavärvusega harjub silm, kiiresti ja siis näed ainult vormide 
peenust ja liigutuste painduvust. Meie parim võimleja oleks nende kõrval kohmakas, ilusaim 
tütarlaps näiks jämedakoeline ja saamatu. 


Lisaks kahele luumurrule ja igasugustele muudele vigastustele oli mõnel olendil haavu, mis näisid 
pärinevat mürsukildudest. Ma hoolitsesin nende eest nagu oskasin; kaks naist abistasid mind. Tol ööl 
sain ma nende olendite kohta üht-teist teada, kuid praegu ei maksa kõrvale kalduda: aja jooksul 
õnnestus mul ju palju rohkem teada saada! 

Saabus rõske ja sombune hommik. Kogu taevas oli pilves ja varsti hakkas vihm vastu kumerat 
soomust trummeldama. Jõudehetkel väljusin ja tegin ringi ümber laeva. See sarnanes täiesti sileda 
monoliitse läätsega, mis oli valmistatud värvimata, poleeritud, veidi sinakast metallist. Sissekäigu 
vastasolevas küljes haigutasid kaks sakiliste servadega auku, mille läbimõõt oli umbes 
kolmkümmend sentimeetrit. Ma kuulsin kergeid samme ja pöördusin: tuli Suilik koos kahe 
kaaslasega. Nad kandsid mõningaid soomusplaate ja kollast metalltoru. 

Remont ei võtnud palju aega. Suilik liigutas kollast toru mõned korrad piki aukude servi. Ma ei 
näinud isegi sädemeid, kuid metall sulas kiiresti. Kui augud olid omandanud vajaliku kuju, kaeti nad 
plaatidega Ja plaatide äärte kohal liigutati pärast reguleerimist sedasama kollast toru. Plaadid 
pehmenesid ja liitusid soomusega nii tihedalt et õmblusi ei olnud võimalik märgata. 

Koos Suilikiga käisin kogu laeva läbi. Me jõudsime ruumini; mis asus vigastatud kupliosa all. 
Kahekordse soomuse sisekiht oli juba taastatud, kuid kogu sisustus oli haletsusväärses seisundis. 
Siin asus nähtavasti laboratoorium; keset ruumi seisev pikk laud oli täis klaasikilde, sassis juhtmeid 
ja keerukaid aparaate, mis peaaegu kõik olid purustatud ja muljutud. Pikakasvuline olend oli 
kummargil ühe aparaadi kohal ja püüdis ühendusi taastada. 

Suilik pöördus minu poole ja, ma tundsin, kuidas ta mõtted mind piitsutasid. 

»Miks selle planeedi elanikud meile kallale tungisid? Me ei teinud neile kurja, tahtsime ainult 
nendega kontakti luua, nagu oleme teinud paljudel teistel planeetidel. Ainult neetud galaktikates 
oleme sellist vaenulikkust kohanud. Kaks meist said surma ja me olime sunnitud hävitama aparaadi, 
mis meid ründas. Meie ksilli vigastus pani meid laskuma, peaaegu kukkuma, ja see põhjustas uusi 
vigastusi, uusi haavu. Praegu me isegi ei tea, kas saame üldse siit ära lennata!” 

» Uskuge, et ma kahetsen seda kõike sügavalt. Aga asi on selles, et Maa on praegu jagunenud 
kaheks teineteisega konkureerivaks leeriks ja iga tundmatut aparaati on kerge pidada vaenlase 
omaks. Kus teid rünnati? Kas meie maast ida või lääne pool?” 

»Lääne pool. Aga kas te siis tõesti elate ikka veel omavaheliste sõdade ajastus?” 

»Kahjuks jah, Võrdlemisi hiljuti kastis sõda verre kogu või peaaegu kogu meie maailma.” 

Pikakasvuline ,,inimene” ütles mingi lühikese lause. Suilik andis mulle mõtete abil edasi: 

»Me ei saa ära lennata varem kui kahe päeva pärast. Aga nüüd minge ja teatage oma planeedi 
elanikele, et kogu meie rahuarmastusest hoolimata on meil ka kaitsevahendeid.” 

»Ma lähen nüüd tõepoolest,” vastasin mina. ,, Aga mulle näib, et siinseis paigus pole teil midagi 
karta. Praegusel aastaajal ei käi siin nädalate viisi mitte keegi. Riski vähendamiseks ei räägi ma teist 
kellelegi. Ja kui lubate, tulen õhtul tagasi.” 

Ma läksin komistades läbi vihmavalangu. Jalad vajusid soiste metsalagendike pinnasesse ja 
märjad oksad peksid näkku, kuid ma aina sammusinja mõtlesin oma erakordsest seiklusest. Endamisi 
aga olin juba otsustanud: niipea kui pimeneb, tulen tagasi. 

Otsisin oma auto üles ja sõitsin külasse. Kui mu vana teenijanna mind nägi, tõstis ta valju 
hädakisa: mu peanahk oli sügavasti kriimustatud ja juuksed mustasid hüübinud verest. Mõtlesin 
välja mingisuguse loo jahiõnnetusest, pesin ise oma haava, rõivastusin ümber ja sõin suurepärase 
isuga hommikust. Päev tundus mulle piinavalt pikk ja vaevalt hakkas hämarduma, kui ma auto 
garaažist välja tõin ja sõiduvalmis 

seadsin. Ära sõitsin siiski alles pärast täieliku pimeduse saabumist ja valisin kõige inimtühjema 

kõrvaltee... 


Et auto möödujate tähelepanu ei ärataks, ajasin ta metsa alla ja alustasin siis läbi tihniku teekonda 
Magniou' välu poole. Kui olin teest küllalt kaugele jõudnud, lülitasin sisse elektrilaterna: pimeduses 
läbi okaspõõsaste tungida oli liiga riskantne. Nõnda jõudsin häirimatult peaaegu välu servani. Sealt 
paistis nõrka rohekat valgust nagu kella helendavalt numbrilaualt. Astusin veel mõned sammud, siis 
komistasin vastu puujuurt ja kukkusin täies pikkuses maha. Samal hetkel paindusid puud ja põõsad 
minu suunas, ja kui ma tõusin, siis avastasin, et ei saa enam sammugi edasi astuda. 

See ei tähenda hoopiski, nagu oleksin ma enda ees seina tundnud. Mitte midagi selletaolist! 
Eksisteeris lihtsalt mingisugune piir, mingisugune ring, mida märkis minu suunas paindunud 
põõsaste ja puude rida. Kui ma neile lähenesin, muutus õhk viskoosseks ja tihenes seejärel kiiresti, 
muus osas aga ei olnud piir eriti terav ega püsiv. Ajuti õnnestus mul samm või poolteist edasi 
liikuda, siis aga paisati mind pehmelt tagasi. Muuseas, mitte mingisuguseid hingamishäireid ma ei 
tundnud. Näis, et välu keskpaigast, kus lebas ,.lendav taldrik”, lähtusid mingisugused lähenejaid 
eemale tõukavad lained. Ma rabelesin minutit kümme, püüdes nõiaringi sisse tungida, kuid kõik jäi 
asjatuks. See-eest hiljem mõistsin suurepäraselt, missugust hirmu tundis siin järgmisel päeval vaene 
Bousguet. Temast jutustan sulle veel. 

Lõppude lõpuks hakkasin hüüdma, kuigi mitte eriti valjusti. Tumedast kuplist tungis läbipuuokste 
ere kiir, mis valgustas mind. Samal ajal näis elastne sein mu ees juba nagu järele andvat ja ma 
astusin mõned sammud, kuid otsekohe ilmus sein uuesti. Ma olin nüüd ta sees ja ei saanud enam 
edasi ega tagasi. Valgus paistis mulle otse näkku. Pimestatuna pöördusin ringi ja avasin imestusest 
suu: üks meeter minust tagapool katkes valgusvihk justnagu lõigatult! Mu selja taga valitses pimedus 
ja ma olen veendunud, et kui keegi oleks seisnud samade valguskiirte teel, kuid teatavast joonest 
mõni sentimeeter kaugemal, ei oleks ta üldse midagi märganud. Hiljem Ellal viibides nägin 
suuremaidki imesid, tol hetkel aga tundus see kõik mulle täiesti uskumatu ja tervele mõistusele 
vastuvõtmatu. 

Keegi puudutas mu õlga ja ma pöördusin uuesti näoga välu poole. Mu ees seisis üks naistest. Ma 
ei tajunud mõtete ülekannet, kuid taipasin millegipärast otsekohe, et ta nimi on Essina ja et ta tuli 
mulle järele. 

Minu imestuseks ei olnud edasiliikumine enam takistatud ja mõni sekund hiljem olin laeva 
SISEMUSES. 

Mind võeti vastu südamlikult, igasuguse nähtava umbusuta. Seletuste asemel andis Suilik mulle 
lihtsalt edasi: 

»Ma ütlesin sulle, et meil on kaitsevahendeid!” 

Kõik haavatud tundsid end palju paremini. Issid - kas ma ütlesin, 

et nad nimetasid end issideks? - olid hädamaandumisest põhjustatud vapustusest ja segadusest 
väga kiiresti toibunud ning lasknud käiku oma suurepärase bioloogiliste kiirte generaatori, millest 
jutustan sulle hiljem. See oli üsna vajalik täiendus minu antud esmaabile, seda enam, et ma tol ajal ei 
teadnud midagi nende anatoomiast ega fiisioloogiast. Laevas oli kõik korda seatud, kuid paljud 
laboratooriumi aparaadid kujutasid enesest ikka veel killuhunnikuid. Pikakasvuline 1ss, kelle nimi oli 
Aass, töötas seal palavikuliselt koos kahe teise mehe ja ühe naisega. Ta rohelisel näol oli täpselt 
samasugune murelik ilme nägu mu isal, kui tal arvutused välja ei tulnud. Äkki pöördus Aass minu 
poole ja andis. edasi: 

»Kas Maalt on võimalik saada kaks kilogrammi volframit?” 

Muidugi ei andnud ta mulle edasi sõnu ,,Maa”, ,,kilogramm” ja ,,volfram” kuid sellest hoolimata 
mõistsin eksimatult küsimuse mõtet. 

»»See näib olevat raskevõitu,” mõtlesin kuuldavalt. 

Aass tegi käega lühikese žesti ja andis edasi: 

»»Sel juhul oleme sunnitud elama teie planeedil!” 


Üheaegselt selle mõttega tajusin teda haaranud meeleheite lainet. 

»E1,” ütlesin, ,,te ei saanud minust Õigesti aru.” 

Üks mu patsiente oli La Roche'i lossi omanik, endine terasevalamistehase direktor. Ta oli mulle 
korduvalt näidanud oma kollektsiooni, millesse kuulusid mitmesugused eriterased ja haruldased 
metallid, nende hulgas ka volfram. See metall on väga raske, ja oli täiesti võimalik, et kollektsioonis 
leiduv väike volframikang kaalus kaks kilogrammi. Kõige raskemaks pidasin kollektsionääri 
veenmist, et ta metalli mulle loovutaks. Halvemal juhul oleks volframit võinud ka mujalt saada, 
kuid. see oleks nõudnud palju rohkem aega. 

Vastavalt sellele, kuidas ma oma kaalutlusi edasi andsin, selgisid laeva peremeeste näod üha 
rohkem. Ma lubasin selle asja kohe hommikul käsile võtta ja jätsin hüvasti, sest tundsin, et segan 
nende tööd. Välult lahkusin igasuguste raskusteta, kui mitte arvestada järk-järgult suurenevat rõhku 
seljale ,,nõiaringi” ületamisel. 

Kell üheksa hommikul olinjuba La Roche'i lossis. Mu patsienti ei olnud kodus. Põksuva 
südamega seletasin oma tuleku põhjuse ta abikaasale, tuues ettekäändeks tähtsa ja kiireloomulise 
eksperimendi. 

Ei, vitriinis olev volframikang kahjuks ei kaalu kahte kilogrammi. Aga vitriini all kapis peab 
olema veel teine, isegi raskem. Jah, ta on nõus seda mulle laenama, kui luban selle hiljemalt kuu aja 
pärast tagasi tuua. 

Tegelikult, nagu edaspidi ise näed, tagastasin selle või õigemini teise, täpselt samasuguse 
volframikangi kaheksa päeva pärast. 

Olin veendunud, et mu salapärased sõbrad ootavad mind kannatamatult, ja kihutasin otse lossist 
Magniou' välule. Takistavat ringi seekord ei olnud. Mind võttis vastu Suilik, andsin metallikangi 
talle üle ja pöördusin otsekohe koju, sest keskpäevaks oli mul määratud koht- 

tumine linnapeaga. Enne aga leppisime kokku, et terve järgmise päeva, nende Maal vilbimise 
arvatava vilmase päeva, veedan laeval; issid teadsid meie planeedist väga vähe ja tahtsid mind 
põhjalikumalt küsitleda. Mina omalt poolt kavatsesin neid veel korraks Maale kutsuda, mõnda 
ohutusse kohta Sahaara kõrbes või mingis teises inimtühjas piirkonnas. 

Lõunalauas olin äärmiselt hajameelne. Üks talupoeg oli mulle lõpuks siiski jänese hankinud ja 
linnapea säras vaimustusest. Mul aga ei tulnud isegi pähe seda ära kasutada. Alles kohvi ja likööri 
juures õnnestus mul ennast mingil määral koguda. 

Pärast kella kolme, kui olime juba lauast tõusnud, kostis uksekell. Ei tea miks, kuid tundsin, et 
nüüd juhtub midagi väga ebameeldivat. Tulijaks osutus pöörmeseadja Bousguet, üsna kahtlane tüüp, 
joodik ja salakütt. Ta tahtis härra linnapeaga kokku saada. 

See ootamatu visiit lõbustas mu külalist: harilikult vältis Bousguet hoolega kõiki, kel oli 
vähimaidki sidemeid kohalike võimudega. Linnapea palus luba Bousguet'vastu võtta. 

»Me saame temast varsti lahti ja siis kõneleme lähemalt oma asjast.” 

Muidugi mõista nõustusin ja teenijanna laskis Bousguet' sisse. Olime temaga juba tuttavad: paar 
korda oli mul olnud juhust anda talle arstiabi, muidugi tasuta. Tänutäheks näitas Bousguet mulle 
palju häid jahikohti. 

Bousguet ei hakanud vabandustele aega raiskama. 

»»Monsieur maire, Magniou' välul on kuradid!” 

Vististi kahvatusin. Niisiis on mu sõbrad avastatud! 

»Kuradid? Mis sa lobised?” pahandas linnapea; ta oli elurõõmus naljahammas, kes ei uskunud 
jumalat ega kuradit. 

»Jah, monsieur maire! Kuradid. Ma ise nägin.” 

»Kas tõesti? Ja missugused need sinu kuradid olid?” 

»Nagu inimesed. Nagu inimesed, ainult rohelised. Ja seal on veel rohelised nõiad!” 


»Pea kinni, räägi selgemini. Kuidas sa neid nägid?” 

»Nii et, monsieur maire, longin parajasti mööda metsa välu lähedal. Äkki kuulen - oks praksatab! 
Mõtlen - metssiga. Võtan püssi õlalt...” 

»Ahaa, sa käisid püssiga ringi? Aga sul ei ole vist luba!” 

»Ei, see tähendab...” 

»Hea küll, sellest kõneleme pärast. Mis nende kuraditega oli?” 

»Nii et võtan püssi, pööran ringi ja vaatan - nõid! Peaaegu pidime ninapidi kokku põrkama!” 

»Pagana pihta! Oli ta vähemalt iluski?” 

»Jah, päris kena, ainult nahk oli tal roheline. Ehmatusega lasksin kuke vinnast lahti...” 

Kirusin endamisi. 

»Pihta ma talle ei saanud - püssi ots oli maa poole -, aga ta lõi kartma, vehkis käega ja mina 
lendasin kukerpalli, justkui oleks mulle 

kõvasti vastu kõrvu antud. Tema põõras ringi ja pistis jooksma! Ma sain I tigedaks ja kihutasin 
järele. Ainult et ta jooksis kiiremini ja kadus mul silmist. Aga kui ma välu äärde jõudsin, siis pidin 
peaaegu nina vastu seina puruks lööma.” 

»Mis seina? Seal pole mingisugust seina! Ma tunnen seda välu nagu oma viit sõrme!” . 

»Ega ma seda öelnudki, monsieur maire. Ma tean ise ka, et seal seina ei ole, aga see oli just nagu 
sein. Paarkütmmend meetrit välu servast. Edasi ma ei pääsenud. Ja puud olid selles kohas lookas 
nagu tugevast tuulest, kuigi mitte mingisugust tuult ei olnud!” 

Ma meenutasin oma seiklust ning mul oli kerge kujutleda Bousguet' hirmu ja arusaamatust. 

»Nii et edasi ma ei saa. Vaatan puude vahelt - välul sagib terve tosin kuradeid mingisuguse 
läikiva riistapuu ümber. See on just nagu suur pesumasinakaas. Nad käivad sellest ukse kaudu sisse 
ja välja. Vaatan, minu nõid seletab midagi ühele kuradile, aga mida ta räägib, seda ei kuule, liiga 
kaugel olen. Siis jäävad kõik kuradid minu poole vahtima - ja pistavad naerma! Järsku langeb mulle 
ülevalt miski kaela — mis asi, seda ei näe, - ja veeretab mind läbi põõsaste. Alles meetrit sada välust 
eemal saan püsti, pistan jooksu tee poole ja teed mööda otse siia.” 

Linnapea vaatas Bousguet'ile väga umbusklikult otsa. 

»Ega sa täna liiga palju joonud ole?” küsis ta. ,, Näiteks viina või rummi ?” 

»Ei, monsieur maire. Ainult kaks pudelit punast veini söögi ajal nagu kõik inimesed.” 

»»Hm, mida teie ütlete, doktor?” 

Aja võitmiseks otsustasin häbematult valetada: 

»Mida ma ütlen? Teate, kui inimesel on maks haige, siis piisab talle ka kahest pudelist punasest 
veinist. Aga Bousguet, nagu räägitakse, on napsisõber. Tõsi küll, deliiriumis nähakse harilikult 
roosasid elevante, mitte rohelisi kuradeid. Siiski, kes teab...” 

»Arusaadav! Tule tunni aja pärast minu juurde linnavalitsusse. Praegu on mul sinu kuraditest 
tähtsamat tegemist.” 

Bousguet väljus pead vangutades. Linnapea saatis teda pilguga ja ütles siis: 

» Ta on muidugi purjus, aga püsib jalul. Rohelised kuradid! Kas te olete midagi selletaolist enne 
kuulnud? Siiski - mida ette võtta? Muuseas, see pole minu, vaid küree asi!” 

Noogutasin hajameelselt. Seejärel olin sunnitud põhjalikult arutama asja, mis mind enam ei 
huvitanud, ja alles kella kuue paiku sõitis linnapea lõpuks ära. 

Ma järgnesin talle otsekohe Rouffignaci. Linnaväljakul seisid päevavaraste salgad. Bousguet 
pasundas kõigest, mis oli juhtunud, ja olukord muutus iga hetkega keerukamaks. Juba käisid 
kuuldused 

kahesajast tuld sülitavast kuradist. Muuseas, see kõik mind ei häirinud, sest ei olnud näha kedagi, 


kes oleks ilmutanud kavatsust nende väljamõeldiste tõepärasust kontrollida. Läänes punas 
pahaendeline ehaviirg, tuul tugevnes, oli algamas vihmasadu. 

Kui olin Rouffignacist välja jõudnud, pöördusin metsa viivale maanteele, kuid vaevalt kilomeetri 
edasi sõitnud, olin sunnitud pidurdama: laternate valguses nägin rühma talupoegi, kelles tundsin ära 
oma alatised jahikaaslased. Neid oli umbes tosin ja kõik nad kandsid püsse. 

Ma peatasin auto. 

»Kuhu siis teie nüüd kõik koos lähete? Kas jahile või sõtta?” “Jahile, monsieur Clair, kuradite 
jahile!” 

»Kuidas, kas teie ka uskusite seda vana lobisejat Bousguet'd? Ta ju luiskab, nii et suu suitseb! 
Pealegi oli ta maani purjus, kui ta seda rumalust rääkis. Küsige kas või linnapealt!” 

»»Bousguet võis tõesti purjus olla, aga pesunaine Marie küll ei olnud. Tema nägi neid ka ja pidi 
hirmu pärast peaaegu arust ära minema. Teie sõber doktor tohterdab teda praegu.” 

»Tühi loba! Kas tema siis nägi neid ka Magniou' välul?” 

»Jah. Sellepärast me sinna lähemegi. Vaatame, kas need kuradid haavlite vastu saavad!” 

»Ei soovita. Te võite rumalusega hakkama, saada. See ei ole ju teie asi, tegelgu sellega politsei. Ja 
lõppude lõpuks ei ole need kuradid ju vist kellelegi kurja teinud.” 

»Aga miks nad siis ennast peidavad? Võib-olla on nad maskeeritud salakuulajad?” väitis 
kaoliinikarjääri meister, kelle ma häälest ära tundsin. 

»Seda enam ei puutu nad teisse. See on julgeolekuteenistuse asi!” 

»» Või veel! Niikaua kui need seal hoogu võtavad, kaovad kuradid kus seda ja teist. Me parem 
vaatame ise seda asja!” 

Ma tegin kähku otsuse. Tegeliku olukorra seletamine ei tulnud kõne allagi. Jäi vaid üle isse 
võimalikult kiiresti hoiatada. 

»Hea küll. Sel juhul tulen kaasa. Ma sõidan ette!” 

Ja enne kui keegi jõudis sõna lausuda, sööstis auto paigalt. Kaua hoogu võtnud vihm hakkas nüüd 
lõpuks sadama; piisad läbisid nooltena autolaternate valgusvihke. Kuulsin selja tagant hüüdeid, kuid 
peatumise asemel lisasin gaasi. 

Hüüded neeldusid vihma pladinasse ja vaibusid. Ma sõitsin mööda välule viivat rada ja peitsin 
auto teise, kitsama raja alguses kastaniokste alla. Siis jooksin läbi metsa, takerdudes oma 
vihmamantlisseja püüdes elektrilaternat võimalikult harva sisse lülitada. Vihm trummeldas vastu 
paljaid oksi, puutüved olid samblikest libedad, vett täis imbunud sammal lirtsus jalge all ja külvas 
mind külmade pritsmetega üle. Jooksin liiga kiiresti ja tundsm varsti küljes pisteld. Kaugel selja taga 
sõitsid möõda teed mõned autod. 

Lõpuks ometi hakkas välu paistma. Seda valgustas rohekalt tohutu suur sädelev kuppel, mis seisis 
kohal, kus varem oli olnud isside laev. 

Mis oli siin juhtunud? Raevukalt läbi põõsaste tungides jõudsin metsaservale, kus vihmavalingu 
jõud oli kahekordne. Lähenesin kuplile, puudutasin seda käega ja taipasin: see oli vihmavesi, mis 
mööda nähtamatut pinda alla valgus. Mu sõbrad issid olid endale loonud originaalse vihmavarju! . 

Hakkasin neid hüüdma, kuigi ei julgenud eriti häält tõsta, et mind ei kuuleks ,,kuradikütid”, kes 
nüüd pidid olemajuba metsa jõudnud. Mõne minuti pärast ilmus vihmaveest moodustunud 
kardinasse pilu, ma astusin sellest läbi ja olin kuival välul silm silma vastas Suilikiga. 

»Mis on juhtunud?” andis ta mulle küsimuse edasi. 

»»Otsekohe tungitakse teile kallale. Mu kaasmaalased peavad teid kuraditeks, halbadeks 
olenditeks. Sõitke vilvitamatult ära!” 

Enne hommikut ei ole see võimalik. Aga oma essomi taga ei karda me midagi. Vähemalt 
sinu kaasmaalased ei saa meile midagi teha.” 


Ma sain aru, et sõna ,,essom” tähendab eemaletõukavat seina. 

»Kas te siis tõesti ei saa ära lennata?” küsisin mitmesuguseid ebameeldivaid komplikatsioone ette 
nähes. 

»Ei. Mootorid ei ole veel korras ja enne planeedist küllalt kaugele jõudmist oleks liiga ohtlik 
ahuuni minna.” 

»MISs on ahuun?” 

Suilik ei vastanud. 

Tuli Essina ja andis mulle edasi: 

»Lähme ksilli.” A 

Järgnesime talle. Mind võttis vastu Aass, toosama väga pikakasvuline iss, keda olin juba näinud 
purustatud laboratooriumis. Ta küsis, millest me rääkisime, ja pöördus siis minu poole: 

»Missugused relvad teie rahval on?” 

»»Oo, meil on nejd igasuguseid! On väga võimsaid,” - ma mõtlesin aatomipommile - ,,aga need 
mimesed, kes teid ähvardavad, on halvasti relvastatud.“ 

Ma kirjeldasin mõttes jahipüsse. Aass ohkas kergendatult: 

»»See pole ohtlik meile ega neile enestele.” 

Väljas kõmatasid mõned paugud ja neile järgnesid pettumushüüded. 

Aass pööras regulaatorit. Valgus kustus ja kogu kabiinisein nagu lahustus. Ma nägin välu, justkui 
oleksin seal heledas päevavalguses seisnud. Vihm oli hõrenenud. Välu servalt, sealt, kus lõppes 
teerada, paistis kaks inimsiluetti, püssid palges. Neli issi silmitsesid neid häirimatult. Kaikusid lasud 
ja seejärel kostis uuesti pettunud häälte koor: haavlid põrkasid jälle vastu nähtamatut tõket. Oli näha, 
kuidas mustade haavliterade kogumid liikumatult õhus rippusid. 

Aass sisistas midagi Essinale. Too naeratas ja varsti jätkasid kõik 

issid oma endist tegevust, inimeste sihitutele jõupingutustele rohkem tähelepanu pööramata. 

Issid töötasid kogu öö ega mõelnud enam ründajatele. Minu eest ei varjanud nad midagi ja ma 
nägin, kuidas nad üksteise järel taastasid keerukaid aparaate, mille otstarve ja töötamispõhimõte olid 
mulle täiesti arusaamatud. 


Il peatükk TEEKOND EIKUHUGI 


Kui musta metsavöödi kohal lõi kumama sombune koit, oli äralennuks kõik valmis, kuid piirajad 
ei kavatsenudki lahkuda. Kord siin, kord seal liikusid märgade puutüvede taga tumedate kogudena 
talupojad, kes olid veetnud vihma käes arvatavasti väga ebamugava ja rahutu öö. Ka mina olin 
rahutu ja väsinud ega teadnud, mida.peale hakata. Märkamatult ma ksillist välja ei pääsenud, aga kui 
mind oleks nähtud, siis oleksid alanud lõputud ülekuulamised, küsitlused, intervjuud ja muud 
ebameeldivused. 

Nende nukrate mõtetega istusin tugitoolis tollessamas ruumis, kus olin esmakordselt näinud 
elusat issi, kui äkki Aass mu õlga puudutas. ,,Mis on juhtunud? Sa kiirgad juba ammu tugeva 
rahutuse laineid.” Selgitasin talle lühidalt oma olukorda. 

» Sellest pole häda. Me tõuseme õhku ja vilme su mõnele teisele välule, siit veidi eemale. Oleme 
sulle tänulikud hoiatuse eest, eriti aga selle eest, et sa otsekohe pärast avariid meie haavatuid abista- 
sid. “ 

Ta mõtiskles mõne hetke ja hakkas siis uuesti edasi andma: 

»»Me ei saa mõeldagi sellest, et sind enesega kaasa Ellale vila. Seadus on kõigutamatu: ei mingeid 
suhteid planeetidega, kus veel eksisteerivad sõjad. Mul on väga kahju. Mulle näib, et sinu maailmas 
valitseb kõrge tsivilisatsiooni kõrval veel barbaarsus. Me tuleme tagasi hiljem, kui teie inimesed on 
targemaks saanud. Aga võib-olla ka varem, kui mislikkide oht muutub nii suureks, et oleme sunnitud 


seadust rikkuma. Kui teie, inimkond ainult ei ole selleks ajaks ise ennast hävitanud, nagu juhtus 
Auril ja Ženil, tähe Ep-Han planeetidel. Kuidas teie oma planeeti nimetate?” . 

»Maa,” vastasin mina. ,,See tähendab, minu kodumaal nimetatakse teda nõnda. Mujal on teised 
nimetused, näiteks Erde...” 

»Mmaa,” kordas ta kuuldavalt. ,, Huvitav! Meie keeles tähendab see vägivaldaja ühtlasi jõudu. Ja 
»erde” tähendab uhkust. No hea küll, lähme!” 

Ta viis mind ruumi, kus oli palju ülikeerukaid aparaate. Seal viibisid juba Suilik, Essina ja veel üks 
naine. 

»»Otsekohe lendame ära. Aga enne tuleb su kaasmaalased ,,eemale tõsta”. Kui ksill lendu tõuseb, on 
ohtlik liiga ligidal seista.” 

Suilik haaras kinni miniatuursetest käepidemetest, Essina kustutas valguse ja ma nägin jälle välu. 
Talupojad olid puude taga peidus ja ootasid ikka veel kangekaelselt. Aass tõi kuuldavale tasase 
katkendliku vile, mis issidel asendab naeru. 

» Vaata nüüd hästi!” andis ta mulle edasi. 

Nii selgesti, ngu oleksin seisnud kolme sammu kaugusel, nägin pahkliku puutüve taga mütsiserva, 
püssirauda ja kassivurre: see oli papa Carriere! Äkki lendas ta oma peidupaigast välja, kaotas püssi, 
veeres kätega vehkides kukerpalli üle põõsaste ja kadus noorte kastanite tihnikusse. Helivõimendist 
kostis selgesti kõige värvikamate vandesõnade vool. Sama saatus tabas kõiki papa Carriere'i 
»kaasvõitlejaid”. 

Aass andis mingi käsu; 

»Nüüd on nad küllalt kaugel,” seletas ta mulle. ,,Me tõuseme.” 

Ma ei kuulnud müra ega tundnud vähimatki vibratsiooni, kõige imestamisväärsem aga oli see, et ma 
ei tajunud mingisugust kiirendust. Maa jäi ruttu kaugele alla. Hetkeks nägin kogu välu ja 
mahatallatud kanarbikku kohas, kus oli seisnud ksill, kuid varsti kadus see silmist. 

Nüüd, kus issid olid igaveseks mu elust lahkumas, saavutas mu uudishimu äärmise piiri. Ma 
põlesin soovist nendega kaasa sõita ja olin lihtsalt hulluks minemas vihast, et rumala asjaolude 
kokkusattumise tõttu ei õnnestunud mul tegelikult mitte midagi mõistlikku teada saada. Alt paistis 
juba teine metsalagendik, mis ei olnud küll nii suur kui Magniou' välu, kuid maandumiseks täiesti 
sobiv. Me laskusime kiiresti. 

Sel hetkel heitsin juhuslikult pilgu ülemisele ekraanile. Meist vasakul pool nägin taevas kolme 
kiiresti suurenevat musta punkti, mis moodustasid kitsa kolmnurga. Ma taipasin kohe, mis need olid: 
Perigueux' lennuvälja poolt lähenesid meile uusimad stratosfäärireaktiivhävitajad, . mis on suutelised 
arendama kiirust üle 2000 kilomeetri tunnis. 

» Tähelepanu, häire!” hüüatasin, unustades, et isside kuulmiselundid ei reageeri meie kõnele. 

Kuid ka Aass nägi neid juba. Edasise laskumise asemel hakkasime tõusma. Hävitajad kihutasid 
meile järele. Üks nendest möödus nii lähedalt, et nägin selgesti piloodi klivris ja hapnikumaskis 
pead. 

Suilik klõpsutas juhtimispuldil palavikuliselt lüliteid. Hävitajad jäid kaugele seljataha - kolm 
väikest musta punkti vajusid üha kaugemale allapoole ja kadusid lõpuks hoopis silmist. Nähtav osa 
maakera pinnast suurenes iga hetkega: silmapiir avardus. Taevas värvus järk-järgult tumesiniseks, 
seejärel violetseks ja lõpuks mustaks, keset päeva hakkasid särama tähed.::Taipasin, et me väljusime 
atmosfääri piiridest. 

Lennu algusest oli möödunud vähem kui pool tundi, kuid Maad oli 

juba võimalik üheainsa pilguga haarata: siit näis ta suure roheka valge—vöödilise kerana. 
Laev rippus liikumatult ruumis, kuni kestis ,,sõjanõukogu” istung, millest ka mina osa võtsin. Mu 
võõrustajad ei kavatsenud mu eest midagi varjata. Otse vastupidi: Essina andis mulle püüdlikult 


edasi kõik tekkinud vaidluse olulised üksikasjad. Aass oli üldiselt selle poolt, et oodata ära öö ja 
mind siis maapinnale toimetada. Suilik, keda toetasid Essina ja kaks teist issi, tahtis mind planeedile 
Ella kaasa viia. Üks nende põhilisi argumente oli see, et ma esindan kõige kaugemalt neile tuntud 
planeeti, mida asustavad inimesed. Teiseks väitsid nad, et seadus, mis keelab sidemete loomise 
maailmadega, kus veel märatsevad sõjad, kehtib ainult nende galaktika kohta ega ole rakendatav 
galaktikaväliste planeetide puhul. 

»»On täiesti ilmne,” kõneles Suilik, ,,et sel inimkonnal ei ole vähimatki ettekujutust teekonnast läbi 
ahuuni. Järelikult ei ähvarda Ellat mingisugune oht. Tagasi jõuame teda alati tuua. Aga kuidas 
võiksime loobuda ükskõik missugusest abist, kui mislikid tungivad peale ja on jõudnud juba vähem 
kui miljoni valgusaasta kaugusele? Ja kes üldse söandaks loobuda punase verega inimkonna abist?” 
Viimaseid sõnu rõhutas ta eriti. 

Lõpuks pöördus Aass minu poole ja andis edasi: 

»Kui soovid, võtame sind oma planeedile kaasa. Aga seda ainult tingimusel, et sulle on vastuvõetav 
meie toit, sest lend tuleb pikk. Proovi! Kui kõik läheb hästi, lendame Ellale. Tagasi toome su 
hiljem.” 

Nõnda võtsin esmakordselt osa maavälisest einest, millele muide hiljem järgnes palju teisi. Laev 
ehk ksill, nagu ma teda nüüdsest peale nimetan, seisis sel ajal liikumatult umbes 25000 kilomeetri 
kõrgusel Maa pinnast. 

Kui pidulikud banketid välja arvata, siis söövad issid alati seistes. Me sõime samas ruumis, kus 
toimus nõupidamine. Eine koosnes väga maitsvast roosast tarretisest ja küpsistest, mis, nagu mulle 
tundus, olid valmistatud mingisuguse lõhnava vedelikuga segatud nisujahust. Taldrikud ja lusikad 
olid läbipaistvast sinisest materjalist, väga ilusad ja täiesti purunematud, nagu otsekohe veendusin, 
kui oma taldriku maha pillasin. Mu kõht sai kiiresti täis ja õnneks seedisin selle eine ilma igasuguste 
komplikatsioonideta. 

Päeva kogu teise poole vaatasin lakkamatult Maad, millelt kavatsesin lahkuda, et lennata 
teadmata kuhu. Õhtul, pärast peaaegu samasugust einet kui enne, juhatati mulle madal magamisase 
ja erutusele vaatamata uinusin kiiresti, sest olin surmani väsinud. 

Kui ärkasin, ei olnud toas kedagi. Seina tagant kostis nõrka suminat. Tõusin, avasin ukse jä põrkasin 
kokku Aassiga. 

» Tulin just sind äratama,” andis ta mulle edasi. ,,Teie, maalased, magate liiga kaua.” 

Aass kutsus mind laboratooriumi. 

Arvan siiski, et enne kui jätkan, on aeg anda sulle ettekujutus laeva ruumide ja kajutite 
paigutusest. Kõik ksillid on ühetüübilised. Nad on kettakujulised, nende läbimõõt kõigub 15 meetrist 
150 meetrini ja keskosa paksus 2 meetrist 18 meetrini. Meie ksill oli keskmise suurusega - ta 
läbimõõt oli 30 meetrit ja keskosa paksus 3,5 meetrit. Laeva keskel oli kuusnurkne ruum, kuhu olid 
koondatud kõik juhtimisseadmed ja kus asetses ka peajuhtimispult. Ümberringi paiknes veel kuus 
ligikaudu niisama suurt ruumi: magamistoad, laboratoorium, kolm masinaruumi. Nendele järgnesid 
kõikvõimalikud toiduainete, energiaakumulaatorite, õhuvarude ja muu varustuse laod, mille kõrgus 
ksilli keskosast kaugenemisel kiiresti kahanes. Sellise ksilli meeskond koosneb tavaliselt 
kaheteistkümnest issist. 

Laboratooriumis ootasid meid terveks jäänud meeskonnaliikmed, keda koos Aassiga oli kümme. 
Esmakordselt nägin neid kõiki korraga: kuut meest ja nelja naist. Võõrasse rassi kuuluvaid inimesi 
on harilikult raske üksteisest eristada, kuid siin ma seda rasküst ei tundnud. Aass ületas kasvult kõiki 
teisi ja oli isegi minust mõni sentimeeter pikem. Ülejäänud issid näisid olevat palju väiksema 
kasvuga. Kõik naised olid alla 165 sentimeetri pikad. Kahe issiga olin juba kokku puutunud, 
rääkimata Suilikist, Aassist ja Essinast. 


Aass esitles mind kõigile nagu suurilmasalongis. Niipalju kui ma aru sain, oli ta ise füüsik ehk, 
nagu ta mulle edasi andis, ,,jõudude uurija”. Peale selle juhtis ta ekspeditsiooni. Suilik oli tüürimees 
ja ksilli komandör. Kahte issi loeti madrusteks, kui nõnda võib öelda. Kaks teist tegelesid planeetide 
uurimisega - endamisi nimetasin neid astronoomideks. Nagu juba rääkisin, hukkus ekspeditsiooni 
arst järsul maandumisel. Ühe issi, täheastronoomia spetsialisti, oli tapnud Ameerika lennuki rakett. 
Naiste hulgas oli kaks botaanikut ja üks psühholoog; Essina tegeles võrdleva antropoloogiaga. 

Minult küsiti, mida ma Maal teen. Vastasin, et varem õppisin meditsiini, vilmasel ajal aga uurin elu 
ennast. See vastus näis neid täielikult rahuldavat. 

Algas elav vestlus, mida issid ei pidanud vajalikuks mulle tõlkida. Siis läksid nad kõik laiali ja ma 
jäin laboratooriumi koos.Aassi ja Suilikiga. Aass pani mind tugitooli istuma ja andis edasi: 

»Me otsustasime sind oma planeedile kaasa võtta. Ära küsi, kui kaugel see Maast on. Ma ei tea 
seda, ja varsti saad sa aru, miks. Laias mõttes asub ta samas universumis kus teie oma, sest muidu ei 
oleks me saanud teie juurde lennata. Nüüd seisab meil ees tagasilend. Kui me Ellale jõuame, 
otsustavad targad su saatuse. Halvimal juhul tuuakse sind lihtsalt Maale tagasi. Oleme kosmost 
uurinud juba kakssada nelikümmend emissi (emis võrdub kahe ja poole Maa aastaga) ja oleme 
avastanud sadu maailmu, mida asustavad meiega enam või vähem sarnanevad olendid, kuid esimest 
korda näeme planeeti, kus inimeste 

veri on punane. Sa oled erakordselt huvitav uurimisobjekt ja just sellepärast viime sind seadusest 
üle astudes Ellale. Oleme nüüd Maast küllalt kaugel ja võime ahuuni minna. Ära karda midagu ja, 
peaasi, ära puutu ühtki aparaati. Kui otsustada selle masma järgi, mis meile kallale tungis, kasutate te 
veel keemilisi mootoreid. Järelikult sa meie mootonte tööprintsiipi niikuinii ei mõista.” 
Meil on ka teist tüüpi mootoreid,” vaidlesin vastu. ,, Aga mis asi on ahuun?” 

See on mitteruum, mis ümbritseb meie ruumi ja lahutab teda antimaailmadest. Ja see on ka 
mitteaeg. Ahuunis ei eksisteeri kestust ega kaugust. Sellepärast ei saagi ma sulle öelda, kui kaugel on 
Ella sinu planeedist, kuigi me oletame, et nendevaheline kaugus ületab miljon valgusaastat.” 

»Aga Suilik ju ütles mulle, et Maa on kõigist talle tuntud planeetidest kõige kaugem!” 
Aass krimpsutas huuli. Nagu ma hiljem teada sain, tegi ta seda alati siis, kui oli väga suurtes 
raskustes. 

»Kuidas sulle seletada? Kui ausalt öelda, ei saa me ise ka kõigest aru. Me lihtsalt kasutame seda. 
No hea küll. Kas sa seda tead, et aeg ja ruum on vastastikuses seoses?” 
»Jah, üks meie geniaalne füüsik avastas selle võrdlemisi hiljuti.” 
»Hästi. Niisiis, aegruum ja universum just nagu ujuvad ahuunis. Ruum on suletud, aeg aga avatud: 
minevik ei tule tagasi. Ahuunis, kus pole ruumi, ei saa miski eksisteerida. Seepärast eraldame ksilli 
ümber oleva väikese ruumiosa suurest ruumist, kui võib nõnda öelda, ja läheme koos sellega-ahuuni. 
Me just nagu triivime seal suure ruumi suhtes, ilma et meie ruumiosa sellega seguneks. Kui on 
möödunud teatav hulk meie ksilli kohalikku aega, sooritame vastupidise manöövri ja siirdume uuesti 
oma universumi aegruumi. ,,Sukeldume” sinna mingisuguses punktis, mis kogemuste järgi ei ole 
Ellast kaugemal kui mõni miljon kilomeetrit. Praegu, tagasi pöördudes, läheme ahuuni oma 
aegruumi välisküljel. Teie juurde lennates tegime seda siseküljel. On võimalik, et üheaegselt 
edasiliikumisega ruumis miljardite ja miljardite kilomeetrite võrra rändame ka ajas, kuid seda ma 
kindlalt väitma ei hakka: ahuuni füüsikalised omadused on meile veel uued ja liiga vähe uuritud. Kes 
teab, võib-olla ei ole meid, isse, veel teie suhtes olemaski?! Või, vastupidi, me lakkasime olemast 
miljoheid aastaid tagasi! Aga ma ei usu seda, sest miljonite aastate jooksul oleksid mislikid 
igasugustele kaugustele vaatamata juba teieni jõudnud. Nii või teisiti, kuid teie olete meie jaoks, 
samuti nagu meie teiegi jaoks, tulnukad eikusagilt ja eimingist ajast. Ent ikkagi eksisteerime ühes ja 
samas aegruumis, kuigi mitte keegi ei oska seni veel öelda, missugune kaugus ja ajavahemik tuleb 
ületada, et Maalt Ellale jõuda või vastupidi, sest selleks tuleb minna ahuuni, kus pole aega ega 


ruumi. Kas sa saad minust aru?” 

»Kui ausalt öelda, siis mitte väga hästi. Oleks siin mõni meie füüsikl” 

»Peamine oht on meid ümbritsevad,antimaailmad. Teooria ütleb, et iga positiivset universumit 
ümbritseb kaks negatiivset universumit ja vastupidi. Nendes antimaailmades on mateeria meie omale 
vastupidine: aatornituumad kannavad seal negatiivset laengut. Liiga suures kauguses oma 
universumist võime sattuda antimaailma ja sel juhul annihileerub, kaob tohutus valgusesähvatuses 
kogu meie mateeria. Algul tõenäoliselt juhtuski nõnda mõningate ksillidega, mis ei tulnud tagasi. 
Tollest ajast peale oleme õppinud ahuuni minekut täpsemalt reguleerima. Vabanda, ma pean ise selle 
manöövri sooritama. Tahad vaadata? Lähme!” 

Me läksime juhtimiskeskuses oleva puldi juurde. Suilik oli armatuurlaua kohale kummardunud ja 
lõpetas aparatuuri häälestamist. Aass osutas tugitoolile ja hoiatas mind: 

»Ükskõik mis ka juhtuks, ära ütle midagi!” 

Siis alustasid nad Suilikiga aparaatide kontrollimist. Nad tegid seda pika küsimuste ja vastuste ahela 
näol, umbes nagu raskepommituslennukite piloodid. Pärast iga vastust klõpsutas Suilik lülitit, pööras 
käepidet või vajutas alla kangi. Kui kõik oli tehtud, pöördus Aass minu poole ja kergitasteravate 
hammaste kohal ülahuult, mis issidel tähendab naeratust. 

»»Ahešš!” hüüdis ta. 

Möödus kümmekond sekundit, kuid midagi ei muutunud. Ma ootasin hinge kinni pidades. Äkki 
kaldus ksill järsult ettepoole ja ma olin sunnitud tugitooli käetugedest kinni haarama, et mitte 
põrandale kukkuda. Algas mürin ja vilistamine, tugevnes - ja katkes äkki. See oli kõik. Saabus 
täielik vaikus, ksill võttis normaalse asendi. Aass tõusis: 

»Nüüd ootame seda sada üks basikki.” 

Ma küsisin, mis on basikk, Mulle seletati, et see on ajaühik, ja näidati väikest kella. Üks basikk 
vastab ühele tunnile, üheteistkümnele minutile ja üheksateistkümnele sekundile. 

Ma ei peatu sellel saja ühe basiki pikkusel ajavahemikul. Elu ksillis oli ühetooniline nagu 
merepõhjas lebavas allveelaevas. Ei olnud tarvis sooritada mingisuguseid manöövreid. Üks iss oli 
juhtimiskeskuses valvekorras, kõik teised puhkasid. Nad mängisid mängu, mis natuke malet 
meenutas, lugesid pakse tumesinise kirjaga raamatuid, mis olid trükitud tugevale painduvale 
»paberile”, ja vestlesid üksteisega. Varsti märkasin, et kui püüdsin nendega mõtete kaudu sidet luua, 
siis vastasid mulle ainult Aass, Suilik ja Essina. Teised vaid naeratasid ja jätkasid oma tegevust. 

Aass veetis enamiku aega oma laboratooriumis. See-eest Essina ja Suilik käitusid väga 
sõbralikult. Nad esitasid mulle arvutuid küsimusi Maa, meie eluviisi ja inimkonna ajaloo kohta. Kui 
aga küsisin mina, siis vältisid nad osavasti otseseid vastuseid ja lükkasid kõik täpsustused 


26 


mulle isegi lähedasemad kui mõned inimesed, kellega olen kokku puutunud. 

Lõpuks tüütas mind vahetpidamatu Maast jutustamine, mis jäi vastutasuta; ma läksin Aassi juurde, et 
oma rahulolematust väljendada. 

Ta vaatas mulle kaua otsaja vastas siis: 

Nad täidavad minu käsku. Kui targad otsustavad sind Ellale jätta, on sul küllalt aega teada saada 
kõike, mida soovid. Esialgu aga tahame, et sa teaksid võimalikult vähe.” 

»Te arvate, et mind saadetakse tagasi? Kas tõesti võib ühe inimese kohalolek teie planeeti millegagi 
ähvardada?” 

Vaevalt aga olin need sõnad lausunud, kui kahvatasin. Jah, oht oli olemas! Ja mitte ainult nende 
jaoks! Ka minu jaoks, eriti just minu jaoks: 


Arstina oleksin pidanud seda otsekohe taipama: mikroobid! Minus oli 

miljardeid eoseid; minu organism, mida kaitses aja jooksul väljakujunenud looduslik immuniteet, ei 
reageerinud nendele, kuid issidele võisid nad surmavad olla. Issid aga omakorda kandsid tõenäoliselt 
niisuguseid mikroobe, mis olid minule surmavad! 

Õuduse ja meeleheitega andsin oma mõtte Aassile edasi. Aass muigas. 

»Me tegeleme selle küsimusega juba ammu. Sellest ajast peale, kui issid lahkusid oma 
koduplaneedilt, tähe Oriabor planeedilt Ella- Veni, ja alustasid tähe Jaltar planeedi Ella.Tani 
asustamist. Sinus ei ole enam võõraid elusorganisme. Esimesel ööl pärast äralendu, kui sa magasid, 
töötlesime sind assrni kiirtega.” 

»MIS on assrn?” 

»Kui kõik hästi läheb, saad seda hiljem teada. Me võtsime sinult ka veidi verd, et taastada su endist 
immuniteeti, kui sul tuleb aeg koju tagasi pöörduda. Mis puutub meisse, siis võõral planeedil 
viibides töötleme meeskonnaliikmeid ülepäeviti nende kiirtega. -Ellal teeme kõik vajaliku, et kaitsta 
sind meie mikroobide eest. Kui see meil ei õnnestu, hakkame ka sind ülepäeviti kiiritama. Muuseas, 
sinu veri! Ütle, kas Maal on kõigi elusolendite veres tõepoolest nii palju rauda?" 

»Jah, kui välja arvata mõned selgrootud, kelle hingamispigment sisaldab vaske.” 

»Sellisel juhul olete te mislikkide sugulased!” 

»Kes on need mislikid, kellest te kogu aeg räägite?” 

» Varsti saad teada. Te kõik saate seda varsti teada!” 

Ja ta langetas pea nagu alati, kui soovis vestlust lõpetada. 

Tunnid- basikid- möödusid üksteisejärel. Kui jõudis aeg suurde ruumi tagasi pöörduda, kutsus Aass 
mind juhtimiskeskusse. Algas samasugune küsimuste ja vastuste tseremoonia, järgnesid 
samasugused tõuked. Siis lülitas Suilik sisse ringekraani: igast küljest ümbritsesid meid arvutud 
tähed. Üks nendest oh märgatavalt lähemal kui teised: ta näis ainult umbes kolm korda meie Kuust 
väiksem. 

Aass osutas sõrmega selle tähe poole: 

»Jaltar, meie päike. Mõne basiki pärast oleme Fllal.” I 

Need viimased basikid tundusid mulle lõpmata pikad! Nagu võlutuna vaatasin lähenevat tähte, mille 
poole me lendasime. Varsti aga hakkas ta veidi sinakas valgus mu silmi pimestamaja ma pöörasin 
pilgu Jaltari planeetidele. Suilik näitas mulle, kuidas kasutada ksilli periskoopi, mis soovi korral võib 
etendada teleskoobi osa. 

Jaltari ümber tiirleb kaksteist planeeti; nende nimed on - kui alustada kõige kaugemast - Afen, 
Setor, Sigan, Heran, Tan, Sofir, Ressan, Mars (jah, Mars, nii veider kui see ka on!), Ella, Song, 
Eikle, Roni. Siganii ja Taniian samasugused rõngad kui meie Saturnil. Suurim planeet on Heran, 
väikseimad Afen ja Roni. Mars ja Ella on ligikaudu ühesuurused, meie Maast veidi suuremad, 
Ressan aga veidi väiksem. Need kolm planeeti - Mars, Ressan ja muidugi ka Ella - on asustatud. 
Enamikul teistel planeetidel teevad.issid teaduslikke uurimistöid või kaevandavad maapõuevarasid, 
ületades seejuures ajuti uskumatuid raskusi. 

Peaaegu kõigil planeetidel on kaaslasi. Kaaslaste jaotus allub võrdlemisi huvitavatele 
seaduspärasustele: Ronil kaaslasi ei ole; Eiklel samuti mitte; Songil on üks kaaslane; Ellal kaks - Ari 
ja Artsi; Marsil kolm - Sen, San ja Sun; Ressanil neli - Atka, Atea, Asna ja Asea; Sofiral viis; Tanil 
kuus. Edasi väheneb kaaslaste arv samasuguses järjekorras: Setoril on neid kolm ja, lõpuks, Afenil 
üldse mitte. Herani, mõõtmetelt meie Jupiteri ületava planeedi üks kaaslane on nii suur kui Maa. 
Afen tiirleb orbiidil, mille kaugus Jaltarist on üksteist miljonit kilomeetrit! Seda kõike, eriti mis 
puutub arvudesse, sain muidugi teada alles hiljem. 

Väljusime ahuunist Sofiri ja Ressani orbiidi vahel, viimasele üsna lähedal, nii et nägin teleskoobis 


selgesti pilvede vahelt vilkuvat ranniku kontuuri. Mars oli tol ajal liiga kaugel, teisel pool Jaltarit. 
Lõpuks lakkas Ella olemast pisitilluke sädemeke mustas taevas ja muutus säravaks keraks, mis iga 
minutiga lähenes ja kasvas. 

II OSA 
FANTASTILINE MAAILM 


I peatükk 


PLANEEDIL ELLA 


Ellale laskusime minu suurimaks kahetsuseks öösel. Kui me planeedi atmosfääri sisenesime, 
näitas mu kell Maa aega 7.20, kuid ma ei teadnud, kas pidi olema hommik või õhtu. Pilvkate oli nii 
tihe, et lühikese aja vältel enne planeedi varju minekut ei õnnestunud mul peaaegu midagi eristada: 
pilvelõhest nägin ainult mingisuguseid sädelevaid pindu, ilmselt meresid. Laskumine oli täiesti 
käratu, igasuguste tõugeteta. Ksill jõudis planeedi pinnale keset paljast pimedat tasandikku. 

Kaugel olid vaevu nähtavad mõned nõrgad tulukesed. 

»Kas keegi meid vastu ei võta?” esitasin Suilikile naiivse küsimuse. ,, Aga milleks? Kes teab, millal 
ksill tagasi jõuab? Kogu universumis on praegu sadu ksille! Milleks neid siis oodata ja vastu võtta? 
Ma lihtsalt teatasin tarkadele meie saabumisest, ja kõik. Homme astud sa nende ette. Aga nüüd tule 
minuga kaasa!” 

Me väljusime ksillist. Pimedus oli täielik. Suilik lülitas sisse väikese laterna, mis oli laia lindi abil 
ta laubale kinnitatud, ja me asusime teele. Jalge all tundsin tiheda lühikese rohu elastset vaipa. Kui 
olime kõndinud sadakond sammu, valgustas laternakiir madalat valget akende ja usteta hoonet. Me 
läksime ümber hoone nurga. Suilik lähenes seinale ja selles avanes äkki uks, olgugi et Suilik midagi 
ei puudutanud. Me astusime lühikesse koridori, mille põrand oli kaetud pimestavvalgete plaatidega. 
Koridori lõpus olid paremal ja vasakul pool ukseavad. Suilik osutas vasakpoolsele avale: 

»Sa magad siin.” . 

Toas. valitses pehme helesinine valgus. Seal oli väga madal, veidi nõgus voodi, mida kattis lihtne 
valge vaip; linasid voodis ei olnud. Voodi kõrval väikesel laual läiklesid ähmaselt mingisugused 
keerukad aparaadid. Suilik osutas ühele nendest. 

»»»»9ee, kes annab und”,” seletas ta. ,,Kui sa ei saa uinuda, vajuta sellele nupule. Et sulle on 
vastuvõetav meie toit, siis peaks ka see sulle mõju avaldama.” . 

Suilik lahkus. Mõnda aega istusin liikumatult voodi serval. Mulle 

näis, et viibin ikka veeel Maal, mingis väga kõrge teeninduskultuuriga tsiviliseeritud riigis, näiteks 
USA-s või Šveitsis, hoopiski mitte tundlatul planeedil, jumal teab kui mitme miljardit kilomeetrit 
kodust eemal! Kerge ja pehme vaiba all oli midagi pidžaamataolist, mis oli valmlstatud veelgi 
kergemast materjalist ja sarnanes kombinesooniga.. Ma rõivastusin ümber ja heitsin pikali. Ase oh 
parajal määral vetruv Ja ühtlasi suurepäraselt keha vastu liibuv. Õhuke vaip osutus nii soojaks, et ma 
varsti ta kõrvale lükkasm: temperatuur oli toas küllalt kõrge. Mõnda aega vähkresin, suutmata 


uinuda, siis meenus mulle Suiliki nõuanne ja ma vajutasin osutatud nupule. Jõudsin ainult kuulda 
väga nõrka suminat ja vajusin unne. 

Ma ärkasin aeglaselt ja vaevaliselt. Kummalises unenaos oleksin nagu rohelisenäoliste inimestega 
millestki rääkinud. Kus ma olin? Algul näis mulle, et viibin Skandinaavias, kus ma omal ajal olin 
ringi rännanud. Aga mul oli selgesti meeles, et olin sealt tagasi tulnud. Igatahes ei olnud see minu 
maja ega minu magamisase. Minu voodi oli põrgulikult kõva ja ma kavatsesin kogu aeg uut hankida, 
aga unustasin selle alati. Mu Jumal! See oli ju Ella! 

Ma hüppasin püsti ja pöörasin valgustusregulaatorit. Vastasolev sein otsekui lahustus, muutus 
läbipaistvaks ja tõi nähtavale avara kollase stepi, mida silmapiiril ääristas kauge mäestiku sinakas 
joon. Vasakul pool tumendas kollasel rohul läätsekujuline ksill. Taevas oli kummaliselt helesinaka 
värvusega; kõrgel-kõrgel sõudsid üksikud valged pilved. Nähtavasti oli veel väga varajane hommik. 

Tasa surisedes veeres ratastel tuppa väike madallaud, pöördus aeglaselt ja peatus voodi kõrval. 
Laua sisemusest kerkis pikkamööda esile kandik, millel oli tass kuldkollase vedelikuga ja taldrik 
roosa tarretisega. Kõige järgi otsustades olid issid harjunud voodis einestama! 

Ma sõin suure mõnuga; tarretis ja kullakarva jook olid väga maitsvad, olgugi et ma ei suutnud 
meenutada midagi, millega nad sarnanesid. Vaevalt olin tühja kandiku lauale asetanud, kui automaat 
toast välja veeres. 

Ma rõivastusin ja väljusin. Välisuks oli avatud nagu kõik teisedki uksed majas. Maja ise tundus 
mulle väike: ma arvasin, et temas on ainult kolm koridori avanevat tuba. Alles hiljem sain teada, et 
isside majades on harilikult veel kaks-kolm,maa-alust korrust. 

Tegin ringi ümber maja. Õhk oli karge, kuid, mitte külm, päike — mõttes ei suutnud ma teda 
kunagi Jaltariks nimetada! — seisis veel madalal. Ümberringi ei olnud hingegi. Eemalt paistis kolm 
hoonet, niisama lihtsad kui Suiliki maja. Veel kaugemal ida poololi näha teisi, stepis laialipillatud 
maju. Läänes, seal, kus kõrgusid mäed, oli tasandik kuni silmapiirini täiesti paljas, lõuna, ida ja 
põhja pool aga elustasid teda tihedad metsasalud. jalutasin lähima saluni. Puud sirutasid seal taeva 
poole oma sirgeid, siledaid rohelise- ja roosalaigulisi tüvesid; nende 


«31 


lehed olid samasugust tumekollast värvi kui rohi mu jalge all. Selles salus kasvas kolme liiki puid. 

Kõigest ümberringi õhkus muinasjutulist, häirimatut rahu. Meie tsivilisatsiooni kõige 
eemaletõukavamad jooned - kära, hais, ruumikitsikus, linnade korrapäratu kuhjumine - näisid olevat 
sellelt planeedilt alatiseks välja tõrjutud. Siin valitses rahustav, mõõtmatu vaikus. Tahtmatult meenus 
mulle Utoopia, mida on kirjeldatud Wellsi romaanis ,. Inimesed nagu jumalad”. 

Läksin aeglaselt majja tagasi. See näis olevat välja surnud. Magamistoa vastas asuvast ruumist 
leidsin madala, väga kerge tugitooli, viisin selle välja, istusin ukse ette ja jäin ootama. Kümmekonna 
minuti pärast ilmus lähedase metsasalu tagant nähtavale noore naise sale kogu. Naine möödus mu 
lähedalt isside tantsiskleval sammul ja heitis mulle pilgu, milles peegeldus uudishimu, kuid mitte 
erilist imestust. Mulle näis, et ta nahk oli mu teekonnakaaslaste omast heledam. Naeratasin talle. Ta 
vastas lühida noogutusega ja läks edasi. 

Lõpuks tuli Suilik. Ta ilmus kusagilt mu selja tagant, kõverdas isside tüüpiliseks naeratuseks huuli ja 
andis mulle edasi: 
» Varsti esitlen sind tarkadele. Aga enne lähme vaatame mu maja.” 

Lisaks magamistoale, mille üks sein oli soovi korral läbipaistvaks muudetav, ja selle vastas oleva 
ruumi, kust ma võtsin tugitooli, oli ,,esimesel” korrusel veel kolmas ruum - esik, millest liftid viisid 
maaalustele korrustele. Suilik vabandas, et tal on nii tagasihoidlik elamu, mis on sobiv vahest ehk 
ainult üksikule noorele ohvitserile. Ta majas oli kõigest kaks maa-alust korrust. Ülemisel nendest 
paiknesid kaks elutuba ja kabinet - ümmargune ruum, mille seinu katsid tihedalt raamaturitulid ja 
mille keskel oleval laual seisid keerukad aparaadid ja täpsed mõõteriistad. Alumise korruse hõivasid 


»köök”, toiduainete hoiuruum ja suurepärane ,,mugavustega” vannituba. Issidel on see ainus koht, 
kus on võimalik vaadata peeglisse. Ma heitsin endale pilgu ja põrkasin eemale: peaaegu 
nädalavanune habemetüügas ei olnud mu näole sugugi kaunistuseks! Ma küsisin Suilikilt, kas Ellal 
leidub midagi habemenoa taolist. 
»Ei,” vastas ta. , Isside nägudel ei kasva karvu. Kui midagi sellist on olemas, siis võib-olla ainult 
Ressanil, kus elavad teiste inimkondade esindajad: mõned nendest on samuti karvased. Aga sa seleta 
mulle täpselt; mis on habemenuga, ja ma tellin sulle selle. Esialgu igatahes soovivad targad sind 
näha sellisena, nagu oled.” 
Ma protesteerisin: 
»Mitte mingil juhul! Ma ei saa ju ennast neile sellise mustlasena näidata! Lõppude lõpuks esindan 
ma oma planeeti!” . 
Suilik muigas: 
»»Sa esindad kaheksasaja kuuekümne teist meile tuntud planeeti, mida asustavad inimesed. Targad on 
hirmsamaidki inimesi näinud!” 

Sellest julgustusest hoolimata kasutasin vannituba, et ennast veidigi korda seada. Vannitoa 
ülitäiuslik sisustus oli.muide täiesti analoogiline Maa vastavate ruumide omaga. 

Kui ma ülemisele korrusele tõusin, oli Suilik juba valmis teele asuma. Majast väljudes pöördusin 
rahulikult ksilli poole. Suilik, kes üldse paistis silma lõbusa meelelaadi poolest, puhkes seekord var- 
jamatult naerma, see tähendab tõi kuuldavale tugeva katkendhku vile, mis issidel tähendab valju 
naeru. 

Ei, ei, ksilli pole meil tarvis! Nii tähtsad isikud me ei ole, et võiksime kulutada kse-ilti, kui 
lennata on kõigest mõnisada brunni. Tule siia!” . 

Suilik läks ringi ümber maja, kummardas ja tõmbas tugevasti kangi, mis maast välja ulatus. 
tekkis avaus ja sellest kerkis platvormil välja miniatuume lennuk, millel ei olnud propellerit ega 
reaktiivmootorite düüse. Lennukil olid õhukesed, umbes nelja meetri pikkused tiivad ja lühike ümar 
kere, mille pikkus ei ületanud kahte ja poolt meetrit. Rataste asemel olid kaks pikka, painutatud 
ninaga jalast. 

»»See on reob,” seletas Suilik. ,, Loodan, et varsti saad ka sina samasuguse.” 

Lennuki sisemuses oli kaks tugitooli, millest üks asetses teise taga. Enesestmõistetavalt istusin 
tagumisse tooli, Suilik aga asus piloodi kohale. Lendu tõusime peaaegu silmapilkselt, olles mööda 
rohtu libisenud ainult paarkümmend meetrit. Käratu reob oli nähtavasti hämmastavalt kuulekas ja 
töökindel. Me jõudsime kiiresti suurde kõrgusse ja võtsime suuna läände, mägede poole. Kogemuste 
järgi, mida olin saanud kaugreisilennukitel, arvestasin, et meie kiirus võis olla umbes 600 kilomeetrit 
tunnis. Hiljem tuli mul enesel korduvalt reobi juhtida ja ma tean, et vajaduse korral, kui on väga 
kiire, võib temal kergesti saavutada helikiiruse. 

Aplalt silmitsesin all laiuvat maastikku. Üksikasjad ei olnud eristatavad, sest me lendasime liiga 
kõrgel, kuid mind hämmastas otsekohe üks asi — linnade puudumine. Ma jagasin oma arusaamatust 
Suilikiga. 

»Ellal,” vastas ta mulle, ,,on ühekilomeetrise läbimõõduga ringi (ma arvestan ümber meie 
maapealsetesse mõõtudesse) keelatud ehitada rohkem kui kolm maja.” 

»Kui palju on siis Ellal elanikke?” 
»Seitsesada miljonit. Aga kuule: et sulle mõtteid edasi anda, pean ma ringi pöörduma, sest kõnekeelt 
sa veel ei oska. Seda ma ei saa teha, mul on tarvis ettepoole vaadata.” 

Rohkem ma teda ei häirinud. Me lendasime üle hämmastava piimjaskollase värvusega metsa ja 
seejärel üle väikeste jõgede, mis koondusid üheks suureks, merre suubuvaks jõeks. Mäeahelik lõikus 
merre hiiglasliku poolsaarena. Varsti hakkas meile vastu tulema teisi õhusõidukeid, mis olid niisama 
kerged kui meie oma või, vastupidi, tohutu 

suured ja võimsad. Suilik lendas mere kohal ümber äärmise mäetipu ja suunas siis reobi kiiresti alla. 
Ta pöördus ja andis edasi: 

» Vasakul kahe mäe vahel on Tarkade Maja!” 

Kahe mäenõlva vahel laia valge plaaži suunas laskuvat orgu tõkestas gigantne müür, millele toetus 
avar kunstlik terrass. Sellel olid roheliste, violetsete ja kollaste puuvõrade vahel näha madalad 
valged ehitised. Tagapool toetas teine müür ülemist, väiksemat terrassi, millel kõrgus üksainus, 
erakordselt harmooniliste proportsioonidega veidi panteoni meenutav hoone. 

Me laskusime alumisele terrassile tiheda metsasalu kõrvale, mille roheline lehestik tundus mulle 
selles võõras maailmas kodune ja lähedane. Ülemisele terrassile viis siit majesteetlik trepp. Suilik 
ütles, et seda nimetatakse Inimkondade Trepiks. Sellel oli sada üksteist madalat laia astet ja igal 
astmel kõrgusid mõlemal pool kolme-neljakaupa rühmades inimesetaoliste olendite kuldsed 
raidkujud. Nad hoidsid üksteise käsi ja justnagu läksid mööda treppi üles, sinna, kus kõrgeimal 
astmel seisis rohekast metallist valatud iss, kes tervitas neid sõbraliku ja külalislahke žestiga. Siin oli 
hämmastavaid olendeid! Ma nägin ninata ja kõrvadeta nägusid; ühtedel oli kolm silma, teistel neli; 
esines kuue jäsemega, kirjeldamatult värdjalikke, nagu laiaks litsutud kogusid ja jumalikult 
sihvakaid figuure, paljaid ja karvadega kaetud olendeid, muinasjutuliselt kauneid ja ka selliseid, et 
kui ma neid vaatasin, jooksis mul värin üle ihu. Eranditult kõik nad olid aga enam või vähem 
sarnased inimestega, olgugi et mõnel juhul piirdus sarnasus ainult vertikaalse kehahoiakuga või pea 
asendiga. Treppi mööda ülespoole tõustes silmitsesin neid järgemöödaja mind haaras instinktiivne 
hirm, kui mõtlesin, et see ei ole sonimine, ei ole skulptori fantaasia, vaid issidele tuntud kaheksasaja 
kuuekümne ühe inimkonna esindajate kõige tõepärasem kujutus. Viimased astmed olid veel tühjad. 
Suilik osutas ühele astmele fantastilise rongkäigu eesotsas: 

»Siin on sinu koht. Siia paigutatakse teie inimkond. Et sina oled selle esimene esindaja, kes saabus 
Ellale, siis tehakse kuju sinu järgi. Ma ei tea ainult seda, kummale poole sind pannakse. 
Põhimõtteliselt peaksid sa seisma paremal koos teiste rassidega, kes ei ole oma planeetidel veel 
sõdadele lõppu teinud!” 

Viimase astme vasakul poolel seisis võimsa, pungissilmalise ja kiilaspäise hiiglase kõrval sihvakas 
kogu, mis tundus mulle täiesti inimesetaoline; alles hiljem märkasin, et ta kätel oli kõigest neli 
sõrme. 

(Siinkohal ei pidanud ma vastu ja heitsin pilgu Ulna käele; Clair ainult muigas jutustust 
katkestamata.) 

Me möödusime issi kujust ja tõusime teisele terrassile. Siin pöördusin ringi, et haarata pilguga meie 
ees avanevat vaadet. Näis, nagu ripuks alumine terrass otse sinise mere kohal, mida mööda aeglaselt 

veeresid pikad valgeharjalised lained. Meie reob oli rohelise metsasalu, kõrval nagu väike rohutirts. 
Sinnasamasse lähedale oli laskunud veel mitu reobi ja terve rühm isse tõusis mööda treppi üles. Ma 
heitsin veel kord pilgu vasakult viimasele raidkujule. 

»Kes on need olendid?” 

»Nad lendasid meie juurde kaugelt, peaaegu sealtsamast kust sinagi. Peale meie on nad ainsad, 
kes tunnevad teed läbi ahuuni. Meie ei avastanud neid, vaid pigem nemad meid. Nad sarnanevad 
väga teiega, maalastega. Aga seni on ainult targad neid lähedalt näinud. Seepärast ma nende kohta 
üksikasju ei tea. Kui targad soovivad, siis jutustavad nad sulle rohkem.” 

»»Kes on targad? On see teie valitsus?” 
»Ei nad seisavad valitsusest kõrgemal. Nad on need, kes teevad ja oskavad. “ 


»» On nad väga vanad?” 

»Mitte kõik. Mõned on võrdlemisi noored. Mina näen neid täna esimest korda nagu sinagi. Mulle 
osutatakse seda au selle eest, et ma sind Aassi protestidele vaatamata siia tõin.” 

»Aga Aass ise? Missugune on tema seisund?” 

»»On võimalik, et hiljem saab ka temast tark. Aga meil on aeg, lähme!” . 

Liikusime isside panteoni suunas edasi. Lähedalt vaadatuna osutus see tunduvalt suuremaks kui 
olin arvanud. Massiivne kahe poolega metalluks oli pärani lahti, kuid enne sisenemist tuli Suilikil 
pidada läbirääkimisi valvuritega, kelle relvadeks olid.kerged valgest metallist kepid. 

Meid lasti läbi ja meie ees avanes galerii, mida kaunistasid tundmatute planeetide maastikke 
kujutavad freskod. Käigu pealt ei õnnestunud mul neid lähemalt silmitseda. Galerii tagaosas oleva 
pruuni puitukse kaudu sisenesime väiksesse saali. Siin tuli meil oodata, kuni korrapidaja ülesandeid 
täitev 1ss meie saabumisest teatama läks. Muuseas, ta tuli kiiresti tagasi ja andis märku, et me talle 
järgneksime. 

Saal, kuhu meid viidi, moodustas amfiteatri. Umbes nelikümmend issi istus tugitoolides selle 
astmetel ja kolm selle keskel oleval kõrgendil. Paljud kohalviibijad olid ilmselt auväärses eas: nende 
nahk oli kahvatu, valged juuksed hõredad ja tuhmid, kuid ühegi näol ei olnud ainsatki kortsukest. 

Mind pandi istuma tugitooli amfiteatri alumises reas. Ja siin leidis aset vahejuhtum, mis 
iseenesest oli tühine, kuid tol hetkel mulle äärmist meelehärmi tekitas. Täiesti alateadlikult vajutasin 
tugitooli parempoolsel käetoel olevale nupule; samal silmapilgul vajus seljatugi alla ja toolist sai 
voodi, mina aga pidin peaaegu kukerpalli lendama. Et issid on oma loomult lõbusad ja 
naeruhimulised, siis kutsus see väike sündmus esile naerupahvaku. Alles hiljem sain teada, et 
amfiteatri lagi etendab ühtlasi 

ekraani osa ja tugitoolid on mugavamaks ülesvaatamiseks spetsiaalselt ümberseadistatavad. 

Pöördudes kõrgendil istuva kolme issi poole, tegi Suilik ekspeditsiooni kohta ettekande. Etta ei 
andnud edasi mõtteid, vaid kõneles, siis ei saanud ma millestki aru. Muuseas, ettekanne oli äärmiselt 
lühike: Mind hämmastas asjaolu, et kuigi Suilik suhtus koosolijatesse ilmse austusega, ei teinud ta 
ühtki aupaklikku žesti: tinglikust viisakusest ei peeta isside hulgas lugu. 

Niipea kui Suilik oli lõpetanud, pöördus keskmine kolmest kõrgendil istuvast targast - ta nimi oli 
Azzlem - minu poole ja ma tundsin, kuidas meie mõtete vahel otsekohe kontakt tekkis, ilma et 
selleks oleks tarvis olnud mingisuguseid ettevalmistavaid katsetusi, mis ajuti suurel määral häirisid 
mu ,.vestlusi” Suilikiga. 

»Aass kõneles mulle juba, kui kujutlematult kaugel meist asub minu planeet. Ma tean ka seda, et 
sinu maailmas eksisteerivad veel sõjad. Järelikult ei ole su koht siin. Aga sa osutasid meie uurijatele 
teene, kui üks teie lennuaparaate oli rünnanud nende ksilli. Ja nii või teisiti oled sa juba siin. Suilik ja 
Aass otsustasid sind kõigest hoolimata Ellale tuua ja me ei laida neid selle pärast. Esialgu ei taha me 
sind saata Ressanile, kus viibivad kõik võõramaalased. Kui sul ei ole midagi selle vastu, ela Suiliki 
juures. Ülepäeviti tuled siia ja jutustad meie teadlastele oma planeedist. Aass ütles mulle, et sa oled 
üks nendest, kes uurivad elu, ja sul on kahtlemata kasulik võrrelda on teadmisi selle küsimusega 
tegel-vate isside teadmistega. Mõte areneb eri maailmades erisuguselt, ja on võimalik, et sa tead 
midagi sellist, mis aitab meil paremini mõista mislikke. “ 

»Ma olen õnnelik, kui mul avaneb võimalus võrrelda oma teadmisi teie omadega,” vastasin mina. 
»Aga kui ma mitte just päris vabatahtlikult teie ksilli sattusin, lubas Aass mind tagasi Maale 
toimetada. Kas ma võin, arvestada tagasipöördumist oma planeedile?” 

»Muidugi mõista, kuivõrd see oleneb meist. Aga sa ju alles tulid!” 
Oo, ma ei kavatsegi teist nii kiiresti lahkuda! Nagu teid huvitab meie Maa, nii tahaksin ka mina 
saada võimalikult palju teada teie planeedist ja teistest maailmadest.” 


»Me anname su käsutusse kõik andmed, kui ainult eksami läbi teed. Nüüd jutusta meile midagi 
oma maailmast. Aga kõigepealt pane pähe see võimendi, et kõik saaksid su mõtteid kuulda.” 

Üks korrapidajaist ulatas mulle kerge metallist ja kvartsist kiivri, mis oma tosina lühikese antenniga 
nägi välja nagu poolik kastanikoor. 

Rohkem kui tund aega kirjeldasin mõttes Maad ja selle asendit ruumis, loetlesin Maa 
karakteristikuid ja tuletasin jõudumööda meelde ta geoloogilist minevikku. Aeg-ajalt esitas mõni 
kohalolija mulle küsimusi või palus mõnda üksikasja täpsustada. Kõige sagedamini tegi seda üks 
hiiglane, kelle kasv ületas isegi Aassi oma. Kiiver võimendas 

küsimusi samuti nagu minu mõtteid. Ja ma tajusin neid valusa piksemürinana, just nagu oleks keegi 
neid mulle otse kõrva karjunud. Ma ütlesin seda Azzlemile, kes otsekohe andis käsu võimendit 
reguleerida. 

Lõpuks katkestas ta mmd: 
»Tänaseks piisab. Me kirjutasime kogu su jutustuse üles ja vaatame selle läbi. Ülehomme ole jälle 
siin.” 
Siis esitasin mina temale omakorda küsimuse: 
»Öelge, kas teie toiduainetes on rauda? Minu organismile on raud hädavajalik.” 

Meie toidud sisaldavad rauda üldiselt väga vähe. Me teeme korralduse, et sulle antaks sinsuunide 
jaoks valmistatud toite, — nende veres on samuti palju rauda. Praegu on asi lihtne, aga mõni kuu 
tagasi oleks su palve meid raskesse olukorda pannud.” 

»» Veel üks küsimus: kes on mislikid? Aass ei tahtnud mulle seda seletada. 

» Varsti saad teada. Need on tähtede kustutajad.” 

Ja ta langetas pea, nagu issid teevad siis, kui «soovivad kõnelust lõpetada. Peale käia on sellistel 
juhtudel ebaviisakas ja kasutu. . 


Il peatükk 


INIMÜHISKONDADE LIIT 


Tagasiteel, kui Suilik juhtis reobi otse ida poole, palusin, et ta võimaluse korral laskuks 
madalamale ja teeks väikese tiiru selle planeediosa kohal. 

»Seda muidugi võib!” vastas ta. ,,Kuni targad sinu suhtes lõpliku otsuse teevad, olen ma 
vabastatud igasugustest kohustustest, välja arvatud hoolitsemine oma ksilli eest. Kuhu sa soovid 
lennata?” 

» Tõepoolest ei tea. Vahest läheksime Aassile külla?” 

»Ei, Aass lendas juba Marsile, kus ta elab, ja sind ei tohi ma Ellalt i ära lasta. Pealegi võtaks see 
lõbusõit liiga palju aega: ülehomme pead sa ju jälle tarkade ette astuma. Aga kui soovid, võime 
Essinale külla lennata. “ 

»Hea küll,” nõustusin muiates. 

Minu eest ei jäänud varju, et Essina oli Suilikile ülimal määral sümpaatne. Kõnelema ma sellest 
siiski ei hakanud, sest kartsin et kõige süütumatki vihjet võidakse lugeda rängaks solvamiseks või 
parimal juhul taktituseks. Kes neid isse teab! 

Essina elas Suiliki majast 1600 brunni, see tähendab umbes 800 kilomeetri kaugusel. Minu palvel 
vähendasime kiirust ega lennanud sirgjooneliselt, vaid siksakiliselt. Seetõttu kestis lend kaks meie 
tundi. 

Algul lendasime üle lageda tasandiku, sellele järgnes sügavatest kuristikest lõhestatud metsane maa- 


ala, siis ületasime kustunud vulkaanide aheliku ning lõpuks jõudsime mägede ja mere vahele surutud 
kitsa rannikuribani. Kui olime selle riba kohal lennanud sadakond kilomeetrit laskusime suurele, 
merest kõrgele välja ulatuvale saarele. Essina elas peaaegu samasuguses majas kui Suilik. See oli 
ainult suurem ja punaseks värvitud. 

»Essina on siukide, mina essokite rassist,” seletas Suilik. ,,Sellepärast on minu maja valge, tema 
oma punane. See on kõik, mis vanadest rassierinevustest järele on jäänud. Ei, siiski on veel mõned 
iseloomulikud tavad. Nii näiteks hoiatan sind juba ette, et nende juures on äärmiselt ebaviisakas 
kostitusest loobuda, isegi kui sa pole üldse näljane; meie juures aga võid teha, nagu soovid.” 

Tahtmatult meenusid mulle meie talupojad, kelle jaoks ei ole midagi solvavamat kui keeldumine 
nende omavalmistatud veini maitsmisest. Ma puhkesin naerma. Tuli Suilikile seletada, mis mulle 
nõnda nalja teeb. 

Ausõna, kõige erinevamatel planeetidel on väga palju ühist!” kuulutas ta. ,,Sinu talupojad on 
täpselt nagu kreenid planeedil Mara, mis tiirleb Neljandas Galaktikas ümber tähe Stori. Neil on jook 
aben-tom. Meid, isse, ajab see lihtsalt oksele. Aga mul on tulnud seda kolm korda juua! Ma loodan, 
et teie vein on vähemalt joodav?” 

»Mõnikord on joodav. Aga võib ka juhtuda, et on väga vastik.” Nüüd naersime juba mõlemad. 
Nõnda vesteldes jõudsime märkamatult majani. Lävel võttis meid vastu habras tütarlaps, ja siis olin 
ma esmakordselt isside perekonnas. 

Ette rutates tahaksin öelda mõned sõnad Ella ühiskondliku struktuuri kohta. Nagu meil, nii on ka 
seal ühiskonna algrakuks perekond. Olgugi et seadused annavad selles suhtes vabaduse, on isside 
perekonnad meie omadest palju püsivamad. Abielu lahutamiseks piisab mõlema abikaasa soovist, 
kuid lahutusi esineb harva. Issidele on väga iseloomulik ainuarmastus. Nad abielluvad harilikult 
noores eas, mil nende vanus ligikaudselt vastab meie kahekümne viiele aastale. Abielupaaril on 
harva rohkem kui kolm last ja veel harvemini üks laps: normaalne laste arv on kaks. Nii palju kui ma 
aru sain, on isside elukombed emie abiellumist võrdlemisi vabad, pärast seda aga erakordselt ranged. 

Kõlk issid on kohustatud koolis käima, kuni nad meie maapealse arvestuse järgi 
kaheksateistkümneaastaseks saavad. Siis valivad nad endale elukutse ja astuvad eriõppeasutustesse; 
need arenenud tehnilise kultuuriga inimesed on lihttöölise mõiste ammu unustanud. Kõige 
andekamad õpivad meie ülikoolidele vastavates õppeasutustes. Parimatest saavad kosmoseuurijad. 

Olgugi et Essina oli noor ja jätkas veel õppimist, oli ta suiliki ksillil juba kolmest kosmose- 
ekspeditsioonist osa võtnud. Kahel esimesel 

ekspeditsioonil olid nad avastanud ainult inimtühje planeete, kolmas aga pidi Maal peaaegu 
katastroofiga.lõppema. 
Siukide majad ennevad essokite omadest selle poolest, et välisuksest sisenedes on kohe madalate 
tugitoolidega vastuvõturuum. 
Essina ootas meld koos oma ema, venna ja noorema õega. 

Ta isa ei olnud tol päeval kodus. Isa oli ,,müstiliste tseremooniate korraldaja” - igatahes just 
nõnda sain ma mõttes ta tiitlist aru — ja temast peeti Ellal väga lugu. 

Esialgu olin äärmiselt kohmetu. Suilik hakkas pererahvaga kõnekeeles elavalt vestlema, mina aga 
istusin tugitoolis, silmitsesin tuba ja püüdsin kohaneda, Vastuvõturuum tundus olevat tühi: issidele ei 
meeldi tarbetu kribu-krabu. Amult helesinistel seintel olid näha geomeetnhsed mustrid. 

Mõne aja pärast Essina ema väljus; tuppa jäid nii-öelda ainult noored. Essina õde võttis mu vastas 
istet ja hakkas mind igasuguste tseremooniateta küsimustega pommitama, Kust ma pärit olen? Mis 
on mu nimi? Kui vana ma olen? Mis eriala mul on? Kuidas naised Maal välja näevad? Ja nõnda 
edasi samas vaimus! Tahtmatult meenus mulle, kuidas ma mõni aasta tagasi pidasin loengu ühes 
Ameerika Ülikoolis ja kuidas naisüliõpilased mind täpselt samasuguste või vähemalt nendega väga 
sarnaste küsimustega ründasid. 

Essina ja Suilik sekkusid vestlusse ning mõne minuti pärast olin täiesti unustanud, et viibin 


võõras maailmas. Kõik näis nii tuttav! Ja ma peaaegu kahetsesin seda, öeldes endale, et tegelikult ei 
olnud mu fantastilisest teekonnast midagi kasu, et kõik inimkonnad sarnanevad üksteisega ja vaevalt 
üldse tasus Maalt lahkuda, kui siin on leida nii vähe uut. Uut? Võtaks mind pagan! Hiljem nägin uut 
nii palju, et mul oli sellest kõrini! Piisab ainult, kui meenutada planeedi Sifani õudusi! Tol hetkel aga 
ei teadnud ma veel midagi ja.mulle tundus, et valgetele juustele ja rohelisele nahale vaatamata on 
issid maalastele nii füüsiliselt kui ka vaimselt väga lähedased. 

Ma jagasin oma muljeid Suilikiga. Ta tahtis mulle midagi vastata, kuid temast jõudis ette Essen- 
Iza, Essina noorem õde: 

»No muid,ngi! Mulle tundub ka, et sa oled lihtsalt roosaks värvitud iss!” 
Suilik muigas mõistatuslikult. Ta mõtiskles veidi aega ja ütles siis: ,,Tegelikult ei tea te kumbki 
sellest mitte midagi. Mina aga olen näinud juba viit inimkonda nende planeetidel. Näiteks kreenid on 
meiega väliselt nii sarnased, et neid on peaaegu võimatu meist eristada. Eellõige hämmastab tavade 
sarnasus. Aga hiljem... Kui sa Ellal pikemat aega elad, siis võib-olla hakkad meisse suhtuma samuti 
nagu froonid Kuuenda Galaktika tähe Venkori planeedilt Siki. Nad peavad meiega majanduslikel 
kaalutlustel sidet, kuid ei salli meid silmaotsaski.” 
Varsti jätsime hüvasti. Essen-Iza ja ta vend Ars soovisid oma sõbrale 

Suilikile ja ,,srenn Sevold Slerile”, see tähendab härra Vsevolod Clairile, pidulikult ,, head lendu”. 
Essina tuli oma reobil meid saatma. 

Tunni aja pärast olime Suiliki majas. Essina veetis meiega veidi aega, siis jäime kahekesi. Ma ei 
mäleta enam õieti, millega lõppes mu esimene päev Ellal. Mulle tundub, et issi keeles kirjutamist ja 
kõnelemist hakkasin õppima alles hiljem. On võimalik, et Suilik õpetas mulle ,tähemängu”, mida 
mängitakse lahtriteks jagatud ümmargusel laual. Mäng seisneb selles, et tuleb saavutada tähti, 
planeete ja ksille esindavate nuppude asend, mille puhuian võimalik mängu tuua mislikk; pärast seda 
võib partii võidetuks lugeda, sest mislikk hakkab vastase ,.tähti kustutama” ja tema vastu on 
äärmiselt raske ennast kaitsta. Muuseas, tõenäolisem on siiski, et me tol õhtul ,,tähemängu” ei 
mänginud, sest ma oleksin kindlasti kasutanud juhust ja oma võõrustajalt mislikkide kohta üksikasju 
pärinud, tegelikult aga sain nende kohta üht-teist teada alles palju hiljem. Nii või teisiti, kuid 
»tähemäng” on väga huvitav, malest palju huvitavam, ja kui tuleb aeg, siis võib-olla õpetan sulle 
seda. 

Niisiis, õhtu veetsime Suilikiga kahekesi. Juba siis hakkasin tundma siirast sümpaatiat selle noore 
issi vastu, kes oli määratud saama mu parimaks sõbraks planeedil Ella. Suilik on suurepärane 
kaaslane, ta on lõbus ja tark nagu kõik ta kaasmaalased, kuid sellele lisandub osavõtlikkus ja 
südameheadus, mida issidel esineb võrdlemisi harva. Üldiselt on issid väga armastusväärsed ja 
heasoovlikud, kuid ülimal määral ükskõiksed. 

Saabus öö, mu esimene täielik öö võõral planeedil. Pärast lühikest õhtueinet, mille käigus ma 
esmakordselt proovisin sinsuunide toitu selle oli minu jaoks saatnud Tarkade Nõukogu ja sellel oli 
selgesti tuntav lihamaitse -, istusime mõnda aega maja ees. Ma heitsin pilgu üles ja tardusin 
vapustatult paigale: kogu taevas oli tihedalt täis tähti, miljoneid võõraid tähti! Üks neist säras üsna 
lähedal nagu pisitilluke päike. Üle kogu taevavõlvi kaardus erakordselt tihe linnutee. 

Olgugi et Suilik oli üsna noor - meie arvestuse järgi umbes kolmekümneaastane -, oli ta juba 
pikemat aega universumis ringi rännanud ja nimetas mulle nüüd enesekindlalt tähti: Essalan, Eriante, 
Kalvenolt, Beroe, Aslur, Essemon, Sialkor, Sudema, Fengan- Teor, Šessin-Siafan, 

Astar-Roele... Ta nimetas ka lähimat tähte - Oriabori, mis oli isside esialgse koduplaneedi päike. 
Varsti sain teada, missugustel asjaoludel neil tuli sellelt planeedilt lahkuda. 

Taevas oli keskmise heledusega, kohati meie Linnuteest heledam. Suilik seletas mulle selle 
asjaolu põhjuse: nende täht Jaltar asetseb galaktika tsentri lähedal, mitte äärel nagu meie Päike. 


Tähed paiknevad selles piirkonnas eriti tihedalt ja lähim nendest - Oriabor - on Ellast ainult veerandi 
meie valgusaasta kaugusel. See kergendas tunduvalt isside esimesi tähtedevahelisi lende, teisest 
küljest aga pidurdas nende jõudmist suurde kosmosesse, eriti välistesse galaktikatesse, millega nad 

hakkasid tegelema alles siis, kui esimesed katsed rakendada teekonda läbi ahuum viisid neid nende 
oma umversumi piirile. 

Ma küsitlesin Suilikit tema kosmoseeekspeditaioonide kohta. Ta oli näinud viit inimestest asustatud 
planeeti ja paljusid teisi planeete, mis olid lihtsalt asustamata või kus elasid ainult alamad olendid. 
Mõned nendest planeetidest, näiteks Esimese galaktika - isside galaktika tähe Fisieni planeet Biran, 
pidavat, olema nii kaunis, et panevat hinge kinni, mõned aga, vastupidi, nukrad ja tühjad. Suilik oh 
külastanud ka Esimese Galaktika tähe Ep-Hani planeete Auri ja Ženi, mille elanikud olid 
kohutavates sõdades iseennast hävitanud. Ta näitas mulle nendest maailmadest tehtud värvilisi 
ülesvõtteid, mille kvaliteedist meie siin Maal esialgu veel undki ei näe. Mõned nendest ülesvõtetest 
on mul kaasas. Peale selle näitas ta mulle Auril ühe linna varemetest leitud habrast kujukest, mis oli 
imekombel terveks jäänud: See kujutas tiivulist, teravatipulise peaga inimesetaolist olendit, kuid 
oma veidrusest hoolimata andis vaieldamatult tunnistust kunstniku suurest meisterlikkusest. Kui 
seda kujukest käes soojendada, siis kostavad klaasitaolisest materjalist, millest ta on valmistatud, 
kaeblikud oiged, just nagu nutaks ta hävinud rahva pärast. Nähtavasti on issid universumist leidnud 
mitmeid selliseid kunagi asustatud, kuid nüüd surnud maailmu, ja just sellepärast ongi nad vastu 
võtnud seaduse, mis võimaldab vältida nakkust, sõdade surmatoovat meeletust. 

Kui ma tol õhtul lõpuks voodisse heitsin, kumises mu pea uute muljete rohkusest ja kõik need 
lähedased tähed - Essalan, Oriabor, Eriante ja teised - tiirlesid mu silmade ees. Mul tuli jälle võtta 
appi ,,“see, kes annab und”. g 

Järgmisest päevast ei ole mul säilinud mingeid erilisi mälestusi; õigemini, need mälestused 
sulasid hiljem ühte mälestustega paljudest teistest päevadest. See-eest mäletan suurepäraselt päeva, 
mil ma teist korda külastasin Tarkade Maja. 

Ma sõitsin sinna reobil koos Suilikiga. Lend ei kestnud kaua. Suilik lahkus minust otsekohe, mind 
aga vildi Azzlemi kabinetti. Selle ruumi viis seina kujutasid enesest viit suurt täisnurkset ekraani, 
mis olid valmistatud mingisugusest mattklaasi meenutavast materjalist. Keset kabinetti seisis 
rohekast, sinisetäpilisest ainest laud; laual oli mõned miniatuursed aparaadid ja keerukas 
lülitustahvel. Azzlem pakkus mulle enese vastas istet. Mul oli tunne, et olen veel praktikant ja mu 
professor on mind enda juurde kutsunud. 

Azzlem ei olnud ilmselt enam noor: ta nahk oli nii tugevasti luitunud, et näis laibalikult rohekas 
nagu raskesti haigel inimesel. Läbi pingul oleva halli trikoo aga paistis keha, mis oleks võinud 
mõningates meie võimlejates kadedust tekitada. Issid on meist küll fuüsiliselt nõrgemad, kuid nende 
lihased on suurepärased ja väga proportsionaalselt arenenud. Ja võin sulle kinnitada, et Azzlemi 
kahvaturohelistes silmades, mis olid 

väga suured nagu kõigil ta kaasmaalastel, ei olnud mitte midagi rau galikku! 

Pikka aega silmitses ta mind, ilma et oleks midagi edasi andnud. Ma mõistsin, et ta võrdleb mind 
teiste maailmade arvukate esindajatega, kes olid juba selles toas vilbinud. Siis algas meie hääletu 
vestlus. 

» Väga kahju,” ütles ta, ,,et su kaasmaalased võtsid nõuks meie ksilli rünnata ja tapsid kaks issi. 
Mõningal määral on süüdi ka Aass ise. Ta oleks pidanud enne atmosfääri sisenemist 
ettevaatusabinõud tarvitusele võtma. Aga enne ksilli laskumist ei näinud keegi Maa kohal mingi- 
suguseid lennuaparaate ja seepärast otsustas Aass, et te ei oska veel lennata.” 

»Me õppisime lendama võrdlemisi hiljuti,” vastasin mina. ,, Aga nii või teisiti oleks Aass võinud 


sellest teada saada ainult pärast sisenemist Maa atmosfääri. Kui raketid välja arvata, ei ole ükski 
meie lennuaparaat veel planeetidevahelisse ruumi jõudnud.” 

»Kuidas! Te oskate lennata, aga ei suuda väljuda atmosfäärist? 

Missugused aparaadid siis seda teha suutsid? Üks su mõtteid on mulle arusaamatu. “ 
»Raketid!” ütlesin ma kuuldavalt ja hakkasin mõttes kirjeldama nende töötamise põhimõtet. Azzlemi 
näol peegeldus imestus. 

»Nüüd taipasin. Teoreetiliselt tunneme rakette muidugi ka meie. Aga meil suhtuti rakettidesse 
kaua aega kui mänguasjadesse.Alles viimasel ajal on nad praktiliselt rakendamist leidnud.” 

»Tähendab, teie lennumasinad liiguvad rakettide jõul?” 

»Mitte kõik. Osal on sisepõlemismootorid.” 

Mul tuli mõttes seda terminit seletada. Ühtlasi aga olin niisama imestunud kui Azzlem ja otsustasin 
omakorda küsimuse esitada. 

»Mida ühist on lendudel atmosfääris?” küsisin ma, ,,ja võimalusel jõuda planeetidevahelisse ruumi? 
Ma ei näe siin mingit seost!” 

»Aga see on ometi silmanähtav! Niipea kui avaneb võimalus kasutada lendudeks negatiivset 
gravitatsioonivälja, muutub planeetidevahelisse ruumi jõudmine puhttehniliseks küsimuseks, selle 
välja tiheduse küsimuseks. Te ju kasutate gravitatsioonivälju?” 

»Ei. Ja ma tean seda kindlalt, olgugi et ei saa päris hästi aru, millest te kõnelete.” 

Kaua aega püüdis Azzlem mulle selle probleemi olemust seletada, kuid asjata. Ajuti ma mitte 
üksnes ei mõistnud, vaid isegi ,,ei kuulnud” teda. Azzlem kasutas mõisteid, mis olid mulle täiesti 
võõrad,ja otsekohe katkes meie mõtete vahel igasugune side. Ma kahetsesin kibedasti, et ma ei ole 
füüsik ja et sind ei olnud minuga kaasas! Veel parem aga, kui minu asemel oleks olnud Einstein, - 
tema oli sellistes asjades kõigist Maa elanikest kõige kompetentsem! 

Lõpuks kaotas Azzlem lootuse mind valgustada ja pöördus tagasi arusaadavamate asjade juurde. 

Ükskõik missugused ka on teie mootorid, üks Maa lennuaparaat ründas võrdlemisi edukalt meie 
ksilli. Sa seletasid Suilikile, et see juhtus eksituse tõttu. Ma usun sind.” 
»Kas võib teile ühe küsimuse esitada?” ütlesin mina. ,,Oli see esimene ksill, mis Maad külastas?” 

Jah. Selle eest ma vastutan. Kõik käsud kosmose uurimiseks annan mina. Mina saatsin Aassi ja 
Suiliki selgitama, kas Kuueteistkümnendale Galaktikale järgneb veel asustatud galaktikaid. Tele 
olete meist kakskümmend korda kaugemal kui Kuueteistkümnes Galaktika, järelikult on teieni 
jõudmiseks tarvis kakskümend korda kauem ahuunis viibida. Seepärast ei saa ma garanteenda, et 
meil õnnestub. sind koju tagasi toimetada, kuigi Aass sulle seda lubas. Me el ole veel kindlad, kas 
ahuuni läbimise reeglid selliste kauguste puhul kehtivad. Aga varsti saame seda teada. Mu poeg 
Asserok on tagasi jõudmas Seitsmeteistkümnendast Galaktikast, mille me avastasime Aassi 
äraolekul. See galaktika paikneb peaaegu niisama kaugel ja samas suunas kui teie oma. Muuseas, kui 
ma ütlen ,,meie avastasime”, siis ei ole see täpne: sinsuunid ise avastasid meid. Neil on samuti 
punane veri, nad tunnevad teed läbi ahuuni ja sarnanevad väga sinuga.” 

»Elame-näeme,” ütlesin muretult. ,, Maal ei oota mind keegi, olen üksik inimene. Aga kui teie 
ksill oli tõepoolest esimene, siis on kõik. lendavad taldrikud lihtsalt optilised petted või 
hallutsinatsioonid! Tähendab, ühe meie valitsuse ametlik aruanne tembeldas need täie õigusega 
alusetuteks fantaasiasünnitisteks.” 

Ja ma jutustasin Azzlemile kogu loo lendavatest taldrikutest ning fanaatilisest segadusest, mida 
need tekitasid. Azzlem naeris südamest. 

»Pole viga, ka meil on mõned julged mõtlejad vahetevahel ebaõigetest andmetest lähtudes õigeid 
järeldusi teinud. Aga nüüd tööle! Ma annan sind üle teadlastele, kes tahavad Maa kohta täpsemaid 
andmeid saada. Hiljem jutustame sulle lühidalt isside ajaloost.” 

Suurem osa sellest päevast tuli mul tõepoolest vastata kõikvõimalikele küsimustele, mis sageli 


olid täiesti absurdsed. Aga just küsimuste ebatavalisus võimaldas mul esmakordselt aimu saada 
sellest, kui suurel määral issid meist mõnes suhtes erinevad. Mõned mu vastused lihtsalt 
hämmastasid neid, kui mitte öelda rohkem. Näiteks kui oli juttu meie haigustest ja Maa sanitaarsest 
seisundist, rääkisin neile, missugust häda ja viletsust tekitab meil alkoholism. Issid tunnevad 
alkoholi ja see avaldab neile samasugust mõju kui meilegi. Minult küsiti, miks me alkohoolikuid ei 
hävita või ei saada neid mõnda tühja planeeti vallutama (,,mis sageli annab samu tulemusi,” lisati 
küüniliselt). Kui ma vastuseks hakkasin seletama, et me Maal igati, olgugi et erilise eduta püüame 
luua austust püha inimelu vastu, avaldasid kõik nördimust: . 

»» Aga need alkohoolikud ei ole ju enam inimesed! Nad on rikkunud mõistuse jumalikku seadust!” 

Alles palju hiljem sain teada, milles see jumalik seadus seisneb. Õhtu eel tuli mulle järele Suilik, kes 
teatas, et just temale on tehtud ülesandeks mulle Ella minevikust jutustada. Selgus, et nagu enamikul 
tissidel nii on ka temal kaks elukutset: ühiskondlik - ksilli juhtimineja isiklik - tegelemine 
“ülemaailmse arheoloogiaga”. 

Kosmoselaeva kaptenina ekspeditsioonidel viibides allub ta ülirangele distsipliinile. Niipea aga, 
kui ohvitserikohuste täitmine lõpeb, saab temast Essina sõnade järgi üks paremaid ,,ülemaailmseid 
arheolooge”. Pärast oma aja ärateenimist oleks ta soovi korral võinud üldse igasugustest kohustustest 
vabaneda, kuid eelistas jääda ksillikomandöride ridadesse: seal oli tal palju sõpru ja pealegi tagas 
selline seisund talle automaatselt uutest ekspeditsioonidest osavõtu õiguse. 

Samal õhtul pärast kojujõudmist kuulas in niisiis ära esimese loengu isside ajaloost. Loeng leidis 
aset Suiliki kabinetis, kus oli kaks samasugust mattklaasist ekraani nagu Azzlemi kabinetiski. 

»Kui otsustada selle järgi,” alustas Suilik, ,,mida sa täna Tarkade Majas jutustasid, — ma tean 
kõik, kuigi ei viibinud seal, — ilmus inimkond teie planeedile madalamate eluvormide väga 
pikaajalise arenemise tulemusena. Samasugune oli olukord ka tähe Oriabor planeedil Ella. Seal 
hakkasid meie esivanemad samuti kivist tööriistu ja relvi kasutama. Tänu sellele, et kivi säilib 
peaaegu igavesti, teame sellest perioodist, oma inimkonna koidikust, palju rohkem kui sellele 
järgnenud perioodidest. “ 

Suilik valis numbrilaual märkide rea, mis sarnanes telefoninumbriga, kuid oli keerukam. Üks 
tuhm ekraan hakkas helendama. Sellel ilmusid nähtavale kivist tööriistad, mis olid peaaegu 
samasugused, nagu meil leitakse väljakaevamistel mõningatest koobastest. 

»Ma valisin praegu šifri,” seletas Suilik, ,,ja mulle saadeti arheoloogiaraamatukogust need 
dokumendid.” 

Hiljem puhkes isside planeedil õitsele tsivilisatsioon. Nagu Maal nii ka seal tõusid ja langesid 
impeeriumid, sõjad purustasid sajandite vältel loodu, vähendasid planeedi elanikkonda ja hävitasid 
terveid rasse. Ella Venil- Vanal Ellal- ei olnud need rassid kunagi nii erinevad kui meil: erinevused 
piirdusid ainult ühe ja sama rohelise nahavärvuse mitmesuguste varjunditega. Tekkisid ja levisid 
usundid, mõned neist muutusid peaaegu kogu planeedil valitsevaks ja kustusid siis üksteise järel. 
Üksainus nendest pidas kõigile tagakiusamistele visalt vastu. See oli kõige vanem usund, mis oli 
tekkinud juba ajaloo koidikul. 

Näib, et issid ei tundnud tehnika arenemise suhtelise seisaku perioode, nagu seda meil olid 
Rooma impeeriumiajastu ja keskaeg. Seepärast muutusid nende sõjad kiiresti laastavaks. Vihnane, 
Kuuekuine sõda, mis puhkes umbes 2300 meie aastat tagasi, lõppes peaaegu surnud planeedil; see 
planeet oli moonutatud kohutavast relvast, millest meil seni õnneks veel ettekujutust ei ole. Järgnes 
võrdlemisi pikk periood, mil 

tsilisatsioon pidi peaaegu kustuma, liiga vähe isse oli ellu jäänud, et teda alal hoida. Ta säilis siiski 
tänu mõningate teadlaste mehisusele ja visadusele, samuti asjaolule, et sellel riisumiste ja väikeste 


sisesõdade perioodil leidis teadus enesele pelgupaiga tollesama tagakiusatud ja hävitamatu usu maa- 
alustes pühamutes, millest ma sulle äsja rääkisin. 

Viis sajandit hiljem hakkas tsivilisatsioon uuesti planeeti vallutama. Võit tuli eriliste raskusteta, sest 
elanikkonna põhimass viibis praktiliselt samasuguses seisundis nagu Maa elanikud rauaajal. Uue 
tsivilisatsiooni eesotsas seisis teaduslik teokraatia. Tõsi küll, ,, munkade” käsutuses olev relv oli 
nende esivanemate omast palju nõrgem, kuid ka sellest piisas laialipillatud hõimude allutamiseks 
nende võimule. 

Palju raskemaks osutus mullaviljakuse taastamine. Suured maa-alad olid kõrbeks muudetud, 
paljaks põletatud, sulatatud, püsivast kiirgusest alatiseks mürgitatud. Väga pika aja vältel tuli 
planeedi elanike arvu rangelt piirata: Ella- Ven ei suutnud toita rohkem kui sada miljonit inimest, 
kuigi enne hirmsat Kuuekuist sõda oli tal elanikke olnud seitse miljardit. 

Väljapääs leiti tuhat aastat enne minu saabumist Ellale. See oli emigratsioon! Issid teadsid juba 
ammu, et erinevalt Oriaborist, mille ümber tiirleb ainult Ella- Ven, on Jaltaril mitu elamiskõlblikku 
kaaslast. Just Kuuekuise sõja eelõhtul leidsid issid võimaluse gravitatsioonivälju reguleerida, kuid 
mitmed valitsused kuulutasid selle avastuse otsekohe riigisaladuseks ja seda kasutati ainult sõjalistel 
eesmärkidel. Seejärel peeti gravitatsiooniväljade saladust kaua aega kaotsiläinuks, kuni see täiesti 
juhuslikult uuesti avastati. Nõndanimetatud hämarikusajanditel, mil puudusid küllalt võimsad 
energiaallikad, tegeldi kloostrites peamiselt bioloogia, mitte füüsika probleemidega. 

Niipea aga, kui gravitatsiooniväljad uuesti avastati, võeti otsekohe vastu otsus tähe Jaltar 
planeetidele ümber asuda. Nagu ma juba kõnelesin, on Jaltar Oriaborist umbes veerandi valgusaasta 
kaugusel. Gravitatsiooniväljad võimaldasid saavutada veidi rohkem kui poolt valguskiirust. Seega ei 
kestnud teekond kuigi kaua. 

Retk võeti ette üheksasada kuuskümmend aastat enne minu saabumist. Maailmaruumi sööstis 
rohkem kui kaks tuhat astroplaani, millest igaüks kandis kolmesada issi, varustust, masinaid, kodu- 
ja metsloomi. Ettevalmistav ekspeditsioon oli kindlaks teinud, et Ella- Tan, see tähendab Uus Ella, 
on täiesti elamiskõlblik, samuti nagu Mars ja ka nendest külmem Ressan. Ühel ilusal päeval laskus 
niisiis umbes kuussada tuhat issi planeedile, kus seni olid eksisteerinud ainult madalamad eluvormid. 

See esimene katse lõppes hirmsa katastroofiga. Kolonistid olid just asunud ajutiste asulate 
rajamisele, kui neid tabasid kohutavad, senitundmatud haigused. Kroonikad kinnitavad, et 
epideemiad hävitasid kaheksa päevaga rohkem kui sada kakskümmend tuhat issi! Assrn oma 


45 

diferentseeritud antibiootiliste kiirtega oli siis veel leiutamata. Paljud meeletuks muutunud issid 
tormasid astroplaanidesse ja pöördusid keelust hoolimata tagasi Ella- Venile, kuhu nendega koos tuli 
ka tundmatu taud. Tsivilisatsioon oli jälle hukkumise äärel. 

Ellujäänud kolonistid muutusid oma uue planeedi mikroobide-suhtes pikkamööda immuunseks: 
Ella-Tani elanikkond hakkas suurenema. Seitsesada aastat enne minu saabumist leiutati seal assrn ja 
see probleem lakkas eksisteerimast. Nüüd võisid issid koloniseerida ka Marsi ja Ressani. Veel sada 
aastat hiljem - ma räägin kogu aeg meie maapealsetest aastatest, sest isside ajaarvestussüsteem on 
sellise jutustuse jaoks liiga keerukas; - avastas üks füüsik, muuseas Aassi esivanem, ahuuni ja tegi 
teoreetiliselt kindlaks võimaluse kasutada seda lendudeks kõige kaugematelegi tähtedele. See 
avastus oli issidele erakordselt tähtis religioosses suhtes - ma seletan kohe, mispärast. 
Tähtedevahelised kaugused, mis küll olid väiksemad kui meie universumi osas, muutusid issidele 
varsti ületamatuiks. Oriabori kõrval järgmine lähem täht Sudema - asub Jaltarist poole valgusaasta 
kaugusel; see tähendab, et lennuks sinna ja tagasi kulub neli aastat. Järgmine täht, Eriante, on kahe ja 
poole valgusaasta kaugusel, mis tähendab umbes kümme aastat kestvat lendu. Pikemateks 
teekondadeks kosmoses ei olnud issid võimelised; sel juhul tuli juba rakendada anabioosi, et 
aeglustada uurijate eluprotsesse. 

Tee läbi ahuuni aga avas otsekohe täiesti uued perspektiivid. Kosmoseuurijate võimalused 


muutusid sõna otseses mõttes piiramatuks! Ühtlasi oli see issidele just nagu muistse ettekuulutuse 
täitumine. 

Edasistes sündmustes orienteerumiseks ja isside mõningaks mõistmiseks on tarvis tutvuda nende 
religiooni alustega. Ma juba kõnelesin sulle muistsest, igavesti tagakiusatud, kuid igavesti elavast ja 
lõpuks võidule pääsenud kultusest. Sellest sai... ma ei ütle isside ametlik usund - see oleks liiga 
ebatäpne ja nõrk väljend -, vaid pigemini kõikehõlmav religioon. Muuseas, võrdlemisi vähesed 
ateistid, keda ma kohtasin - ka Suilik kuulub nende hulka -, ei tekita Ellal mingit imestust ega 
nördimust. Nende mõju on siiski väike ja ka nende skeptitsism puudutab peamiselt dogmasid. 
Igapäevases elus ei erine nad usklikest peaaegu üldse. 

Isside uskumuse järgi lõi maailma Headuse Jumal, kes igavesti võitleb Kurjuse Jumalaga. Ei, 
siiski mitte! Ma moonutan mõtet. Tegelikult ei ole jutt Headusest ja Kurjusest, nagu meie neid 
mõistame, vaid Valgusest ja Pimedusest. Issid arvavad, et Valguse Jumal lõi ruumi, aja ja 
taevakehad. Pimeduse Jumal püüab seda kõike hävitada ja maailma esialgse kaose seisundisse tagasi 
viia. Issid ja, mis on eriti tähtis, teised lihast ja verest inimesed on Valguse Jumala lapsed. Teine 
jumal lõi mislikid. 

Ma ei orienteeru kuigi hästi metafüüsikas ja müstika peensustes. 

Seepärast ei anna ma pead, et seda kõike õigesti mõistsin. Tegelikult on see palju keerukam kui mina 
sulle seletan. Isegi mina, vana skeptik, olin korduvalt hämmeldunud, kui lugesin isside pühi 
raamatuid, milles on palju huvitavaid analoogiaid meie piibli ja India religioossete tekstidega ning 
milles esineb. kummalisi ettekuulutusi hämaratest eelajaloolistest aegadest mil issid kuidagi teada ei 
võinud, mis väljaspool nende planeedi piire toimub. 
Clair võttis taskust ja ulatas mulle väikese raamatu, mille õhukesed pärgamenditaolised lehed olid 
täis pisitillukeste siniste märkide ridasid. 

»Need on Sian- Thomi ,,Ettekuulutused,” ütles ta. ,, Need on kirja pandud rohkem kui üheksa 
tuhat aastat tagasi. Kohe tõlgin sulle mõned katkendid.” 
Ta lehitses raamatut ja hakkas lugema: 

»Siis hakkavad Valguse lapsed, igaüks oma tähel, võitlema sooviga hävitada, selles võitluses 
vahelduvad võidud kaotustega ja nõnda lähevad sajandid. Aga kõige raskem katsumus tuleb sel 
päeval, kui Valguse lapsed hakkavad otsima Üksinduse teed, sest siis tahavad Külmuse ja Öö lapsed 
nendelt Valgust ära võtta.” 

Kuula edasi: 

»lIssid! Issid! Teid on määratud juhtima Valguse lapsi võitluses mislikkide vastu, igavese Külmuse 
laste vastu. Aga ükski juht ei ole suuteline võitma sõduriteta, mitte kõik sõdurid ei käsitse ühtmoodi 
hästi kõiki relvi ja keegi ei tea, missugune relv toob võidu. Issid, ärge lükake tagasi teiste Valguse 
laste abi!” 

Ja veel: 

»lssid, ärge põlake neid, kes ei sarnane teiega! Võib-olla on ka nemad Valguse lapsed, võib-olla,” - 
siinkohal nõrgendas Clair häält ja rõhutas iga sõna- ,,võib-olla voolab nende soontes punane veri, 
mida igavese Külmuse lapsed ei suuda jääks muuta.” 

Kui sa teada saad, mis minuga hiljem toimus, siis pead nõustuma, et see on vähemalt hämmastav, 
kui mitte rohkem! Ja lõpuks Muistne Ettekuulutus ise: 

»Mööda aegade teid rändasin mina, prohvet Sian- Thom, mõttes tulevikku. Ärge püüdke teada saada, 
issid, kas see tulevik on lähedane või kauge nagu teekäija eest pagev silmapiir Siankori kõrbes. Ma 
nägin, kuidas isside äravalitud rahvas võtab vastu kõikide Valguse laste saadikud ja kuidas nende liit 
otsustavas võitluses võidab Öö ja igavese Külmuse lapsed. Ütlen teile, issid, teie omaks saab kogu 
ääretu ja piiritu maailm, mis ulatub kaugemale kõige kaugematestki tähtedest, aga ta ei saa ainuüksi 
teie omaks. Ta kuulub kõigile lihast ja verest olenditele, kõigile Valguse lastele, kes hukkudes ei 


hukku. Kõik koos, issid, kõik koos võidavad nad Pimeduse ja Külmuse sünnitised ja saadavad ole- 
matusse, maailma piiride taha Öö ja Külmuse lapsed, kellel ei ole liha ega verd, kes ei tee vahet hea 
ja kurja vahel.” 

Niimoodi. Kui tahad - usu, kui tahad - naera, aga sellel Muistsel Ettekuulutusel põhineb suur 
tsivilisatsioon, võib-olla võimsaim kõigist, mis kunagi on eksisteerinud. 

Seepärast, niipea kui oli avatud tee läbi ahuuni, hakkasid issid kosmosesse tungima. Mislikke nad 
tol ajal veel ei tundnud. Üks esimesi ekspeditsioone viils neid tundmatule planeedile. See oli nende 
universumi äärel paikneva tähe Suini planeet Assenta. Nad rajasid sinna observatooriumi et 
galaktikaid loendada. Ja siis tehti kummaline avastus: ühes väikeses galaktikas, mis asus umbes 
vileteistkümne miljoni valgusaasta kaugusel, kustusid tähed erakordselt kiiresti, mis oli vastuolus 
kõigi tuntud füüsikaseadustega. Poolteise Sajandi jooksul kustus terve galaktika. 

Nüüd jutustan sulle kõigest, mida tookord Suilikilt ning palju hiljem Azzlemilt ja teistelt issidelt 
teada sain. Sellesse kustunud galakikasse saadeti ahuuni kaudu üksteise järel kolm ekspeditsiooni. 
Keegi neist ei tulnud tagasi. Siis hakkasid kustuma teised tähed, seekord galaktikas, mis asus kõigest 
seitsme miljoni valgusaasta kaugusel. Järjekord oli seejuures ligikaudu samasugune kui varem: algul 
muutus spekter, selles tugevnesid metallide jooned, seejärel värvus täht punaseks ja lõpuks kustus. 
Mõne kuu pärast oli teda võimalik näha ainult infrapunaste teleskoopide abil, veel veidi hiljem aga 
hääbus vilmanegi kiirgus. Siis otsustasid issid, kes uskusid Muistset Ettekuulutust, et kõik need 
kummalised nähtused on seletatavad Öö ja Külmuse isa tegevusega. Pealegi olid nad tolleks ajaks 
juba avastanud mitu inimkonda, kes ei sarnanenud nendega! 

Tegelikult algas tähtede kustumise protsess muidugijuba ammu enne isside ilmumist planeedile 
Ella-Veni,sest kogu nende ajalugu koos eelajalooga hõlmab maksimaalselt kaks miljonit aastat. 
Seepärast ma lihtsalt ei taipa, kuidas nad ammu enne neid ilmunud mislikkide olemasolu seostavad 
muistsete ettekuulutuste ja kogu selle metafüüsikaga. 

Lõpuks siis saabus tund, mil issid mislikkidega kohtusid. Üks ekspeditsioon siirdus ahuuni kaudu 
galaktikasse, mis paiknes Jaltarist ainult ühe miljoni valgusaasta kaugusel. Ekspeditsioon koosnes 
kolmest ksillist; teda juhtis astronoom Ossentur. Nad ,.sukeldusid” ahuunist tagasi ruumi ühe 
kusruva tähe lähedal- pean sulle ütlema, et neil on seda alati võimalik teha üsna väikeses kauguses 
küllalt suure massiga materiaalsest kehast. Hoolimata suurest hulgast planeetidest tundus täht neile 
vähe huvipakkuv ja nad olid juba uuesti ahuuni minemas, kui Ossenturile torkas silma tähe spektri 
sarnasus nii ebatavaliselt kustuvate galaktikate spektritega. Siis otsustasid nad ühele planeedile 
laskuda. Nende ees avanes surev maailm, kus kõik elusolendid olidjuba hukkunud. Inimesi ei olnud 
seal kunagi elanud, olemasolevad kõrgemad loomad aga olid jõudnud külmunud laipadeks muutuda. 
Issid veetsid sellel planeedil kolm kuud. Üha rohkem kogunes vaatlusandmeid, iga 

päevaga tuhmimaks muutuv päike valgustas üha punasemat taevavõlvi. 
Lõpuks, kui temperatuur langes niivõrd, et lämmastik hakkas veelduma, ilmusid mislikid. See juhtus 
kolmsada aastat enne mmu saabumist Fllale. 
Kust mislikid tulid? Seda issid ei tea. Viis, mida,nad surevale planeedile laskumiseks kasutasid, on 
praeguseni saladus. Teada on ainult üks asi: nad ilmuvad alles siis, kui lämmastik külma tõttu 
vedelaks muutub. 

Mislikid vallutasid kaks ksilli ootamatult. Kolmas, mille komandör oli Ossentur, lendas sel ajal 
saja kilomeetri kõrgusel. Esimene ksill jõudis ainult teatada, et teda piiravad sädelevad ja liikuvad 
esemed. 


Rohkem mitte sõnagi. Teisele ksillile tungiti kallale, kui ta püüdis lendu tõusta. See ksill jõudis 
edasi anda kujutise: planeedi jäätunud pind kubises salapärastest, ligikaudu inimesesuurustest, 
kristallitaolistest metalselt läikivatest esemetest. Saade katkes äkki, nagu oleks ksill planeedi 
pinnasesse vajunud. 

Ossentur jätkas vaatlusi veel kaheksa päeva. Lõpuks, olles veendunud, et esimese ksilli ümber ei 
ole mingit liikumist, pikeeris ta välkkiirelt, laskus ksilli kõrvale ja külvas kõik antibiootiliste kiirtega 
üle. Ksilli sisemuses oli kõik oma kohal, ainult issid olid surnud. Ossentur andis käsu laibad kaasa 
võtta, mootorid õhku lasta, Ellale lennata ja aparaat mislikkidele jätta - tema oligi see, kes neile 
kohutavatele olenditele Muistses Ettekuulutuses mainitud nime andis. Bioloogid uurisid laipu. Kogu 
ksilli meeskond oli surnud lämbumissurma: nende kopsupigment oli lagunenud! 

Just siis tormasid issid ülepeakaela teisi inimkondi otsima, et leida sellist, ,,kelle punast verd ei 
saa jääks muuta”. Kõigil planeetidel, mis nad avastasid, elasid aga ,,inimesed”, kelle veri oli kollane, 
sinine või roheline. Alles nüüd mõistsin, miks mind seadusest üle astudes Ellale toodi ja mida 
minult, õigemini kõigilt Maa elanikelt oodati. 

Nagu ma rääkisin, olid issid tolleks ajaks juba ühendusse astunud paljude planeetide mõistuslike 
elanikega, kelle esindajad alaliselt elasid Ressanil, kus asus Inimühiskondade Liidu Nõukogu 
residents. 


III peatükk MISLIKID 


Niisiis avastati mislikid Ellast vähem kui miljoni valgusaasta kaugusel. Tol ajal ei mõistnud issid 
veel, missugune seos valitseb nende metalsete olendite ilmumise ja tähtede kustumise vahel, kuid 
nad nägid juba mislikkides oma põliseid ,,metafüüsilisi” vaenlasi, Külmuse ja 

Pimeduse lapsi. Seepärast püüdsid. issid neid hävitada. Neile ei mõjunud aga mingid vahendid peale 
üheamsa. Asjata proovisid issi teadlased kõige hirmsamaid hävitusvahendeid, mida olid tundnud 
nende esi, vanemad ja mis olid nüüd uuesti avastatud: mislikid näisid oleval haavamatud. Neid ei 
tapnud aritibiootilised kiired, samuti mitte neutronite, prootonite, elektronide ja isegi mitte 
infranukleonide vood. Ainus, mis neile mõju avaldas, oli soojus. Üks ksill, mida oli kahjustanud 
mislikkide kiirgus, mille vastu issid ei ole tänapäevani suutnud leida muud kaitset kui küllaldane 
kaugus, langes planeedi pinnale ja süttis põlema. Läheduses olnud mislikk tardus paigale ja tõmbus 
siis justnagu krimpsu. Suurte kaotuste hinnaga õnnestus teistel ksillidel laskuda, misliki laip oma 
negatiivsetesse gravitatsiooni väljadesse haarata ja Ellale toimetada.. Analüüsi tulemused ei olnud 
hoopiski julgustavad: tegemist oli tavalise raua- ja niklisulamiga! Kui sel varem oligi mingisugune 
sisestruktuur olnud, siis oli see kõrge temperatuuri toimel hävinud. 

Võitlus kestis kolmsada aastat, andmata mingisuguseid tulemusi. Issid oskasid nüüd mislikke 
hävitada: selleks piisas kiirgusest, mis kas või kümneks sekundiks tõstis temperatuuri neid 
ümbritsevas ruumis 73° C kõrgusele. Kuid mislikid kaitsesid ennast. Nende antibiootilise kiirguse 
mõjuraadius kasvas: juba kahekümne kilomeetri kõrgusel nende poolt vallutatud planeedi pinnast 
muutus see elukardetavaks. Mingisugusel vilsil said nad ksillide lähenemisest teada ja surmasid 
ksillides kõik, mis sealoli elusat, enne kui issid jõudsid termilisi pomme heita. Peale selle õppisid 
nad ilma igasuguste lennuvahenditeta kosmosesse tungima - vähemalt isside teada ei olnud nad seda 
varem teinud. Nüüd patrullisid vallutatud planeetide kohal üheksast mislikist koosnevad. salgad. 
Ühtlasi selgus, et kiirgus tugevneb võrdeliselt mislikkide arvuga ja on üheksa misliki koostöö korral 
seetõttu eriti ohtlik. Siis võtsid issid kasutusele uue taktika: nad väljusid ahuunist otse planeedi pinna 
juures, heitsid pomme.ja kadusid jälle ahuuni. Selline taktika osutus väga efektiivseks, kuid oli 


äärmiselt riskantne. Pisimagi ebatäpsuse korral väljus ksill ahuunist allpool planeedi pinda. Ksilli ja 
planeedi aatomid sattusid sel juhul üheaegselt ühte ja samasse kohta ning tagajärjeks oli ülivõimas 
aatomiplahvatus. 

Mislikid laiendasid üha oma valdusi õnnetus galaktikas, kus tähed üksteise järel kustusid. Ja 
issidel, kes olid neid tähti juba kustunuina näinud, oli Ellalt kummaline ja võigas vaadata, kuidas nad 
endistvilsi taevavõlvil särasid: valgus võis nendelt tulla veel miljon aastat! 

Alles paarkümmend aastat enne minu saabumist Ellale taipasid issid, et mislikid lihtsalt ei valluta 
planeete kustunud tähtede ümber, vaid kustutavad ise tähti. Ossentur oli selle hüpoteesi püstitanud 
juba kolmsada aastat tagasi( kuid seda oli peetud nii fantastiliseks, et sellele ei pööratud tähelepanu. 

Galaktikas, mida mislikid ründasid - isside arvestuse järgi Teises Galaktikas -, oli inimestest 
asustatud planeet, mille elanikud sarnanesid väga issidega ja olid. nendega väga heades suhetes. See 
planeet - tähe Sklini planeet Hassni - etendas võitluses mislikkide vastu nagu eelposti osa. Ja siis 
ükskord avastati, et mlslikid ohd ilmunud selle päikesesüsteemi kõige kaugema planeedi Affri jäisele 
pinnale.. Ütlasi täheldasid Hassni teadlased oma päikese kiirguse intensiivsuse järsku vähenemist. 
Kolm hassnilasae ksilli, mis läksid ohtlikule luurele: tegid esmakordselt kogu mislikkidevastase sõja 
ajaloos kindlaks, et mislikid püstitasid Affrile tohutu suuri metallpüloone -. ülaosas kitsenevaid 
torne. Kui aga Affr mõni aeg hiljem Hassniga ja päikesega ühele joonele sattus nägid hassnilased 
õudusega, et mõneks päevaks lakkasid kõik aatomite lagunemisega seotud protsessid nende 
laboratooriumides ja aatomienergiajaamades. Lisaks sellele vähenes nende päikese kiirgusenergia 
pidevalt. Ilmsiks tuli kõige uskumatum asjaolu: mislikid oskasid tähtede sisemuses toimuvaid 
aatomiprotsesse katkestada! 

Hassnilased tuli evakueerida, teist väljapääsu ei olnud. Nad toimetati ühele Esimese Galaktika, isside 
galaktika planeedile. 

Ja lõpuks, kaks aastat enne minu tulekut õnnestus issidel üks mislikk elusalt kinni võtta. Seda 
mislikki olen ma näinud ja isegi puudutanud! 

Vähehaaval harjusin eluga Ellal. Korterisse jäin endist vilsi Suiliki juurde, kuid mulle anti juba 
oma reob. Õppisin seda võrdlemisi kiiresti juhtima. Need väikesed lennukid on nii täiuslikud, et 
avariisid ei saa praktiliselt üldse esineda. Juhtimine on täielikult automatiseeritud, nii et piloodi 
ülesandeks jääb ainult lennusuuna, -kiiruse ja -kõrguse valimine. Muidugi mõista võib automaadi 
igal ajal välja lülitada ja enamik isse kasutabki seda üldse väga harva. See rass on leidnud 
probleemile ainsa õige lahenduse: nad kasutavad masinaid, ei karda neid ega saa kunagi nende 
orjadeks. 1ss, kes rahulikult istub ksilli, siirdub ,,ruumi taha”, nagu nad ütlevad, ja läbib sel viisil 
jumal teab kui palju miljardeid kilomeetreid, võib, kui tal selleks tuju tuleb, niisama rahulikult jalgsi 
kõige pikemalegi teekonnale. asuda. Mis puutub minusse, siis mina eijulgenud mitme kuu vältel 
automaatpilooti välja lülitada. Kui ma aga lõpuks seda söandasin, siis pakkus selle imepärase 
väikese sõidukijuhtimine mulle nii suurt naudingut, et hiljem lülitasin 'automaadi sisse ainult eriti 
pikkade lendude ajaks. Muuseas olgu öeldud, et esialgu, kuni issid ei olnud mind lõplikult oma 
ühiskonda vastu võtrtud - see sündis hiljem, mil ma sain üheks kolmest ,,välismaalasest”, kellele 
seda au osutati -, oli mul lubatud reobi kasutada ainult lendudeks Suiliki majast Tarkade Majani ja 
tagasi. 

Ühtlasi õppisin ma isside kõnekeelt, mis meile, Maa elanikele, on äärmiselt raske. Ta koosneb 
peaegu täielikult sisisevatest häälikutest, - kõige sagedasemad konsonandid on s ja Z; isside nimede 
järgi oled sa tõenäoliselt juba ise seda tähele pannud. Tõeliseks needuseks olid mulle 

rõhud, mis muutuvad olenevalt sellest, kellega kõneldakse, samuti pöördsõna ajast ja muust 


selletaolisest. Mu korteriperemehe nimi näiteks = oli Suilik. Ta maja aga on juba ,,Suil'ik s'ian”. ,Ja 
ma väljun Suiliki majast” kõlab nagu ,,stan Suilik si'an”. Nüüd mõistad sa, kui raske on issi keeles 
pikka lauset moodustada! Päris selgeks ma seda keelt ei saanudki. Aga erilist muret see mulle ei 
teinud - peaasi oli aru saada, mida teised kõnelevad. Kui mul enesel tuli rääkida, võisin vajaduse 
korral alat! üle mmna ,,otsesele mõttevahetusele mone issiga, kes siis mu mõtted sõnade keelde 
tõlkis. 

Regulaarselt ülepäeviti lendasin Tarkade Majja, kus pidasin midagi loengutetaolist Maa 
tsivilisatsioonist. Vastutasuks õpetati mulle poolhüpnootilisel meetodil keelt. Ühtlasi tutvusin 
võimalust mooda isside teaduse ja kultuuriga. Koos kahe issiga tegin uurimistööd võrdleva bioloogia 
alal. Nad analüüsisid väga põhjalikult mu verd ja tegid lugematuid läbivalgustusi. Mõistes mu 
uudishimu, võimaldasid mõlemad issid meeleldi ka minul neid uurida. Kehaehituse poolest on nad 
väga sarnased Maa elanikega, kuid mul on tunne, et nende kauged esivanemad olid lähedasemad 
Maa kahepaiksetele kui imetajatele. 

Juhust kasutades ütlen mõned sõnad Ella loomastiku kohta. Suurematel loomaliikidel on seal 
nagu kahepoolne päritolu. Oma esimeseit planeedilt, Ella- Venilt, tõid issid kaasa mõningaid 
koduloomi, kellest eriti tuleb nimetada väga pikkade jalgade ja roheka karvaga suure kassi taolisi 
missdolsse. Taiplikkuse poolest ei jää need loomad meie ahvidest maha. Issid on nende järele nagu 
hullud ja igas majas on vähemalt üks missdolss. Kunagi eelajaloolisel ajal kasutati missdolsse Ella- 
Venil jahipidamiseks, nüüd aga ohustavad nende hirmsad küüned ja saablitaolised kihvad ainult 
tugitoolide katteid nende peremeeste majades. 

Peale missdolsside kasvatavad issid suuri loomi, kes annavad kuldkollast piima. Ella-Tani 
esialgne loomastik on säilinud suurtel looduskaitsealadel, kus veel ohtlikke kiskjaid leidub. 
Ambudega varustatud noored issid kütivad neid mõnikord missdolsside kaasabil. 

Ellal ei leidu mingeid tiivulisi olendeid, ei linde ega putukaid, seeeest aga on seal midagi meie 
sipelgate taolist - kuigi niisugune võrdlus pole päris õige. Need on väikesed mürgised olendid, 
kellest issid kõigile oma teaduse saavutustele vaatamata ei suuda jagu saada. Ella- Venil olevat 
elanud veel üks meie elevandi suurune loom, kuid seda ei pidanud issid vajalikuks oma uuele 
planeedile kaasa tuua. 

Kahe kuu pärast sooritas in kõigile issidele kohustusliku ,,küpsuseksami”, see tähendab, tegin läbi 
psühhomeetrilise kontrolli. Sel ei ole midagi ühist meie eksamitegaja issid ei püüagi seda andekuse 
või vaimuteravuse määramiseks rakendada. Eesmärk on lihtsam: selgitada kontrollitava sobivus 
üheks või teiseks tööks, samuti arenemistase. 

Olgu öeldud: et ma käisin psühhomeetrist läbi oma vabal tahtel. See on väga huvitav riist! Kujutle 
mind lebamas millelgi lamamistooli 

taolisel esemel keset poleeritud seintega saali, paljude antennidega kivrit mu peas, pimeduses põleva 
ainsa sinise lambi valgust ja registreerimisseadmete kohale kummardunud issi võõrapärast nägu. 
Tundsin nõrka elektrilööki ja sellest silmapilgust nagu kahestusin. Ma teadsin, et mulle esitatakse 
küsimusi, ja teadsin ka, et vastan neile, aga võtaks mind pagan, kui ma neid küsimusi ja vastuseid 
mäletan! Nägin, kuidas iss järk-järgult psühhomeetnt reguleeris, mu pea oli kerge ja pööritas 
meeldivalt, ma ei tajunud enam lamamistooli enda all ja mulle näis, et hõljun õhus. See kestis 
ligikaudu kaks basikki, mulle aga tundusid need lühemad kui kaks minutit. Sns süttis valgus uuesti, 
mul võeti kiiver peast ja ma tõusin, tundes peas kummalist kergust ja tühjust. Andmete analüüs 
kestis kümmekond päeva. Pärast seda kutsuti mind Azzlemi juurde, kes mind koos kahe 
psühhometristiga ootas. 

Eksami tulemused olid tema sõnade järgi hämmastavad. Mu vaimsed võimed osutusid isside 
keskmisest normist palju suuremaks: need võrdusid 88 Ühikuga, samal ajal kui isegi tarkadel oli 
keskmine näitaja 87. Palju rohkem aga erutasid neid mu psüühilised omadused: andmete järgi olen 


ma ohtlik indivild, tüüpiline võitleja, võrdselt ohjeldamatu nii vihkamises kui ka armastuses, 
üksindusele kalduv, ajuti isegi seltskonda põlgav. Ja vastupidi, mu vastuvõtlikkus abstraktsete 
müstiliste mõistete, suhtes osutus väikeseks, väga väikeseks, peaaegu olematuks, mis näis isse 
kurvastavat. Suurimat huvi aga pakkus neile siiski asjaolu, et ma kiirgasin teatavat liiki laineid, mis 
olid neile täiesti mõistetamatud, kuid mislikkidest kiirguvate lainetega väga sarnased. 

Eksami praktiliseks tulemuseks oli see, et targad ei saatnud mind Ressanile teiste inimkondade 
esindajate juurde, vaid eelistasid mind Ellale jätta. 

Niisiis jätkasin elamist Suiliki majas. Tõsi küll, Suilik ise siirdus varsti ekspeditsioonile läbi 
ahuuni ja ma jäin üksi, kuid tolleks ajaks oli mul naabrite hulgas juba palju tuttavaid, kõnelemata 
Essinast ja ta omastest, kes mind sageli külastasid. Kõnelemise kõrval olin ka lugema õppinud ja 
kasutas in nüüd Suiliki suurt raamatukogu. Enamik tema raamatuid käsitles minu jaoks liiga 
keerukaid füüsikaprobleeme, kuid leidus ka bioloogiat ja arheoloogiat käsitlevaid teoseid, mida 
asusingi lugema. 

Ükskord, kui parajasti lehitsesin Üheteistkümnenda Galaktika tähe Fluhh planeedi Szen lühikest 
ajalugu, laskus äkki otse maja ette sinine reob. Sellest väljus hiiglakasvuline 1ss, üks Tarkade 
Nõukogu liikmeid. Ma teadsin juba, et ta nimi on Assza, kuid ei olnud temaga seni lähemalt kokku 
puutunud: Assza oli füüsik, minu teadmised sel alal osutusid aga niivõrd nappideks, et issid ei 
pidanud vajalikuks minu juurde spetsialisti määrata. Nii või teisiti üllatas see külaskäik mind. Assza 
asus issidele omase sirgjoonelisusega otsekohe asja juurde: 

»Tule kaasa, sa oled meile vajalik!” 

»Milleks?” küsisin mina. 
»Selleks et teada saada, kas sa. oled tõepoolest üks punaseverelisi Valguse lapsi, kellele mislikild 
ohtlikud ei ole. Lähme. Ja ara karda, sind ei ähvarda miski.” 

Muidugi oleksin võinud keelduda, aga mulle ei tulnud niisugust mõtet pähegi.. Olin juba ammu 
tahtnud teada saada, mida need mislikid enesest kujutavad. Järgnesin Asszale reobi juurde. 

Me tõusime väga kõrgele ja lendasime maksimaalse kiirusega. Reob ületas kaks merd ja ühe 
mäeaheliku ning võttis alles kolmanda lennutunni lõpul järsu pikeeringuga suuna keset ookeani 
olevale tühjale kaljusaarekesele. Päike lähenes juba silmapiirile. Märkasin ookeanis ujuvaid 
jääpanku: nähtavasti ei olnud me polaarjoonest kaugel. 

Assza maandas reobi vee kohal rippuvale väikesele platvormile. Siirdusime kaljus oleva 
massiivse metallukse juurde; mu saatja tegi mingisuguse keeruka manipulatsiooni, avas väikese 
vaateluugi ja ütles mõned sõnad. Alles siis paotus uks ja me sisenesime. Kakstelst soojuskiirguritega 
relvastatud noort issi silmitsesid mind valvsate pilkudega. Olles läbinud vahtkonnaruumi, jõudsime 
kaheksanurksesse tuppa, mille ühel seinal oli ekraanidele iseloomulik tuhm pind. Assza pakkus 
mulle viipega istet. 

»»See on mu kabinet,” seletas ta. ,, Minu ülesandeks on mislikki jälgida.” 
Siis jutustas ta mulle lühidalt järgmist. 

Veidi rohkem kui kaks aastat tagasi avastas valveksill kosmoses üksiku misliki ja võttis selle 
kinni. Operatsioon oli uskumatult raske ja kogu meeskond, kes seejuures misliki kiirguse kestvat 
mõju tunda sai, kannatas hiljem pikka aega aneemia all. Veel keerukamaks aga osutus probleem, 
kuidas mislikk läbi Ella sooja atmosfääri tuua, nii et ta seejuures ei hukkuks. Lõpuks õnnestus ka see 
ja tollest ajast peale hoitakse mislikki maa-aluses tehiskoopas, kus temperatuur ei tõuse kunagi 
rohkem kui kaksteist kraadi üle absoluutse nulli. Kõikide inimkondade esindajad, välja arvatud 
vilmased saabujad — need, kes tundsid teed läbi ahuuni, — ja mina, olid misliki kiirguse mõju 
vabatahtlikult proovinud, kusjuures surmaohu vältimiseks olid muidugi rakendatud kõik 
ettevaatusabinõud. Ja mitte ükski nendest ei pidanud proovile vastu. Teisest küljest aga ei olnud 


ühelgi neist ka punast verd, millest kõnelees Muistne Ettekuulutus. Minu veri oli punane! 

» Vaata mislikki,” ütles Assza. 

Tuba mattus pimedusse. Ekraanile ilmus kujutis veidras sinises valguses. 

»»See on külm valgus. Igasugune teine valgus tapaks misliki!” 

Nägin suurt palja kivipõrandaga koobast. Selle keskel lebas paljutahuline piklik keha, mille pikkus 
oli umbes kaks meetrit, laius üks 

meeter ja kõrgus peaaegu niisama suur; esialgu pidasin seda kumeratest lülilistest plaatidest 
valmistatud metallkonstruktsiooniks. Ta oli täiesti liikumatu ja helendas hõbedaselt. 
Assza vils mind psühhomeetrit meenutava aparaadi juurde. Helendavad osutid liikusid skaaladel 
aeglaselt edasi-tagasi, fluoestseerivates torudes voogasid rütmiliselt pikad lained. 
»Misliki elu,” ütles 1ss. ,, Temas tekivad lakkamatult elektromaglained mida teie, maalased, 
nahtavastl energiaallikana kasutate. Praegu viibib mislikk puhkeseisundis. 

Assza pööras regulaatori käepidet. Mõõteriistad näitasid, et temperatuur tõusis koopas - 260 
kraadllt -243 kraadlle. Osutid skaaladel tegid hüppe, mitmevarvllme helendus torudes tugevnes, rütm 
sagenes. Assza osutas ühele torule, kus valguse vibratsioon oli eriti sage. 

»Peni lained. Niipalju kui me teame, on neid suutelised kiirgama ainult mislikid ja peale nende veel 
sina.” 

Tõstsin pilgu ja nägin meie vastupeegeldust klaasil. Kummaline ja õudne oli see vaatepilt: 
meie nägusid valgustasid torude vilkuvad rohekad helgid ja ekraani elutu sinine helendus. Mitte 
kunagi varem ei olnud ma Ellal tundnud niisugust üksindust, niisugust mahajäetust selles lõpmatult 
kauges võõras maailmas! Ja mul hakkas hirm. 

Mislikk liigutas ennast. Tema lülilised plaadid nagu nihkusid üksteise peale. Ta roomas kõndiva 
inimese kiirusega. Assza langetas temperatuuri pikkamööda uuesti -260 kraadini. 

»Niisiis,” ütles ta, ,,me tahaksime, et sa laskuksid koopasse ja prooviksid, missugust mõju misliki 
kiirgus sulle avaldab. Mitte mingisugust ohtu, see tähendab mitte mingisugust tõsist ohtu ei ole. 
Kõik teised on seal juba käinud, kuid kahjuks tulemusteta. Kosmoses, kus ksilli soomus meid 
kaitseb, on surmav alles üheksa misliki kontsentreeritud kiirgus. Siin, kus kaugus on nii väike ja 
kaitsvat soomust ei ole, piisab üheainsa misliki kiirgusest. Koopas on väga madal temperatuur ja 
peaaegu täielik vaakum, seepärast tuleb sul spetsiaalne skafander selga panna. Mina vaatlen siit. 
Sind saadavad kaks robotit, mis toovad su koopast välja, kui sa peaksid teadvuse kaotama. Nõus?” 

Kividel roomavat vilrastuslikku olendit vaadates kõhklesin hetke. Mulle tundus, et tema 
läbitungimatu geomeetrilise soomusrüü all oli varjul halastamatu, külm ja kaalutlev mõistus, millega 
ei kaasnenud mitte mingisuguseid tundeid ja mis on hirmsam kui igasugune teadlik julmus. Jah, see 
oli tõepoolest Pimeduse ja igavese Külmuse laps! 

»Hea küll,” ütlesin, Kui olin ekraanile vilmase pilgu heitnud. 

» Vajaduse korral,” lisas Assza, ,,võin temperatuuri tõsta ja misliki. tappa. Loodan, et sellist vajadust 
ei teki, kuid risk on siiski olemas. Üks mislikk võib ühe issi tappa ainult väga pikaajalise kiirgusega. 
Aga sina ju ei oleiss! Ta ei ole veel tapnud kedagi, kes on tema juurde laskunud. Ja sinul on 
teistsugune veri!” 

»Kõikide kuradite nimel!” kirusin prantsuse keeles ja lisasjn issi keeles: ,,Ei maksa aega raisata. 
Ükskord tuleb ikka proovida!” 

»» Varem ei saanud me seda teha sellepärast, et sa ei osanud meie keelt. Ma ei saa sulle mõtteid edasi 
anda, kui sa koopas viibid: kaugus on liiga suur. 


Ta lülitas valguse sisse. Uksele ilmus 1ss, kes andis märku, et ma talle järgneksin. Me laskusime 
ruumi, mis asus koopaga ühel tasapinnal; seal rippusid niššides läbipaistvate kiivritega skafandrid. 
Iss aitas mul rõivastuda. Skafander osutus mulle täiesti parajaks, mis muuseas ei ole ka ime, sest see 
oli spetsiaalselt minu jaoks valmistatud. Minu skafandri kõrval rippuv tohutu soomusrüü oli 
nähtavasti määratud tollele jässakale pungissilmalisele hiiglasele, kelle kuju olin näinud 
Inimkondade Trepil. Ruumi uks avanes veel kord ja laskis sisse kaks võimsate metallkätega robotit, 
mis käratult kuuerattalistel platvormidel veeresid. Iss väljus ja uks sulgus. 

»Kas sa kuuled mind?” kostis mu kiivris Assza hääl. 

»Jah, väga hästi,” 

»Praegu ei ole misliki kiirgus sulle ohtlik. See ei suuda nelja meetri paksust raudnikkelsoomust 
läbida. Niisugune soomus on ainuke tõhus kaitsevahend, kuid lahingus ei ole ta oma liiga suure 
raskuse tõttu kasutatav. Ma avan nüüd koopa sissekäigu. Astu mõni samm tagasi ja ükskõik, mis ka 
juhtuks, ära võta kiivrit peast, enne kui sulle ütlen.” 

Tohutu metallplokk vabastas aeghiselt neljameetrise läbimõõduga avause ja veeres kõrvale. Ma ei 
tundnud külma, ainult mu skafander paisus veidi, nii et ma muutusin suure täispuhutud nuku 
sarnaseks. Läbisin käigu ja astusin koopasse. Mislikk lamas vastasseina ääres. Sinine valgus näis siin 
veel ähmasem kui ekraanil. 

Sammusin mööda monoliitset kivipõrandat pikkamööda edasi. 

Ümberringi oli kõik liikumatu ja vaikne. Kiivrist kostis ainult Assza raske hingamine. Mislikk jäi 
endiselt liikumatuks. 

Äkki hakkas ta minu poole roomama. Eestpoolt nägi ta välja nagu umbes poole meetri kõrgune lame 
metallkänk. 
»Mida ma pean tegema?” küsisin. 

»Ta ei kiirga veel. Ta ei puuduta sind. Ükskord tõusis ta lendu ja muljus ühe issi surnuks. Selle 
eest hoidsime teda kaksteist basikki kõige kõrgemal temperatuuril, mida ta suudab taluda. Loodan, et 
see oli talle õpetuseks ja ta ei tungi enam kellelegi kallale, aga kui tungib, siis on sul vööl 
soojuspüstol. Jäta see siiski äärmiseks juhuks.” 

Mislikk tiirles minu ümber, oma liikumist üha kiirendades. 

»Ta.ei kiirga ikka veel. Mida sa tunned?” 

»Mitte midagi. Absoluutselt mitte midagi. Olen lihtsalt veidi ärevil.” 

»Ettevaatust! Ta kiirgab! Ta kiirgab!” 

Metallkoletise esiosast väljus väike violetne leegikeel. Ma ei tajunud endiselt midagi ja teatasin 
sellest Asszale. 

»Kas sa ei tunne kogu kehas pisteid? Pea ei pöörita?” 

»Ei ma ei tunne mitte midagi!” 

Mislikk kiirgas üha raevukamalt. Violetne leegike oli juba meetri pikkune! 
»Ikka veel mitte midagi?” 

RA 2) Ti 

»lga 1ss oleks niisuguse intensiivsuse korral juba ammu teadvuse kaotanud. Ma arvan, et tele, 
maalased, olete toepoolest need olendid, kellest kõneleb Ettekuulutus!” 

Mislikk oli ilmselt segaduses. Igatahes just nõnda tõlgendasin tema käitumist. Ta eemaldus, 
lähenes, kiirgas, katkestas kiirguse, eemaldus uuesti. Ma järgnesin talle. Ta taandus veidi ja peatus. 
Ja siis, tundes ennast haavamatuna, võib-olla aga ka lihtsalt uljushoos, astusin mõned kiired sammud 
ja istusin misliki seljale! Minuni kandus Assza hirmukarjatus, seejärel aga vilistav naerupahvatus, 
kui ta nägi, kuidas mislikk mind järsu tõukega maha raputas ja koopa kaugeimasse nurka põgenes. 
Ma olin esimene lihast ja verest olend, kes oli elusat mislikki puudutanud! 


»Aitab!” ütles Assza. ,,Mine tagasi lüüsikambrisse.” Metallplokk sulges avause, õhk tungis vilistades 
kambrisse ja ma vabastasin end skafandrist sama issi kaasabil, kes oli mind rõivastuda aidanud. Lift 
vils mind Assza kabineti ukse taha. Sisenesin. Assza lebas jõuetult oma tugitoolis ja nuttis rõõmu 
pärast. 


IV peatükk TEISE MAAILMA LAUL 


Veetsin tookord Sanssini saarel kolm päeva. Assza teatas viivitamatult Tarkade Nõukogule katse 
positiivsetest tulemustest ja juba mõni tund hiljem viibis noukogu täies koosseisus Assza kabineti 
korval olevas suures saalis. Kui mind aga paluti uuesti koopasse misliki juurde laskuda, keeldusin 
kategooriliselt. Misliki kiirgus ei olnud võib-olla küll mu organismi mõjustanud, kuid mu närvid olid 
tugevasti üle pingutatud. Niikauaks, kui ma tolle elusa metallkängaga vastamisi seisin, oli mul 
õnnestunud rahu säilitada, nüüd aga oli mu jõud otsas ja ma tahtsin pööraselt magada. Targad 
mõistsid seda. Tehti otsus kõik järgmise päevani edasi lükata. Minu kasutusse anti mugav tuba ja 
tänu ,sellele, kes annab und” magasin tol ööl suurepäraselt. 

Alles pärast mõningaid kõhklusi söandasin katset korrata. Tõepoolest, kuidas võisin ma teada, kui 
kaua mu imepärane immuniteet kestab ja mis saab minust siis, kui see äkki lõpeb? Seepärast palusin 

saarele kutsuda uhe tulevastest tarkadest, Szzani, kellele olin d-a.1 

ajal meie maapealsest meditsiinist üsna palju teadmisi e- asi andnUd Ettevalmistusteks kulus 

seekord palju rohkem aega. = inult võet: 

verd, seda analüüsiti kvalitatiivselt ja kvantitatiivselt, r ind vaadati --. 

põhjalikult ja igakülgselt läbi. Peale selle pidi koos minuga koopass- ..1] 

laskurna üks 1ss, et ko--rollida:.-as mislikk 11!1=uj.uure olekui ikka r= 

tõepoolest sedasama kurgust valja saadab, mIS IssIdele elukardetav al 

on. Eriline au sai osaks Maani jõudnud ksilli meeskcnnale: kõik -i 

meeskonnaliikmed eesotsas Aassiga saabusid kohale - kõik peal- Suiliki, kes sel ajal kusagil 

kosmoses rändas. Muloli hl ameel neid 

näha, kuid mu rõõm tuhmus, kui sain teada, et koos minuga läheb E5 vabatahtlikult koopasse Essina. 
m 

Tema meelt muuta ma ei proovinud. Teadsin jupa, et ohtlikes olukordades on Ella mehed ja 
naised absoluutselt võrdsed ja igasugused konventsionaalsused õrnema soo suhtes on seal juba 
aastatuhandete eest välja naerdud ja unustatud. Essina pakkus ennast vabatahtlikult, targad ta olid 
nõus, ja kui oleksin tema kaasavõtmisest keeldunud, siis oleksin teda väga rängalt solvanud. 
Hingepõhjas tundsin siiski tõsist meelehärmi: nähtavasti on meie vanad maapealsed eelarvamuse, 
minus veel liiga tugevad. 

Mulle anti spetsiaalne ,,külma leegi” püstol, mis võimaldab vajaduse korral mislikki 
paralüseerida, teda surmamata, see tähendab tõsta temperatuuri tema ümber -261 kraadist umbes - 
100 laaadini. 

Niisiis laskusime nelja roboti saatel lüüsikambrisse. Seal ootasid kaks issi, et meid skafandritesse 
rõivastumisel abistada. Kui mulle spetsiaalset kosmosekombinesooni selga tõmmati, nägin, kuidas 
Essina nägu kahvatuks tõmbus - isside nahk muutub sellistel ju tudel rohekashalliks -, ja kuulsin, 
kuidas ta midagi palvetaolist pomises. Tal oli hirm, ja ma sain temast aru, sest kui minul olid kõik 
šansid katse õnnelikult läbi teha, siis tema teadis niisama kindlalt, et läheb surmaohule vastu. 
Seepärast panin talle pärast koopasse sisenemist käe õlale ja ütlesin mikrofoni: 

»Hoidu minu selja taha.” 


»Ma ei saa,” vastas ta. ,,Meil on tarvis teada, kui intensiivne on kiirgus. “ 

Ma pöördusin. Robotid veeresid meie järel, tohutud metallkäed juba poolenisti välja sirutatud. 
Mislikk lamas liikumatult ja ootas meid. Ma ütlen ,,ootas”, sest olen veendunud, et ta tajus meie 
lähenemist, kuigi seni ei ole veel keegi a suutnud mistikkidel midagi meeleelunditetaolist avastada. 
Äkki hakkas mislikk meile vastu roomama. 

»Arge uksest kaugele minge!” kuulsime Azzlemi häält 

Essina taandus sammu ja astus siis otsustavalt minu kõrvale. Mislikk peatus meist kolme sammu 
kaugusel. Ta ei kiiranud. 

»» Tõenäoliselt tundis ta mind ära,” alustasin. ,,Ta ei kiirga, kuni...” 
Kõik ülejäänu toimus uskumatult kiiresti., Mislik alustas äkki täiee võimsusega kiirgamist. Violetne 
leek sähvatas meetriipikkuse tervikuna. Siis hakkkas mislikk kiirgamist katkestamata pöörase 
kiirusega meie ümber tiirlema ja tormas esimesele robotile kallale. Sekund hiljem oli imepärasest 
masinast järel ainult hunnik mõlkis terasplaate ja muljutud rattaid. Üks väike hammasratas ringles 
meie ümber ja ma jälgisin mõttenilt, kuidas ta ringid otse mu jalge ees üha kitsenesid. 
»Ettevaatust!” hüüatas Azzlem. 
See hüüatus vabastas mind tardumusest. Pöördusin ja nägin, kuidas Essina robotijäänuste kõrvale 
põrandale varises. Mlshkk tormas, teise, meie juiurde ruttava roboti poole. Tulistasin kaks korda 
järjest. Mislikk tardus waigale. Tõstsin Essina elutu, skafandris lõdvana tunduva keha põrandalt. 
Robot sirutas juba oma käsi tema poole. 
»» Võta, hoia teda!” andsin käsu nagu elusolendile. ,, Mina katan taandumist.” 
Vastust muidugi ei tulnud: Essinat kätel hoidev robot veeres maksimaalse kiirusega ukse poole. 
Mislikk sööstis talle jarele. Ma tulistasin jälle ja peatasin ta. Püstolit käes hoides hakkasin ka ise 
koos kahe terveks jäänud robotiga taanduma. ja siis tõusis mislikk lendu. 
Ülalt kontrollruumist kostis tarkade karjatusi. Metallkoletis kerkis koopa võlvi alla ja sööstis sealt 
mulle peale. Tulistasin vils korda järjest, kuid asjata! Viimasel hetkel viskusin kummuli ja mislikk ei 
tabanud mind. Minuni kandus Assza hääl: 
»»Seda halvem talle - äärmine vahend!” 
Hetkel, mil mislikk teist korda lendu tõusis, täitis kogu koopa ere lõikav valgus. Mislikk langes 
otsekohe põrandale ja hakkas seal siksakke tegema, nagu oleks ta talumatust valust pööraseks 
muutunud. 
»Tule kähku välja, muidu peame ta tapma!” hüüdis Assza. 
Sööstsin ukse juurde ja jooksin lüüsikambrisse. Ere valgus mu selja taga kustus, massiivne uks 
sulgus, kambrisse tungis õhk. Siis tuli joostes neli issi, kelle hulgas oli Szzan. Essinal võeti 
skafander seljast. Ta oli hall nagu surnu, kuid hingas. 
Tulivihasena tõusin Assza kabinetti. 
»»Noh, kas nüüd olete rahul?” küsisin Azzlemilt. ,,Mina olen küll elus, aga Essina võib surra!” 
»Vaevalt. Üks mislikk ei suuda nõnda lühikese ajaga issi tappa. Aga isegi kui see nii oleks? Mida 
tähendab üks elu, pealegi vabatahtlikult antud elu, kui kaardil on kogu universum?” 
Sellele ei olnud ilmselt midagi vastata. Minult võeti veel kord verd ja tehti kõik analüüsid uuesti. 
Lõppjäreldus oli vaieldamatu: misliki kiired ei avaldanud mulle mitte mingisugust mõju. 

Jäin saarele veel kaheks päevaks ja lahkusin alles siis, kui olin veendunud, et Essinat otsene oht ei 
ähvarda. Ta tuli kiiresti meele- 

märkusele, kuid oli vereülekannetele ja biogeensele kiiritusele vaatamata esialgu väga nõrk. Szzan 


rahustas mind: ta oli palju raskemaski seisundis olevaid isse terveks ravinud. 

Pärast mu tagasipöördumist Suiliki majja kulges kõik jälle normaalselt. Ülepäeviti külastasin 
Tarkade Maja, pidasin ja kuulasin loenguid. Eriti lähedasteks sõpradeks said mulle hiiglakasvuline 
füüsik misliki valvur Assza - muuseas, mislikile nähtavasti ei teinud ränk karistus eriti liiga - ja noor 
bioloog Szzan. Ükskord kui me kolmekesi inimaju kiirgustest vestlesime, tuli mulle äkki pähe mõte: 
mis oleks, kui teeksin katset ,,vestelda” mislikiga nende feni lainete abil, mis on temal ja minul 
peaaegu ühesugused? 

Szzan mõtles veidi ja vastas: 

» Vaevalt, et see õnnestub. Me registreerime feni laineid, kuid meil ei ole aimugi, mida nad endast 
kujutavad. Neid uurida ei ole meil õnnestunud, sest mislikile läheneda, veel enam aga teda mõista, 
tähendab meie jaoks peaaegu sedasama mis lennata läbi tähe — selles võisid sa Essina puhul ise 
veenduda! Sina aga kiirgad samasuguseid või nendega väga samaseid laineid ja sinuga võime 
proovida. Arvan siiski, et feni lainetel ei ole sinu psüühikaga midagi ühist. Pigemini põhjustab neid 
Maa elanike organismide väga suur rauasisaldus!” 

»Seda halvem,” ütlesin mina. ,,Tahaksin siiski temaga ühendusse astuda.“ 

»» Võib-olla, et see õnnestub,” toetas Assza mind ootamatult. ,, Aga selleks pead kokku võtma kogu 
oma mehisuse. Sul tuleb mõtteid võimendav kiiver pähe panna ja uuesti koopasse laskuda. 
Psüühiliste lainete - meie psühhiliste lainete levimisulatus on mislikkide kiirguse ulatusest palju 
väiksem. Seepärast ei ole meil kunagi ühtki mislikki ,,kuulda” õnnestunud. Niipea kui kaugus 
väheneb, hukkub üks kahest — kas mislikk või iss. Sinuga on teine lugu: sina saad talle läheneda. Igal 
juhul tuleb aga koopasse minna, sest raudnikkelsoomus pidurdab mitte üksnes surmavat kiirgust, 
vaid ka mõttelaineid - kui mislikk midagi meie lainete taolist üldse kiirgab.” 

»»Nõus,” ütlesin mina. ,, Aga mis siis saab, kui ta j älle lendu tõuseb?” 
»Jää ukse juurde. Kui ta lendu tõuseb, mine lüüsikambrisse valjule.” 
»Hea küll. Millal me katse teeme?” 
Tajusin, et nemad olid niisama kannatamatud kui ma ise. 
»Mul on siin suur neljaistmeline reob,” alustas Assza. 
»»Mul on oma,” katkestas in mina. ,,Lendame?” 
»Lendame!” ütles otsustavalt Szzan, meist kolmest kõige noorem. 
»»Võimenduskiiver tuleb ümber teha. Aga kõik vajalik on mul saarel olemas,” lõpetas Assza jutu. 
Me istusime reobi ja Assza tõstis kiiruse otsekohe maksimaalseks. Ta juhtis reobi meisterlikult, kuid 
üsna riskantseit, peaaegu mäetippe riivates. Kui me juba mere kohal olime, märkasin kettakujulistest 


60 


ksillidest erinevat hiiglasuurt piklikku sõidukit, mis kiiresti Tarkade Maja suunas laskus. 
Sinsuunide astroplaan, utles Szzan. ,,Sinsuunid on tagasi, järelikult tuleb nõukogu varsti kokku.” 

»Kas sina ei pea seal olema?” küsisin Asszalt. ,, Võib-olla lükkame katse edasi?” 

»Pole põhjust. Nõukogu tuleb kokku alles õhtu eel. Meil on aega. Me läheme sinna koos, et sa 
saaksid oma punaseverelisi vendi näha. 

Kaugel all ilmus sinistest lainetest nähtavale saar. Otsekohe pärast maandumist siirdusime kõik 
kolmekesi laboratooriumi. Seal istus ja jälgis aparaate Siansi, Assza esimene assistent. 

»Ta magab,” ütles Siansi. ,, Aga parast seda, kui maalane tema juures käis, ei pääse talle enam 
üldse ligi. Ta lõhkus veel ühe roboti.” 

Mõtete võimendi tuleb kiiresti ümber teha, nii et maalane saaks selle skafandri kiivri alla 
mahutada. Ta laskub veel kord koopasse. Võib-olla õnnestub tal mislikiga sidet luua.” 

Noor iss peatus mõneks hetkeks lävel, et mind silmitseda, Tõenäoliselt pidas ta mind peaaegu 
samasuguseks koletiseks kui mislikki. 

Me lülitasime ekraani sisse. Mislikk ei liigutanud ennast ja sarnanes täiesti elutu metallkängaga. 


Sellest hoolimata nägime endas ees võimsat olendit, kellel oli uskumatu võime tähti kustutada! 

»Kui sa koopas oled, jälgi teda tähelepanelikult,” ütles mulle Assza. ,,Enne lendutõusmist kergitab 
ta alati veidi oma keha esiosa. Selles silmapilgust kuni lendutõusuni on sinu käsutuses umbes üks 
tuhandik basikki. Taandu viivitamatult!” 

Kiivri ümbertegemiseks kulus terve basikk - pagan võtaks, mul on ikka veel tunne, et viibin Ellal 
-, see tähendab, ümbertegemine kestis umbes tund ja veerand. 

Seljas skafander, peas võimendi, sisenesin tasakesi koopasse. Mislikk lamas ,.seljaga” minu 
poole. Jäin ukse lähedale ja lülitasin võimend sisse. Samal hetkel voogas minust üle väljastpoolt 
tuleva meeleheite - misliki meeleheite laine: see oli nii kohutav mahajäetuse ja üksindustunne, et 
oleksin peaaegu nutma puhkenud! Tähendab, see olend kellel meie arusaamise järgi ei ole tundeid 
ega mõistust, on suuteline kannatama! Ent kui paradoksaalselt see ka kõlab - just niisuguse läheduse 
tõttu tundus see meist nii erinev olend mulle veel kohutavam Ma ei suutnud rohkem taluda ja 
lülitasin võimendi välja. 

»Noh, kuidas on?” küsis Assza, 

»la kannatab,” vastasin vapustatult. 

»Tähelepanu! Mislikk ärkab!” 

Jah, mislikk liigutas ennast. Nagu möödunud korral, nii ka nüüd hakkas ta aeglaselt otse minu 
poole roomama. Lülitasin uuesti võimendi sisse. Kannatuse asemel aga hoovas mulle nüüd vastu 
vihkamine - külm, kuratlik, kõikemattev vihkamine! Mislikk oli juba lähedal. 

Haarasin soojuspüstoli. Ta tardus paigale ja vihkamise voog muutus veel intensiivsemaks: ma tajusin 
seda peaaegu füüsiliselt na viskoosset jäist juga. Siis hakkasin mina omakorda mõtteid edasi andma. 
»Mu metalne vend!” mõtlesin ma. ,,Ma ei soovi sulle halba. Miks te issidega üksteist hävitate? 

Miks peab hävitamine universumi seaduseks olema? Miks peavad ühed olendid teisi tapma, miks 
peab ühtede valitsemine teistele surma tooma? Ma ei vihka sind, kummaline olend, Näed? Ma panen 
relva kabuuri!” 

Vaevalt ta mind mõistis, end sedamööda, kuidas ma oma mõtteid edasi andsin, taandus 
vihkamine tagaplaanile ja asendus imestusega, olgugi et ei kustunud täielikult. Mislikk jäi 
liikumatuks. 

Mulle meenus filosoofide väide, et matemaatika seadused peavad kogu universumis ühesugused 
olema - muuseas, nii palju, kui mäletan, ütlevad issid sedasama -, ja ma hakkasin mõtlema ruutudest, 
ristkülikutest, kolmnurkadest ja ringidest. Algul tajusin veel tugevamat imestuse lainet, siis aga 
hoovas mulle vastu kujundite voog: mislikk vastas! Kahjuks veendusin varsti, et meil ei ole ega 
saagi midagi ühist olla, et igasugune teineteisemõistmine on võimatu. Pildid olid ebamäärased nagu 
põgusad unenäod. Ajuti tundus, et mul õnnestus tabada kummalisi kujundeid teisest maailmast, kus 
eksisteerib rohkem kui kolm mõõdet või kus mõõtmed on meile hoopiski mõistetamatud. Vaevalt 
aga jõudsin neid mõtestama hakata, kui nad kadusid ja neid asemele jäi ainult kibe kahetsus, et ma ei 
ole suuteline ületama nähtamatut tõket, mis lahutab mind nendest meie mõistusele täiesti võõrastest 
moodustistest. Tegin viimase katse: hakkasin mõtlema arvudest. Tulemus oli sama. Sain vastuseks 
midagi absoluutselt edasiantamatut, arusaamatut, mis oli lünklik, sest ajuti katkes igasugune side. 
Ma katsusin õnne üldiste mõistetega, kuid ükski neist ei toonud vastust, isegi mitte mustas taevas 
särav täht. Valgus, nagu meie seda mõistame, oli mislikile ilmselt võõras ja arusaamatu. Siis 
lõpetasin asjatud katsed. Nähtavasti mõistis mislikk mu kurbust, sest vastuseks saatis ta jälle 
meeleheite ja kohutava jõuetuse laine, mis vihkamise täielikult lämmatas. Ta roomas koopa 
kaugeima seina äärde, ilma et oleks oma surmatoovat kiirgust kasutanud. 

Ükskõik mida mõned filosoofid ka väidavad, nüüd tean ma kindlalt: ainuüksi him ja kurbus on 
kogu universumis ühesugused, kaks korda kaks aga ei ole kaugeltki alati neli. Midagi traagilist oli 


selles võimetuses kõige lihtsamaidki mõtteid vahetada, samal ajal kui kõige keerukamad tunded olid 
otsekohe arusaadavad. 

Läksin laboratooriumi ja teatasin, et mu saavutused olid üsna kasinad. Isse see eriti ei 
kurvastanud. Mislikk on nende jaoks Öö sünnitis, vihatud olend, igipõline vaenlane, ja kogu katse 
huvitas neid ainult puhtteaduslikust ki!ljest. Minuga oli teine lugu: praeguseni kahetsen, et mul ei 
õnnestunud kui mitte mõista, siis vähemalt mingisugust aimugi saada sellest, mis on nende 
kummaliste olendite elu eesmärk. 

Saarelt lahkusime alles õhtuhämaruses. Täherikkas taevas kumasid kaks Jaltari kaaslast: Artsi, 
mis oli nnsama kullakarva kui meie Kuu, ja Ari, mille sünge punakas valgus mulle alati 
pahaendeline tundus. Kuude ja tähtede valguses laskusime suurele alumisele terrassle Inimkondade 
trepi jalamil. Terrassi teisest servast paistis ahmasel sinsuunide astroplaani tohutu suur, pimeduses 
nõrgalt helkiv piklik kogu. Minu suureks kurvastuseks ei lubatud mind nõukogusaali. Meil Szzaniga 
tuli minna Võõramaalaste Majja, mis oli midagi hotellitaolist ja paiknes alumisel terrassil ühes 
metsasalus. 

Sõime koos õhtust ja väljusime, et enne magamaheltmist veidi jalutada, Varsti jõudsime 
astroplaani lähedale, kuid seal, allee käänakul, peatas meid väike rühm isse. 

»Edasi ei tohi minna,” ütles üks nendest. ,,Sinsuunid valvavad oma sõidukit ega lase kedagi 
ilma eriloata läbi, Aga kes see sinuga kaasas on, Szzan?” 

»Kaheksateistkümnenda Galaktika tähe Päikese planeedi Maa elanik. Ta on meie juures üksi. Tuli 
koos Assi ja Suilikiga. Tal on punane veri ja mislikid ei tee talle midag.” 

»Pea kinni! Kas see on tõesti Valguse laps Muistsest Ettekuulutusest? Räägitakse, et sinsuunidel 
on ka punane veri, aga mislikkidega ei ole nad veel kokku puutunud!” 

»Maalane käis täna veel kord Sanssini saare koopas, aga nagu näed, on ta elus ja terve.” 

»Luba, et ma sind vaatan!” pöördus sama 1ss minu poole. 

Tema kerge kiivri küljes oleva latema pehmes valguses märkasin, et tal rippusid vööl kaks väikest 
kiirgurit. Astroplaani valvamine ei olnud nähtavasti naljaasi! Muuseas, esmakordselt nägin Ellal 
midagi relvastatud jõudude taolist 

»Sa Samaned sinsuunidega,” ütles 1ss. ,, Ma nägin nendest kolme; kui nad täna pärast keskpäeva 
maandusid. Sina oled siiski pikem ja tüsedam ja su kätel on viis sõrme. Oh, kuidas ma tahaksin 
ksillil ekspeditsioonile pääseda! Ma ju õpin alles.“ 

Mulle meenus, et Ellal oli igaühel kaks elukutset - nagu Suilikil, kes oli ksillikomandör ja samal 
ajal arheoloog. 

Täherikka öö vaikust häiris pikk vibreeriv hüüatus. 

»»See on sinsuunide tunnimees,” seletas iss. , Nõnda hüüavad nad iga poole basiki tagant. Aga 
vabandage, ma pean paluma, et te tagasi pöörduksite.” 


Midagi ei olnud parata ja me läksime Võõramaalaste Majja tagasi. See koosnes suurest hulgast 
väikestest kotedžitest, mis oli üle kogu metsasalu laiali pillatud; siin peatusid need, keda nõukogu oli 
välja kutsunud ja kes elasid liiga kaugel, et igal õhtul koju minna. Mu toa kõrval oli lisaks vannitoale 
ka väike raamatukogu, kuid ma olin lugemiseks liiga väsinud. Erutatud selle erakordse, kõigist Ellal 
veedetutest 

kõige erakordsema päeva sündmustest olin jälle sunnitud kasutama ,,seda, kes annab und.” 
Ma ärkasin väga vara. Mereõhk oli karge ja värske, ja ma panin tähele, et erinevalt Suiliki majast 


olid aknad siin ehtsad ja pealegi päram avatud, Tuppa tungis murdlainete kohin ja tuule sahin 
puulehtedes. Jäin mõneks minutiks avasilmi voodisse mõnulema, et selle vaikse hommiku võlu 
nautida. 

Siis äkki katkestas vaikuse ülev laul. 

Isside muusikat olin ma juba korduvalt kuulnud. Ei saa öelda, et see oleks ebameeldiv, kuid meie 
jaoks on see liiga intellektuaalne. Too laul aga ei olnud isside oma! Selles kõlas igatsus kodumaa 
järele, selles oli polüneesia viiside meloodilisust ning ühtlasi ainult vene rahvalauludele omast jõudu, 
hoogu ja varjatud kirge. Ja ka see hääl, mis nii kergesti madalatelt toonidelt kõrgetele üle läks, ei 
olnud issi hääl! Laul sarnanes rannale voogavate lainetega, selles oli meloodiakordusi, kiireid tõuse 
ja aeglasi väsinud langusi. Laul kostis nii kaugelt, et sõnu ei olnud võimalik eristada, ja vaevalt need 
üldse issikeelsed olid. Siiski tundsin, et need kõnelevad kevadest, päikeselõõsas kõrbevatest ja uttu 
mähkunud planeetidest, neid planeete avastavate inimeste mehisusest, meredest ja tuultest, tähtedest 
ja armastusest, võitlusest, lahendamatutest saladustest ja surma õudusest. Kogu maailma noorus oli 
selles laulus! 

Põksuva südamega rõivastusin kiiresti ja hüppasin läbiakna välja. Laul kostis vasakult, mere 
poolt. Läbisin joostes metsasalu ja nägin lainete piirile laskuvat treppi. AII, otse vee ääres, seisis 
neiu, nägu mere poole, ja laulis; tema juuksed helkisid päikesepaistel kullakarvaliselt. Tähendab, see 
ei olnud issitar! Tõsi küll, nahavärvust ma ei eristanud - nägin ainult sihvakat kogu lühikeses 
helesinises tuunikas. 

Üle kolme astme hüpates ruttasin alla nagu üliõpilane, kelon instituudi ees oma nägusat sõbrannat 
märganud. Viimasel astmel komistasin ja kukkusin täies pikkuses otse tütarlapse-jalge ette. Neiu 
karjatas -laul katkes poolelt sõnalt - ja puhkes siis naerma. Küllap olin tõepoolest naeruväärne: 
neljakäpakil, sasitud rõivastega, üleni liivane. Siis lakkas naer ja tütarlaps küsis pahaselt: 

» Asna eni etoe tan?” 

(Pöördusin hämmastunult ringi, sest viimaseid sõnu ei lausunud Clair, vaid ta naine Ulna.) 

»Jah,” ütles Clair pärast lühikest vaikust. ,,See oli Ulna.” 

Tõusin pikkamööda jalule, tütarlapselt pilku pööramata. Algul vilksatas mu peas mõte, et issid on 
võib-olla veel kord maale lennanud ja sealt mu kaasmaalasi siia toonud. Siis aga meenus mulle suur 
astroplaan ja kuldne raidkuju Inimkondade Trepi ülemisel astmel ning ma märkasin tütarlapse liiga 
kitsast kätt. Ühtlasi kerkisid mu mällu Suiliki jutustused kreenidest, planeedi Mara elanikest, kes olid 
issidest peaaegu eristamatud. Kui issidel oli teisikuid, miks ei võinud neid siis ka maalastel olla? 

Neiu seisis endiselt mu ees, keha valvsalt pingul. Ma ei saanud ikka veel sõna suust. 

»Asna eni etoe tan, sanen, tar teoe sen Telem!” ütles tütarlaps lõpuks ägedalt. Ta hääl jäi aga endiselt 
laulvaks ja meloodiliseks. 

Vastasin talle prantsuse keeles: 

»Palun vabandust, mademaiselle, et nii äkki teie jalgade ette maandusin 

Ja alles siis taipasin, et need sõnad on temale niisama arusaamatud kui minule tema küsimuski. 
Püüdsin talle otse silma vaadates mõtteid edasi anda. Ka see ei andnud tulemusi. Nüüd silmitses ta 
mind varjamatu kartusega. Ta käsi laskus kumerale vööpandlale. 

Lõpuks tegin katset issi keelega, lootes, et ta sellest ehk aru saab: ,, Vabandage, et ma teid segasin!” 
Tütarlaps tundis keele ära ja vastas samas keeles, ajades täpselt samuti rõhke segamini, nagu mina 
seda üsna alguses olin teinud. Ta tahtis öelda: ,,Sssin tsehe h'ion?” (“Kes te olete?”), ütles aga selle 
asemel ,,Sssin tsehe hi'on?”(,, Kumb kuu?”). 

» Täna õhtul tõuseb esimesena Ari,” vastasin naerdes. 

Tütarlaps taipas oma viga ja puhkes samuti naerma. Mõne minuti ekslesime mõlemad issikeelsetes 
lausetes, ilma et oleksirhe teineteisest kuigi palju aru saanud. Siis tegi ta kutsuva käeliigutuse ja me 
tõusime mööda treppi terrassile. Kui me puude varju jõudsime, kostis üsna lähedalt kolm trillerdavat 
vilet - Suiliki signaal, ja siis ilmus ta ka ise Essina saatel nähtavale. 

»»Ohoo, sa oled juba sinsuunidega läbirääkimistesse astunud!” märkis ta. 

»Läbirääkimistesse? Seda ma ei ütleks. Üldse imestan, kuldas teil õnnestub suhelda tundmatute 
planeetide elaniiega, kes ei võta vastu mõttesignaale ega oska teie keelt?” 

»»See on tõepoolest kurb,” vastas Essina, ,,eriti kui võõramaalased on nii veetlevad kui see 
sinsuunlanna. Ma näen, et st süda on vallutatud. Aga ole rahulik: varsti leiate ühise keele.” 

»Jah, see küsimus on juba ammu lahendatud,” kinnitas Suilik. »Ära ainult endast midagi erilist 
arva ja ära uhkusta: mõtteid oskame edasi anda ja vastu võtta ainult meie. Oma planeedil saad sa 
oma kaasmaalastega ainult kõnelda. Meie lapsed on umbes samasuguses olukorras. Mõtete 
vastuvõtmise ja edasiandmise kunsti tuleb õppida. Ka teie sinsuunlannaga õpite. Esialgu aga piisab 
kerge võimenduskiivri pähepanekust. Muuseas, need kõik on pisiasjad. On ka tähtsam uudis: täna 
öösel jõudsin tagasi galaktikast, mis asub veel kaugemal kui sinu oma. Järelikult on sul võimalik 
koju tagasi pöörduda, kui selleks aeg tuleb. Ma tutvusin seal veel ühe inimkonnaga. Paistab, et selles 
Suure Universumi nurgakeses, kus teie elate, on kõigil olenditel punane veri. Niisugune on see 
sinsuunidel, teil maalastel ja ka viimasel ekspeditsioonil avastatud zombidel.” 

»Kuidas need zombid välja näevad? Kas sa mõne kaasa ka tõid?” Suilik tõmbas ühe silma pilukile ja 
silmitses mind hindavalt: 

»Näib, et nad sarnanevad veidi sinuga, on ainult umbes kaks korda pikemad. Esialgu aga on nad veel 
täielikud metslased, kel ei ole isegi kivist relvi, Nii et zombit siia tuua oleks olnud kasutu ja isegi 
talle enesele ohtlik. Võib-olla ehk kahe-kolmesaja tuhande aasta pärast...” 

Me lähenesime Inimkondade Trepi jalamile. Ülal toimetasid mõned issid midagi robotite kaasabil. 
»Mida kuradit su suguvennad seal nõiuvad?” küsisin Suilikilt. ,, Mida kuradit” kõlab issi keeles nagu 
»teie mislikk”. 

»»Just nimelt mislikki!” vastas Suilik naerdes. ,,Kohe näed.” 

Ta pöördus noore sinsuunlanna poole ja andis sellele midagi edasi, kuid mida nimelt, seda ma ei 
taibanud: mõtteid edasi andes saavad issid ka rahvasummas erajuttu ajada. Nähtavasti oli see midagi 
naljakat, sest tütarlaps naeratas: 

Me tõusime kiiresti mööda astmeid üles. Ülal oli isside rühm juba laiali läinud. Paremat kätt, kus nad 
olid töötanud, kõrgus uus raidkuju. Imestusega tundsin ära iseenda; skulptor oli mind kujutanud väga 
realistlikult ja kõige uhkemas poosis: ma seisin ja toetusin jalaga mislikile! 

»Sinu kohtumisi mislikiga filmiti,” ütles Essina. ,,Meie parim skulptor Ssilb asus otsekohe kuju 
kallal tööle. Talle anti kõik sinu mõõtmed, mis võeti Tarkade Majas tehtud läbivaatuste ajal, samuti 
SUUr 

hulk sinu stereofotosid, nii et ta ülesanne oli kerge. Kas sa oled kujuga rahul?” 

»Suurepärane töö!” vastasin siiralt. , Mul hakkab ainult ebamugav iga päev iseendast mööda 
käia.” . 

Sinsuunlanna ja Suiliki vahel toimus juba paar minutit mingisugune kõnelus ning issi näoilme 
järgi taipasin, et oli juhtunud midagi väga ebameeldivat. Ta ütles Essinale kiiresti mõned sõnad -liiga 
kiiresti, et oleksin suutnud nendest aru saada. Tabasin ainult sõna ,,solvamine”. Noor sinsuunlanna 
pöördus järsult ja suundus trepist alla, vastu oma kaasmaalaste rühmale. Suilikil oli murelik nägu. 
»Lähme kiiresti, tuleb hoiatada Asszat, ja kui võimalik, siis ka Azzlemit.” 

»Mis juhtus?” 

»Esialgu mitte midagi hirmsat. Igatahes loodan, et kõik läheb mööda. Aga need sinsuunid on 
hirmus uhked ja me paigutasime nad vist asjata vasakule poole treppi!” 

Meid viidi otsekoheAzzlemi kabinetti. Koos temaga viibisid seal ta poeg Asserok, kes äsja oli 
sinsuunide galaktikast naasnud, ja Assza. 

»» Olukord on ähvardav,” teatas Suilik lühidalt. ,, Minu äraolekul laskus maalane Sanssini saare 
koopasse ja võitis misliki!” 

»Jah, võitis, aga mis siis sellest?” küsis Assza. ,, Ma võtsin vastutuse enda peale ja nõukogu kiitis mu 
otsuse heaks.” 

»Kui otsustada sinsuunlanna Ulna sõnade järgi, siis lubati neile, et just nemad on esimesed 
punase verega inimesed, kes mislikile vastu astuvad. Sinsuunid on uhked ja auahned. Kardan, et nad 
seda nõnda ei jäta. “ 

»Nende astroplaanil on suurepärane relvastus,” toetas Suilikit Asserok. ,.Ja nad tunnevad teed läbi 
ahuuni.” 

»»Oma planeedil oleme peremehed meie,” vastas talle isa. ,, Kui sinsuunid esmakordselt tulid, siis 
keeldusid nad mislikiga kohtumisest. Nad väitsid, et neil olevat tarvis selleks valmistuda. Maalane 
otsustas kiiremini. Seda halvem neile. Lõppude lõpuks on Ettekuulutus määratud meile, issidele, 
mitte sinsuunidele! Me ei tohi kellegi abist keelduda, kuid võitluse juhtideks peame olema ainuüksi 
meie. Ja kui sinsuunid on relvastatud, siis oleme seda ka meie!” 

Azzlem vajutas oma laual olevale nupule. Seinal hakkas helendama ekraan ja me nägime 
Inimkondade Treppi. Minu kuju ees seisid millegi üle vaieldes Ulna ja kolm sinsuuni. Ülejäänud 
sinsuunid jooksid oma astroplaani poole. 

Ja siis ütles Azzlem sõnad, mida Ellal ei olnud kümnete sajandite vältel keegi kuulnud: 

»Lahinguvalmidus number üks!” andis ta mikrofoni kaudu käsu. ,, Viivitamatult 
Üheksateistkümne Nõukogu kokku kutsuda! Keelan igasuguste võõramaiste lennuaparaatide 
õhkutõusu!” 

68 


See eufemism pani kõiki muigama, sest ainus võõramaine lennuaparaat Ellal oli sinsuunide 
astroplaan. 

Vaatame kas nad suudavad kontsentreentud gravitatsiooniväljade jõudu ületada!” lisas Azzlem meie 
poole pöördudes. 

Sinsuunid sisenesid sel ajal juba Tarkade Majja. 

»Lähme neile vastu,” ütles Azzlem. ,,Tulge kõik, ka Suilik ja Essina: koos minu pojaga olete te siin 
ainsad issid, kes on Kuueteistkümnendast Galaktikast kaugemal viibinud.” 

Me siirdusime samasse saali, kus ma Tarkade Nõukogu esmakordselt olin näinud. Võtsin 
piinlikkust tundmata tagareas Essina ja Suiliki vahel istet. Kõik Väikese Nõukogu, 
Üheksateistkümne Nõukogu liikmed asusid oma kohtadele. Siis lasti sinsuunid sisse. 

Neid oli neli - kolm meest ja tütarlaps. Kõik nad olid ilusad, saledad, heledajuukselised ja 
võrdlemisi pikakasvulised: Maal oleks võinud neid rootslasteks pidada. Sinsuunide hoiak oli külm ja 


kõrk. Neile pandi otsekohe võimenduskiivrid pähe. 
Vanim sinsuun pöördus Azzlemi poole ja alustas oma kõnet. Sinsuunid kutsuti nende kaugelt 
planeedilt siia, et nad legendaarsete mislikkidega võitlusse astuksid. Nad tulid, kaasas kõige 
hirmsam ja täiuslikum relv, mida nende teadlased on suutnud leiutada, nüüd aga öeldakse neile, et 
mingisugune madalam olend poolmetsikult planeedilt on ähvardava vaenlase juba võitnud. See on 
planeedile Arbor senikuulmatu solvamine ja sinsuunid lendavad viivitamatult ära, kui nende juhid, 
šemoonid, ei pea solvamist liiga rängaks, et seda võiks lihtsalt unustada. Sellisel juhul... Esialgu aga 
nõuavad nad, et nende ees vabandataks ja et otsekohe hävitataks kuju, mis on sinsuuni kujuga ühele 
astmele seatud. 

Ajal, mil ta kõneles, vaatlesin tarkade nägusid. Need olid läbitungimatud. Ei vähimatki 
rahulolematuse märki! See-eest sisistas Suilik midagi tigedalt läbi hammaste. 
Azzlem vastas rahulikult: 
» Teie, sinsuunid, olete veidrad inimesed. Me ei ole teile kunagi lubanud, et just tele olete esimesed 
punase verega olendid, kes mislikkidega võitlusse astuvad. Tol ajal me lihtsalt ei teadnud, et on 
olemas veel teisi punase verega inimkondi. Ja me ei tea praeguseni, kas kõik punase verega inimesed 
mislikkide kiirgust taluvad. Muuseas, prioriteedile ei omista me mitte mingisugust tähtsust. On ju 
ükskõik, kes osutub esimeseks! Arvamus, et see ükskõik ei ole, kadus Ellalt koos viimaste 
väepealikute ja viimaste politikaanidega. Pealegi ei saa te vist aru, et mislikkide üle võidu 
saavutamiseks tuleb ühendada universumi kõigi inimkondade, viimase kui ühe inimkonna 
jõupingutused! Seni aga oleme nende vastu võidelnud üksi või peaaegu üksi ja oleme selles hirmsas 
võitluses igal aastal kaotanud rohkem kui sada tuhat issi. Maalasel jätkus mehisust otsekohe, 
igasuguse ettevalmistuseta misliki 

juurde minna. Tehke teie sedasamaja me lisame ka teie kujule misliki, või kui sellest on vähe, siis 
kaks või kolm mislikki!” 

Koosolijate ridadest veeres üle tagasihoitud naeru laine. Azzlem jätkas. 

» Teie abi oleks muidugi kasulik, kuid hoopiski mitte vältimatu. Maalastel on vajalik 
vastupidavus. Meil on tehnika ja ka nende tehnika on tähelepanuväärne, kuigi mitte nii arenenud. 
Universumis leidub küllaldaselt veel teisigi rohelise ja sinise verega inimkondi, kellel on võimsaid 
relvi. Aga mitte keegi ei tea, kuhu mislikid järgmisena ilmuvad. Võib-olla on nad juba teie galaktika 
poole teel. Sellepärast palun teid loobuda rumalast uhkusest, mis mind teietaolise arenenud rassi 
juures imestama paneb. Ma vannutan teid suurde sõprusühendusse, Inimkondade Liitu astuma. Meie 
ainus vaenlane on mislikk! Ta ähvardab kõiki, nii rohelise, sinise kui ka punase verega inimkondi. 
Isegi kui te mislikkide kiirguse suhtes tundlikud ei ole, on teil kustgnud päikese all ometi võimatu 
elada! Mõtelge järele ja tulge tagasi sõpruse, mitte vaenu sõnadega. Siin on Ella, mitte Arbor,ja 
peremehed oleme siin meie. Me võtame teid vastu täna õhtul.” 

Sinsuun tahtis vastu vaielda. 
»Ei!” katkestas teda Azzlem. ,,Peale käia on kasutu. Mõtelge järele. Õhtuni. “ 
Üheksateist tarka lahkusid ja jätsid sinsuunid koos minu, Essina ja Suilikiga saali. 

Mind märkasid sinsuunid nähtavasti alles nüüd. Kolm meest lähenes mulle ähvardaval ilmel. 
Tütarlaps püüdis vanimat neist tagasi hoida, kuid asjata. Ma tõusin. Suilik pigistas aeglaselt pihku 
väikese kiirguri käepideme: nagu kõigil ksillikomandöridel oli ka temal õigus kiirgurit vööl kanda. 
Seda liigutust märgates sinsuunid peatusid. 

»Mina arvasin,” alustas üks nendest, ,,et issid, targad issid, on juba sajandeid tagasi sõdadest 
loobunud...” 

»Sõdadest küll, aga mitte oma külaliste kaitsmisest,” vastas Suilik. ,,Kui teil kurje kavatsusi pole, 
miks olete siis oma tuunikate alla relvad peitnud? Kas te tõesti arvasite, et mingisugused kaltsud 
takistavad meid metalli nägemast?” 


Olukord teravnes. Ühelt poolt minu ja Essina, teiselt poolt Ulna ja vanema sinsuuni katsed vahele 
segada jäid asjatuks. Suilikit oli haaranud. isside kohutav külm raev, noori sinsuune aga kannustas 
seletamatu vihkamine. Ilmselt ihaldasid nad kokkupõrget. 

Ilmus valveohvitser nelja issi saatel. 
»Üheksateistkümne Nõukogu palub oma külalisi sinsuüne laeva tagasi pöörduda. Nõukogu tuletab 
meelde, et Ellal ei ole mitte kellelgi peale issi ohvitseride õigust relva kanda.” 

Et tal oli peas tugevajõuline võimenduskiiver, siis kõlas iga ta sõna mu peas selgelt ja kuivalt 
nagu ultimaatum. Tõenäoliselt just nõnda 

sinsuunid teda mõistsidki sest nad kahvatas id 
ja lahkusid otsekohe. Ulna pöördus uksel ringi ja heitis mulle pika pilgu. 
»Mis puutub maalasesse,” jätkas ohvitser, ,.siis teda ja ta sõpru ootab Azzlem.” 
Kui me kabinetti astusime, vaidlesid Azzlem, Assza Ja Asserok ägedalt. 
»Neid ei ole meile tarvis,” ütles Assza. ,,Piisab maalastestki.” 

»Nad on võimsad,” vaidles Asserok vastu. ,, Nad on peaaegu niisama tugevad kui meie. Uskuge 
mind, ma nägin nende planeeti Arbor. Neid on seal rohkem kui meid Kolmes Maailmas kokku. Peale 
selle on neil teenrid, telmid, kes...” 

Ta jäi poolelt lauselt vait ja ta nägu lõi ootamatust mõttest särama. 
»Sain aru! Nad peavad maalast telmiks! Ta on niisama tugev ja tumedajuukseline!“ 

Ja Asserok seletas meile, et erinevalt Maast ja Ellast eksisteerib Arboril ühe inimkonna asemel 
kaks: saledad heledajuukselised sinsuunid ja massiivsed tumedajuukselised telmid. Eelajaloolistel 
aegadel lõi loodus seal - muuseas, samuti nagu meilgi, - mitu inimese prototüüpi. Kui aga meil, 
Maal, jäi püsima ainult üks tüüp ja teised hävisid või sulasid sellega ühte, siis Arboril areneski pikka 
aega kaks eri inimtõugu, kes asustasid kahte teineteisest väga kaugel olevat mandrit. Kui sinsuunid 
teise mandri avastasid, olid nad juba liiga tsiviliseeritud, et telme hävitada. Püüa kujutleda, et 
Ameerikat oleksid asustanud neandertallaste lähedased sugulased! Eurooplased ei oleks kindlasti 
neid hävitamata jätnud. Arenenumad, humaansemad ja võib-olla ka lihtsalt praktilisemad sinsuunid 
piirdusid telmide kodustamisega ja võtsid nad täielikult oma hoolduse alla. Aja jooksul on telmide 
olukord mõnevõrra paranenud, kuid seniajani teevad nad ainult kõige lihtsamaid töid. Tuleb siiski 
rõhutada, et see seletub esmajoones nende absoluutse võimetusega iseseisvaks tegutsemiseks. 
Telmidega käiakse hästi ümber, kuid mitte mingisugusest võrdsusest, seda enam rasside 
segunemisest ei saa juttugi olla: sinsuunid ja telmid kuuluvad kahte teineteisest liiga kaugesse liiki ja 
füsioloogilised erinevused nende vahel on liiga suured. 

Niisiis ilmnes, et oma massivse kehaehituse, juuste ja naha värvuse tõttu samanesin ma mõningal 
määral telmiga! Sinsuunide reaktsiooni mõistmiseks kujutle nüüd uhket ülikut, kes on kutsutud lohet 
tapma. Ta ilmub täies relvastuses kohale. Ja äkki öeldakse talle: sind ei ole meile vaja, orangutang 
tegi juba kõik mis tarvis! 

Asseroki seletusi kuulates rahunesid mõlemad targad. Kõik mõistsid juba, et sinsuune õnnestub 
rahustada, kui neile selgeks teha, et naha ja juuste värvusest hoolimata ei ole ma hoopiski telm. 
Asserok võttis selle missiooni enda peale ja suundus astroplaani. 

Varsti saatis ta minu järele. Suilik tuli mind saatma. Kui me olime juba peaaegu sinsuunidest 
tunnimeeste nägemisulatuses, peatus ta ja tah- 

tis mulle oma kiirguspüstoli anda. Tänasin teda, kuid keeldusin, sest olin veendunud, et karta ei ole 
midagi. Uks sinsuun võttis mind astroplaani lävel vastu ja viis endaga kaasa. Astroplaan oli tohutu 
suur - rohkem kui 180 meetrit pikk! - ja meil tuli kaua mööda lõputuid käike sammuda, enne kui 


jõudsime saali, kus mind ootasid viis sinsuuni ja Asserok, kõigil peas võimenduskiivrid. Nurgas 
nõjatus seljaga vastu seina Ulna; ta kiivri alt ulatusid välja pikad kullakarva juuksed. 

Vaevalt olin sisenenud, kui vanim sinsuun andis mulle edasi: ,,See iss kinnitab, et sa ei ole telm, vaid 
lihtsalt tumedajuukseline sinsuun. Vaatame. Jutusta meile oma planeedist!” 

Ma laskusin ruttamata valgest metallist istmele, tõstsin jala üle põlve ja alustasin: 

»»See, et mind peetakse madalamaks olendiks, on mulle niisama solvav kui teile mõte, et 
mingisugune telm on teist ette jõudnud. Lugupidamisest isside vastu ma siiski vastan teile. Teadke 
siis, et minu planeedil on üksainus inimkond, kuigi ühed maalased on heledajuukselised nagu teie, 
teised aga tumedajuukselised nagu mina. Mõnedel ja neid on üsna palju - on isegi nahk must või 
kollane. Meil vaieldi kaua aega, missugune rass on kõrgem, ja jõuti veendumusele, et kõik inimesed 
on võrdsed. Ja siiski tuli meil alles üsna hiljuti võidelda mõningate maalaste vastu, kes ennast 
valitsevaks rassiks kuulutasid. Me purustasime nad ja tõestasime veel kord, et mitte mingisuguseid 
kõrgemaid rasse meil ei ole.” 

Nõnda jätkasin rohkem kui tund aega, maalides laiahaardelise pildi meie tsivilisatsioonist, meie 
ühiskonnakorrast, meie teadusest ja kunstist. Teaduse alal ületasid sinsuunid meid muidugi 
mõõtmatult, mõningates valdkondades olid nad isegi issidest kaugemale jõudnud. Meie saavutused 
aatomienergia rakendamise alal aga imponeerisid neile: selle probleemi lahenduseni olid nad alles 
võrdlemisi hiljuti jõudnud. 

Mulle hakati esitama küsimusi, mis muutusid kord-korralt keerukamaks. Lõpuks jõuti järeldusele, 
et mõningast välisest sarnasusest hoolimata ei saa ma kuidagi telm olla. Sellest hetkest peale muutus 
minusse suhtumine järsult. Hiljutine vaen asendus siira südamlikkusega. Ulna säras: ainult tema üksi 
ju oligi minu kaitseks välja astunud. Asserok leppis vanima sinsuuniga - Ulna isa ja ekspeditsiooni 
ülema Heloniga kokku, et too ilmub veel samal õhtul Üheksateistkümne Nõukogusse. 

Kui lahkusime, tulid Ulna ja ta vend Akeion meid saatma. Astroplaani lähedal kohtusime Essina 
ja Suilikiga. Asserok läks Azzlemile teadet viima ja me jäime viiekesi: kaks issi, kaks sinsuuni ja üks 
maalane. 

Meie meeleolu oli kõrgendatud. Kõik rõõmustasid, et kokkupõrke oht oli täielikult likvideeritud. 
Nagu Suilik mulle sosistas, oli sada ksilli juba valmis olnud, et ohu korral astroplaan otsekohe 
hävitada. Me jõudsime 

mereranda viiva trepini ja istusime astmetele. Rääkisime oma planeetidest. Pidin andma lubaduse, et 
kui mislikid on võidetud, siis külastan enne Maale tagasipöördumist Arborit. Võidust mislikkide üle 
kõnelesime kui millestki lähedasest ja juba otsustatust. Telikult ei säili isegi meie põrm võidu 
saavutamise päevani, sest võitlus kestab nähtavasti aastatuhandeid. 

Ulna ja Akeion pärisid mult üksikasjalikke andmeid misliki kohta. Nad otsustasid ise koopasse 
laskuda, et selgitada, kas sinsuunidele on omane samasugune immuunsus kui minule. Leppisime 
kokku, et koos nendega lähen ka mina veel kord misliki juurde. 

Samal õhtul toimus kokkuleppe kohaselt sinsuunide teine kohtumine Üheksateistkümne 
Nõukoguga. Sõlmiti lõplik leping, mis pidi kehtivaks jääma sõltumatult sellest, missuguseid 
tulemusi annab ülejärgmiseks päevaks määratud eksperiment Sanssini saarel. Sinsuunidega side- 
pidamine tehti ülesandeks Asszale ja Suilikile, kes oma kosmose-uurimistega olid teeninud õiguse 
kandideerida Tarkade Nõukogusse. Nende palvel määrati meid Essinaga neile abiks. Sinsuunide 
poolt määras Helon sidepidajateks oma poja Akeioni, tütre Ulna ja noore füüsiku Etohani. 

On iseenesestmõistetav, et minul oli isside delegatsioonis ainult nõuandev hääl. Ma ei saanud ju 
ametlikult oma planeeti esindada, sest mind oli Maalt peaaegu röövitud, - see oli sündinud küll minu 
nõusolekul, kuid siiski üsna ootamatult. Sellest hoolimata olin oma missiooni üle rõõmus, sest see 
lähendas mind Essinale ja Suilikile, kes olid mu sõbrad, hiiglakasvuliseleAsszale, kelle vastu siirast 


sümpaatiat tundsin, ja lõpuks ka sinsuunidele, kes minus ülisuurt huvi äratasid. Tol ajaloli see veel 
ainult huvi, mitte rohkem. 

Ma ei hakkaks oma neljandast koopasse laskumisest jutustama, kui see ei oleks peaaegu lõppenud 
minu hukkumisega. Ühtlasi hakkasid sinsuunid pärast seda juhtumit minusse hoopis teisiti suhtuma 
ja tunnistasid mind lõplikult inimeseks. Enne seda tundsid nad kõik, välja arvatud Akeion ja Ulna, 
minu vastu salajast antipaatiat. Ka mina olin nendele pahane, sest nägin astroplaani pardal 
mõningaid telme ja, vannun sulle, ei leidnud nende ja enda vahel vähimatki samasust, kui vahest ehk 
ainult kasv ja juuste värvus. Neid võib pigemini kirjeldada kui gorilla ja pitekantroobi kujutletavat 
segu. 

Sanssini saarele saabusime astroplaani pardal. Mulle tundus, et tohutu laev oli peaaegu niisama 
kergesti juhitav kui ksill. Tõsi küll, juhtimiskeskust ma ei näinud: tookord mind sinna ei lastud. Üks 
suurem ksill Suiliki juhtimisel tõi saarele Üheksateistkümne Nõukogu. 

Saare maandumisväljak oli nii suurte sõidukite jaoks liiga väike; seepärast laskusid ksill ja 
astroplaan merepinnale ja randa toimetati meid kaatritel. Sellist transpordivahendit kasutas in ma 
Ellal üksainus kord. Koopasse sisenesin esimesena, mulle järgnesid Akeion, Ulna ja 

kontrolliks üks noor iss, kelle nime olen unustanud. Mu peas oli toosama täiustatud 
võimenduskiiver. 

Kuni ma üksi olin, et reageerinud mislikk mingisugusel viisil. Nähtavasti tundis ta mu ära ja 
mäletas, et kiirgus mulle ei mõju. Ma ei tajunud ka vihkamislainet, vaid ainult ebamäärast 
uudishimu. Ta isegi ei liigutanud. 

Siis tulid koopasse teised kümne roboti saatel. Juba varem olin Asszalt küsinud, miks nad ei 
võiks meid kõiki eemaletõrjuvate lainetega kaitsta, kuid ilmnes, et kinnises ruumis tõstavad need 
lained kiiresti temperatuuri. Meie ainsaks relvaks oli ,,külma leegi” püstol, mis oli minu käsutusse 
antud. 

Niisiis sisenesid mu kaaslased koopasse. Vaevalt aga olid nad üle läve astunud, kui mislikk täie 
võimsusega kiirates meiie vastu roomama hakkas. Iss hüppas väljapääsu poole ja kukkus. Sinsuunid 
jäid kahjustamata nagu minagi, kuid viivitamatu taandumise asemel sööstsid nad minu juurde ja 
varjasid hetkeks misliki minu eest. Seda hetke kasutades korraldas mislikk robotite hulgas tõelise 
tapatalgu. Kui mul lõpuks avanes võimalus tulistada, oli kümnest robotist järel ainult üks. Mislikk 
aga suundus ruttamata tunneli poole, roomas sellesse ja sulges oma kehaga väljapääsu. Nüüd olime 
tema vangid. 

See mind suurt ei erutanud: teadsin, et vajaduse korral tuleb meile appi isside erakordne tehnika. 
Mulle tegi muret ainult noor iss, sest mislikk jätkas kiirgamist ja oht nooruki elule kasvas iga 
sekundiga. Ütlesin mikrofoni, et teen ise katset väljapääsu vabastada, andsin sinsuunidele märku 
kõrvale hoiduda ja suundusin püstolit käes hoides otse misliki poole. 

Misliki keha helendas hämaruses nõrgalt. Tulistasin, ise valmis kõrvale hüppama. Mislikk 
taandus. Tulistasin veel kord. Taandumist jätkates jõudis mislikk lüüsikambrisse. Ruttasin talle järele 
ja see oleks mulle peaaegu elu maksnud. Äkki sööstis ta mulle kallale ja püüdis mind surnuks 
muljuda. Ainult väga suure vaevaga õnnestus mul kitsas kambris tema eest kõrvale põigelda. Õnneks 
oli mu võimendi sisse lülitatud, nii et sain vihkamislainete tugevnemise järgi juba ette teada, millal 
ta kallale tungib. See metsik tants kestis tublisti viis minutit. Lõpuks roomas mislikk läbi tunneli 
koopasse ja ma järgnesin talle. 

Tunnelis põrkasin kokku issi elutut keha kandva robotiga ja kaotasin kümmekond sekundit. 
Nendest sekunditest piisas. Kui koopasse jõudsin:, avanes mu ees õudne vaatepilt: Ulna oli end vastu 
seina surunud ja Akeion varjas teda oma kehaga, mislikk aga oli mõne meetri kaugusel ja kergitas 
juba ennast, et lendu tõusta ja nad mõlemad surnuks muljuda. Ma tulistasin kuus korda järjest. 


Mislikk pöördus silmapilkselt ja sööstis mulle kallale. Jõudsin veel näha pimestavat sähvatust, siis 
tundsin kohutavat hoopi ja nagu vajusin pimedusse. 
Olen sunnitud oma jutustuses kolmkümmend päeva vahele jätma. 

Kogu selle aja olin meelemärkuseta aega teadnud, mis mu ümber toimub. Alles hiljem öeldi mulle, 
et mislikk olevat mu peaaegu laiaks litsunud, mul kümmekond luud murdnud ja skafandri puruks 
rebinud, mistõttu mul külmus mitte palju vähem kui pool keha. 

Ma ärkasin voodis mis seisis võõras metallseintegt'toas. Lamasin selili ja ülalt heitis tohutu suur, 
nõrgalt undav ru,udukujuline reflektor mulle lillakat valgust. Tundsin kohutavat nõrkust, kuid 
mingeid valusid mul ei olnud:Püüdes end liigutada, märkasin, et mu käed ja jalad on lahases. Siis 
hüüdsin issi keeles: 

»Kas siin on kedagi?” 

Issi asemel aga sisenes tundmatu sinsuun. Tõsi küll, ka tema juuksed olid heledad, kuid mitte 
plaatinaläikelised nagu issidel, vaid pigem hallid. Ta kummardas minu kohale, silmitses midagi 
mulle nähtamatut, naeratas ja ütles mõned sõnad. Undamine muutus kõrgematooniliseks, valgus 
omandas erevioletse varjundi. Tundsin kogu kehas pisteid. Näis; et mu jõud tuleb pikkamööda 
tagasi. Sinsuun väljus ja ma jäin üksi. Ei olnud raske aimata, mis minuga oli: ma olin raskesti 
haavatud ja viibisin sinsuunide hospidalis, kõige tõenäolisemalt astroplaani pardal. 

Uuesti vajusin meeldivasse poolunne. Möödus mingisugune ajavahemik - ma ei tea, mitu minutit 
või tundi. Sinsuun tuli jälle, seekord Szzani saatel. Iss seletas mulle, kuidas kõik oli juhtunud: 
vaevalt oli mislikk mind puudutanud, kui ,,kuum valgus”, mis ei süttinud enne hoopi, nagu mulle 
näis, vaid pärast seda, rahustas metallkoletise silmapilkselt. Ulna ja ta vend tirisid mind suuri vaevu 
lüüsikambrisse. 

Mu seisund oli meeleheitlik. Hingasin vaevalt, kui mind astroplaani pardale toimetati. Sinsuunid 
teatasid, et hoolitsevad minu eest ise, esiteks sellepärast, et ma ei oleks talunud lendu mandrile, 
teiseks sellepärast, et ma olin sisuliselt võttes päästnud nende ülema poja ja tütre, ning lõpuks 
sellepärast, et füsioloogia seisukohalt olin ma neile ilmselt palju lähemal kui issidele. Selle läheduse 
astme selgitamiseks tehti otsekohe keemilis-bioloogilis-histoloogiline kiiranalüüs, mille vältel 
hoidsid mind elus aparaadid, mis olid täiuslikumad isegi nendest, mida olin Ellal näinud. Mu 
protoplasnia osutus sinsuunide omaga nii sarnaseks, et nad otsustasid ilma igasuguste kõhklusteta 
siirata nahka, lihaseid ja luid ning rakendada siseplastikat, millest meie oma planeedil esialgu võime 
ainult unistada. Nemad on sel alal meistrid ja neil on alati tagavaraks ,.elusat toorainet”, kui seda nii 
võib nimetada. Meie ja sinsuunide kogu erinevus seisneb tegelikult selles, et neil on viie sõrme 
asemel neli. 

Lühidalt, ma jäin ellu ja tervenesin täielikult tänu sinsuunide kuulsale kirurgile Visedomile ja 
tema konsultandile Szzanile, kellele olin omal ajal edasi andnud palju väärtuslikke kogemusi Maa 
meditsiini alalt. Unustada ei tohi aga ka Ulnat, kes valvas pikki päevi ja öid Arboril leiutatud 
suurepärase tehissüdame juures. 

Pärast teadvusele tulekut paranesin väga kiiresti. Kolm päeva hiljem olin juba suuteline tõusma. 
Peas võimenduskiiver, pidasin pikki vestlusi Ulnaga, tema isa ja vennaga ning hakkasin isegi nende 
keelt õppima. Neil päevil sain planeedist Arbor ja sinsuunidest palju teada. 

Teaduse ja tehnika erakordsetele edusammudele vaatamata on sinsuunid säilitanud esivanematelt 
päritud huvitava ühiskonnastruktuuri. Järk-järgult igasugusest füüsilisest tööst vabanedes pühendasid 
nad oma elu peamiselt kunstile, reisimisele ja sõdadele. Viimane sõda aga möllas nende planeedil 


rohkem kui seitsesada aastat tagasi ja tollest ajast peale on sinsuunide energia olnud suunatud 
teaduse arendamisele ja kosmose uurimisele. See, et Maa avastasid mitte sinsuunid, vald issid, on 
seletatav ainult paradoksaalse juhusega. Selgus, et nende galaktika on meie oma lähim naaber: see ei 
ole midagi muud kui Andromeeda udukogu. Muuseas, neil oli siiski vähe Šansse sattuda just nimelt 
Päikesesüsteemi, mis on meie Galaktika miljonite tähtede hulka ära eksinud. 

Praegu on Arboril umbes kaks miljardit ja selle galaktika teistel planeetidel ligikaudu kolmsada 
viiskümmend miljonit sinsuuni. Nende ühiskonna organisatsioon on jäänud aristokraatlikuks. Helon 
näiteks on šemoni, ligilähedaselt meie vürstile vastava üliku vend. Arboril on kokku ainult neli 
Šemooni. Iga šemoon on ühe viimasest sinsuuni keisrist lähtuva suguvõsa pea. Poliitiline struktuur 
meenutab püramiidi. Selle tipus on neli šemooni, kelle tiitlid on pooleldi päritavad: pooleldi selles 
mõttes, et šemoonid valitakse alati ühtedest ja samadest suguvõsadest, kuid nad ei tarvitse olla 
eelmiste Šemoonlde pojad. Kogu selle keerulise süsteemi tegi Ulna mulle alles hiljem selgeks. 

Kaheksandal päeval pärast seda, kui teadvusele tulin, lubas Visedom mul väljuda. Suure mõnuga 
jalutasin Ulna ja Suiliki saatel astroplaani koridorides. Seejärel läksime pikkamisi mööda 
IMimkondade Treppi üles ja ma nägin, et issid olid tõepoolest sinsuuni kuju jalge ette ühe misliki 
asetanud. Suilik vaatas alatasa oma pisitillukest kella ja muigas endamisi millegi üle; ka Ulna 
naeratas salapäraselt. Ma väsisin ja tahtsin tagasi pöörduda, kuid nad veensid mind üksmeelselt, et 
värske õhk on mulle praegu kõige kasulikum. Võtsime istet. Meie juurde tuli Assza, istus veidi aega, 
lobises ühest-teisest ja eemaldus siis astroplaani suunas. Umbes üks basikk hiljem vaatas Suilik jälle 
kella ja ütles, rohelisel näol kaval grimass: 

»Nüüd võime tagasi minna.” 

Kui ma mööda treppi astroplaani luugi juurde tõusime, andsid kaks vahipostil seisvat sinsuuni mulle 
au. See pani mind imestama, sest varem olid tunnimehed ainult oma ohvitsere ja Üheksateistkümne 
Nõukogu liikmeid nõnda tervitanud. Ulna ja Suilik kadusid kuhugi, jättes mind astroplaani koridori 
üksi. Otsekohe aga ilmus mu ette Akeion, seljas hunnitu purpurne tuunika ja õlgadel pikk purpurne 
keep; tema pea ümber helkis õhuke plaatinavõru. 

»Lähme!” ütles ta issi keeles. ,, Kohe toimub sinu auks tseremoonia. Pane peorõivad selga.” 

Ta viis mind ühte kabiini ja aitas mind sinsuuni kombel rõivastuda. Minu jaoks oli valmistatud 
pikk lumivalge tuunika, milles ma näisin veel tõmmum kui tegelikult, samasugune valge keep ja 
kuldne juuksevõru. 

Siis järgnesin Akeionile eesmisse saali, mis paiknes otse juhtimiskeskuse taga. Pikliku saali 
lõppu oli üles seatud poodium. Sellel istusid Helon ja Ulna. Helonil oli seljas vaarikapunane, Ulnal 
kahvaturoheline tuunika. Seinte äärde olid rivistunud kõik astroplaani ohvitserid mustades ja 
meeskonnaliikmed hallides tuunikates. Poodiumist paremal pool istuva Assza ja vasakul aset võtnud 
Suiliki liibuvad ülikonnad tundusid nende vabalt langevate pikavoldiliste rõivaste kõrval peaaegu 
sündsusetud. 

Vaatepildist rabatuna peatusin poodiumist mõne meetri kaugusel. Valitses täielik vaikus. Akeion 
seisis liikumatult minust veidi tagapool. 

Helon tõusis aeglaselt ja küsis: 

»Kes seisab siin ur-šemooni ees?” 

Akeion vastas minu eest: 

» Üllas vaba sinsuun.” 

»Missugune kangelastegu andis talle õiguse kanda valgeid rõivaid?” 
»Ta päästis ur-Šemooni poja ja tütre.” 

»Missugust autasu palub üllas vaba sinsuun?” 

»Ta palub ahhen-retonit.” 


»Mida ütlevad ur-šemooni poeg ja tütar?” 
»Nad on nõus!” vastasid Ulnaja Akeion kooris. 
»Mida ütlevad ur-šemooni üllad vabad teekaaslased?” 
»Nad on nõus!” kostsid ohvitserid ja meeskonnaliikmed ühel häälel. 
»Kõigi Arbori šemoonide, Tirani, Siori, Sertini, Arbor-Tiani ja Sinafi šemoonide, kõigi Kuue 
Planeedi sinsuunide, kõigi elavate, surnute ja sündijate nimel autasustan mina, ur-šemoon Helon, 
sõbralikul planeedil Ella viibiva astroplaani ,,Tsalan” komandör, meie ees seisvat sinsuuni planeedilt 
Maa ja annan talle ustavuse ning mehisuse eest sinsuun-theni nimetuse ja seitsmenda järgu ahhen- 
retoni.” 
Seisjate ritlu läbis imestussahjn. Ulna naeratas. 
O“Astu ette,” ütles mulle Akeion. 
Küllap vist nägin välja üsna koomiline: tõmmu ja mustajuukseline, õlgadel valge keep, peas kuldne 
võru ja peenikeste värelevate antennisarvekestega võimenduskiiver. Ma astusin edasi, ilma et oleksin 
ikka veel õieti taibanud, mis toimub. Poodiumi ees peatusin. 

Ja siis hakkas laulma koor, kogu saali täitis kummaline ja kaunis hümn.. See oli sama laul, mida 
laulis Ulna tol koidikul, kui ma teda esmakordselt nägin, - kosmosevallutajate laul. Mind läbis 
hardusele läheneva vaimustuse värin. Tundsin, kuidas valge keep mu õlgadelt võeti 

ja selle asemele teine pandi. Hümni helid lakkasid. Nüüd oli mu õlgadele kuldse äärisega roosa keep. 

»Sellest silmapilgust peale,” jätkas Helon, ,,oled sina, inimene planeedilt Maa, samasugune 
sinsuun kui meiegi. Siin on ,,Tsalani” võtmed ja siin on relv, mida sul nüüd on õigus kanda, muidugi 
kui meie võõrustajad issid seda lubavad, , lisas ta naeratades ja Assza poole pöördudes. 

Helon ulatas mulle kaks sümboolset võtit - tegelikult on sinsuunid nagu issidki juba, ammu nende 
primitiivsete ukseavamisvahendite kasutamisest loobunud - ja lühikese sädeleva toru. 

» Tseremoonia on lõppenud,” pöördus Helon minu poole. ,,Me loodame, et song Vsevolod Clair 
nõustub koos meiega einet võtma.” 

»»SONg on sinu tiitel,” seletas mulle Akeion. ,,See on šemooni, ur-Šemooni ja vithiani järel kõige 
kõrgem tiitel. See annab sulle õiguse võtta naiseks iga Arbori tütarlast, isegi ur-šemooni tütart,” lisas 
ta ja vaatas kelmikalt Ulna poole, kelle nägu ootamatult kattus tiheda punaga. 


Il peatükk 


KALVENOLT KUSTUB! 


Varsti pärast seda tseremooniat, millega sinsuunid mind nagu lapsendasid, lendasin koos nendega 
Ressanile, kus Inimühiskondade Liidu nõukogu oma istungeid pidas. Nõukogus esindas iga planeeti 
tegelikult küll üksainus inimene, kuid peale selle olid Ressanil liitu kuuluvate inimkondade 
kolooniad, millest igaühte kuulus viis kuni kakskümmend tuhat elanikku. Ressani põhielanikkonna 
moodustas umbes sada seitsekümmend miljonit issi. 

Viis tuhat ksilli pidas Ressani kolooniate ja nende elanike koduplaneetide vahel alalist sidet. 
Seevastu nende planeetidega, kus veel sõjad märatsesid, suhtlesid issid ainult äärmisel juhul ja 
vankumatu seadus keelas neid planeete asustavaid inimkondi liitu vastu võtmast. 

Ressanil olid sisse seatud ülitäiuslikud laboratooriumid. Eri tsivilisatsioonide ühtesulamine oli 
võimaldanud sajandite vältel teaduse ja kunsti alal erakordset edu saavutada. Peaaegu kõik Ella 
targad tegid Ressanil läbi pikaajalise praktikumi. 

Planeetidevahelise liidu nõukogu tuli kokku iga viie Ella kuu tagant. Nõukogu esimeheks oli 
põhikirja järgi Ella esindaja; praegu täitis esimehe kohustusi Azzlem. Seekordne istungjärk langes 


ühte kahe punaseverelise inimkonna esindajate saabumisegaja pidi seetõttu olema eriti pidulik, sest 
need kaks uut inimkonda osutusid mislikkide surmatoova kiirguse suhtes immuunseteks. Kui ausalt 
öelda, siis minul ei 

olnud põhimõtteliselt õigust istungjärgust osa võtta, sest ma olin pärit planeedilt, kus ikka veel sõdu 
peetakse. 

Äralend oli määratud varahommikuks. Selles Ella osas, kus ma elasin, oli juba kolm päeva varem 
alanud vihmaperiood ja meie reob tõusis õhku läbi tiheda vihmavalingu. Ma pidin Ressanile 
lendama sinsuunide astroplaanis, mitte Suiliki suures ksillis. Ksillides olin ma juba lennanud ja 
pealegi tegi mulle heameelt mõte, et lendan koos Ulnaga. 

Sa oled muidugi juba taibanud, et ma tundsin esimesest pilgust peale Ulna vastu ülisuurt 
sümpaatiat. Mõningad tunnused, eriti ta venna naljatused näitasid, et tema vastas mulle samaga. 
Oluline oli ka see, et kuigi Suilik, Essina ja teised issid olid mu sõbrad, tundsin ennast nende 
rohelisenahaliste olendite hulgas siiski võõrana. Sinsuunid aga olid nagu mu kaasmaalased. 

Kui astroplaan hakkas kõrgust võtma, sadas ikka veel paduvihma, .. 

kuid mõne sekundi pärast läbisime pilvekihi ja sööstsime vertikaalself 
ülespoole. Ma istusin juhtimiskeskuses koos Ulna, Akeionija nende nõo Reniga, kes oli astroplaani 
kapten ehk sinsuuni keeles ,,)arn”. Ühes suhtes jääb sinsuunide tehnika isside omast siiski maha: 
kuigi kiirenduse mõju on astroplaanis tugevasti nõrgendatud, ei ole sinsuunidel veel õnnestunud seda 
täielikult kõrvaldada nagu issidel oma ksillides. See-eest säilib ka tohutu võimsuse taju, mis ksilli 
lendutõusmise korral täielikult puudub. 

Teekond kulges rahulikult. Me möödusime Marsist kaugelt ja võtsime kursi otse Ressanile. See 
planeet on Ellast väiksem ja ka külmem, sest ta paikneb Jaltarist palju kaugemal. Varsti märkasime 
teda. esiekraanil kui silmanähtavalt kasvavat rohekat kera. 

Astroplaan laskus Ressani põhjapoolkerale, Maailmade Palee lähedale. See seisab kõrgel platool, 
mida ääristavad metsikud ja järsud lumised mäeahelikud. Mäenõlvade alumisi osi katab tume 
rohelus. Ressanil on kogu taimestik roheline, kuid mitte selline nagu Maal, vaid palju tumedam, 
peaaegu rohekassinine. Palee ümber on issid oma kollast rohtu külvannud ja ülalt jätab see 
erekollane laik veidra mulje — nagu saialillepeenar keset preeriat. 

Et sinsuune oli iseseisva koloonia moodustamiseks liiga vähe kõigest kakssada seitse -, siis paigutati 
meid palee lähedal asetsevasse Võõramaalaste Majja, mis istungjärkude vaheajal oli harilikult tühi. 
Esimene istung pidi toimuma alles nädala pärast - ma mõtlen muidugi Ella kaheksapäevast nädalat — 

ja seetõttu olime siin ajutiselt täielikud peremehed. 

Need kaheksa päeva, mis olid ligikaudu samasugused kui Ellal, see tähendab kahekümne seitsme 
meie tunni pikkused, kuuluvad parimate hulka mu elus. Meiega ühinesid Essina ja Suilik. Koos 
nendega, Ulna ja Akeioniga tegin vaimustavaid jalutuskäike mööda metsikuid ja 

kauneid maakohti. Tarvis oli ainult päevavalges tagasi pöörduda, sest kui päeval on temperatuur 
Ressanil täiesti mõõdukas, siis öösel võib olla kuni 10 kraadi külma. Pean siiski ütlema, et pärast 
Ella liiga pehmet kliimat tundsin mina külmast ainult mõnu! Ka sinsuunid talusid seda hästi, issid 
aga osutusid kohutavateks külmavaresteks! Kui nad pimeduse tulekuni meie juurde istuma. olid 
jäänud, siis tõmbasid nad üle platoo oma ksilli minekuks kindlasti skafandrid selga. 

Ma leidsin lähedusest lumise nõlvaku ja meisterdasin endale astroplaani mehaanikute abiga 
metallist suusad. Oo, oleksid sa vaid näinud isside ja sinsuunide jahmunud nägusid, kui ma 
lumepilves nõlvakust alla, sööstsin! Muide, sinsuunid järgnesid varsti mu eeskujule ja mulle anti 
Jaltari planeetide suusatreeneri nimetus! Isse oli palju raskem suuskadele ahvatleda. Esimese istungi 
päevaks olid Essina ja Suilik vaevu õppinud esimesi samme tegema. 


Istungjärgu avapäeva eelõhtul saabus Azzlem koos kogu isside personaliga, kes pidid hoolitsema 
palee valgustuse ja kütte eest. Järgmisel hommikul hakkasid juba koidikust peale saabuma ksillid ja 
reobid. Kella kümneks oli kogu platoo, niikaugele kui pilk ulatus, sädelevate läätsede ja metalsete 
rohutirtsudega kaetud. Uksed avanesid, delegaatide protsessioon suundus paleesse. 

Me ronisime Suiliki ksillile, et seda pealt vaadata. Kõige ees läks Azzlem, talle järgnes Helon. 
Meist möödusid kõikide maailmade esindajad, keda ma Inimkondade Trepi vasakul küljel juba 
näinud olin, kuid seekord olid nad lihast ja verest. Issand, missugust vaatepilti see rongkäik pakkus! 
Seal läks kollase, rohelise ja sinise nahaga olendeid, suuri ja väikesi, kauneid, värdjalikke ja 
õudusttekitavaid, nagu hiiglaslik homaarisilmadega kajeen, kes oli saabunud galaktikast, mis asetseb 
Jaltarist veel kaugemal kui meie oma, kuid teisel pool. Mõned sarnanesid erakordselt issidega ja 
Suilik müksas mind kelmikalt, kui mööda sammus kreen tolleltsamalt planeedilt Mara, kus 
valmistatakse iiveldama panevat jooki aben-tomi ja kostitatakse sellega külalislahkelt kõiki 
võõramaalasi. Protsessiooni lõpuks tulid olendid, kelles peale mõistuse peaaegu mitte midagi 
inimlikku ei olnud. Mõned neist sarnanesid hiiglasuurte putukatega, See looduse lõpmatu 
mitmekesisuse paraad masendas mind sõna otseses mõttes. 

»Jah” märkis Suilik melanhoolselt, ,,kõiki inimestest asustatud planeete ei jõua keegi näha: neid on 
liiga palju.” 

Delegaatide järel sisenesime ka meie paleesse. Kui hoone väljastpoolt meenutas massiivset 
paljast monoliiti, siis sees kaunistasid kõiki ruume eri planeetidelt pärinevate kunstnike freskod ja 
skulptuurid, välimise galerii seintesse aga olid monteeritud kõikide inimmaailmade pealinnade 
panoraamid. Me läbisime talveaia, kus kasvasid imelised taimed. Suilik näitas mulle lopsakat, 
otsekui kullast valmistatud lille, mida ümbritses läbipaistev hermeetiline kera. See oli kuulus steneet 


80 
Esimese Galaktika planeedilt Ssin. Steneedi tõttu ei ole Ssinil loomi ega linde, sest selle lille 
mürgine lõhn tapab kõik elusolendid. 

Suundusime mööda poolläbipaistvast rohekast, obsidiaaniga sarnanevast kivist treppi istungisaali 
kohal rippuvasse väiksesse looži. Minust paremale sattus istuma Ulna, vasakule habras, 
sinakashelehalli naha, sinimustade juuste ja tohutu suurte silmadega naissoost olend rbeenlanna 
Üheteistkümnenda Galaktika tähe Vesšar planeedilt Faren. 

AII amfiteatris asusid liidu delegaadid oma kohtadele. Igaühe ees oli väike puit läikivate 
keerukate aparaatidega. Valitses nii suure auditooriumi kohta üllatav vaikus. 

Issidel on väga arenenud režissöörikunst. Valgus kustus, peen prožektorikiir valgustas algul tühja 
kõrgendit ja siis luugist tõusvat platvormi, millel sädelevates metalltoolides istusid Azzlem ja neli 
teiste planeetide esindajat, nende hulgas ka Helono. Keegi ei liigutanud ega teinud häält. Siis tõusis 
Azzlem ja hakkas kõnelema. Ta rääkis issi keeles, kuid tänu tugevatele mõttevõimenditele kuulis 
igaüks teda oma emakeeles. Ta tegi teatavaks istungjärkude vaheajal vastuvõetud otsused, jutustas 
minu saabumisest, sinsuunidest ja meie imepärasest immuunsusest mislikkide kiirguse suhtes. Tänu 
meile astub võitlus mislikkide vastu nüüdsest peale uude faasi: kaitse asendub pealetungiga ja selle 
esimeseks etapiks on luureretk kaugele vaenlase tagalasse, otse ühe neetud galaktika südamesse. On 
võimalik, et vaenlase tagasilöömiseks kulub sajandeid,.kuid taandumise aeg on möödas! Relvi 
mislikkide hävitamiseks on täiesti piisavalt: iga soojusallikas on juba relv! Kuid seni oli neid relvi 
raske kasutada, sest mislikkide kiirgus tappis liiga paljusid. 

Azzlem kõneles kaua. Ta jutustas koosolijatele, universumi inimkondade eliidile, meie 
organismide iseärasustest. Meie immuniteet seletub nähtavasti sellega, et meie nagu mislikkidegi 
kehades sisaldub tohutul hulgal rauda. Hoolimata sellisest sarnasusest Pimeduse sünnitistega 
tunnistatakse meid ilma igasuguste reservatsioonideta inimesteks. Sinsuunid võivad otsekohe 
Planeetide Ühendusse astuda, sest nad on juba ammu sõdadele lõpu teinud. Maalasi võib esialgu 
kahjuks ainult liitlasteks lugeda, kuid nende tsivilisatsioon on veel noor ja tuleb loota, et varsti 


asuvad ka nemad täie õigusega oma kohale Inimühiskondade Liidus. 

»Avakõne,” sosistas Suilik mulle ilma igasuguse lugupidamiseta oraatori vastu. ,,Tavaline pidulik. 
sõnadetegemine. Õige töö algab komiteedes. Seadus ei luba sind liidu liikmeks võtta, aga sa oled 
arvatud isside töörühma.” 

»Mispärast isside?” küsisin mina. 

»Aga sellepärast, et kuigi sinsuunid sind lapsendasid, avastasime su ikkagi meie, ära seda unusta!” 
Azzlem võttis istet. Mõni minut valitses vaikus. Siis kostsid isside 

hümni mürisevad helid. Ma ei ütle, et need mind liigutasid. Rääkisin 

juba, et isside muusika on meie jaoks liiga keeruline: see sisaldab nii kõrgeid ja nii madalaid toone, 
mida me ei ole suutelised kuulma. Kui ma aga Essina ja Suiliki poole pöördusin, vapustas mind 
nende näoilme. See peegeldas müstilist ekstaasi, täielikku ühtsust kõigi rohelise- ja sinisevereliste 
olenditega. Ka all oli kõikidel nägudel kollakas valguses samasugune maailmast eemalolekut ja rahu 
väljendav ilme. Mu sinakashalli nahaga naabrit oli selle hümni lumm samuti tabanud. Näis, et ainult 
mind ja sinsuune jättis see külmaks. Ja äkki kerkis mu mällu unustatud pilt: kunagi olin 
kinoringvaates näinud Lourdes'i fanaatikuid imet ootamas. Universumi inimkondade esindajatel, kes 
olid siia. kogunenud, olid just samasugused näod. Hümn helises lakkamatult: see oli kiidulaul 
ürgloojale - elu andvale, kõikevõitvale Valgusele. 

Siis saabus uuesti vaikus. Teiste maailmade olendid istusid veel kaua liikumatult, sügavalt 
mõtteisse vajunult. Lõpuks andis Azzlem märku ja koosolijad hakkasid laiali minema. 

»Ma ei teadnudki,” ütlesin Suilikile, ,,et issid on kõik inimkonnad oma usku pööranud!” 

»Me ei ole neid pööranud! Pealegi tead sa, et ma ise ei ole usklik. Hümni sõnad ei puutu asjasse, 
aga muusika kirjutas palju sajandeid tagasi Rienss, Ella- Veni suurim helilooja, ja tänapäevani vilb 
see meid ekstaasi. Teistele inimkondadele avaldab see nähtavasti täpselt samasugust mõju. Ja et 
kõigi religioonide põhialustes on midagi ühist... Aga kas sina ise tõiesti mitte midagi ei tundnud?” 
»Ei. Ma arvan, et ka sinsuunidele ei jätnud teie hümn erilist muljet.” 

»Vaiki! Ära räägi nõnda! Vähemalt mitte esialgu. Mu kaasmaalased on selles suhtes ebausklikud. 
Putukataolised inimesed ei tunne samuti midagi ja sellega oli alguses palju raskusi. Kõne all oli isegi 
nende väljaheitmine liidust. Tõsi küll, teid juba välja ei heideta! Võitluses mislikkide vastu olete 
meie ainus lootus.” 

Nõukogu istungjärk kestis üksteist päeva. Teine plenaaristung peeti alles viimasel päeval. Kogu 
töö toimus tehnilistes komiteedes ja mina võtsin sellest osa isside delegatsiooni liikmena. Pärast 
istungjärgu pidulikku lõpetamist pöördusime tagasi Ellale. Sinsuunid jäid minu. suureks 
kurvastuseks Ressanile. 

Varsti siirdus mu elu jälle harjumuspärastesse rööbastesse. Elasin endistvilsi koos Suilikiga ja 
vilbisin peaaegu iga päev Tarkade Majas, kus me Assza ja Szzaniga tegime uurimistööd võrdleva 
bioloogia alal. 

Asszal õnnestus kunstlikult tekitada misliki kiirgust. Kõikidest selle iseärasustest ei suutnud ma aru 
saada - tean ainult niipalju, et see on suunatud kiirgus, millel ei ole midagi ühist 
elektromagnetlainetega. Issid, sinsuunid ja veel mõned inimesed on juba jõudnud valdkonda, mille 
olemasolu Maa teadlased isegi ei aima. 

Ellal tundsin ennast nuüd peaaegu nagu kodus. Issi keelt rääkisin kui mitte just täiesti õigesti, siis 
küllalt voolavalt ega vajanud enam või- 

menduskiivrit. Ellalased pidasid mind omainimeseks, mul olid sõbrad, tuttavad töö. Täiesti 


ametlikult arvati mind, maalasest bioloogi, ,,välismaa spetsialistina” Mislikkude Vastu Võitlemise 
Bioloogiasektsiooni, kus töötasin koos Rassenoki ja Szzaniga ning juhtisin kümnest noorest issi 
bioloogist koosnevat töörühma. Olin Ellal niivõrd kodunenud, et ükskord Asszaga vesteldes ütlesin 
täiesti tõsiselt: ,,Meie, issid...” ja kutsusin sellega loomulikult naerupahvatuse esile. Issid on 
tõepoolest toredad inimesed, lõbusad ja heasoovlikud, kuigi neile on omane teatav hingeline külmus; 
igatahes on nendega kergem läbi saada kui liiga pedantsete sinsuunidega. 

Kuu aja pärast naasis Ressanilt astroplaan ning ma võtsin Akeioni ja Ulna rõõmuga oma 
töörühma. 

Mu päev oli harilikult järgmine. Tõusin koidikul, einestasin koos Suilikiga ja lendasin 
laboratooriumi. Kui olin terrassile laskunud, läksin järele Ulnale ja ta vennale. Siis töötasime 
keskpäevani. Lõunat sõin Võõramaalaste Majas, sagedamini aga siiski astroplaanis. Seejärel pöör- 
dusime tagasi laboratooriumi ja väljusime sealt paar tundi enne päikeseloojangut. Kui ilm oli ilus, 
suplesime lahes. Kaugele ujuda oli ohtlik, sest meri kubises meie haidega võrreldes palju 
kiskjalikumatest ,,vsinvzidest”, põiki üle lahe aga ulatus antibiootilistest assrni lainetest tõke, mis 
peletas kiskjad eemale. Lisaks meie kaastöötajatele laboratooriumist ühinesid meiega sageli ka 
Essina ja Suitik. Issid on ületamatud ujujad! Suilik ujus minu silma all korduvalt sada meetrit 
neljakümne seitsme sekundiga, ületades mänglevalt meie maailmarekordi. 

Issid nagu sinsuunidki harrastavad kehalisi barjutusi. Nad on palju nõrgemad kui maalased, kuid 
ületavad meid suuresti painduvuse poolest. 

Ma olin nördinud, et minust nii ujumises, hüpetes kui ka jooksus ette jõuti, ning panin Ellal aluse 
võistlustele kuulitõukes ja odaviskes õigemini küll ei pannud ma neile alust, vaid taaselustasin need 
alad, sest kunagi varem olid issid juba seda laadi sporti teinud. 

Kui pimenes, lendasime Suilikiga reobil koju. Teel õpetas Suilik mind sealsel taevavõlvil 
tähtkujusid ära tundma. koju jõudnud, istusime mõnikord hilise tunnini lihtsalt tähti vaadates või 
väikese teleskoobiga vaatlusi tehes. Issid on kosmiline rahvas: isegi lapsed teavad neil kõiki 
tähtkujusid peast. Seda küsitakse neilt eksamitel. Väikesel, reobist palju kiiremal, kuid vähem 
stabiilsel torpeedotaolisel sõidukil lendasid meile mõnikord õhtuti külla Ulna ja ta vend. 

Sel ajal kui mina oma rühmaga laboratooriumis töötasin, püüdes leida isside jaoks tõhusat kaitset 
mislikkide kiirguse vastu ja saavutades ka mõningaid tulemusi, treenisid Suilikja sajad teised 
ksillikomandörid intensiivselt, et õppida käsitsema relvi, mis pidid eelseisvas võitluses otsustavat 
osa etendama. Ühelt Rohelise mere keskel asuvalt saarelt evakueeriti elanikud ja saarest tehti 
õppemärklaud. Sinna heideti sadu pomme, alustades meie omadega sarnanevatest aatomipommidest 
ja 

lõpetades kohutavate purustusmürskudega, millest meil, maalastel, ei ole õnneks ettekujutust, - 
nendest jutustan ma sulle veel. 

Ükskord aga anti mulle käsk ksilli juhtimine selgeks õppida. Et ülesanne ei olnud kerge, siis 
kulus kolm kuud, enne kui sellega toime tulin. Harilikus ruumis ei ole seda lennuaparaarti raskem 
juhtida kui reobi. Kõige keerulisem on ahuuni läbimine, ja kõigile oma jõupingutustele vaatamata 
sain eksamil ainult teise klassi tunnistuse, mis ligikaudu vastab rannasõidulaeva kapteni kutsele. 
Siiski õppisin ahuuni minema ja sellest enam-vähem täpselt väljuma, kusjuures ma osaliselt 
intuitsioonile toetusin. Neljandast Galaktikast kaugemale aga ei lennanud ma kunagi. Tõeliselt 
suurde kaugusse lendamiseks ja, peaasi, sealt tagasitulekuks on vajalikud sellised matemaatika- 
alased võimed, mida minul ei ole. Ahuuni teooria jäigi mulle õigupoolest arusaamatuks ja ma 
kasutasin ksilli samuti nagu Maal paljud naised auto - nad juhivad seda üsnagi hästi, 
sisepõlemismootoritest absoluutselt midagi taipamata. 

Nii veider kui see ka on, kuid sinsuunide astroplaani juhtimisega tulin hiljem palju kergemini 
toime. Isside ja ka sinsuunide eneste sõnade järgi läheb astroplaan ahuuni - sinsuuni keeles ,,rroori” - 


hoopis teisiti kui ksill. Issid ei ole isegi veendunud, et tegemist on ühe ja sama ahuuniga! Ilmneb, et 

kui ksill ja astroplaan lähevad koos ahuuni ja viibivad seal võrdse aja, siis ei välju nad kunagi ühes ja 

samas universumi piirkonnas. Kaugus nende vahel võib mõnel juhul ulatuda veerandi valgusaastani! 
Ellal veedetud aja sellest perioodist on mulle eriti meelde jäänud üks õhtu. Seekord jäime Suiliki 

ja Essinaga ööbimaVõõramaalaste Majja. Ulnat ja Akeionit oodates istusime plaažil. Suilik oli mulle 

äsja ametlikurt teatanud, et neil on Essinaga varsti pulmad, kus mul tuleb esineda ,,mõrsja kaitsja”, 

steen-setani osas. Ulna ilmus millegipärast üksi ja istus mu kõrvale. Taevas oli tol õhtul 

hämmastavalt selge ja arvutud tähed särasid tavalisest eredamini. Suilikil tuli idee mind 

eksamineerida ning ma pidin talle näitama punakaskollast Oriabori, punast Šessin-Siafani ja 

sinakat Beroet Sissantori tähtkujust. 

»Noh, nüüd ütle vaatamata, missugune täht särab praegu eresiniselt su selja taga, silmapiirist umbes 

kolmekümne kraadi kõrgusel!” küsis Suilik. 

»Kalvenolt!” vastasin võidurõõmsalt ja pöördusin, et vastuse õigsust kontrollida. 

»Kui tõtt öelda,” lisasin, ,,ei olegi see Kalvenolt nii väga ere ega nii väga sinine.” 

» Oh, see oleneb kõrgusest,” vastas Suilik pead pööramata. ,, Ükskord käisin ma ühel tema planeedil. 

See on imeilus, aga kahjuks asustamata.” 

Siis tuli Akeion koos teiste sinsuunidega ja jutt kaldus mujale. 

Tollest ajast peale olen ma sageli mõelnud, et tegelikult olin mina esimene, kes märkas Kalvenolti 

spektris muutust. Issidele oh see ammu tuntud täht, mis asus Ellast vaevalt kuue valgusaasta 

kaugusel, ja 

seepärast ei pööranud astronoomid, kõnelemata lihtkodanikest, talle kuigi palju tähelepanu. 

Suiliki pulmad peeti umbes kaks Ella kuud päast seda õhtut. Pulmatseremoonia võib Ellal olla 
kahte liiki. Lihtsamal juhul lähevad peigmees ja mõrsja vastava ametiisiku juurde ning teatavad oma 
abiellumisest. Teine, palju keerukam tseremoonia toimub muistsete kommete kohaselt. Suilikil tuli 
valida teine variant, sest ta abiellus müstiliste tseremooniate peakorraldaja; see tähendab 
ülempreestri tütrega. 

Et mul seisis.ees steen-setani ülesannete täitmine, ilmusid nädal aega enne pulmapidu minu 
juurde kaks noort preestrit, kes pidid mulle kõik rituaalid selgeks õpetama. Kunagisel eelajalooliste 
sõdade perioodil juhtus sageli, et kahest eri suguvõsast pärinevate noorte inimeste pulma katkestas 
kallaletung, mille panid toime mõrsja suguvõsa noormehed, kes ei tahtnud neiut loovutada. 
Seepärast valis peigmees mõrsja sugulaste hulgast või mõnest teisest, mitte oma suguvõsast steen- 
setani, kelle ülesandeks oli kaitsta noorpaari kolm päeva kestva pulmapeo vältel. Kõige sagedamini 
oli see steen-setan kuulus sõjamees, mõjukas rahvajuht või preester. Relvastatud kallaletungist ei 
saanud nüüdsel ajal muidugi juttu olla, kuid joovastavad pulmajoogid ei jätnud mõju avaldamata ja 
võis juhtuda, et pulm lõppes kaklusega. Peale selle mõrsja röövimine kas või ühekski minutiks nagu 
annulleeris kogu kombetalituse ja pulma tuli otsast ahistada. Suilik valis steen-setaniks mind kui 
oma sõpra, ühtlasi lootes ka maalase füüsilisele jõule. Mul ei jäänud üle muud kui valida Essina 
sugulaste hulgast üksteist abilist. Selleks oli mul õigus. Võid olla kindel, et otsisin välja tublid 
poisid! 

Esimene, täiesti privaatne tseremoonia toimus Essina kodus. Sellest võtsid osa ainult 
perekonnaliikmed, preestrid ja mina kui steen-setan. Kombetalitus oli lihtne: pikad palved, mille ajal 
Suilik avalikult igavles, Essina ja kõik teised aga olid täiesti tõsised, mõned isside kaasaegsele 
muusikale omaste järskude tõusude ja langusteta muistsed hümnid - ja kõik. Siis süüdati 
kausitaolises anumas roheline - isside vere värvi! - tuli, mis pidi põlema kõik kolm päeva. 

Teisel päeval andsid peigmees ja mõrsja vande: nad tõotasid teineteisele kaitset ja abi. Truudusest 
ei olnud juttu, sest seda peeti endastmõistetavaks. Hiljem toimus väike bankett, millest võtsid osa 


ainult lähedased sõbrad. Alles kolmandal päeval tuli mul lihtsa pealtvaataja mugavast osast loobuda. 
See päev algas vandega tähtedele: abikaasad tõotasid kasvatada oma lapsi armastuses Valguse 
ning vihkamises Öö ja Külmuse sünnitiste vastu. Sellele järgnesid palvetamiseks määratud 
viietunnine vaheaeg ja lõpuks suur pidu. 
Lauad olid kaetud kohalikus Pulmamajas. Kokku oli tulnud rohkem kui nelisada inimest. Kohal 
olid kõik teaduslike laboratooriumide töötajad ja isegi mõned targad - see oli suur au, mida Suilikile 
osutati 

ta teenete eest ja selle eest, et ta avastas punaseverelise inimkonna. Nende hulgas oli ka Assza; 
möödaminnes ütles ta mulle; et mislikk on hukkunud. Ksillikapteneid esindas terve delegatsioon 
»admirali” abi juhtimisel. Tulid kakskümmend seitse, sealhulgas muidugi Ulna ja ta vend, ning veel 
paljud tuttavad ja tundmatud issid. Imestusega nägin Essina vasakul käel noort sinakashalli nahaga 
rbeenlannat. Ilmnes, et ta oli sündinud Ressanil, oli Essina ülikoolisõbratar ja kandis kaunikõlalist 
nime Beišitinsiantorepanserosett. Puuhh! 

Mind koos mu üheteistkümne abilisega pandi istuma omaette laua taha saali ainsa ukse kõrval. 
Oma õigusi kasutades kutsusin Ulna ja ta venna enda juurde. 

Üks roog järgnes teisele. Kõik need olid tarretised, millel oli mitme sugune Värvus ja 
kaugeltki mitte ühesugune kvaliteet: ühed olid vaimustavad, teised talutavad, kolmandad.lihtsalt 
halvamaitselised. Ka jooke oli palju; nad sisaldasid vähe alkoholi ja olid minu maitse järgi 
võrdlemisi keskpärased. Eine lõpu eel tõi ksillide laevastiku kaptenleitnant Tseran Suilikile pudeli 
kreenide, planeedi Mara elanike kuulsat aben-tomi. Oo, oleksid sa Suiliki nägu näinud! Ja siiski tuli 
tal rüübata seda jooki, mis teda iiveldama ajas. Uudishimu pärast võtsin ka mina lonksu ja olin 
meeldivalt üllatunud: aben-tom sarnanes parima vana viskiga! Ka Ulnale ja ta vennale maitses see 
jookja hämmastunud isside silma all tühjendasime kolmekesi pudeli. 

Nagu kõikidel Ella peoõhtutel, nii ka nüüd valitses saalis kõige sundimatum lõbusus. Steen- 
setanina ei olnud mul midagi teha ja ma arvasin juba, et mu missioon on lõppenud, kui kostis mingi 
kära. Assza, kes pidi Tarkade Majja ruttama, oli varem lahkunud, uks oli lahti jäänud ja väljast 
kuuldus selgesti ebamääraseid hüüdeid. Ma tõusin otsekohe ja rivistasin oma kaasvõitlejad üles. 
Uksele lähenes muistset lahingulaulu lauldes umbes kolmkümmend noort issi. Tavakohaselt tahtsid 
nad jõuga saali tungida ja mõrsja röövida. Minu ülesandeks oli neid iga hinna eest pool basikki kinni 
pidada. 

Kähmlus oli äge! Ründajad tormasid meile ülepeakaela kallale. Meie võtsime neid vastu hoopide 
rahega ja mul avanes võimalus näidata, mida suudavad maalased! Viimati olin sellistest 
löömingutest osa võtnud ülikoolipäevil, kui mangisin ragbit. ,, Lahing” oli vahelduva eduga kestnud 
juba veerand basikki, ilma et ,,vaenlastel” oleks õnnestunud saali tungida. Siis äkki nägin üle 
ründajate peade reobi, mis kohutava kiirusega pikeeris. Kabiinist hüppas välja iss, kelle ma ta 
hiiglakasvu järgi otsekohe ära tundsin: see oli Assza. Ta jooksis meie poole ja karjus midagi, kuid 
üldise kära tõttu ei olnud sõnagi kuulda, mõtete edasi andmiseks aga oli ta liiga kaugel. Kõiki laiali 
tõugates tormasin talle vastu ja kordasin: ,,Olge ometi vait, olge vait!” Hetkeks hüüded vaibusid ja 
ma kuulsin: 

»Kalvenoit kustub! Kalvenolt kustub!” 

Il peatükk 


PEAAEGU KEEGI EI TULE TAGISI 


Äkki saabus surmavaikus. Kõik mõistsid otsekohe nende sõnade mõtet. Pärast seda kui Belsatsar 
nägi seinal tulikirja ,,mene tekel ufarsin”, mis ennustas talle kadu, ei olnud hirmsamad sõnad 
pidutsejaid rabanud. 

Assza seletas kiiruga. Banketil oli talle üle antud Azzlemi kiri, milles sisaldus palve, et ta 
otsekohe Tarkade Majja tuleks. Seal näitas Azzlem talle spektrogramme, mis olid saadud Arani mäel 
asuvas keskobservatooriumis. Astrofüüsikule oli pilt täiesti selge: Kalvenolti spekter oli lähedane 
neetud galaktikate pahaendeliste spektritega. Et Pulmamajaga ei olnud televisioonsidet, siis istus 
Assza otsekohe oma reobi ja ruttas meie juurde. 

Suilik tõusis. Ta lähenes meile aeglaselt. 

»Niipalju kui ma aru saan, on mislikid juba Kalvenolti planeetidel,” ütles ta. Siis kortsutas ta kulmu 
ja pomises: ,,Viis valgusaastat. Kõigest viis!” 

»Kaitsku Jaltarit kustumatu Ürgvalgus!” lisas Essina. 

Kõik vaikisid. Ümberringi nägin külaliste kahvatuid nägusid. ,, Aga arvatavasti ilmusid nad sinna 
hiljuti,” ütlesin mina. ,.Suilik käis kõigest kolm aastat tagasi Rissmanil ega märganud midagi.” 

»Ma käisin ainult Rissmanil,” vaidles Suilik vastu, ,,mitte Erfenil ega Snopil, samuti mitte 
Kuuendal ja Seitsmendal planeedil. Aga mislikid on tõenäoliselt just Kuuendal ja Seitsmendal. 
Teised planeedid on nende jaoks liiga soojad, vähemalt praegu...” 

Uuesti valitses vaikus, siis võttis sõna Assza: 

»Ni Või teisiti, aga siin ei ole koht seda arutada. Maalane tulgu minuga kaasa. Kõik ametiisikud 
peavad juba täna õhtuloma postidel olema. Otsene oht Jaltarit siiski veel ei ähvarda. Meil on 
kolooniad kõigil oma päikesesüsteemi planeetidel, isegi kõige külmematel, Kalvenoltilt aga mislikid 
meie päikest mõjutada ei suuda. Suilikja Essina, jäägu see öö teie ööks. Teie ühinete meiega homme 
keskpäeval.” 

Me väljusime koos sinsuunidega. Reobis kõneles Assza avameelsemalt: surmavalt on kahjustatud 
mitte üksi Kalvenolt, vaid ähvardavaid tundemärke on täheldatud ka EI- Toea ja Asselori spektrites. 
Kooskõlastatult Marsi ja Ressani administratiivvalitsustega ning Inimühiskondade Liidu nõukoguga 
kuulutavad targad homme välja sõjaseisukorra. Olukord on selge: mislikid on tunginud Esimesse 
Galaktikasse. 

Kui me juba Tarkade Majale lähenesigle, lendas meile Essantemi poolsaare kohal vastu terve 
ksillide eskaader: sada tihedas rivistuses lennuaparaati võttis kiiresti kõrgust. Kummaline oli 
vaadata, kuidas 

need sädelevad läätsed kümnekaupa kõrgusse kerkisid ja taevasinasse kadusid. 

»Luureretk Kalvenoltile,” seletasAssza. ,,Esimene salk. Aga kui palju neid tagasi tuleb? Me ei tea, 
kus mislikid on, kas planeetidel või planeetidevahelises ruumis. Nendest, kes mislikke näevad, ei 
tule peaaegu keegi tagasi.” 

Ta vaikis veidi aega ja lisas: 

»Suilik pahandab. Seda eskaadrit pidijuhtima tema.” 

»Aga mida mina pean tegema?” küsisin. 

»Sina lendad koos teise eskaadriga ksillis, millel on sinsuunidest ja issidest segameeskond.” 

Kui me astroplaani kõrvale laskusime, nägin, et selle tarpp oli üles tõstetud, kõik lipud maha 
võetud ja luugid suletud: hiigellaev valmistus lahinguks. 

Siirdusime otse istungisaali. Plenaaristung olijuba alanud. Üheksateist tarka istusid esireas, teised 


nende taga amfiteatris. Mulle näidati koht teises reas sinsuunide esindajate kõrval. Kõnelda ei olnud 
õieti millestki: sõja ja rahu küsimus oli juba otsustatud. Issidel ei jäänud valikut, nad pidid mislikid 
iga hinna eest eemale tõrjuma. Seejärel kavatseti alustada pealetungi ka neetud galaktikatele. 
Sinsuunide astroplaani ei olnud esialgu võimalik kasutada: Kalvenolt oli liiga kaugel, et läbi ruumi 
temani lennata, ja liiga lähedal, et sinsuunid oma tehnikaga oleksid riskinud selleks ahuuni minna. 
Otsustati, et osa sinsuune lendab Kalvenoltile ksillides, ülejäänud aga lähevad Arborilt abiväge 
tooma. 

Astroplaan lendas ära koidikul, jättes Ellale viiskümmend sinsuuni, nende hulgas Ulna ja 
Akeioni. Keskpäeval saabusid Essina ja Suilik ning me lendasime kõik koos Aniastsi saarele, kuhu 
koondus teine eskaader. Lennata tuli üheksa tundi: Aniasts asus Ella teisel poolkeral. 

Teine eskaader koosnes saja seitsmekümne kahest mitut tüüpi ksillist. Ühed neist olid väikesed 
nagu see, mis minu Maalt FEllale tõi, teised tohutu suured, rohkem kui saja viiekümne meetrise 
läbimõõduga, kuuekümnest issist koosneva meeskonnaga ja võimsa relvastusega. Me uitasime 
mõnda aega kõigi nende lennuaparaatide vahel, kuni Suilik lõpuks osutas ühele keskmiste 
mõõtmetega ksillile. 

»Siin ongi meie lipulaev!” ütles ta naljatades, kuid siiski teatava uhkustundega. 

See oli kummaline laev kummalise meeskonnaga, mille moodustasid eskaadri komandör Suilik, 
tüürimees Snezin ja veel kümme issi, Ulnast Akeionist, noorest sinsuuni füüsikust Herangist ja 
minust enesest koosnev ,,dessantrühm” ning minu imestuseks kaks rbeeni, kes pidid katsetama 
mittetermilist relva mille nad Ressani laboratooriumides olid leiutanud: need olid mulle juba tuttav 
Beišitinsiantorepanserosett ja ta sõber Seferantozinansrrosett. Kõikide nõusolekul lühendaslme 
otsus- 

tavalt neid liiga pikki nimesid ja kutsusime rbeene edaspidi lihtsalt Beišitiks ja Seferiks. 

Möödusid päevad. Isside juhendamisel harjutasime nende relvastuse kasutamist ja ksilli juhtimist. 
Herang, Ulna ja Akeion, kes juba olid tuttavad ahuuni läbimisega sinsuunide meetodil, tulid 
võrdlemisi kiiresti toime ka skilliga ja jõudsid minust selles suhtes ette. Täpselt samuti tundsid nad 
loomulikult minust palju paremini ka sinsuunide relvastust, seevastu aga mina oskasin täiuslikult 
käsitseda isside relvi. Mis puutub rbeenide leiutatud uuesse relvasse, siis seda ei olnud meil võimalik 
proovida, sest see avaldas mõju ainult mislikkidele. 

Kuuendal päeval kutsuti meid kõiki Tarkade Majja. Ksillis jõudsime sinna peaaegu silmapilkselt. 
Luurajad olid tagasi saabunud: nelikümmend kaks ksilli saja kahest. Ilmnes, et Asszal oli õigus: 
kaotused olid tohutud. Kalvenolt oli peaaegu kustunud, olgugi et Ellalt vaadatuna kiirgas viis aastat 
tagasi surnud täht niisama eredalt kui enne, ainult veidi punakamalt. Suilik võpatas kuuldes, et 
mislikid olid juba kaks aastat Kuuendal ja Seitsmendal planeedil oma hirmsat tööd teinud, kui tema 
muretult Rissmanile laskus. Nuüd kubisesid need külmunud planeedid mislikkidest. Ja täpselt samuti 
kui täht Sklini planeetidele, olid nad ka sinna püstitanud tohutu suuri metallpüloone. Ootamatult ei 
olnud võimalik nendeni jõuda, sest üheksast mislikist koosnevad salgad patrullisid 
planeetidevahelises ruumis. Luureeskaadri ksillidel õnnestus pommitada püloone Kuuendal 
planeedil, Seitsmendale aga ei suutnud nad läheneda. Meie ülesandeks oli niisiis jõuda Seitsmenda 
planeedini, maanduda - see käis sinsuunide ja minu kui maalase kohta -, püüda salapäraseid püloone 
purustada ja võimaluse korral Ellale tagasi pöörduda. Et meid mingilgi määral kaitsta pikeerivate 
mislikkide hoopide eest, ehitasid issid meie jaoks soomustatud sõidukid. 

Ma ei oleks siiras, kui ütleksin, et selline programm mind vaimustas. Mõte, et mul tuleb laskuda 
tundmatule planeedile ning võidelda seal mõistetamatute olenditega, tekitas minus juba ette 
hirmujudinaid. Taanduda aga oli hilja. Ma olin isside külaline, nad pidasid mind oma inimeseks ja 
olid mulle avaldanud usna palju saladusi. Ja lõpuks ei olnud ma tundlik misikkide kiirguse suhtes. 


Ma ei saanud ju kõrvale jääda, kui Essina ja Suilik kõhklematult nõustusid, olgugi et neile oli sama 
kiirgus elukardetav! Pealegi kaitsesin ma koos Jaltariga ka meie Päikest, oma inimkonna elu. 
Sellepärast nõustusin. 
Ära lendasime järgmise päeva hommikul. Ahuuni läbimine kestis äärmiselt lühikest aega; peaaegu 
otsekohe sukeldusime ruumi Rissmani, Kalvenolti kolmanda planeedi orbiidi lähedal. 

Palun ära arva, et planeete on kõigil tähtedel. Tegelikult esineb kaaslastega tähti võrdlemisi harva. 
Kui uskuda isse, siis on planeete ainult ühel tähel saja üheksakümnest. Ja ainult kaks sellist planeeti 
kümnest - kui võtta keskmine arv - on elamiskõlblikud. Lõpuks, 

ainult ühte planeeti tuhandest, jällegi keskmiselt, asustavad olendid keda võib nimetada inimesteks. 
Rissman kuulus elamiskõlblike, kuid asustamata planeetide hulka: ta fauna vastas ligikaudu Maa 
ajaloo kambriumiajastu omale. 

Kõik löögieskaadri jõud koondusid Rissmanile. Suuruselt oli see planeet Maa ja meie Marsi 
vahepealne. Enne mislikkide pealetungi valgustas teda pimestav sinine päike, mis Suiliki sõnade 
järgi oli Esimeses Galaktikas üks kaunimaid. Nüüd aga kerkis Kalvenolt silmapiiri tagant kui 
pahaendeline verine silm. Planeedi pinda kattis lumi ja ,,kuiv” jää. Temperatuur oli langenud miinus 
saja kraadini. Kõik elusolendid olid hukkunud, välja arvatud võib-olla süvaveeloomad külmunud 
ookeanide põhjas. 


Meie laager oli nii hirmuäratav ja masendav, et ma ei oska seda kirjeldada. Püüa siiski kujutleda 
ääretut sünget lagendikku, hämarat punakaslillat taevast, künkanõlvadel ebamääraste piirjoontega 
pehmeid lumehangi, küngaste vahel ksillide tumedaid ja sädelevaid, lumme vajunud läätsi ning 
pisitillukesi skafandrites kogusid, kes endale vaevaliselt ühe lennuaparaadi juurest teise juurde teed 
rajasid. Kalvenolt laskus väsinult lameda silmapiiri taha ja ta valgus meenutas veriseid sõrmi, mis 
mööda jäävälja meie poole sirutusid. Piiritusse universumisse eksinud haletsusväärse, abitu olendina 
tundsin, kui kauget minust on Maa, ning tajusin äkki kõiki neid miljardeid ja miljardeid 
kilomeetreid, mis mind lahutasid mu koduplaneedist. Mulle näis; et aeg on peatunud ja on tulnud 
maailma lõpp. Isegi issid olid mulle sel hetkel võõrad, olendid teisest maailmast, mida miski ei 
sidunud minu omaga. Ulna tundis arvatavasti sedasama: ma nägin, kuidas ta kahvatas ja värisema 
hakkas. Akeion ja teised sinsuunid istusid läbitungimatute nägudega liikumatult ekraani ees. 

Ma kuulsin, kuidas Suilik juhtimiskeskuses, seallis, käsklusi andis. Ta hääl oli rahulik ja külm, 
kuid värises õige veidike, mis issidel annab tunnistust äärmisest erutusest. Ja miks ka mitte! Nii 
tähtis missioon oli talle usaldatud esmakordselt. Ta teadis, et vaevalt õnnestub tal Ellale tagasi 
pöörduda, kuid rõõmustas siiski, et just temale, noorele planeetide avastajale oli ülesandeks tehtud 
löögirühma juhtimine. 

Ma istusin tugitooli ja võtsin mälus läbi kõik, mis ma teadsin relvadest, mida mul varsti tuli 
mislikkide vastu kasutada, ja sahjeenidest, soomustatud sõidukitest, mis pidid meid mislikkide eest 
kaitsma. Ulna puudutas mu õlga. . 

»Kas sa ei taha Rissmanil jalutuskäiku teha?” küsis ta issi keeles. ,,Suilik ütles, et me oleme siin 
terve basiki.” 

Ta laulev hääldus tegi isegi issi keele sõnad erakordselt meloodiliseks. Ta kummardus minu poole ja 
ta tõmmukas kullakarva nägu, mida raamisid blondid juuksed, näis mulle isside roheliste nägude 
kõrval nii maine, et ma olin vapustatud. Tajudes mu hämmeldust, naeratas Ulna 

sinsuunlannade imekaunist naeratust, mida sa praegugi ta huultel näed. 


»Hea küll,” ütlesin. ,, Lähme.” 

» Vaata ainult, et sa aega ei viida!” hüüdis mulle Suilik. ,, Varsti lendame ära. Oo, kui sa oleksid 
varem Rissmanit näha saanud!.. Aga nüüd on kõigel lõpp. Sellisena sa teda enam ei näe,” lisas ta 
vaiksema häälega. 

Tookord Rissmani jäätunud pinnal ksillide vahel jalutades ei jõudnud me teineteisele kuigi palju 
öelda. Ja siiski sidus meid Ulnaga just sellest hetkest peale lähedustunne. Seejuures ei ole 
sinsuunidele lähedaseks saada hoopiski mitte lihtne. Nende uhkel enesessesuletusel ei ole midagi 
ühist enamiku isside võrdlemisi ükskõikse armastusväärsusega. Kui nad aga kord juba kellelegi 
südame kingivad, siis alatiseks. Tagasiteel Ulna libises ja kukkus. Ma sööstsin ta juurde, tõstsin üles 
ning tundsin skafandri all tugevat painduvat keha ja nägin ta silmi, mis vaatasid otse minu omadesse. 
Sel hetkel mõistsin esmakordselt, et vaatamata meie planeete lahutavatele miljonitele valgusaastatele 
on Ulna mulle lähedasem ia kallim kui kõik Maal kohatud inimsoo tütred. 

Sisenemiskambris, kui olime skafandrid seljast võtnud, libistas Ulna kiirelt ja kergelt peopesa üle mu 
põse ning kadus ukse taha. 

Ma läksin juhtimiskeskusse, sealli. Seal istus Suilik, keda ümbritsesid Essina, Akeion, Beišit ja 
Snezin. 

»» Ülesanne on niisugune,” võttis Suilik sõna. ,,Me läheme ahuuni ja väljume sellest otse 
Seitsmenda pinna kohal. Meid saadab kakskümmend viis segameeskonnaga ksilli. Teised ründavad 
mislikke ja tekitavad planeedil sooja tsooni, kuhu meil on võimalik laskuda. Seitse suurt ksilli 
toovad kohale sahjeenid sinsuunide ja maalase jaoks. Meie tõuseme otsekohe lendu, sest me ei suuda 
pikemat aega mislikkide kiirgust taluda ega saa selles tsoonis kaua kõrget temperatuuri säilitada. 
Ülalt püüame teid abistada massilise pommitamisega. Teie üritate sel. ajal püloonideni jõuda ja need 
hävitada, pärast seda, kui olete kindlaks teinud, mida nad enesest kujutavad. Kokku on teil kaksteist 
sahjeeni. Komandöriks oled määratud sina, Akeion. Hiljem tuleme teile järele teise sooja tsooni.” 
Järsu liigutusega lülitas Suilik välja side teiste ksillidega. 

» Teie sahjeen on ainukesena punaseks värvitud. Mul on nõukogu ülirange käsk teid iga hinna eest 
tervetena ja kahjustamatutena Ellale tagasi toimetada. Mis puutub teistesse, siis teeme, mida 
suudame.” 

Suilik lülitas uuesti sisse üldise side ja hakkas eskaadrile käsklusi andma. Esimene ksillide lüli tõusis 
hämarasse punakasse taevasse. Meie järgnesime sellele kümne minuti pärast. 

Suilik reguleeris hoolikalt keerulist aparaati. 

»»Ahuuni läbimine tuleb seekord nii lühiajaline, et ma lihtsalt ei jõua manöövrit sooritada: meie 
reaktsioon ei ole selleks küllalt kiire. Seda teeb minu eest automaat. Loodan, et ta töötab täpselt, sest 
vastasel korral 

väljume ahuunist planeedi pinna all ja siis... Hoidke kõvasti kinni. Lülitan sisse!” 

Alumisel ekraanil nägin kaugel all Rissmani paljast surnud lagendikku. Sisenes Ulna ja istus mu 
kõrvale. Ma haarasin kinni tugitooli käetugedest. Ekraan kustus hetkeks, lõi siis uuesti helendama ja 
me nägime kõige fantastilisemat pilti, mida võib kujutleda. 

Lendasime mustadest mäeahelikest ümbritsetud platoo kohal. Pimedus oli peaaegu läbitungimatu, 
ainult madalal silmapiiri kohal hõõgus tumepunane rubiin - Kalvenolt. Ligikaudu iga kümne sekundi 
tagant sähvatas all pimestav valgus ja maastikul tekkisid teravad mustad varjud: termiliste pommide 
rahega rajati seal sooja tsooni. Suilik andis mikrofoni kaudu lühikesi käsklusi. Uued jõulised 
plahvatused kaugel silmapiiri taga valgustasid taevast, mille taustal ilmusid nähtavale tundmatute 
mägede värelevad siluetid. Mu peas keerles. visalt idiootlik fraas: ,,Meie erikirjasaatja teatab 
kosmoserindelt...” 

Suilik pöördus ringi: 
»»Sler, kähku skafandrisse! Sinsuunid ka! Me laskume 

Kui ma temast möödusin, hüppas ta püsti ja isside kohta haruldases tundepuhangus suudles mind 
lühidalt meelekohale. 

»»Võitle vapralt meie Jaltari ja oma Päikese eest!” 

Essina viipas mulle käega. Minuti pärast olin väljumiskambris, kus Ulna, Akeion ja Herang juba 
skafandreid selga tõmbasid. 

»»Oleme planeedi pinnal!” kostis mu kiivris Suiliki hääl. ,,Väljuge. Teie sahjeen seisab vasakul pool.” 

Soojuspüstoleid käes hoides väljusime ksillist. Planeedi pind meie ümber oli üle külvatud 
mislikkide lamedaks litsutudja sulanud kehadega. Suure tankiga samanev sahjeen ootas meid. 
Tundmatu iss avas meile ukse ja me istusime sõidukisse, kuid ettevaatuse mõttes jätsime skafandrid 
selga. Meie kutsungiks oli sõna ,,arta”, mida issi keeles ei ole olemas ja mida seetõttu ei saadud 
teiste kutsungitega segi ajada. 

»Arta, arta, arta!” mürises Suiliki hääl. ,, Vabastage tsoon! Me peame lendu tõusma! Vähemalt 
nelja brunni ulatuses ei ole ümberringi ühtegi elusat mislikki. Püloonid on kahekümne viie brunni 
kaugusel vest-nord-vestis. Me suuname teid. Räägib Pariis. Vastuvõtt.” 

Naljapärast olin Suilikit palunud, et ta oma kutsungiks valiks sõna ,.Pariis” . 

»Räägib arta. Saime aru. Asume teele,” vastas Akeion. 

Seejärel andis ta kiiresti sinsuuni keeles käskluse teiste sahjeenide meeskondadele. Ma lülitasin 
mootori sisse ja teekond algas. 

Sahjeeni juhtimine oli lihtsaimast lihtsam: pöördeid tehti tavalise rooli abil, kiirust reguleeriti 
pedaaliga, käigukang võimaldas anda tagasikäiku. Ulna istus mu kõrval, käed klaviatuuril, mis oli 
määratud eespoolsete relvade käsitsemiseks. Meie ees oleval ekraanil peegeldus 180° ulatuses kõik, 
mis eespool nähtavale ilmus. Seljaga meie poole 

istuv Herang nägi samasugusel ekraanil kõike, mis toimus tagapool. 

Keskel ja jälgis Akeion oma komandopunktis mõlemat ekraani ja võis iga hetk teiste sahjeenidega 
või ksillidega ühendusse astuda. Peale selle oli tema hoole all rbeenide relv, mille toimet me veel ei 
tundnud. 

Umbes viis minutit sõitsime võrdlemisi kiiresti igasuguste sündmusteta. Sahjeeni roomikud 
peenestasid nimetu planeedi külmunud pinnast, ajuti libisedes tahkestunud õhul. Eespoolset 
silmapiiri valgustasid endist viisi plahvatused, mis selles atmosfäärist ilmajäänud maailma olid 
täiesti käratud. Mõnikord ainult tajusime neid kergete maa-aluste tõugetena. Aeg ajalt libisesid 
varjudena üle taeva ksillid, mis olenevalt oma asendist näisid ovaalsed või ringikujulised. Ksillid 

lendasid tohutu kiirusega väga madalal. 

Siis ilmusid mislikid, Algul märkasime mustas lõhes ebamäärast metalliläiget. Meist vasakul olev 
sahjeen tulistas ja soojusmürsu sähvatus valgustas meile vastu roomavate mislikkide soomusrüüsid. 
Ükski mislikk ei teinud isegi katset lendu tõusta. Me sõitsime ringi ümber sulanud metalli pankade, 
mida ümbritsesid violetsed leegikeeled: vähesed terveks jäänud mislikid kiirgasid, kuid igasuguste 
tulemusteta. 

Lakkamatult teed puhastades ületasime tasandiku ja läbisime kitsa kanjoni, milleks kulutasime 
tosin mürsku. Teised sahjeenid kaitsesid meid tagalast ja tiibadelt ning hävitasid kõigis lõhedes 
varjul olevaid mislikke Alles siis, kui me jõudsime suurde tsirkusorgu, mida ümbritsesid ustad 
kaljud, muutsid mislikid taktikat. Nüüd sööstsid nad kaljudelt sahjeenide peale. Nad lömastasid 
kolme minutiga kaks sahjeeni, enne kui me soojuskiirte ja võimsate gravitatsiooniväljade 
kombinatsiooni näol leidsime vahendi ülaltpoolt sooritatavate rünnakute tagasilöömiseks. Kiired 
tapsid misliki lennul, kolmekordistatud külgetõmbejõud aga sundis ta langema samasse kohta, kust 
ta oli lendu tõusnud. Ühtlasi külvasid kõik sahjeenid kaljuharju üle soojusmürskudega. . 

Läbi teise kanjoni jõudsime uuesti tasandikule. Kumava taeva taustal paistsid kaugelt püloonide 


teravajoonelised siluetid. Nad ulatusid uskumatusse kõrgusse: plahvatused valgustasid ainult nende 
jalameid! 

Pikkamööda lähenesime nendele, kuid see oli kohutav teekond: me kaotasime veel kolm sahjeeni 
ja hävitasime vähemalt viis tuhat mislikki. Mida lähemale me püloonideie jõudsime, seda 
fantastilisemaks muutus vaatepilt: ksillld heitsid ühe pomni teise järel, sähvatused järgnesid 
üksteisele peaaegu vahetpidamatult ja ümberringi oli valge nagu päeval. Eralduv sbojus aurustas 
külmunud gaase ja vahetevahel näis, et surnud planeedi ümber tekib uuesti midagi atmosfääritaolist. 
Gaasidest tekkinud udu moonutas niivõrd perspektiivi, et kauguse määramine oli ajuti peaaegu 
võimatu. Me möödusime suurest purunenud ja segipaisatud ksillist; kõverdunud vaheseinal rippus 
surnud iSs. 

Elusaild mislikke me sealt edasi enam ei kohanud. Välistermomeeter 

näitas kõigest miinus kümme kraadi, mis kaugelt ületas mislikkide vastupidavuse piiri. Akeion teatas 
sellest Suilikile. Rõõmuga kuulsin, kuidas Suilik vastas: 

»Hästi. Me katkestame püloonide ümbruse pommitamise. Las teie inimesed väljuvad 
sahjeenidest ja püüavad mislikkide ehitiste olemust selgitada. Me saame teid katta veel ühe basiki 
vältel. Pärast seda peate koonduma püloonidest ida pool. Tuleme teile sinna järele.” 

»Küsi, kuidas neil seal ülal lood. on,” ütlesin Akeionile. . 
»Pole viga,” vastas Suilik. ,, Aga meie kaotused ületavad nelikümmend protsenti. Peatse 
nägemiseni.” 

Ma peatasin sahjeeni pülooni jalamil. Varsti saabusid ka ülejäänud kuus sõidukit. Pülooni 
metallsõrestik tõusis uskumatusse kõrgusse ja kadus põhjatusse musta taevasse. Herang ja teised 
sinsuunid väljusid sahjeenidest. Ma andsin Ulnale ja ta vennale käsu sõidukisse jääda ja väljusin 
samuti. Püstolit käes hoides võtsin suuna püloonile... ja peatusin:- igaveseks tardunud mislikkidest 
ümbritsetuna lamas seal surnud 1ss, relv ikka veel pihku surutud. Astusin ta juurde. Läbipaistvast 
kiivrist vaatas mulle vastu tuttav nägu: see oli sama üliõpilasest valveülem, kes peatas mind ja 
Szzani astroplaani lähedal tol õhtul, kui sinsuunid olid äsja saabunud. Tema esimene kosmoselend 
oli jäänud viimaseks. Veidi eemal, künka nõlval seisis peaaegu serviti aukliku soomusega ja 
muljutud ksill. 

Peale püloonide ei olnud ümbruskonnas mitte midagi: ei teid, ehitisi ega vähimaidki mõistusliku 
elu tundemärke. Lähenesin pülooni jalamile: see koosnes tuhandetest surnud, ühtseks massiks 
sulanud mislikkidest. Ja ka kogu sellele toetuv hiigelehitis, nii kõrgel, kui oma lambi valgusel näha 
võisin, kujutas enesest mislikkide kuhjumit. Ma eristasin selgesti nende soomusrüüde rangelt 
geomeetrilisi vorme. Tähendab, mitte mingisugust ,,tähtede kustutamise masinat” ei olnud üldse 
olemas! Või, õigemini, selle moodustasid ikka needsamad neetud mislikid, kelle salapärane energia 
üheks kiirtekimbuks koondatuna oli suuteline tähtedes toimuvaid tuumareaktsioone aeglustama. 
Sinsuuni füüsikutel ei olnud siin midagi peale hakata ja kõigil teistel lihast ja verest inimestel samuti 
mitte. 

Mõne kilomeetri kaugusel ümberringi jätkus pimedust hajutav pommirahe. Ajutiseks tekkinud 
hõre atmosfäär andis edasi plahvatuste kumedat mürinat ja planeedi pind vappus mu metalltaldade 
all. Aeg veeres. Andsin sinsuunidele käsu sahjeenidesse tagasi pöörduda ja suundusin ka ise oma 
sõiduki poole. Ma ei tea, mis mind sundis noore issi laipa teelt kaasa võtma. Arvatavasti oli mulle 
lihtsalt talumatu mõte et see noormees, kellega ma hiljuti olin kõnelnud, jääb igaveseks siia, võõrale 
ja tundmatule planeedile, Külmuse ja Pimeduse sünnitiste keskele. .. 

Meil ei olnud tarvis sõita rohkem kui kilomeeter. Viimasest, kol- 

mandast püloonist ida pool peatusime ja moodustasime tiheda ringi, valmis eemale tõrjuma mislikke, 
km nad peaksid tagasi tulema. Aga nad ei tulnud. Mõni hetk hiljem laskus meie lähedusse esimene 
suur ksill, sellele järgnesid teised ja lõpuks ka meie lipulaev. Suilik ootas meid koos kahe rbeeniga. 
Beišitit nähes kohmetusin: uus relv oli meil hoopis proovimata jäänud! Beišit puhkes naerma - ta 
naer oli maalaste omaga palju sarnasem kui isside vilistamine. 

»See-eest kasutasime teda meie!” seletas ta. ,,Ja näib, et edukalt. Teie proovite järgmine kord, kui...” 
» Valmis?” katkestas teda Suilik. ,, Lendame!” 

Planeet, must mass, kus ikka veel vilkusid viimaste plahvatuste sinised ja punased täpid, nagu 
langes alla. Aeg-ajalt mähkus meie ksill soojuskiirte violetsesse särasse: vahetevahel lendasid meile 
parvedena vastu mislikid nagu tarust väljunud häiritud mesilased, kuid nad ei olnud ohtlikud. sest 
neid oli suhteliselt vähe. Suilik kutsus järgemööda välja kõik terveks jäänud ksillide kaptenid: saja 
seitsmekümne kahest ksillist oli alles üheksakümmend kaks. Koonduv isside eskaader rippus 
planeedi pinnast saja kilomeetri kõrgusel. 

Herang kandis ette püloonide ülevaatuse tulemustest. 

»Ma ei usu, et neid püloone oleks veel mõtet purustada,” ütles Suilik. ,. Ilmselt on nad ohtlikud ainult 
senikaua, kuni neid moodustavad mislikid elavad. Aga kes teab? Vaadake hästi! Nüüd näete pilti, 
mida viimasest Ella- Venil peetud sõjast peale mitte keegi näinud ei ole, - infra-aatomipommi 
plahvatust. Lülita sisse, Essina!” 

Essina vajutas nupule. Möödus mõni sekund. Kaugel meie all langes kiiresti väike helendav täpp, 
mis lõpuks pimedusse kadus. Siis äkki süttis nimetu planeedi kohal täht. Ühe hetkega muutus see 
koletislikuks, talumatult erevioletseks leegiks, mis üha kasvas, laienes, värvus siniseks, kollaseks ja 
lõpuks samanes purpurpunase orkaaniga. Plahvatuse valgus ulatus tsentrist igas suunas ligikaudu 
kahesaja kilomeetri kaugusele. Selgesti muutusid nähtavaks tasandikud, mäed ja kuristikud, mustad 
lõhed hõbedases külmunud pinnases. Siis kadus kõik. Mõneks ajaks jäi veel nilltavale helendav 
gaasipilv, kuid varsti haihtus ka see tühjuses. 

»Nüüd võime ahuuni minna,” ütles Suilik. 

IV OSA 
PIMEDUSE RIIK 
I peatükk 


NEETUD GALAKTIKA 


Tagasi lennul läks kõik hästi. Päev kaldus juba õhttusse, kui Suilik oma ksilli Tarkade Maja 
alumlsele terrassile maandas. Kaugel emal kadusid taevasse teiste, Aniastsi saarele suunduvate 
ksillide tumedad laigud. Väljusime. Äkki tundsin, et mul ei ole enam jõudu ega tahet, mitte midagi 
peale vastupandamatu soovi pikali heita ja uinuda. Ka mu kaaslased ei olnud paremas olukorras. 
Nõjatusin seljaga vastu lillat puutüve ja lasksin pilgul hajameelselt mööda hämarduvat maastikku 
uidata, liiga kurnatud selleks, et midagi öelda. Ma ei tundnud isegi rõõmu! 

»Essina, vii Ulna Võõramaalaste Majja ja heitke mõlemad magama,” käsutas Suilik. ,,Ser, Akeion 
ja Herang, teie tulete minuga kaas. Me peame tarkadele aru andma.” 

»Kas tõesti ei ole võimalik homseni oodata?” anusin mina. 
»Ei. Iga kaotatud minut võib tähendada veel ühe päikese kustumist. Puhata jõuad pärast.” 


IMimkondade Trepist läksin üles nagu unes ega heitnud isegi omaenda raidkujule pilku. Seejärel 
nähtavasti kaotasin pooleldi teadvuse. Tundsin ainult, et mind kantakse, ja toibusin violetsete 
lampide valguse mõjul. Samal kõrgendil lamasid mu kõrval kaks sinsuuni ja Suilik ise. Meie närvid 
polnud vastu pidanud ja vestibüüli jõudnult olime üksteise järel minestusse langenud. 

Mu jõud taastus algul aeglaselt, seejärel üha kiiremini. Varsti olime suutelised tõusma ning 
Azzlemile ja Asszale võitluse käigust jutustama. Siiski tundsin tohutut kergendust, kui mullõpuks 
avanes võimalus ennast Võõramaalaste Majas oma voodis välja sirutada. ,,Seda, kes annab und” ma 
tol ööl enesestmõistetavalt ei vajanud. 

Kui ma ärkasin, seisis Jaltar juba kõrgel taevas. Aken oli pärani lahti, päev oli särav ja mulle tundus 
isegi, et kuulen linnulaulu, kuigi Ellal ei ole üldse linde. Linnulaul aga valjenes ja lähenes üha! 
Hüppasin püsti ja jooksin akna juurde: all seisis Ulna ja vilistas Arbori imepärase lendsisaliku 
ekantoni häälitsust jäljendades. Ulna kõrval oli Essina. 

»» Tulime sind äratama, ütles ta. ,, Azzlem ootab sind.” 

Azzlemi leidsin laboratooriumist: ta seisis koos Asszaga aparaadi juures, mis reprodutseeris 
mislikkide kiirgust. Aparaadi vastas istus metalltugitoolis noor sihvakas issitar, kes oli vabatahtlikult 
nõustunud nõrgendatud kiirguse toimet proovima. 

»Me läheneme eesmärgile,” ütles Azzlem. ,,On võimalik, et varsti oleme meie, issid, niisama 
haavamatud kui teie, maalased ja sinsuunid. Pärast seda, kui mu tütrele Senatile oli süstitud bsiini - 
sinu bsiini, Sler -, talus ta kahe basiki vältel kiirgust, mis varem oleks ta peaaegu tapnud. Kahjuks 
kaob immuniteet juba kolmekordse kiirgusannuse mõjul. Kuid ma ei kutsunud sind siiski selle 
teatamiseks siia. Sa päästsid Missani laiba, mis ainsana Ellale toodi. Kõik teised jäävad matmata 
lamama neetud planeedile, kuni meil õnnestub mislikid sealt minema kihutada. Missan oli mu sõber, 
juba enne sinu tulekut koos oma ksilliga kusagil maailmaruumis hukkunud Stensossi poeg. Sellest, 
kes võitluses langenud sissi surnukeha lahinguväljalt ära toob, saab meie muistse tava kohaselt 
tapetu vanemate poeg ja vendade vend. Nüüdsest peale võid sa õigusega öelda: ,,Meie, issid...”, ilma 
et keegi sinu üle naeraks. Sul on erakordne saatus, maalane! Sa oled nüüd üheaegselt maalane, 
sinsuun ja 1ss, kolme planeedi poeg. Mine, sa pead osa võtma oma venna matustest ja astuma majja, 
mis nüüdsest peale sulle kuulub. Essina saadab sind.” 

»Aga kus on Suilik?” küsisin ma. 
»Ta lendas tuhande ksilli eesotsas Kalvenoldile. Sinsuunid ei ole talle vajalikud, sest ksillid ei 
maandu. Ära muretse, nad ainult heidavad suurest kõrgusest pomme.” 

Ma lendasin reobil koos Essina ja Ulnaga. Teel sain teada, et Missan oli erakordselt andekas 
üliõpilane, keda Azzlem püüdis kõigist sõja juhuslikkustest eemale hoida. Isside seadus aga on 
vääramatu: ohu korral ei ole kellelgi õigust vabatahtlikult ära öelda, ja Missan oli vabatahtlik. Tal ei 
olnud enam isa ega ema, ainult vanem õde Assila, suure toiduainetehase insener. 

Assila elas Bressie saarel, Tarkade Majast kuuesaja brunni kaugusel. Muuseas, ma olen 
unustanud sulle öelda, et Ellal ei ole mandreid, vaid ainult hulk saari, pisitillukestest tohutu suurteni, 
peaaegu Austraalia suurusteni. Assila väike ilus maja seisis künkal fassaadiga mere poole. 

Essina esitles mind mu ,,õele”, noorele helerohelise nahaga tütarlapsele, kelle ebatavalised silmad 
olid mitte hallid nagu enamikul issidel, vaid sõna otseses mõttes smaragdrohelised. Ta võttis mind 
vastu, nagu oleksin tõepoolest ta vend: peopesi suu kõrgusel kausina kokku pannes tervitavad 
üksteist ainult ühe perekonna liikmed. 

Isside matused on hämmastavalt lihtsad. Missani laip paigutati maja ees lahtise taeva all 
metallplatvormile. Preester luges lühikese palve. Siis võtsin Essina etteütlemise järgi Assilal käest 
kinni, me astusime plat- 

vormi juurde, vajutasime koos väikesele kangile ja taandusime. Järgnes ere valgusesähvatus. 


Platavorm oli tühi. 

»Kus on Missan?” küsis preester koosolijatelt. 

»Läks Valgusse,” vastasid need. 

Ja see oli kõik. 

Tava kohaselt veetsin Missani majas viis päeva: Ulna ja Essina lendasid samal õhtul ära ning ma jäin 
Assilaga kahekesi. Kuigi Assila säilitas issidele omase rahu, tajusin ma, et ta kannatab, ega suutnud 
teda millegagi lohutada: selleks tundsin ma isside ajalugu, kombeid ja siseelu liiga halvasti! Alles 
nüüd taipasin, kui pinnapealne mu assimilatsioon oli olnud. Nukralt mööda tundmatut maja uidates 
kirusin kõiki maailma tavasid ning olin äärmiselt hämmeldunud ja õnnetu. Tunnid möödusid, ilma et 
oleksin söandanud minna tuppa, mille täieõiguslik peremees ma nüüdsest peale olin, ja magama 
heita. Majas valitses vaikus. Assila istus vaikides ühistoas. Ma võtsin ta kõrval istet ja nõnda 
veetsime sõnatult kogu öö. Harva on mind vallanud niisugune isoleeritus- ja üksindustunne kui tol 
lõpmatu ärkveloleku ööl võõral planeedil tundmatu issi tütarlapse kõrval. 

Alles koidikul hakkas Assila rääkima. Pisarateta, nuukseteta jutustas. ta oma vennast, kes oli nii 
andekas, nii noor - ja langes juba esimeses lahingus, mil kogu tulevik ta ees alles avanes! Võitluses 
mislikkide vastu oli hukkunud juba üksteist selle perekonna liiget. Assila tegi enesele kibedaid 
etteheiteid, et ta ei olnud koos vennaga lennanud ega ühes temaga surnud. Ta oli venda kogu 
hingejõuga armastanud, näinud temas tulevast tarka, oma rassi uhkust. Ta meenutas venna 
lapsemänge, edusamme ülikoolis, esimest armastust, mida vend vanemale õele oli pihtinud. Ja 
kõigest sellest ei jäänud järele mitte midagi peale rituaalse fraasi: ,, Läks Valgusse.” 

Ma kuulasin Assilat ja üksteise järel langesid kõik tõkked, mis mind issidest olid lahutanud. 
Nõnda oleks ka Maal iga naine võinud kõnelda. Ja nagu tookord misliki koopas Sanssini saarel, 
mõistsin jälle, et valu ja kannatused on kogu universumis ühesugused. Nüüd leidsin lohutussõnu, 
unustades, et minu ja Assila vahel on miljonite valgusaastate laiune kuristik. Ja se'e ei jäänud mu 
viimaseks avastuseks. 

Siis hakkasAssila issidele omase enesevalitsemisega hommikueinet valmistama. . 

Veetsin Assilaga veel neli päeva, misjärel pöördusin Essantemi poolsaarel olevasse 
Võõramaalaste Majja tagasi. Igal kaheksandal päeval aga külastasin nüüd Assilat. Aja jooksul 
õppisin tõepoolest suhtuma Assila majasse nagu oma kodusse, selle perenaisesse aga nagu lähe- 
dasesse sugulasesse. Praeguseni ootavad mind seal mu toas raamatud, märkmed ja igasugused 
pisiasjad, mis mu Fllal viibimise ajal sinna kogunesid. Ja ma olen veendunud, et aeg-ajalt küsib mu 
õde Assila tarkadelt, kas ma varsti tagasi tulen. 

Vahepeal puhastad Kuues ja Seitsmes planeet mislikkidest. Kalvenoldi jaoks sündis see aga 
kahjuks liiga hilja: tema pikaldane kustumine jätkus endist viisi. Esimesed mislikid, kes EI- Toea 
planeetide jäisele pinnale ilmusid, hävitati õigel ajal ja seda päikest ei ähvardanud miski. Mis puutub 
Asselorisse, siis sellel tähel ei ole üldse planeete ja tema spekter muutus iseenesest jälle 


normaalseks, nii et tarkade ette kerkis veel üks looduse mõistatus. 
On meie õnn, et mislikid on oma elu säilitamiseks sunnitud sageli planeetidele laskuroa. Nad 
tunnevad ennast hästi ka planeetidevahelises ruumis, kuid saavad seal ainult mõne tunni viibida. Aga 
kuidas nad siis ühelt tähelt teisele ja isegi ühest galaktikast teise lendavad? See on seniajani 
lahendamata mõistatuseks jäänud. Katsed neid ahuunis avastada ei ole tulemusi andnud. Mõned issi 
teadlased arvavad, et eksisteerib mitu ahuuni, kusjuures issid kasutavad nendest ühte, sinsuunid teist 
ja mislikid kolmandat. Mina ei taipa sellest kuigi palju, aga mulle näib, et mitut ,,eimiskit” ei saa 
olla. See tundub mulle mõttetu. 

Tarkade hulgas käisid kuuldused mingisugusest suurest ettevõttest. Pikka aega ei õnnestunud mul 
isegi teada saada, millest on jutt. Suilik ja Szzan ei olnud asjaosalised. Asszalt aga oli võimatu 
sõnagi välja pigistada. Ulna ei teadnud minust rohkem. Sinsuunide astroplaan tuli tagasi kahekümne 


üheksa samasuguse laeva saatel; kõigi nende baasiks sai Tarkade Majale küllalt lähedal asuv Inossi 
saar. Pärast lühiajalist Ellal viibimist suundusid nad Ressanile, et sinna viia viis tuhat sinsuuni, 
kellest pidi saama uue koloonia ,,Ellarbor” tuumik. Ellale jäid ainult Helon, Akeion, Uinaja 
»Isalani” meeskond. Erand, mis tehti Ulnaleja tema perekonnale, oli äärmiselt haruldane, sest 
seaduse järgi võivad Ellal elada ainult issid. Mis puutub minusse, siis minu puhul sellist küsimust 
üldse ei tekkinud: mind peeti issiks. 

Lõpuks avaldas mulle saladuse Azzlem ise. Jutt oli ekspeditsiooni saatmisest neetud galaktikasse, 
see tähendab niisugusesse galaktikasse, mille mislikid on täielikult hõivanud. Esimeseks korraks oli 
valitud nendest kõige lähedasem, mis paiknes kajeenide, pungissilmaliste jässakate hiiglaste 
galaktika naabruses. A 

Olin vapusJatud. Juba ekspeditsioon Seitsmendale planeedile oli mulle äärmiselt riskantne 
tundunud. Aga rünnata mislikke nende eneste valdustes!... Pidasin seda puhtakujuliseks meeletuseks, 
eriti pärast seda, kui Azzlem ütles, et peab otstarbekaks saata luurele mind ja mõningaid sinsuune. 
Omandatud kogemustele vaatamata kartsin ikka veel ahuuni. Tõsi küll, lend kajeenide galaktikast 
neetud galaktikasse ei olnud selles mõttes mingil määral keerukam ega ohtlikum kui lend Kalvenoldi 
Seitsmendale planeedile. 

Hiljem nähtavasti sellest projektist loobuti. Igatahes ei kuulnud ma enam kedagi sellest 
kõnelemas. Mu elu kulges jälle harjumuspärastes rööbastes: päeval töötasin 
bioloogialaboratooriumis, öö veetsin kord 

Suiliki juures, kord Võõramaalaste Majas, vahetevahel aga ka ,,oma kodus”. Suilik oli äsja naasnud 
uuelt ekspeditsioonilt läbi ahuuni, kuid ei kõnelnud sellest sõnagi. Essinalt sain teada, et ta oli 
külastanud kajeene, kuid Suilik ise kinnitas mulle, et sel ekspeditsioonil ei olnud mislikkide 
ründamise projektiga midagi ühist. Pika aja vältel nägin teda harva, suurte vaheaegadega. Ta rändas 
ühest galaktikast teise, kuid nende lendude eesmärki ümbritses saladuskate. Ka ,,Tsalan” lendas 
Ressanile. Ellale jäid sinsuunidest ainult Ulna ja Akeion, kes töötasid minu laboratooriumis. 

»Pühapäeviti” - igas Ella kuus on kolm kohustuslikku puhkepäeva - tutvusin Uina ja Essina saatel 
planeediga. Sel viisil õnnestus mul ka isside põllumajandusest ja tööstusest üht-teist teada saada; 
varem ei olnud ma neile millegipärast tähelepanu pööranud. Mitmesaja kilomeetri laiuses vööndis 
mõlemal pool ekvaatorit paiknevatel saartel kasvatavad issid mitmeaastasi põõsastaimi, mille kõrgus 
võib ulatuda kaheteistkümne meetrini. Nende taimede seemnetest ja tüvedest saadavat jahu 
kasutavad issid kõigi oma toitude valmistamiseks. Sellest vööndist põhja ja lõuna poololevates 
istandustes kasvavad kõige mitmekesisemad taimed, mis annavad selliseid toidu- ja tööstus- 
tooraineid, mida isside arvates on lihtsam looduslikest allikatest hankida kui sünteesida. Planeedi 
ülejäänud osa kujutab enesest poolmetsikut looduskaitseala, mis ümbritseb asustatud piirkondi. 
Enamik tööstusettevõtteid, välja arvatud kaevandused, on koondatud polaaraladele. Peale selle 
ekspluateerivad issid intensiivselt oma ookeane, mis katavad seitse kümnendikku planeedi pinnast. 
Ühe allveeretke ajal nägin nende vetikaluhti, meretaimede istandusi ja veealuseid kalamajandeid. 

Energiat saavad issid peamiselt mateeria lõhustamise teel. Selles protsessis ei kasuta nad isegi 
mitte aatomituumadeosakesi, mille tundmaõppimine meil alles algab, vaid nende osakeste 
komponente, nõndanimetatud infranukleone. Oluline on märkida, et põhiliseks energialiigiks ei ole 
neil hoopiski mitte elektrienergia, kuid tolle energia olemust on minul niisama raske määratleda kui 
meie metsinimesel elektri olemust. Seejuures nägin ma nende generaatoreid korduvalt ja kasutasin 
seda energiat iga päev kõikvõimalikul kujul! Võin ainult öelda, et isside generaatorid on erakordselt 
keerulised ja võrdlemisi kogukad. Üldse on issid võrreldamatud füüsikud. Isegi Beranton, suur 
sinsuuni teadlane, oli pärast Fllal viibimist sunnitud tunnistama, et paljud isside leiutised on talle 
lihtsalt arusaamatud! 

Isside auks tuleb öelda, et nad ei varja oma teadmisi mitte kellegi eest. Vastupidi, ideede 


vahetamise intensiivistamiseks on nad Inimühiskondade Liidu liikmete jaoks Ressanil mitu ülikooli 
avanud. Oma lühiajalise Ressanil viibimise vältel kuulasin seal ka ise astronoomialoengut, mille 
pidas putukataoline inimene Kaheteistkümnendast Galaktikast; palju sellest jäi mulle ebaselgeks, 
kuid praeguseni on mul 

meeles suurepärased ülesvõtted tähistaevast ja tundmatutest planeetidest. Hiiglasuure 
palvetajaputukaga sarnanev lektor saatis oma kõnet määratu pikkade mitmeliigeseliste käte 
liigutustega. Tema kuulajate hulgas leidus peaaegu kõiki Ressamil esindatud ,,inimtüüpe”. 

Suilik katkestas lõpuks oma salapärased kosmoselennud, kuid endist viisi nägime teda äärmiselt 
harva: ta viibis päevape kaupa nõukogu kinnistel istungitel. Isegi Essina ei kohtunud temaga 
sagedamini kui mina. Seepärast veetsin peaaegu kogu aja Ulna ja tema vennaga. Ükskord aga, kui 
me võrdleva bioloogia laboratooriumis töötasime, kutsus Assza meid kõiki kolme enda juurde. Ta 
ulatas meile kolm lühikest, jämeda käepidemega metallsilindrit ja 
ütles: 

»Need on teie relvad, täiustatud soojuspüstolid. Kokkuleppel ur-Šemooniga valis nõukogu teid 
ühte neetud galaktikasse korraldatavast kaug-luureretkest osavõtjateks. Teile antakse spetsiaalne 
ksill. Suilik saadab teid kajeenide galaktika tähe Grenss planeedi Ssvftini. Talle on antud käsk sinna 
jääda ja teie tagasitulekut oodata. Sobival juhul meenutage talle seda käsku. Äralend on kaheksa 
päeva pärast.” 

Oo, need kaheksa päeva! Need tundusid mulle määratud pikad ja ühtlasi lühikesed. Akeion ja 
Ulna pidasid enda vääriliseks, et neid, kui ur-Šemooni lapsi esimestena võitlusse saadeti. Kui oleks 
otsustatud teisiti, siis oleksid nad ise enesele seda au nõudnud. Aga, pagana pihta, mis puutus see 
minusse! Asjata püüdsin ennast veenda, et mislikkide kiirgus on mulle praktiliselt kahjutu, et meie 
ksilli soomus on spetsiaalselt tugevdatud ja löögikindel, et minu käsutuses on kõige täiuslikurnad 
relvad ja, lõpuks, et meid saadetakse mitte lahingusse, vaid ainult luurele. Miski ei aidanud: juba 
üksnes mõte sellele retkele pani mu südame valusalt kokku tõmbuma. Minust ei lahkunud vältimatu 
katastroofi ebamäärane eelaimus. Ja see eelaimus ei petnud mind. Ma ei tea praeguseni, kuidas 
üldse ellu jäin. 

Olgugi et ma hiljem tähti torpedeerides veelgi suuremal määral riskisin, ei oleks ma nõus seda 
retke kordama, isegi kui mulle juba ette tõotataks elu ja võimu ja kuulsust ja kõigi planeetide kõige 
kaunemaid tütarlapsi! Mitte mingi hinna eest! 

Äralend läks hästi. Suilik koos Essina, veel kahe issi ja rbeenlanna Beišitiga saatis neid oma 
vanal ksillil nimega ,,Sesson-Essina”, mis tähendab ,,Imekaunis Essina”. Ka meie ksilli kuplil oli 
issikeelne kiri, aga kui Ulna palus mul seda ette lugeda - ta kõneles nüüd juba üsna ladusasti issi 
keelt ja isegi veidi prantsuse keelt, kuid lugeda ei osanud kumbagi -, siis sattusin segadusse. See kiri 
oli Suiliki väljamõeldis. Tavaliselt ksillid ainult nummerdatakse, kui just kapten ise ei taha oma 
laevale nime anda. Niisiis oli Suilik minu ksillile nimeks pannud ,,Ulna-ten-Sillon”, mis tähendab 
»Ulna, mu unistus”. Mind päästis hädast Akeion, kes issi kirjakeelt võrdlemisi hästi tundis. Kavalalt 

muiates tõlkis ta: ,,,,Planeetide liit”. 

»Ulna-ten-Sillon” oli väike kolmekohaline ksill, hiljem seeriatootmisse võetud lahinguksillide 
prototüüp. Temas oli kõik range ja ratsionaalne, mitte midagi ülearust: miiniumum mugavusi, 
maksimun efektiivsust. Kesk-kabiin oli täis mootorite, relvade ja aparaatidega ühendatud 
juhtimispulte. Teises kabiinis rippus üksteise kohal kolm koid. Ülejäänud osa ksillist võtsid enda alla 
mootorid, toiduainete-, õhu ja lahingumoonavarud ning väljumiskamber. Üheteistkümne sentimeetri 
paksune ülikõvast sulamist soomus pidi Suiliki sõnade järgi taluma hoopi, mille annab mislikk, kui 
ta liigub kiirusega kuni 8000 brunni basikis, see tähendab umbes 4000 kilomeetrit sekundis, olgugi 


et seni ei olnud mislikid sellist kiirust saavutanud. Ent isegi juhul, kui soomus ei peaks vastu pidama, 
jäi üle veel teine, sisemine, seitsme sentimeetri paksune metallikiht. Võttes arvesse ka oma 
immuunsust mislikkide kiirguse suhtes, võisime endid haavamatuteks pidada. 

Mõlemad ksillid läksid ahuuni üheaegselt, et sattuda ühte ja samasse ,,ruumimulli”, ja väljusid 
samuti üheaegselt umbes miljoni kilomeetri kaugusel planeedist. Ssvft. Seda võrdlemisi meeldivat, 
keskmiste mõõdetega, Maast veidi suuremat planeeti asustavad sajad miljonid kajeenld. Me 
laskusime planeedi põhjapoolkerale, Brbori linna lähedale. 

Imelikud olendid on need kajeenid! Neil on kahe ja veerandi meetrini ulatuv kasv, rohekas nahk, 
ümmargune juusteta kolp, tuhmid pungis silmad, nina asemel auk ja laias suus suur hulk erakordselt 
väikesi hambaid. Pikkadest peenikestest kätest ja jalgadest hoolimata näivad kajeenid väga 
massiivsed, peaaegu niisama laiad kui pikad. Juba esimesest kohtumisest peale tekitasid nad minus 
seletamatut vastumeelsust, mida ma ei suutnud ületada. Sedasama tundsid ka Ulna, Akeion ja isegi 
Essina. Mis puutub Suilikisse, siis tema oli oma salapäraste lendude ajal juba siin viibinudja mõne 
kajeeniga isegi sõbraks saanud. 


Kajeenidel on omapärane tsivilisatsioon: nad on keskpärased astronoomid ja füüsikud, kuid see- 
eest ületamatud keemikud. Nende tööstus ei kasuta peaaegu üldse metalle, vaid põhineb täielikult 
plastmassidel. Vaimselt on kajeenid Suiliki sõnade järgi kõrgesti arenenud: neil on 
tähelepanuväärseid poeete, silmapaistvaid filosoofe ning geniaalseid skulptoreid ja maalikunstnikke. 
Mina ei söanda selle üle otsustada, sest ma ei viibinud planeedil Ssvft kordagi kauem kui ainult mõni 
tund. 

Me jäime oma ksilli lähedusse. Ksill seisis keset avarat paljast steppi, kuhu aeg-ajalt laskusid 
plastmassist helikopteritega sarnanevad lennuaparaadid, millel isegi mootorid olid läbipaistvad. 

Lennujaamabaari meenutavas kerges, õhulises hoones pakuti meile maitsvat rohelist jooki. Suilik 
kõneles millestki kolme kajeeniga, kes seejärel lahkusid ja meid omavahele jätsid. Eemalt silmitses 
meid ja meie ksilli uudishimulike jõuk, keda hoidsid tagasi relvastatud valvurid. 

Tuulepuhaniud tõid sealtpoolt mingit erilist vänget vürtsilõhna. 

Me vaikisime kaua. Kõik oli juba öeldud. Suilik ja Akeion läksid viimast korda ,,Ulna-ten- 
Silloni” kontrollima. Mina klõpsutasin masinlikult soojuspüstoli kaitsevinna. Essina vaatas minu 
poole ning sosistas midagi Ulnale ja Beišitile, mille peale kõik kolm turtsatasid. 

Suilik tuli tagasi. 

»» Vend,” ütles ta mulle, ,,on aeg! Pea meeles, et nõukogu vajab täpseid andmeid, mitte 
kangelastegusid. Ole ettevaatlik. Ja tule tagasi.” 

Siis kummardus ta minu poole ja lisas sosinal: 

»Sinsuunid on liiga läbematud. Pea Akeionit silmas!” 

Me läksime oma ksilli juurde. Suilik patsutas mulle viimast korda õlale ja eemaldus joostes. Essina 
ja Beišit saatsid meile eemalt lahkumistervituse. Ulna oli juba ksillis. Ma järgnesin talle kummargil 
päi, tundes, kui pööraselt mu süda peksab. 

Niipea kui uks oli sulgunud, tõusime lendu. Suilikiga oli kokku lepitud, et me viibime ahuunis 
täpselt kaks ja pool basikki ega muuda.... mingil juhul suunda. See andis issidele võimaluse meid 
katastroofi korral otsida. Tagasi pidime pöörduma hiljemalt kahekümne Ella päeva pärast. 

Vajalikul hetkel väljus ksill ahuunist. Kõigil ekraanidel haigutas pimedus, mida elustasid ainult 
kaugete galaktikate üksikud kahvatud laigud. Akeion osutas lähimale ovaalsele laigule, mis 
läbimõõdult = võrdus ligikaudu poole Kuuga: 

»See on arvatavasti kajeenide galaktika. Sealt me tulimegi!” Kui meil oleks olnud mingisugune 
muinasjutuliselt võimas võluteleskoop, siis oleksime siit näinud seda galaktikat mitte sellisena, nagu 
teda praegu tuntakse, vaid sellisena, nagu ta oli rohkem kui viissada miljonit aastat tagasi! Ma 
lülitasin sisse spetsiaalse ekraani, mille töö põhimõtteks oli raadiolokatsioon valgusest kiiremini 


levivatel snessi lainetel. Ekraanile ilmus ühe planeedi tuhm laik. 

Suilik ütles: ,, Valige lähim sobivate mõõtmetega planeet,”” meenutas Ulna. ,,See näib sobivat.” 
»Laskume,” otsustas'Akeion. ,,Kohtadele! Relvad laskevalmis!” 

Ma istusin relvajuhtimispuldi ette. Ulna tegi vaatlusi. Enda ees ekraanil nägin kogu ümbritsevat 
ruumi kuues tasandis: neljas horisontaal- ja kahes vertikaalsuunas. Ulna ees oli tundlikum ekraan, 
mis võimaldas ühte või teist vaadeldavat piirkonda soovi korral suurendada. 

Esialgu aga ei näinud me peale ähmase ümmarguse laigu mitte midagi. 

» Tuleb läheneda. Clair, soojustsoon!” 

Vajutasin vastavale lülitile. Otsekohe tekkis ksilli ümber soojustsoon, kus temperatuur oli +27°, 
õigemini küll tsoon, milles iga ese oleks silmapilkselt selle temperatuurini soojenenud. Ükski 
mislikk ei saanud meile nüüd läheneda, ühtlasi aga jäi temperatuur küllalt madalaks, et ksillist 
skafandrites väljuda. 

Planeet taitis juba peaaegu kogu alumist ekraani ja me hakkasime 

eristama üksikasju: mäeahelikke, külmunud jõgesid ja suuri tasaseid pindu, nähtavasti ookeane. Ksill 
jätkas laskumist. 

Ühe surnud ookeani rannikul märkasin hämmastavalt korrapärase kujuga püramidaalset kõrgendit 
ja juhtisin sellele Ulna tähelepanu. Ulna reguleeris kiiresti ekraani, kujutis lähenes otsekohe ja ma 
kuulsin Ulna sosinat: 

»Mu jumal Etohan! Sellel planeedil elasid inimesed!” 

Tõepoolest, siin oli linn, õigemini küll varemeis linn. See kasvas ekraanil silmanähtavalt ja kui me 
küllalt lähedale jõudsime, eraldusid üldisest püramidaalsest massist tornid ja obeliskid, mis nagu 
mingisuguses raevukas sööstus musta taeva poole sirutusid. Mida lähemale me jõudsime linna 
keskusele, seda tihedamaks ja kõrgemaks muutusid ehitised. Need hõivasid mitme tuhande hektari 
suuruse maa-ala, kusjuures suurima torni kõrgus ületas tuhat meetrit. 

Olin vapustatud. Missugune fantastiline, miljoneid aastaid tagasi hääbunud tsivilisatsioon oli selle 
linna rajanud? Sa tead, et arheoloogia on mind alati huvitanud ja tol hetkel valdas mind ületamatu 
soov just nimelt sellesse kohta laskuda. Ütlesin seda Akeionile. 

»»Kõigepealt lendame ümber planeedi,” vaidles Akeion vastu. ,,Kui mislikke ei ole näha, siis 
laskume.” 

Pikkade tundide vältel ületasime külmast aheldatud ookeane ja mandreid. Paljudes kohtades 
nägime purustatud linnu, mis siiski kõik olid esimesest väiksemad. Aeg-ajalt laskus ksill planeedi 
pinna vahetusse lähedusse, kuid mitte kusagil ei näinud me ühtegi mislikki. Lõpuks pöördusime 
fantastilise surnud linna juurde tagasi ja valgustasime seda prožektoriga. Eredas valguses sädeles 
hoonetel härmatis - see oli tahkestunud õhk. 

Laskusime torni jalamil olevale suurele väljakule; torni tipp kadus pimedusse. Otsustasime, et 
luurele läheme meie Ulnaga, Akeion aga jääb igaks juhuks ksilli. Me rõivastusime skafandritesse 
ning varustasime ennast kaheteistkümneks tunniks piisava õhutagavaraga, toidutablettidega, 
relvadega ja küllaldase hulga laskemoonaga. Siis väljusime ksillist. 

Mõni sekund kõhklesin, teadmata, kuhu minna. Ksill lebas peaaegu ümmargusel väljakul, mida igast 
küljest ümbritsesid tohutu suured ehitised. Tahke õhk veeldus ja aurustus soojustsoonis ning ,,Ulna- 
ten-Sillon” mähkus varsti tihedasse uttu. Meid see siiski ei häirinud. Läksime otse edasi. 

Meie ees avanes võlvitud tunnel, mis viis pealt kaetud tänavale. Kõik rohelisest metallist uksed 
olid suletud. Hoonete eneste kõrgusega. võrreldes näisid need uksed liiga madalad. Et mitte eksida, 
ei pöördunud me kuhugi kõrvale, vaid läksime sama tänavat mööda umbes kilomeetri võrra edasi. 
Majade fassaadid olid hämmastavalt paljad - ei olnud ühtki pealiskirja, raidkuju ega midagi muud, 
mis oleks sellest kadunud 

inimkonnast jutustanud. Ma kavatsesin juba ühte nõrgemat ust lahti murda, kui äkki pind meie 
jalgade all vappus. Midagi kohutavat aimates haarasin Ulna käest kinni ja me jooksime tagasi 
väljakule. Seal, kus veel äsja oli seisnud meie ksill, kõrgus nüüd kivide, metalli ja muude materjalide 
kuhjatis. Vasakul pool seisnud torn oli soojuse mõjul nähtavasti otse ,,Ulna-ten-Sillonile” varisenud. 
Täielikus vaikuses lisandus sellele püramiidile üha uusi kilde. Ulna nõjatus seljaga vastu seina, et 
mitte kukkuda. Ma kuulsin, kuidas ta sosistas: 
»Hen! Akeion, Akeion setan son!” 
Kõik tardus. Siis lõi järgmine tohutu suur ehitis pimeduses käratult kõikuma ja varises aeglaselt 
kokku. Me olime üksi tundmatui planeedil, oma sõpradest miljonite kilomeetrite kaugusel, ja õhku 
jätkus meil üheteistkümneks tunniks. 

Ja siis, kogu oma soomusega mu laterna valgust peegeldades, ilmus esimene mislikk. 


II peatükk MISLIKKIDE VANGID 


Inimene - ma mõtlen sellega ka isse, sinsuune ja teisi nendetaolisi on siiski ülimalt imelik olend! 

Me olime hukkumisele määratud, meile ei jäänud mingit lootust, kuid meil ei tulnud pähegi relvi 
maha panna. Niipea kui esimese misliki soomusrüü nähtavale ilmus, tulistasin otsekohe. Ta suri, 
enne kui üldse jõudis kiirgama hakata. Pekslevate südametega jäime ootama; enam ei ilmunud 
kedagi nähtavale., 

Väljakule jääda oli kahekordselt ohtlik: esiteks jätkus hoonete varisemine, teiseks aga oli 
mislikkidel siin kerge lendu tõusta ja meid surnuks muljuda. Heitsime vilmase pilgu rusukuhjatisele, 
mille alla olid maetud meie ksill ja Akeion, ning taandusime mööda juba tuttavat kaetud tänavat. 
Siin oli meil tarvis jälgida ainult seda, mis toimub ees ja tagapool. Möödusime majast, mille juures 
varem olin peatunud ja jõudsime teisele väljakule. See kubises mislikkidest, kes võtsid meid vastu 
raevuka kiirgusega. Nende vaev jäi siiski asjatuks. Meil tuli mislikkide kehadest sõna otseses mõttes 
üle hüpataja ma veendusin, et mislikid olid siin teist tõugu kui Kalvenoldi Seitsmendal planeedil: 
nad olid laiemad, lühemad, teistsuguse kujuga, ja nende kiirgus ei olnud violetne, vaid pigemini 
indigosinine. 

Mitu tundi rändasime mööda surnud linna tänavaid, ilma et oleksime leidnud ühtki avatud või isegi 
lahtimurdmiseks sobivatust. Enne hukkumist olid linna elanikud oma majad teadmata põhjusel 
hoolikalt 

sulgenud. Ainus huvitav leid oli kuuerattaline sõiduk, mille avastasime esimesest väljakust 
kümmekonna kilomeetri kaugusel. Ma asusin juba seda lähemalt uurima, kui mislikid meile uuesti 
kallale tungisid. Neid oli sadu ja nad liuglesid maapinnast kahe-kolme jala kõrgusel. Isegi pärast 
seda, kui meie soojuspüstolid olid nad tapnud, lendasid nad inertsi mõjul edasi ja meiloli tublisti 
tegemist, et kokkupõrkeid vältida. Siis muutsid mislikid taktikat. Nüüd ründasid nad nii kiiresti ja nii 
ootamatult, et olime sunnitud pikali viskurna ja pillavalt laskemoona kulutades tõelist tõkketuld 
avama. Mõne minuti pärast oli temperatuur kogu tänaval ja lähimates umbsoppides nii kõrge, et 
ükski mislikk ei saanud enam siia ilmuda, ja rünnak lakkas. 

Nukralt istusime ühe maja trepiastmetel. Õhku oli meile jäänud kõigest kolmeks tunniks. Tunda 
andis väsimus; läbipaistvas kiivris nägin Ulna aukuvajunud silmi ja kurnatud nägu. Ainult harva 
vahetasime lühikesi lauseid. Romaanikangelased valivad oma südame avamiseks harilikult kõige 
meeleheitlikumaid olukordi, kuid võin sulle kinnitada, et meil ei olnud selleks tuju. Nõnda istusime 


kaua aega. Ma tukastasin. Äkki raputas Ulna mind. 

»Mislikid! Nad tulevad tagasi!” 

Seekord tulid nad roomates ümber metalsete laipade kuhjade. Jõudsime otsusele, et kahte surma me 
ei sure, lasksime nad võimalikult lähedale ja hakkasime siis tulistama. Üks mislikk jõudis lendu 
tõusta; suuri vaevu suutsime tema eest kõrvale hoiduda. Ta lendas täie hooga vastu meie selja taga 
olevat ust ja purustas selle. 

Ulna sööstis tekkinud avausest sisse ja ma järgnesin talle. Me sattusime avarasse tuppa, milles 
rusuhunnikud tähistasid kohti, kus kunagi nähtavasti oli seisnud mööbel. Asjatult otsisime ülemistele 
korrustele viivat treppi või lifti. Kui siin midagi sellist oligi olnud, siis oli see tõenäoliselt juba ammu 
lagunenud. See-eest avastasime sissekäigu madalasse maa-alusesse tunnelisse, milles mina võisin 
ainult kummargil käia. Varsti ilmnes, et see tunnel oli ülal kulgeva tänavaga paralleeine. Läksime 
mööda tunnelit edasi, kõrvalharudele tähelepanu pööramata; nagu veendusime, viisid need kõik 
tubadesse, mis sarnanesid sellega, mille kaudu olime sisenenud, ja olid kas tühjad või täis meile 
täiesti kasutuid rusuhunnikuid. Arheoloogilisteks uurimistöödeks ei olnud ilmselt õige aeg! 

Siis kaldus tunnel peaaegu märkamatult allapoole. Me ei pööranud sellele tanelepanu ja jätkasime 
nagu unes edasiminekut, kuni ma täie hooga põrkasin vastu metallust. Läbipääs oli suletud. Sellel 
uksel aga nägin esmakordselt bareljeefi - tuleratast või päikese stiliseeritud kujutist. 

Alles nüüd, kui edasi ei olnud enam kuhugi minna, tundsime väsimuse täit raskust. Olime juba 
kümme tundi jalul olnud. Õhku jätktls meil veel kõigest üheks tunniks. Masinlikult heitsin pilgu 
baromeetrile oma 

skafandri kätisel; välisrõhk ei võrdunud enam nulliga ja termomeeter näitas —8°. See tähendas, et me 
viibisime mislikkidele kättesaamatus tsoonis ja et siin oli õhku, kuigi äärmiselt vähe. Sellest ei oleks 
isegi meie selijale kinnitatud kergete kompressorite töölepanekuks piisanud. Siiski pidasime seda 
heaks tundemärgiks: teisel pool metallust võis atmosfaär tihedam olla! 

Me hakkasime palavikuliselt ust uurima. Selles ei olnud lukuauku ega mingisugust pilu, kuid ma 
tundsin juba täiuslikumaid ukse sulgemissüsteeme. Kannatlikult; sentimeeter sentimeetri järel 
kompisime ukse pinda, vajutasime järjestikku igale päikesekiirele ja proovisime neid pöörata. 
Kõikjäi asjatuks. Oli möödunud juba pool tundi. Hapnikuballoonide manomeetri osuti lähenes 
aeglaselt, tagasipöördumatult nullile. 

Me olime kaotanud vilmase lootuse, kui uks äkki kriiksudes avanes. 


Sulgesime ta enda järel; meie teed tõkestas teine, täpselt samasugune uks. 
»Lüüsikamber,” pomises Ulna. ,,Võib-olla on teise ukse taga õhku.” 


Me püüdsime meenutada, mis pani esimese ukse avanema, ja varsti see õnnestuski: tarvis oli 
vajutada ülemisele kiirele ja seda veidi vasakule nihutada. Nõnda sattusime pimedasse tuppa, kus 
baromeeter näitas peaaegu ühte Ella atmosfaäri. Ma lülitasin analüsaatori sisse - selle torud värvusid 
üksteise järel punaseks: hapnikku oli piisavalt, mürgised gaasid puudusid täielikult. Kruvisin 
ettevaatlikult oma kiivri ava lahti ja tegin esimese hingetõmbe. Õhk oli kuiv, värske ja täiesti hinga- 
miskõlblik. Me olime päästetud! Vähemalt ajutiseltki. 

Avar tuba oli täiesti tühi ja tal puudusid nähtavasti muud väljapääsud peale selle ukse, mille 
kaudu olime sisenenud. Kõigepealt ruttasime ennast vabastama kohmakatest skafandritest, mis 
raskelt meie väsinud õlgu rõhusid. Täiesti kurnatuna heitsime kõrvuti põrandale, kustutasime lambid 
ja uinusime silmapilkselt. 

Mu uni oli nähtavasti rahutu, sest magades olin ennast vastasseina äärde veeretanud. Lampi 
otsides kobasin kaua pimeduses ringi, tõusin lõpuks istukile ja haarasin kinni mingisugusest 
käepidemest, mis oli mu pea kõrgusel. Käepide andis järele... ja sündis ime! Mulle näis, et toa 
sügavuses avanes teine uks, ja heleda nelinurga taustale ilmus inimese siluett! Inimene oli väikest 


kasvu ja ma nägin ainult tema üldisi kontuure, eristamata üksikuid jooni. Siis kadus ta niisama äkki, 
tema asemele ilmus tulekera ja mu kõrvu kostsid kummalised sõnad. 

»Ulna!” hüüdsin ma. ,,Ulna, ärka üles!” 

Tulekera kadus ja nüüd nägin ma tähistaevast. Seejärel ilmus planeedi kujutis, algul vaadatuna 
suurest kõrgusest, siis aga üha lähemalt. Meie silmade eest möödusid mäed, metsad, ookeanid ja 
tasandikud ning võõras hääl kordas kogu aeg: 

»Sifan, Sifan, Sifan!...” 


109 

Taipasin, et see on planeedi nimi. 

Siis lakkas planeedi pöörlemine ja me nägime tuttavat, kuid päikesest 

valgustatud linna; selle njmi oli Hersea. Linna väljakud olid täis sõidukeid ja elusolendeid, keda me 
vaatepunkti suure kõrguse tõttu ei saanud lähemalt silmitseda. 

Seejärel ilmusid ekraanile - sest see oli siiski ainult ekraan — linnalähedased põllud, millel 
ridadena kasvasid purpurpunased taimed, mis sarnanesid Ella sinissi nimeliste väikeste puudega ja 
Ulna sõnade järgi ka Arbori põõsastaimede tren-tehhoritega. Mööda sinist teed kihutas kuuerattaline 
sõiduk - samasugune kui see, mida ma just olin tahtnud uurima hakata, kui mislikid meile kallale 
tungisid. Tee tõusis üha kõrgemale mägedesse ja viis kõrgeimasse tippu rajatud observatooriumi 
juurde - vähemalt meie pidasime seda hoonet observatooriumiks. Ajal, mil need pildid ekraanil 
vaheldusid, kostis vahetpidam/,ta diktori hääl, kuid enesestmõistetavalt ei saanud me ühestki sõnast 
aru. Objektiiv lähenes sõidukile, millest väljus kahe jala ja nelja käega ümarapealine olend, kdle 
nägu me ei näinud. Olend sisenes hoonesse. 

Sekundiks ekraan tuhmus, siis ilmus sellele uuesti päikese kujutis, päike värvus silmanähtavalt 
üha punasemaks ja kustus. Nüüd saime aru, et meie ees avanes selle maailma hukkumise ajalugu. 
See, kes sõidukiga mägedesse saabus, oli nähtavasti teadlane või suur riigimees, sest me nägime, 
kuidas ta nõupidamistel esines, kummalisi masinaid juhtis, sõjavägedele käsklusi andis ja lõpuks 
oma läbipaistvas skafandris mislikkidest rünnatuna maha varises. Enne seda aga nägime, kuidas ta 
mingisuguseid väikesi aparaate reguleeris ja leegitseva päikese sümboliga.kaunistatud uksed sulges - 
selle bareljeefi tundsime otsekohe ära. Filmi viimases kaadris kergitas üks võõraid olendeid 
kiviplaati, mis asetses otse selle käepideme all, millele ma juhuslikult olin vajutanud. 

On enesestmõistetav, et niipea kui esimene vapustus oli möödas, hakkasime plaati otsima ja 
leidsimegi selle suurema vaevata. Plaadi all oli keerdtrepp. Me tõmbasime igaks juhuks skafandrid 
selga, laskusime siis terpist alla ja jõudsime avarasse ruumi, milles valitses pehme rohekas valgus. 
Metallukse kaudu sisenesime teise saali, seejärel kolmandasse, neljandasse, vilendasse - neid oli seal 
terve rodu! Ja kui esimene saal oli tühi, siis teisi täitsid poolenisti massiivsed metallkastid, mida meil 
ei õnnestunud avada. Lõpuks viis viimase saali uks meid teise keerdtrepi algusse. Pärast 
veerandtunnilist tõusu jõudsime lüüsikambrisse ja sattusime väljaspoollinna paikneva läbipaistva 
kupli alla. Lüüsi ülesandeid täitev kahekordne uks oleks meil võimaldanud väljuda, kuid me ei 
kasutanud seda, sest ümbrus kubises mislikkidest. 

Nõnda algas kummaline elu, mis meie ajaarvamise järgi kestis terve kuu. Õhku oli meil nüüd 
piisavalt. Lisaks sellele avastas Ulna, et kolme toidukarbi asemel oli ta kaasa võtnud ainult kaks, 
kolmandas karbis aga olid kosmonautide toitetabletid. Ainuüksi sellest karbitäiest oleks meile 

jätkunud rohkem kui aastaks, vett aga piisas ainult kaheks kuuks. Asi oli. 
selles, et skafandri ranitsasse oli monteeritud väike teravmeelne aparaat, mis võimaldas surnud 
planeetidel veeldunud või tahkunud gaasidest vett saada, kuid iga sellise aparaadi filter oli suuteline 
töötama ainult kuu aega., Ent siiski võisime nüüd loota. Me olime Suiliki instruktsioone rangelt 
jälginud - järelikult oli päästeekspeditsiooni! võimalik meid leida. 

Nüüd, kus otsene oht oli möödas, andus Uina leinale. Ma püüdsin teda lohutada, kuidas suutsin: 


ksill on väga tugev, Akeion võib olla elus, ja kui see on nii, siis vabastavad issid ta samaaegselt 
meiega. Kõik jäi asjatuks: Ulna ei uskunud midagi. Tegelikkus aga osutus veelgi vähem usutavaks! 

Teha ei olnud meil midagi: ainult süüa, magada ja oodata. Me vaatasime ikka jälle filmi Sifani 
hukkumisest, kuni see jäi meile üksikasjaliselt meelde, ja õnnistasime leidlikku geeniust, kes oli 
rajanud selle varjupaiga, et säilitada mälestust oma rahvast. Läbipaistvast kuplist jälgisime mislikke. 
Mislikid märkasid meid kiiresti, aga kui nad olid veendunud, et nende kiirgus meile ei mõju ja kuplit 
on võimatu purustada, lakkasid nad niisama kiiresti meile tähelepanu osutamast. 

Tugevast läbipaistvast sfäärist kaitstuna tegin päevade viisi vaatlusi nagu bioloog, kes 
mikroskoobiga uusi mikroobe või tundmatuid putukaid uurib. Tõsi küll, minu olukord oli halvem, 
sest mul ei olnud võimalik eksperimenteerida. Terve kuu vältel, kuni kestis meie vangipõlv, 
püüdsime asjatult mislikkide liikumiste mõtet mõista. Võib vist küll öelda - ma olen selles isegi 
veendunud -, et meie Ulnaga saime nendest olenditest teada rohkem kui keegi teine kogu 
universumis, välja arvatud vahest ehk mislikid ise. Sellest hoolimata teadsime nendest kuu lõpul 
niisama vähe kui ennegi. Meil ei õnnestunud täheldada mitte midagi, mida oleks võinud meie mõiste 
järgi organiseeritud tegevuseks pidada, mitte midagi instinktitaolist ja isegi mitte lihtsaimat tropismi 
— võimet väliskeskkonna mõjul muutuda. Samal ajal aga teadsin ma Sanssini saarel tehtud katse 
põhjal, et mislikkidel on mõistus, millel pole midagi ühist meie omaga, ja isegi tunded, mis on meile 
arusaadavamad. 

Mislikkidel on ilmselt meeleelundid, olgugi et me ei suuda isegi kujutleda, mis laadi need on. 
Igatahes ei põrganud nad kunagi vastu läbipaistvat kuplit, välja arvatud ainult üsna alguses, kui nad 
seda purustada püüdsid. Nähtavasti tajusid nad meie juuresolekut ja üsna varsti õppisime ,. tuttavaid” 
mislikke eristama ,,võõrastest”, kes meie hävitamiseks asjatult energiat kulutasid. Mõned mislikid 
olid surnud linna alalised elanikud: tundsime neid ära erilise mustri järgi nende soomusrüüdel. 

Üht-teist õnnestus mul siiski mislikkidest teada saada. Nad liiguvad vahetpidamata ega maga 
kunagi; ühte mislikki jälgisime Uinaga vaheldumisi viiskümmend tundi ja kogu selle aja vältel tegi 
ta meie kupli 

lähedal lakkamatult siksakke. Mislikid ilmuvad harva üksinda, kuid ei saa ka öelda, et nad elavad 
rühmiti, sest nende kollektiivid lagunevad niisama kergesti kui tekivadki ja nad roomavad igasuguse 
nähtava põhjuseta ühest rühmast teise. Mõnikord koondub sadakond mislikki tihedaks parveks, mis 
nagu sulab kokku üheksainsaks metalseks massiks. Sellises olekus võivad nad viibida mõnest 
sekundist paljude tundideni. Seejärel laguneb mass jälle üksikuteks mislikkideks. Algul arvasin, et 
tegemist on omapärase paljunemisprotsessiga, aga nendest parvedest väljub niisama palju mislikke, 
kui neid oli alguses. 

Vaatluste tegemist raskendas lampide valguse suhteline nõrkus: väljaspool valitses ju 
läbitungimatu pimedus. Lisaks sellele oli meil puudus registreerimisseadmetest. Oleksin palju 
andnud, kui mul noil päevil oleks olnud võimalik kasutada mõttevõimenduskiivrit, millega ma Fllal 
misliki koopasse laskusin; sel juhuloleks mul võib-olla mingil määral õnnestunud nende koletiste 
olemust mõista. Nüüd aga olime läbipaistva kupli vangid ja võisime ainult passiivseid vaatlusi teha. 

Sellest hoolimata võimaldasid mõningad kaalutlused mul luua midagi mislikkide päritolu teooria 
taolist; hiljem esitasin oma kaalutlused Asszale, kes leidis need küllalt põhjendatud olevat. Sa 
muidugi tead, et abosluutsele nullile lähedastel temperatuuridel esinevad ülijuhtivuse nähtused ja 
metalsetel elektrijuhtidel puudub peaaegu täielikult takistus. Võib kujutleda, et mislikkide 
esivanemäd, kes erinesid praegustest mislikkidest umbes samuti kui esimene elus rakk Maal erines 
meist, tekkisid seda laadi ülijuhtivuse tagajärjel. Mingisugune raudnikkelkristall võis surnud 
planeedil sattuda keeruka ja kiirendatud võnkeamplituudiga elektromagnetvälja ning temas võis 
tekkida midagi elektrilise elu taolist. Kui seda võimalikuks pidada, siis saab mislikkide edasine 
evolutsioon niisama mõistetavaks kui Maa kõikide elusolendite evolutsioon. See kristall võis 


induktsiooni teel omakorda tekitada teistes kristallides uusi, teistsuguste ja keerukamate omadustega 
eluvorme. Tõsi küll, mislikkide surmatoovat kiirgust ei saa pidada elektromagnetiliseks nähtuseks, 
kuid iga mislikki ümbritseb siiski tugev elektromagnetväli. 

Kolmandal päeval, kui meie veevarud lõppema hakkasid, olime sunnitud oma kindlusest välja 
tungima. Valisime selleks silmapilgu, mil nähtaval oli ainult kaks mislikki; mina läksin esimesena ja 
hävitasin nad kahe lasuga. Ulna täitis sel ajal kähku kotid jää ja tahke õhu seguga. Pärast pikaajalist 
vaevanägemist oli mul lõpuks õnnestunud alumises saalis avada üks metallkast; selles lebasid 
virnadena metallplaadid, millele olid graveeritud khmeride kirjaga sarnanevad märgid. Sellest kastist 
tegime veetsisterni. Teisel retkel meil vedas: leidsime kuplist vasakul puhta jää panku, mis 
võimaldasid ühekorraga kasti peaaegu ääreni täita. Ma ütlen, et meil vedas, sest hiljem roomas kupli 
ümber kogu aeg sadu mislikke. 

Kui ma mõtlen sellest paljude õnnelike asjaolude fantastilisest kokkusattumisest, mis meil 
võimaldas ellu jääda, siis küsin eneselt mõnikord, kas meid ei kaitsnud nii-öelda saatus. Aga 
sealsamas meenub mulle, et need, kellel ei eile õnne, ei tule tagasi ega saa loomulikult ka oma 
ebaõnnest jutustada, olgugi et neid on kahtlemata palju rohkem kui Õnneseeni. 

Ent päevad läksid ja ma hakkasin juba meie pääsemises kahtlema. Mis puutub Ulnasse, siis tema 
oli ammu igasuguse lootuse kaotanud ja teda oli vallanud sügav kurbus. Kuhu oli jäänud tema 
endine mehisus? Eriti raskesti mõjus talle venna hukkumine. Meeleheitega nägin, kuidas ta päevast 
päeva hääbus, ei söönud peaaegu midagi ning muutus üha kahvatumaks ja nõrgemaks. Tundide viisi 
istus ta minu kõrval ja hoidis mu kätt. Ja kuigi me mõlemad väga hästi teadsime, et armastame 
teineteist, ei toonud isegi see meile lohutust, sest sinsuunide range moraal keelab armastusest 
kõnelda, kui perekonnas on lein. Avaldada armastust sinsuunlannale, kes äsja oli kaotanud venna, 
oleks tähendanud mitte lihtsalt kasvatamatust, vaid hirmsat solvamist. 

Ühel sellisel päeval- kui selles pimedusriigis üldse päevi oli istusime kupli all. Mu lambi 
valgusvihu läbisid mõned mislikid. Mustas taevas helendasid tuhmilt kaugele galaktikate piklikud 
laigud. Äkki langes linnale kusagil ülal süttinud pimestav valgus, mis pani taevasse sirutuvaid tarne 
selgepiirilisi varje heitma. Siis tabas valgus kuplit ja terav valu silmades sundis meid karjatama. 
»Ulna, need on issid! Issid!” 

Värisevate kätega aitasin Ulnal kiivri pähe tõmmata ja valmistusin ka ise väljumiseks. Tarvis oli iga 
hinna eestmärku anda, et me oleme siin. Ma laadis in püstoli paarikümne ,,kuuma” kuuliga, paotasin 
ukse ja hakkasin tulistama. Erinevalt ,,soojadest” kuulidest, mis tõstavad temperatuuri, ainult 
mõnikümmend kraadi, annavad ,,kuumad” kuulid sadu kraade ja tekitavad eredaid sähvatusi. 
Sihtides lähimasse mistikkide kuhjatisse, tulistas in vahetpidamata; kui padrunid lõppesid, ulatas 
Ulna mulle oma püstoli. Prožektorikiir kompis tasandikku. Paar korda libises ta üle kupli ja tardus 
siis paigale. Lennuaparaat hakkas laskuma — meie arvates väga aeglaselt, tegelikult aga liigagi 
kiiresti. Jäätunud pinhaselt peegelduv prožektorivalgus tekitas meie ümber ebamäärase hämaruse ja 
see võimaldas mul lõpuks mõne meetri kõrgusel tohutu suurt piklikku varju eristada: see ei olnud 
ksill, vaid sinsuunide astroplaan, ,,Tsalan”! 

»Ulna, need on sinu omad!” 

Ulna varises sügavas minestuses jääle. Ma haarasin ta kätele ja jooksin astroplaani poole; laskuvat 
astroplaani ümbritses keevast õhust tekkinud udu. Ma libisesin poolvedelas pudrus, komistasin vastu 
surnud mislikke ja hoidsin suuri vaevu tasakaalu, et mitte Ulnat maha pillata. Kaks skafandrites kogu 
haarasid ta minu kätelt ja viisid ka mind endaga kaasa. Me tõusime mööda sisenemistrappi üles, 
läbisime lüüsikambri 

ning siis sattusin ma ,,Tsalani” koridoris silm silma vastu Suiliki... ja Akeioniga! 
Mu esimene reaktsiöon oli täiesti totter: ma Viisin Suiliki kõrvale ja hakkasin talle etteheiteid 


tegema, etta siia lendas, sest issidele oli see liiga ohtlik. Solvumise asemel vastas ta naeratades: 
»Maalane Sler on ikka endine. Raske on sinu meele järgi olla. Keegi pidi ometi teed näitama!” 
»Aga Akeion ju tunneb teed!...” vaidlesin ma vastu. 

»bPärast läbielatud seiklusi ei suuda Akeion praeguseni seda meelde tuletada. Ta jutustab sulle 
kõigest ise.” 

Meil tõmmati skafandrid seljast. Ulna, kes oli ikka veel meelemärkuseta, viidi hospidali, kus ka 
mina kunagi olin lamanud. Suur Visedom ise asus Ulna eest hoolitsema, kuigi ta otsekohe ütles, et 
selle juhuga tuleks toime iga üliõpilane. Kui Ulna silmad avas, väljusime meie Suilikiga, jättes ta 
juurde isa ja venna. 

Veerand tund! hiljem kogunesid kõik juhtimiskeskusse. ,,Tsalan” oli juba ahuunis ehk, nagu 
ütlevad sinsuunid, rrooris, teel kajeenide galaktikasse, kus meid ksillidega ootasid Essina ja Beišit. 
Akeion jutustas meile oma ebatavalisest seiklusest järgmist. 

Kui torn ,,Ulna-ten-Sillonile” varises, paiskas tõuge A.keioni tugitoolist välja, ta põrkas vastu 
seina ja kaotas teadvuse. Nõnda lamas ta rohkem kui kolm basikki. Kui ta lõpuks toibus, mõistis ta, 
et on varemete alla maetud. See teda eriti ei häirinud - toitu, vett ja õhku oleks ksillis jätkunud 
mitmeks kuuks -, kuid talle tegi muret meie saatus ja ta hakkas otsekohe aru pidama, kuidas ksilli 
vabastada ja meid pardale võtta. 

Ksilli soomus oli varingule vastu pidanud ja mitte mingisugust õhu väljavoolu Akeion ei 
avastanud. Ka mootorid töötasid normaalselt, kuid kogu rusukuhjatust üles tõsta nad ei suutnud. 
Selles seisnebki väikeste ksillide puudus: neil on suur kiirus ja suurepärane manööverdusvõime, kuid 
liiga väike võimsus. Siis, hoolimata selle manöövri äärmisest ohtlikkusest, otsustas Akeion 
sealtsamast otse ahuuni minna ja seejärel tagasi meie järele tulla. 

Näis, et ksill läks ahuuni normaalselt, kui mitte arvestada tavalisest palju tugevamat tõuget. Kui aga 
Akeion peaaegu silmapilkselt vastupidise manöövri sooritas, ei väljunud ta ahuunist kusagil äsja 
mahajäetud planeedi lähedal, vaid sattus peaaegu absoluutsesse pimedusse, mida ei läbinud isegi 
snessi kiired. Kusagil lõpmatus kauguses helendas vaevumärgatava tuhmi laiguna mingi galaktika, 
õigemini galaktikaparv. 

Siinkohal katkestas Akeioni jutustuse pikaks ajaks puhttehniline vaidlus, mille algatas Suilik. 
Issid alustasid ahuuni uurimist palju varem kui sinsuunid ja seisavad selles suhtes kõigist teistest 
peajagu kõrgemal. Kogu jutust sain aru järgmist. 

Et ksill ei läinud seekord ahuuni kosmilisest ruumist nagu tavaliselt, vaid planeedi pinnalt, siis oli 
impulss liiga tugev. Ksilli ümbritsev ruumiosa eraldus meie universumist, läbis ahuuni - kui eimiskit 
on üldse võimalik läbida - ja tungis ühte nendest negatiivsetest universumitest, mille vahele meie 
universum on surutud. 

Niisiis väljus Akeion ahuunist antimaailmas, õnneks küllalt kaugel igasugustest antiaine 
kuhjumitest. Mõnda aega ei suutnud ta taibata, kuhu oli sattunud. Kiitguseloendurist kostis aeg-ajalt 
raginat, osuti näitas läbiva kiirguse voogude äkilist ilmumist. Nende loenduriie abil tehakse kindlaks 
ruumipiirkondi, kus kosmilise kiirguse intensiivsus lubatud normi ületab. See kiirgus aga erines 
suuresti kosmilisest kiirgusest. Lisaks kõigele muule oleks kosmiline kiirgus siin, kõikidest galak- 
tikatest kaugel, pidanud olema äärmiselt nõrk. 

»Siis äkki taipasin!” jutustas Akeion. ,,Mulle meenusid kunagi kuuldud loengud antimaailmade 
olemasolu teoreetilisest võimalikkusest ja nende maailmade iseärasustest. Kiirgus, mida registreeris 
loendur, tekkis üksikute antiaine aatomite kokkupõrkamisel ksilli ainega. Iga hetk võisin sattuda 
piirkonda, kus antiaine tihedus on suurem, ja siis hüvasti kõik maailmad ja antimaailmad!” 

Ta hakkas palavikuliselt jälgimaruumi kõveruse registraatorit, aegruumi loendurit, 
gravimeetreid.ja teisi keerukaid aparaate, mis on vajalikud lennuks ahuunis. Kui tal oleks 
õnnestunud manöövrit täpselt arvutada, oleks tal veel olnud võimalik meie universumisse tagasi 


pöörduda. Kogu oma mehisusele ja külmaverdisusele vaatamata ei suutnud ta hoiduda närvitsemast. 
Aga sa püüa Akeioni olukorda kujutleda: ta oli eksinud kusagil antimaailmas, veel võõramas kui 
mislikkide neetud galaktikad, kusjuures ta võis iga hetk eimillekski muutuda, koletus 
annihilatsioonisähvatuses haihtuda. Ja otsekui tema mõistust kannustades tiksus kiirguseloendur üha 
sagedamini. 

Akeion maadles vapralt issi numbrites kirjutatud arvutustabelitega, tegi ühe arvutuse teise järel ja 
kontrollisneid korduvalt. Kõik näis õige olevat. Siis surus ta hambad kokku, andis ksillile vajaliku 
kiiruse ja läks ahuuni... . 


Ahuunist väljus ta peaaegu otsekohe pärast sisenemist. Neetud galaktika asemel aga leidis ta 
ennast mingisuguse noore galaktika miljonite säravate tähtede keskelt. Akeion jõudis otsusele, et 
arvutus oli väär olnud ja ta oli sattunud teise, antimaailma taga olevasse positiivsesse universumisse. 

Ta suunas ksilli tähele, mille ümber tiirles terve parv suurendaval ekraanil nähtavaid planeete, ja 
laskus ühele nendest planeetidest, kui oli selle ümber tiiru teinud. Planeet näis olevat tühi: nähtavasti 
esines sellel ainult taimseid eluvorme. Akeion veetis seal üheksa päeva, ikka jälle keerukaid arvutusi 
kontrollides. Meid Ulnaga ei lootnud ta enam leida ega päästa. 

Siin katkestas Akeioni jutustuse jälle teaduslik diskussioon, millest ka Einstein ise oleks vaevalt 
midagi aru saanud! 

Kümnendal päeval läks Akeion jälle ahuuni, väljus sellest, laskus teisele planeedile ja kontrollis 
kõiki arvutusi uuesti. Iga päevaga tundus talle üha rohkem, et ta on kosmoses lootusetult eksinud. 
Lõpuks, kahekümne kuuendal päeval, sattus ta asustatud maailma lähedusse. Ta pikeeris ja maandus 
kajeenide planeedil, ainult mõni kilomeeter eemal kohast, kus Suilik meie tagasitulekut ootas. Ka 
Akeioni päästis õnnelik juhus, millel seekord olid abiks tahtejõud ja teadmised. 

»Tsalan” jõudis planeedile Ssvft koidikul. Essina ja Beišit võtsid meid vaimustusega vastu. Sooja 
tundega vaatasin ma oma ksilli — ainsat lennuaparaati, mis oli antimaailmas viibinud. Sifanil saadud 
hoopidest olid ta kuplile jäänud ainult mõned mõlgid. 

Veel samal õhtul palusin Helonilt ametlikult tema tütre kätt. 


IIl peatükk SURNUD TÄHTEDE MINÖÖRID 


Me ei viitnudl kajeenide planeedil aega ja järgmiseks keskpäevaks jõudsime tagasi Ellale. Olin 
füüsiliselt ja vaimselt kurnatud, mu närvid olid üle pingutatud. Helon ütles, et annab mulle vastuse 
meie Ellale saabumise päeva õhtul. 

Jätsin puhkust vajava Ulna ,,Tsalanile” ja siirdusin koos Suilikiga nõukogu istungisaali. Oma 
üksikasjaliku aruande lõpetasin järeldusega, et issidel on nähtavasti õigus: inimeste 
kooseksisteerimine mislikkidega, vähemalt ühe päikesesüsteemi piirides, on võimatu. Lisasin aga, et 
kuigi me oleme sunnitud iga hinna eest oma galaktikaid kaitsma, õnnestub meil vaevalt mislikkidest 
täielikult vabaneda, sest tuhandetes surnud galaktiktes on neid triljoneid ja triljoneid. 

See mõtteavaldus ei meeldinud koosolijatele. Lisaks sellele, et mislikid hävitavad igasuguse 
valkainetel põhineva elu, jäävad nad issidele ka metafüüsilisteks vaenlasteks, kes kehastavad 
Kurjust, mis tuleb kogu universumis alatiseks likvideerida. Üks tarku vaidles mulle vastu: 

»Sa utlesid, et planeedil Sifan elasid enne mislikkide tulekut inimesed. Mispärast siis ei rahuldu 
mislikid jäiste galaktikatega, mida meie ei vaja ja mis meile on kättesaamatud? Miks kustutavad nad 
meie päikesi? Ei, mitte mingeid kompromisse. Mislikid peavad kaduma!” 

»Aga selline võitlus kestab iniljoneid aastaid! Ükskõik kui võimsad relvad teil oleksid, te ei suuda 
planeete ükshaaval tagasi võita. Ja milleks te üldse vajate neid jäässe aheldatud maailmu, kus ei ole 
enam võimalik 

elada?” Ma unustasin, et formaalselt kuulusin ka ise isside hulka, ja peaaegu kaitsesin mislikke. 

»Surnud planeedid ei ole meile vajalikud, kuigi neil võib leiduda väärtuslikke tooraineid. 
Asustamata maailmu jätkub meil niigi küllalt. Aga mislikid peavad kaduma. Et nad ei talu valgust ja 
soojust, siis süütame nende hävitamiseks uuesti nende tähed.” 


»Mis-is?” röögatasin kõiki viisakusreegleid unustades. ,,Süütate tähed?!” 


»»Snisson ütles, et meil tuleb kustunud tähed uuesti süüdata,” täpsustas Azzlem. ,. Igatahes üritame 
seda. Teoreetiliselt on see võimalik. Praktikas võib ülesanne uskumatult raskeks osutuda. Aga me 
teeme siiski proovi. Sinu äraolekul alustati juba ettevalmistavaid katsetusi. Sulle teatatakse, kui tuleb 
aeg.” 

Mul jäi hämmastusest peaaegu hing kinni. Pärast Maalt lahkumist olin muidugi juba näinud asju, 
millest üks oli fantastilisem kui teine. Leppisin isegi sellega - oma silmi tuli ju uskuda -, et mislikid, 
need kummalised olendid, on suutelised tähti kustutama. Aga et issid, kes on ju lõppude lõpuks 
ikkagi ainult inimesed, kavatsevad neid tähti uuesti süüdata... Mu pea käis ringi, Azzlem aga jätkas, 
nagu ei oleks midagi juhtunud: . 

»» Otsustava eksperimendini kulub meil nähtavasti veel aasta. Selle aja jooksul jätkame neetud 
galaktikate uurimist, kuid ei võta ette ulatuslikke pealetungioperatsioone, et mitte isside ja 
sinsuunide elu tarbetusse ohtu seada. “ 

Sellega lõpetas Azzlem istungi. Ma ruttasin otsima Suilikit, kes mind ootas. Kuulnud, millest oli jutt, 
ütles ta: 

»Ma tean. Hiljuti loodi spetsiaalne füüsikute rühm eesotsas Assza ja sinsuuri Berantoniga; rühma 
kuulub sadakond issi ja peaaegu niisama palju teiste inirnkondade esindajaid. Meie Beišit juhib 
rbeeni füüsikuid. Aga kas sa tead, kes selle rühma ksillide komandöriks on määratud?” 

MA n id 


»Mina. Ja dessantrühma juhtimine tehakse tõenäoliselt ülesandeks sinule. Võib arvata., et sul tuleb 
see hästi välja,” lisas ta naerdes. 

»Tsalan” oli juba oma tavalises asukohas. Möödusin astroplaanist ja läksin alla smnast trepist, 
mille juures ma esmakordselt Ulnat olin näinud. Seda, et Helon mulle otsekohe vastust ei andnud, 
pidasin halvaks endeks. Päikeseloojangut ootasin kannatamatuse ja ühtlasi hirmuga: mida toob mulle 
õhtu? Taevas oli pilvitu ja õmaltvaarikpunane, nagu ta Ellal ikka on, kui loojuva Jaltari kiired niisket 
õhku läbivad. Mere ääres istusin liivasele plaažile. 

Äkki kostsid mu selja taga liival sammud. Lähenes sinsuun, kes mind tervitas. 
»»Song Vsevolod Clair,” ütles ta mu sinsuuni tiitlit nimetades, ,,ur Šemoon ootab sind.” 

Ma järgnesin talle. ,,Tsalani” ninaosa kõrgus hiiglasuure koonusena meiepeade kohal. Helon, 
keda ümbritsesid Akeion, Visedom ja veel neli elatanud sinsuuni, ootas mind aeroplaani keskmises 
saalis. 

»Eile palusid sa minult mu tütre Ulna kätt,” alustas ta pikema sissejuhatuseta. ,,Põhimõtteliselt on sul 
selleks õigus, sest sa oled sinsuun-then ja sang. Aga selline abielu eri inimkondade esindajate vahel 
on niihästi meile kui ka meie sõpradele issidele senikuulmatu asi. Enne sinuga kohtumist ei olnud 
ma üldse näinud inimesi, kes oleksid meile olnud nii lähedased, et abiellumine oleks võinud kõne 
alla tulla. Isegi issid ja kreenid, kes on issidega nii sarnased, et ka issid ise ei suuda, mõnikord kreene 
oma kaasmaalastest eristada, ei ole seni veel ühtegi pulma pidanud. Kuid nagu väidavad meie 
bioloogid, kes sind uurisid, kui sa meie hospidalis lamasid, on sinu protoplasma keemiliselt koos- 
tiselt meie omaga identne. Peale selle on sinu kehas juba sinsuunide luude, sinsuunide veresoonte 
ja.sinsuunide lihaste osi. Su ainevahetus ei erine meie omast, sul on täpselt samasugune hulk 
kromosoome ja tõenäoliselt niisama palju geene kui meil. Järelikult on sinu juhtum eriline. Ainus 


erinevus seisneb selles, et sul on mitte neli sõrme, vaid viis, kuid ka meie kaugetel esivanematel oli 
viis sõrme. Niisiis ei ole abieluks mingisuguseid takistusi peale psühholoogiliste. ,,Ulna”— siinkohal 
Helon naeratas -, ,,oli siiski nõus. Seepärast vastan sulle: jah! Aga võta teatavaks, et šemooni 
perekonnaliikme pulmi saab pidada ainult Arbori pealinnas Berisenkoris ja teil tuleb sinna lennata, 
niipea kui issid sulle loa annavad. Jah, issid peavad sulle loa andma, sest sa oled üheaegselt maalane, 
sinsuun ja 1ss. Huvitav oleks teada,” lisas ta naljatades, ,,missugusele planeedile teie lapsed 
kuuluvad?!” 

Kogu selle pika kõne vältel tundsin ennast nagu tulistel sütel ning alles lõpus tõmbasin rõõmu ja 
kergendusega hinge. Sinsuunide tava kohaselt kummardusin vaikides. Tänada ei ole sellistel juhtudel 
kombeks: sinsuunid tänavad ainult väikeste kingituste eest. 

»Hoiatan sind,” võttis Helon uuesti sõna, ,,et meie kombestik keelab sul nüüdsest peale Ulnaga 
kohtumise. Sa näed teda alles pulmapäeval. Seni aga võid talle kirjutada.” 

Väljusin ,,Tsalanist” kerge südamega. Ja otsekohe põrkasin kokku kõikjal viibiva Suilikiga, kellele 
oma rõõmsat uudist kuulutasin. 

»Kõik ümberringi aina abielluvad!” hüüatas Suilik. ,, Alguses meie Essinaga, siis Beišit, kes just äsja 
mulle ütles, et läheb mehele Seferile, ja nüüd teie Ulnaga. Aga sa rikkusid meie tava!” 
»»Mismoodi?” i . 

»»Sa olid ju minu steen-setan, aga mu pulmast ei ole veel aastatki möödas. Tähendab, sa pead mulle 
lunaraha maksma. Varem oli see lunaraha üsnagi suur - harilikult nõuti rusikasuurust plaatinatükki! 
Nüüd on see pisiasi: isegi kui sul enesel ei õnnestu plaatina hankida võib iga laboratoorium sulle 
selle sünteesida. Niipalju kui ma tean, peetakse 


118 
su pulmad Arboril. Aga kuidas sa sinna pääsed? Ühtegi sinsuunide astroplaani nõukogu ära ei lase. 
Kui soovid, viin teid oma ksillis Arborile.” 

Nõnda siis asusime kolm päeva hiljem Arbori poole teele - Suilik, Essina, Helon, Akeion, mina ja 
Ulna, kelle kabiini minul oli sissepääs keelatud. 

Kunagi jutustan sulle kõigist tseremooniatest, mis ur-šemooni tütre pulmadega kaasnevad. Ja 
Arbori hiilgusest. Kuivõrd pehme ja rahulik on Ella,. kuivõrd kohutavad on surnud maailmad, mida 
mul oli juhust näha, niisamavõrd lopsakas ja imekaunis on Arbor oma lillakassiniste ookeanide, 
kahekümne kilomeetri kõrguseni ulatuvate mägede ning mõõtmatute roheliste ja purpurpunaste 
metsadega, mida sinsuunid kiivalt hoiavad. Ma ei unusta kunagi neid kuut lühikest päeva — kaheksat 
Maa päeva —, mis me pärast pulma Tari orus veetsime! Seal, ühes nendest metsadest, millest äsja 
rääkisin, seisab jääliustikust lähtuva siniseveelise oja kaldal mäenõlval väike maja, mis on 
spetsiaalselt noorpaaride jaoks ehitatud. Mõni kilomeeter allpool moodustab paisust tõkestatud oja 
järve, mille kaldal asub lõbustuste linn Nimoe. Kuid mitte ükski sinsuun ei ületa noorpaaride orgu 
linnast eraldavat nähtamatut piiri. See on muistne tava, mis, kui ma ei eksi, esineb ka meil apatši 
indiaanlastel: noorpaarid .peavad mõne päeva täielikus üksinduses veetma. Ja ma arvan, et ei teeks 
paha, kui meiegi selle tava üle võtaksime. 

Sinsuunide tsivilisatsiooni puuduste hulka tuleb minu arvates lugeda erakordset kiindumust 
igasugustesse tseremooniatesse: selles suhtes ei oleks isegi muistsed hiinlased sinsuunidega võistelda 
suutnud. Otsekohe pärast meie kuue üksinduspäeva möödumist tuli mul hakata kõikvõimalikest 
pidustustest osa võtma. Kommete mittetundmise tõttu kartsin kogu aeg, et saan mingisuguse 
rumalusega hakkama, ja tundsin suurt kergendust, kui šemoonid mulle teatasid et võin soovi korral 
Ellale tagasi pöörduda. 

Arboril elasin läbi veel ühe erutava silmapilgu. Kord viis Akeion mind planeedi lõunapoolkeral 
asuvasse keskobservatooriumi. Ja seal näitasid astronoomid mulle Brenoria-tähtkujust paistvat 
tuhmilt helendavat laigukest - mjnu kodugalaktikat. Ülivõimsad aparaadid, mille tööprintsiip meie 
teleskoopide omast erineb, lahutasid selle laigukese maksimaalse suurenduse korral spiraalseks 
tähetolmu pilveks. Ja kõigi nende tähtede hulgas, nähtamatu nende säras, oli meie tagasihoidlik 


Päike, mille ümber tiirles mu koduplaneet Maa, nii väike ja lõpmatult kauge. Valgusel, mida ma 
nägin, oli meie galaktikast Arborile jõudmiseks kulunud kaheksasada tuhat aastat, ja kui sinsuunide 
täiuslik tehnika oleks mul võimaldanud Maale pilku heita, siis oleksin parimal juhul näinud kusagil 
metsaserval mõnda haletsusväärset pitekantroopi. 

Nüüd, pärast minu tagasipöördumist Maale, otsime Ulnaga igal õhtul, kui taevas on selge, tähtede 
vahelt üles Andromeeda udukogu. Ja kui ma seda näen, tunnetan meid lahutava ruumi mõõtmatust 
peaaegu fiiüsiliselt. Isside galaktika on nii kaugel, et seda ei võimalda näha isegi kõige võimsamad 
teleskoobid. Aga kui ma näen tuhmi opaalset laiku, kui ma mõtlen, et naine, kes mu kõrval istub, on 
seal sündinud ja ka maise olen seal viibinud. 

Niisiis, kolme kuu pärast lahkusime Arborilt. Nagu oli kokku lepitud, tuli Suilik meile järele, Me 
startisime Berisenkori kosmodroomilt, mis oli täis Arbori ja teiste sinsuuni planeetide vahel 
ühendust pidavaid hiigelastroplaane. Meie ksill näis nende kõrval hoopis pisitilluke. 

Niipea kui olime lendu tõusnud, teatas Suilik mulle, et ma kuulun tõepoolest ,,surnud tähtede 
minööride” eskaadri staapi. Näis, et Suilikist oli Ellal tähtis isik saanud. Mind aga huvitas praegu 
siiski muu: juba ammu olin mõteisklenud selle üle, miks õieti issid mulle kogu aeg vastutusrikkaid 
ja... väga ohtlikke ülesandeid andsid. Mu õige koht oleks ju olnud bioloogide rühmas. Seda laadi 
ülesannete täitmiseks aga oleks jätkunud sinsuune, kes on mislikkide kiirguse suhtes niisama 
immugnsed kui minagi ning lisaks sellele suurepärased füüsikud. Nähtavasti suhtusid issid minu 
»lapsendamisse” tõsiselt ja pidasid mind issiks, kel on küll punane veri, kuid kes siiski on oma 
inimene, mitte võõramaalane nagu sinsuunid. Lõpuks, Suilikit sidus minuga sügav sõprus ja minu, 
kandidatuuri toetades tegi see noor 1ss, kes isegi oma uljaspäistest teadlastest koosneva rahva hulgas 
meeletu vapruse poolest silma paistis, mulle ilusaima kingituse, mis oli ta võimuses - seikluse. 

Kui palju kordi kirusin ma hingepõhjas... muidugi mitte meie sõprust, küll aga selle tagajärgi! 

Ellal asusime elama minu majja Bressie poolsaarel. Ulna ja mu ,,õde” Assila leidsid varsti ühise 
keele. Aasta vältel jätkasime Ulnaga tööd bioloogide rühmas, püüdes leida efektiivset vahendit isside 
kaitsmiseks mislikkide kiirguse vastu. See näib aga teoreetiliselt võimatu olevat: erilised lained, 
mida mislikid kiirgavad, lagundavad rakke, mille vahendusel hingavad issid ja kõik teised inimesed, 
välja arvatud ainult sinsuunid ja meie, maalased. Kuni organismi omadused jäävad muutumatuks, ei 
saa siin nähtavasti midagi ära teha. Assza uuris seda probleemi fiiüsika seisukohast ja jõudis samale 
järeldusele. Mõningate keemiliste preparaatide süstimise teel õnnestus meil surmavate kiirte toimet 
siiski aeglustada, muidugi ainult tingimusel, et kiirgus ei olnud liiga intensiivne. 

Ükskord, kui me laboratooriumist väljusime, viis Suilik meid oma ksilli ja tõusis otsekohe, ilma 
igasuguste seletusteta, õhku. Ma olin nende lennuaparaatide juhtimisega juba tuttav ja taipasin varsti, 
et lendame Marsile. Meie Ulnaga.ei olnud kumbki seal veel käinud ega hakanud 

seepärast vastu vaidlema. Lendasime maksimaalse kiirusega, mida planeetidevahelistel lendudel oli 
võimalik saavutada. 

Mars on peaaegu neitsilik planeet, mis mõningal määral meenutab Arborit, kuid on kuivem. 
Pikka aega lendasime suures kõrguses, seejärel võttis Suilik järsult pikeerides suuna hiigeltehasele, 
kus ehitati ksille kõikide issi planeetide jaoks. Muide, kuuldes sõna ,.tehas”, ära kujutle 
vahetpidamatut kära ja müra: issid ei salli mingisugust lärmi ja kõik toimub neil peaaegu täielikus 
vaikuses. Ksille monteeriti konveieril, mille juures mõningate isside valve all töötasid automaadid. 
Me läbisime peatumata mitu avarat tsehhi. Lõpuks viis Suilik meid ruumikasse angaari, kus parajasti 
uue tohutu suure ksilli monteerimist lõpetati. Selle ksilli läbimõõt oli üle kolmesaja meetri ja 
keskosa paksus ulatus kuuekümne meetrini. Kuju poolest erines ta klassikalisest läätsest ja meenutas 
pigemini lamedat kuplit. Mõnda aega silmitsesime ksilli vaikides, siis ütles Suilik: 

»»See on meie tulevane laev; sellellendame surnud päikesi süütama.” 


»Aga, miks on tal niisugused mõõtmed ja niisugune kuju?” küsisin mma. 

» Teisiti ei saa. Päikese süütamise aparaat on väga suur ja teda ei ole võimalik lihtsalt alla visata. 
Järelikult tuleb meil surnud tähe pinnale laskuda. Aga sa ju tead, missugune külgetõmbejõud sealon: 
kui meid ei kaitse võimas antigravitatsiooniväli, siis litsub meie oma raskus meid otsekohe laiaks. 
Kaitsva antigravitatsioonivälja tekitamiseks kulub fantastiline hulk energiat ja seepärast tuleb ksillile 
monteerida terve energiajaam. Mis puutub kujusse, siis võimaldab kuplitaoline võlv ksillil paremini 
oma raskust kanda. Kõigest sellest hoolimata on meil vaevalt võimalik surnud päikese pinnal üle ühe 
basiki viibida.” 

Möödus veel mõni kuu. Vähehaaval harjusin mõttega, et mul tuleb sellest erakordsest 
ekspeditsioonist osa võtta. Päevad läksid rahulikult üksteise järel. Vähemasti pealtnäha paistis kõik 
rahulik olevat. Tegelikult töötasid kõikidest galaktikatest Kolmele Planeedile kogunenud silma- 
paistvamad teadlased neil päevil pingeliselt, et suurt plaani ellu viia. Ella vaikseid maastikke 
vaadates mõtlesin nii mõnigi kord, et kogu selle vaikuse taga peitub väsimatu peadpööritav tegevus, 
ning sellistel silmapilkudel tundsin ennastlootusetult mahajäanuna, hämmeldununa ja õnnetuna nagu 
väike metslane, kes on juhuslikult moodsasse kiirrongi sattunud. 

Laboratooriumis töötasin pöörase innuga kuni täieliku rammestuseni, sest enda arvates olin nagu 
Maa saadik ja esindasin meie tsivilisatsiooni, mis on nii uhke oma tehnika üle, kuigi sellest paljudes 
teistes maailmades on kahjuks juba ammu kaugele ettejõutud. Mulle näis, et kui ma teen 
mingisuguse tähtsa avastuse, siis annab see mulle täie õiguse Ellal elada, vabastab mind vaese 
sugulase ja kurioosumi osast ning võimaldab mul planeetide liidus olla võrdne võrdsete seas. 
Seepärast 

istusin hiliste õhtutundideni isside uusimate artiklitega tutvudes või Ulna kaasabil sinsuunide töid 
uurides. Korduvalt meenutasin seejuures tänutundega oma kunagisi õpetajaid Maal: olgugi et mul 
sageli teadmistest puudu tuli, osutusid töömeetodid õigeteks ja uute mõistete omandamine läks 
kiiresti. 

Kõige naeruväärsem kogu selles loos on asjaolu, et ajal, mil mina ennast nõnda kurnasin ja oma 
võhiklikkuse üle kurtsin, pidasid issid mind oma ühiskonna kasulikuks liikmeks ja usaldasid mulle 
juba esimestest päevadest peale noorte bioloogide rühma juhtimise. Ja tõepoolest, kas või juba oma 
organismi iseärasuste tõttu teadsin ma palju sellist, mis issidele uus oli. Mis puutub sinsuunidesse, 
siis nemad olid küll saavutanud silmapaistvat edu biofüüsika alal — nagu issid nii ka nemad ravivad 
peaaegu kõiki haigusi vastavate kiirgustega -, kuid olid unustanud keemia või alahindasid seda, ja 
just selles valdkonnas õnnestus mul saavutada mõningaid tulemusi, millest ma juba rääkisin, nimelt 
leida preparaat isside ajutiseks kaitsmiseks mislikkide kiirguse vastu. 

Meie kooselu Ulnaga ei olnud algul sugugi kerge. Sinsuunid on äärmiselt tundlikud, mina aga ei 
paista just silma kannatlikkuse poolest. Meil tuli ka ületada kuristik, mis oli tingitud meie erinevast 
kasvatusest. Hea oli, et vähemalt religioon meie elu ei komplitseerinud: sinsuunid on veendunud 
ateistid nagu minagi. See-eest leidus suur hulk pisiasju, mis nii mõnigi kord pahandust tekitasid. 
Näitena võib nimetada kas või sedagi huvitavat asjaolu, et hoolimata kogu oma kultuurist ja 
armastusest tseremooniate vastu söövad sinsuunid kätega; nagu sa täna tõepoolest tähele panid, ei 
ole Ulna veel praegugi kahvliga päriselt harjunud. Tema omakorda ei suutnud kuidagi leppida minu 
harjumusega öösiti töötada ja hoopis arusaamatu oli talle minu vastumeelsus varahommikuse 
ülestõusmise vastu. Aja jooksul jõudsime siiski kõiges kokkuleppele. Igatahes on sinsuunlannadel 
nende maalastest õdedega võrreldes vähemalt üks vaieldamatu voorus: mitte kunagi ei ähvarda nad 
ema juurde tagasi minna! 

Siis ühel päeval, kui ma nagu sisalik ennast maja ees päikesepaistel soojendasin ning Assila ja 
Ulnaga lobisesin, langes meile mingisugune vari: selle heitis toosama hiiglasuur ksill, mida olime 


Marsil näinud. Suiliki juhtimisel tegi see oma raskusele vaatamata mitu graatsilist ringi, lendas üle 
lameda majakatuse ja kadus silmapiiri taha. Pool tundi hiljem aga sain Azzlemilt käsu otsekohe 
Tarkade majja ilmuda. 
Kui ma oma reobi terrassil maandasin, õõtsus hiigelksill kai ääres lainetel. Suilik ootas mind üksi. 
»Kas Essina ei ole sinuga kaasas?” küsisin temalt. . 
»Ei sellele ekspeditsioonile naised ei tule. Sina ju Ulnat ka ei võta.” 
»Millal me ära lendame?” 
»» Varsti. Lähme, targad tahavad sind näha.” 

Azzlem ja Assza ei lasknud meil oodata. Azzlem asus otsekohe asja juurde: 

»Sler, me anname sulle veel kord ohtliku ülesande. Nagu sa tead, taotles Suilik, et sind tema 
staapi määrataks. Me ei saanud keelduda — selleks ei olnud põhjust, kuigi arvasime, et võime 
seekord ka ilma sinuta toime tulla. Hiljem aga selgus, et sinuta läheks meil raskeks. Üldjoontes oled 
sa plaaniga tuttav: te laskute spetsiaalses ksillis surnud päikese tardunud pinnale ja seate sinna üles 
aparaadi, mille toimel seal uuesti hakkavad kulgema tuumareaktsioonid. Õigupoolest küll on see 
aparaat palju võimsam; meil oli kavas kustunud tähtede süütamine, kuid selle asemel laseme nad 
nähtavastj õhku. Kohutavas tuumaplahvatuses hävivad päikest ümbritsevad planeedid koos 
mislikkidega. 

Olukord on niisiis järgmine. Tähe pinnal on külgetõmbejõud palju kordi suurem kui Ellal. 
Teid.kaitseb selle jõu mõju vastu antigravitatsiooniväli, mille tekitab ksilli pardal olev seade. Selle 
välja tekitamiseks kulub aga tohutul hulgal energiat ja väli ei saa eksisteerida kauem kui pool 
basikki. Selle aja jooksul peate töö lõpetama, sest vastasel korral litsub teie oma raskus teid laiaks. 
Teisest küljest on aparaadi kõige tähtsam detail, mida ei saa osadeks lahutada ega ka varem kohale 
asetada, praegu veel liiga raske, olgugi et oleme teinud kõikvõimalikke jõupingutusi tema kaalu 
vähendamiseks. Surnud tähel ei suuda ükski 1ss ega sinsuun teda tõsta.” 

» Aga automaadid...” alustasin mina. Azzlem sisistas pahaselt: 

»Sa tead väga hästi, et automaadid antigravitatsiooniväljas ei tööta! Sellepärast otsustasime 
rakendada sinu füüsilist jõudu. Kas oled nõus?” 

» Raske oleks keelduda,” vastasin. 

»»Sel juhul paigutame sind kambrisse, milles tekitame kunstliku gravitatsioonivälja, et selgitada, 
kas sa tuled aeglustiga toime ja missugustel tingimustel sa oled suuteline seda tegema. Mõnda aega 
on ksilli antigravitatsiooniväli surnud päikese külgetõmbejõuga pöördvõrdeline. See aeg on aga väga 
lühike, nii et sul tuleb kiiresti tegutseda. Läheme!” 

Esmakordselt sattusin füüsikalaboratooriumi. Mulle tõmmati selga spetsiaalne skafander, mida 
tugevdavad metallvardad olid põlvedel, vöökohal ja küünarnukkidel üksteisega Šarniirselt 
ühendatud; siseehituse poolest meenutas see skafander ülekoormusevastaseid kombinesoone, mida 
meie lendurid ülehelikiirustel lennates kasutavad. Selles soomusrüüs astusin vaskkupli all olevale 
metallplaadile:. Mu jalgade ees lebas keerukas detail. Kummardasin ja tõstsin selle suurema vaevata 
üles; issile oleks seepeaaegu võimatu olnud. 

Assza astus reostaadi juurde. 

»Tähelepanu! Gravitatsioon kaks!” 

Ma tundsin, kuidas mu keha raskenes. Detaili ei olnud nüüd enam nii kerge tõsta. Assza suurendas 
järk- järgult külgetõmbejõudu. Mu käed ja 

jalad muutusid tinaraskeks, liigutused aeglustusid, veri valgus skafandrist hoolimata jalgadesse. 
Seejärel ümbritses mind lenduritele hästi tuttav ,,must udu”, kuid juba ammu enne seda ei suutnud 
ma enam aeglustit üles tõsta. Nüüd vähendas Assza pikkamööda külgetõmbejõudu, kuni see jälle 
normaalseks muutus. 


»Täpselt paras!” ütles ta. ,, Mõningate tähtede jaoks isegi vähevõitu. Selle operatsiooni 
automatiseerimiseks tuleb midagi välja mõelda. Aga katset võime ju teha mõnel väikesel tähel!” 

Järgmisel päeval vils Suilik oma ksilli vilmasteks ettevalmistusteks Aniastsi saarele ja peaaegu 
kuu aega ei kuulnud ma temast sõnagi. Siis tuli Assza minu juurde laboratooriumi ja teatas lühidalt, 
et kõik on valmis: homme läheme torpedeerima surnud päikest tollessamas neetud galaktikas, kus 
ma juba olin viibinud. 

Tol õhtul ei läinud me koju, vaid jäime Võõramaalaste Majja. Jaltar oli juba loojumas, kui 
hiiglaslik ksill läänest nähtavale ilmus ja poolsaare rannikul merepinnale laskus. Mõni minut hiljem 
tulid Suilik ja Essina, Sefer ja Beišit, Akeion ja suur sinsuuni füüsik Beranton. Nõnda oli koos kogu 
»Ssvinssi” - ,,Hävitaja” staap. Toimus kõnedeta hüvastijätubankett. Meie Ulnaga lahkusime varakult 
ja laskusime mereranda. Oli pehme, soe öö, meri helendas veidi, randa veeresid aeglaselt suured 
lained. Ari ja Artsi kallasid kõigele külma valgust, kõrguses särasid tähtede müriaadid. Madalal 
silmapiiri kohal vilkus veel üha tuhmuv veripunane Kalvenolt. Kahe kuu hõbedased kiired lõhestasid 
puude musti varje. Me istusime nendes ebamäärastes varjudesja jälgisime, kuidas lained 
pitsimustrilist vahtu liivale kandsid. 

Nõnda vilbisime kaua aega sügavas vaikuses. Ja mida olekski meil öelda olnud? See, mida praegu 
ette valmistati, oli meie isiklikest saatustest mõõtmatult tähtsam! Taganeda ma enam ei saanud ega 
tahtnudki, hoolimata õudustundest, mis mind aeg-ajalt võpatama pani. Ulna teadis, et seekord lendan 
üksi. 

Otse vee ääres - meist vasakul ilmus nähtavale veel üks paar. Sihvakate, hapravõitu siluettide 
järgi otsustades olid need issid. Nad lähenesid ning me tundsime ära Suiliki ja Essina. Ma tõusin, et 
neid hüüda, kuid Ulna tõmbas mind tuunikast ja sosistas: 

»Ära sega neid! Ka nemad tahavad hüvasti jätta.” 

Ma vaikisin. Issid möödusid meid märkamata ja kadusid pimedusse. Varsti aga tulid nad tagasi 
ega olnud enam kahekesi: nende kaaslased olid veergi saledamad ja ma taipasin, et need olid Beišit 
ja Sefer. Seekord hüüdsin neid, kui nad meie kohale jõudsid, ja nad istusid meie juurde. 

Ma võtsin taskust piibu ja süütasin selle. Issid ei suitseta ja peavad seda harjumust veidraks, kuigi 
Ellal kasvab taim, mis ei jää aroomi poolest maha meie parimatest tubakasortidest ja on palju vähem 
kahjulik. Ma tõin mõned istikud Maale kaasa, kuid kahjuks ei läinud nad 

siin kasvama. Piibu süütamise harjumuspärased liigutused kandsid mind tagasi aega, millest on juba 
möödas hulk aastaid. Ühel õhtul 1944. aastal Vahemere ääres, enne dessanti Provence'i rannikule, 
suitsetasin täpselt samuti viimast piipu ja sedasama tegid mu kõrval seltsimehed, kes järgmisel 
hommikul lahmgus langesid. 

Ma pöördusin Suiliki poole: 

»Mis sa arvad, kas me tuleme tagasi?” 

Suilik vastas mulle isside kõnekäänuga: 

» Arva ära, kus on stissnassani saba!” 

Stissnassan on Ellal elav uss, kelle peaja saba on niivõrd sarnased, et vaidlejad eksivad viiel juhul 
kümnest. 

»Mislikke surnud päikestel tõenäoliselt ei ole,” jätkas Suilik. ,,Ja asi polegi nendes. Kõige 
ohtlikum on see, et meil on kilsimi paigaldamiseks väga vähe aega. Võib-olla oleneb kõik sinu jõust. 
Kui mina oleksin tarkade asemel, siis vist küll ootaksin, kuni luuakse robotid, mis on suutelised 
antigravitatsiooniväljades töötama. Teisest küljest aga on kilsimi valmistamiseks juba tohutu hulk 
energiat kulutatud ja see energia tuleks võimalikult kiiresti ära kasutada.” 

»Mis siin kahelda on?!” pahandas Beišit. ,,Kõik läheb hästi!“ 

»Beišit võttis projekti koostamisest osa,” seletas Suilik vaevumärgatava muigega. ,, Arusaadav, et tal 
oma lapsukesse nii kindel usk on. Mis puutub minusse, siis mina rahunen alles siis, kui kilsim tööle 
hakkab. Ja küsimus pole lihtsalt töölehakkamises, sest plahvatus toimub igal juhul. Kilsim peab tööle 


hakkama õigel ajal või meist ei jää midagi järele!” 

»Kuidas nii?” ei saanud ma aru. 

»Kilsim on esialgu veel eksperimentaalne ja... ohtlik aparaat. Pärast seda kui vilmane detail on 
paigaldatud, jääb sinu käsutusse täpselt üks minut, mille jooksul pead jõudma aeglusti kohale 
asetada. Kui see sul õnnestub, toimub plahvatus ühe basiki pärast, kui aga mitte, siis kahe minuti 
pärast. Pikema jututa on selge, et selle ajaga ei jõua me surnud tähest eemalduda. Tähe tohutust 
gravitatsiooniväljast otse ahuuni minna ei ole ka mõeldav: me satuksime peaaegu kindlasti 
mingisugusesse antimaailma ja kaugeltki igaühel ei vea nõnda nagu Akeionil. Aga, milleks 
muretseda! Kui saabub see minut, siis annan antigravitatsiooniväljale maksimaalse tugevuse ja sa 
tuled toime!” 

Artsi kadus pikkamööda silmapiiri taha. Tõusis värske tuul. Me istusime vaikides. Siis hakkas 
Ulna tasakesi kosmosevallutajate hümni laulma. Kui ta jõudis sõnadeni ,,nendest, kes surevad 
tundmatuis maailmus”, pigistas ta kõri hetkeks kramp, kuid ta laulis hümni lõpuni. Pärast seda laulis 
Beišit madala ja väga puhta häälega oma planeedi muistset, aeglast ja ebamäärast, loitsimist 
meenutavat laulu. Kõik palusid, et mina mõnda Maa laulu laulaksin, ja ma ei leidnud midagi 
sobivamat Jean Barti korsaaride karmist laulust: 

Ainult netd, kel hirm on võõras, 

kannab endas meie laev!... 

»Jah, kel hirm on võõras,” mõtlesin ma. ,, Aga mis on kõik muistsete meresõitjate kangelasteod selle 
fantastilise retke kõrval! Me läheme ju päikest süütama! ...” 

» Ükskõik mis ka juhtuks, sõbrad,” ütles äkki Sefer, kes seni oli vaikinud, ,,.kõigi planeetide 
inimesed võivad meie üle uhked olla. Isegi kui meie ettevõte ei õnnestu, tulevad meie järel teised. Ja 
me jääme ikkagi esimesteks.” 

»Muidugi,” muigas Suilik. ,, Ainult püüame mitte sarnaneda vaüra Ossinsiga!” 
»Tuhandete aastate eest elas Ella- Venil sellenimeline kuulus sõjamees. Laul temast on säilinud meie 
ajani. Kas laulame, Essina?” 

Ja nad esitasid meile laulu Ossinsi kangelastegudest. Ossinsi sõjamehekuulsus oli nii suur, et tal 
ei õnnestunud kellegagi võidelda: juba tema nimi pani vaenlased põgenema. Ükskord aga sattus ta 
kokku vana erakuga, kes ei olnud temast midagi kuulnud. Erakut pahandas, et Ossinsi ta üksindust 
häiris, ja põgenemise asemel tormas ta kirudes sõjamehele kallale. Hämmeldunud Ossinsi arvas, et 
see, kes teda kiruda julgeb, on mingisugune muinasjutukangelane, ja pistis ise niisuguse hooga 
põgenema, et jookseb kusagil veel tänapäevalgi. 

Pärast seda iroonilist laulukest läksime laiali. 
Ksill startis koidikul. Essina, Beišitja Ulna tulid kaile meid saatma. Kostsid hüvastijätusõnad ja meie 
järel sulgus metalluks. 

Lennu esimene pool möödus rahulikult, kui mitte arvestada seda, et ahuuni minekuga kaasnevad 
tõuked olid ksilli suure massi tõttu tugevamad. Ahuunist väljusime neetud galaktikas, kuid Suilik ei 
teadnud täpselt, kus asus planeet Sifan, millel me Ulnaga olime tolle kohutava kuu veetnud. 
Lähimast planeedist mööda lennates nägime, et see oli mislikkide valduses. Päikesesüsteemis, mille 
me kavatsesime taaselustada, oli umbes kaksteist planeeti, kuid see on muidugi ainult ligikaudne arv. 
Me hakkasime laskuma surnud päikesele. 

Koos Berantoni, Akeioni ja Suilikiga istusin ksilli juhtimiskeskuses, saellis. Lisaks tavalisele 
aparatuurile, mis oli mulle juba tuttav ja mida ma oskasin käsitseda, kuigi ei mõistnud täielikult selle 
olemust, oli seal suur hulk uusi spetsiaalseid aparaate. 

»Surnud päikeseni jõudmiseks kulub veel mõni basikk,” ütles Suilik. ,,Ei oleks paha, kui Beranton 
juba nüüd sulle näitaks, mida sa tegema pead. “ 

Järgnesin füüsikule. ,,Ssvinssi” meeskonda kuulus kokku vilskümmend inimest: kakskümmend 


viis issi ja kakskümmend vils sinsuuni. Suure osa ksillist hõivas ümmargune saal, mille põrand oli 
jaotatud kaheks osaks: sisemiseks ringiks ja välimiseks rõngaks. Keset ringi seisis kohmakas lame 
seadeldis, mille kõrgus võis olla umbes kolm 

ja läbimõõt kuni kolmkümmend meetrit. Seadeldise monteerimine oli ilmselt lõpetamata: sealsamas 
metallpõrandal lebasid paigaldamata detailid. Nende hulgas nägin ka reaktsiooniaeglustit, mis mul 
tuli kohale asetada. Välimisel rõngal paiknesid antigravitatsiooni- generaatorid; nende tekitatud väli 
pidi meid kaitsma surnud tähel töötamise ajal. 

»Niipea kui tähe pinnalelaskume,” ütles Beranton, ,,eraldub sisemine ring koos kilsimiga ksillist. 
Antigravitatsiooniväli lülitatakse juba varem sisse. Surnud päikese külgetõmbe tasakaalustamiseks 
kulub aga nii palju energiat, et maandumishetkest lugedes pnsab seda ainult pooleks basikiks. 
Järelikult tuleb kiirustada. Kui kilsim on sisse lülitatud eemaldume tähest, läheme ahuuni ja väljume 
sellest, et katse tulemusi jälgida. Tule siia ja tee läbi kõik vajalikud liigutused - see ei ole keeruline. 
Sa võtad aeglusti, asetad ta sellesse avausse, pöörad 90 kraadi, nihutad sügavamale ja pöörad 
vastassuunas. Ja ongi kõik. Peaasi, et sa sekunditki ei viivitaks, kui ma märku annan! Sinust oleneb 
meie elu. Nüüd proovi. Kilsim on sisse lülitamata mingit ohtu ei ole.” 

Et me viibisime kaugel igasugustest suurtest, võimsaid gravitatsioonivälju tekitavatest massidest, 
siis oli ülesanne kerge. Ma kordasin iga liigutust seni, kuni olin suuteline aeglustit kinnisilmi kohale 
asetama. 

» Varsti kaalub detail rohkem. Enne kui me kilsimi monteerimise lõpetame proovid veel kord.” 
»»Pole mõtet,” vaidlesin vastu. ,,Kõik on niigi selge..,Parem hoian jõudu.” 

Pöördusime tagasi sealli. Suurte planeetide orbiidid olid selja taha jäänud ja nüüd möödusime 
tähele lähimatest planeetidest Kui vilmane planeet silmist kadus, lülitas Suilik antigravitatsioonivälja 
sisse ja andis häiresignaali. Rõivastusime spetsiaalsetesse skafandritesse, kuid jäime esialgu sealli. 
Beranton ja Suilik alustasid keerukate manöövrite seeriat: surnud päikesele laskumine on tohutult 
keerukam mistahes planeedile maandumisest Äkki suurenes energiakulu järsult ja astronautide näod 
tõmbusid süngeks. Siis muutus kõik uuesti normaalseks. 

Kui aga eesmärgini oli jäänud umbes kümme tuhat kilomeetrit, kasvas energiakulu uuesti 
ähvardavalt suureks. Tarvis oli vilvitamatult otsustada, kas jätkata laskumist ja vähendada surnud 
päikesel vilbimise aega poolest basikist kolmandiku basikini või tagasi pöörduda. Ühel häälel 
otsustati siiski laskuda. Beranton andis käsu kõiki ettevaatusabinõusid rakendades kilsimi 
monteerimist alustada. 

Kõik peale Suiliki, kes ei saanud juhtimisaparatuuri juurest lahkuda, siirdusid suurde saali. 
Antigravitatsioonigeneniatorid undasid tasakesi. . Kilsimi ümber askeldasid montaažiinsenerid. 
Võimas antigravitatsiooniväli ei suutnud külgetõmbe tugevnemist vältida, gravimeetri osuti lähenes 
juba teisele jaotisele ja ületas selle. Meie liigutused muutusid 

raskeks ja kohmakaks. Beranton käskis mul pikali heita: pidin otsustavaks hetkeks jõudu hoidma. 

Siis tundsime kerget tõuget, ksill libises veidi edasi ja peatus. Keskmine platavorm laskus 
aeglaselt alla. Olime surnud päikese pinnal. Ksill tõusis kolme meetri kõrgusele ja jäi sinna rippuma. 
Ümberringi laiusid prožektorite valguses metalli ja räbu tardunud lained. Meie käsutuses oli nüüd 
täpselt üks kolmandik basikki ehk kolmkümmend Ella minutit: selle aja jooksul pidime töö 
lõpetama. Mu kiivris kostis minuteid lugeva Suiliki kiretu hääl: ,, Kakskümmend üheksa... kaks- 
kümmend kaheksa... kakskümmend seitse...” 

Aga mis oli juhtunud monteerijatega? Paistis, et nad ei olnud veel midagi ära teinud! Suuri vaevu 
pead pöörates nägin, kuidas insenerid, kelle liigutusi takistasid skafandrid, aeglaselt ja vaevarikkalt 
töötasid, jalgu raskelt järele vedades nagu halvas unenäos. Montaažitöid juhtis kilsimi vastu nõjatuv 
Beranton. 

»» Kakskümmend viis... kakskümmend neli..: kakskümmend koln...” Enamik detaile lebas ikka veel 


metallpõrandal. Missugused idioodid me küll olime - nii sinsuunid, issid ja rbeenid kui ka mina ise! 
Kui robotid ei olnud suutelised antigravitatsiooniväljas töötama, siis oleks tavaline kraana, isegi 
mitte kraana, vaid plokk tööd kümme korda kergendanud. Neile liiga tsiviliseeritud olendeile ei 
tulnud aga nii lihtsaid seadeldisi meeldegi! 

»Kakskümmend... üheksateist... kaheksateist...” 

Antigravitatsiooniväli ei olnud konstantne, selle tugevus muutus rütmiliselt. Tundsin, kuidas mind 
vaheldumisi kord vastu aset suruti, kord nagu õhku tõsteti... 

» Viilsteist... neliteist... kolmteist...” 

Pikkamööda paigutati vilmased detailid kohale. Beranton hüüdis: ,, Tähelepanu! Kui märku annan, 
on sinu kord. Sinu käsutusse jääb täpselt üks Maa minut. Ole valmis!” 

»Kaksteist... üksteist... kümme...” 

»Kui käe langetan, algab sinu minut. Tule siia!” 

Ma tõusin ja lähenesin vaevaliselt aeglustile. See näis tohutu suur. Mitte mingi hinna eest ei jõua ma 
seda tõsta! 

»» Üheksa...” 


»Beranton! Ma ei suuda! Oota...” 

»Kaheksa...” . 

»Liiga hilja! Tõsta!” 

Beranton langetas käe. Ma kummardusin ja haarasin meeleheitliku otsustavusega detailist kinni. 
Väljapääsu ei olnud: koletis oli juba ärganud. Nüüd oli minu kätes meie ainus pääsemislootus - 
reaktsiooniaeglusti, mis pidi meile ahuuni minekuks aega andma. Ma hüüatasin ,,uhh” nagu 
puuraiuja ja haarasin aeglusti sülle. Beranton luges minu kellalt sekundeid. 

»»Vilskümmend viis...” 

Ma astusin sammu ja toetasin aeglusti otse avause äärele. ,,Viiskünunend.. .” 

Ei, detail oli liiga raske! Kuhu teda pöörata, kas paremale või vasakule? Higi valgus mulle 
silmadesse. 

»Nelikihnmend... “ 

Mida see lollpea Suilik küll mõtleb! Ta lubas ju antigravitatsiooni välja maksimaalselt tugevdada, 
kui minu järjekord tureb! 

»»Kolmkümmend viis...” 

Kohutavast külgetõmbest aheldatud montöörid eemaldusid aeglaselt. Uskumatu jõupingutusega 
tõstsin aeglusti vajalikku kõrgusse. Mulle näis, et koletise sisemuses on juba võbinat tunda. Mis saab 
siis, kui issid eksisid ja kilsim otsekohe plahvatab? 

»» Kolmkümmend... “ 
Õudusest haaratuna pöörasin detaili, kuid vääras suunas. ,Teisele poole, teisele poole!” hüüatas 
Beranton. ,, Kakskümmend viis...” 

Siis äkki tundus mulle, et detail on kergemaks muutunud. Ma jõudsin teda pöörata ja sügavamale 
nihutada. Üle jäi veel ainult teistl,mrdne pööramine. Kuhu? Muidugi vastassuunda. Aga kummale 
poole ma teda alguses pöörasin? Ma ei taibanud enam midagi ja seisin vist küll terve sekundi 
liikumatult. 

»Kakskümmend... “ 

»Nii!” 

Detail pöördus nagu iseenesest. Beranton püüdis asjatult pühkida higi, mis skafandris kiivri all 
mööda ta nägu voolas. 

»Kümme,” ütles ta. 

»Seitse,” kostis Suiliki hääl. , Tähelepanu, ma laskun. Tulge ksilli!” . Meid kattis ksilli kuppel. 
Heitsin vilmase pilgu tardunud metalli lainetele, mida pärast meid enam keegi näha ei saanud. 


Viimase jõuga jalgu liigutades jõudsime välimise rõngani. Ksill tõusis otsekohe lendu, jättes endast 
maha kilsimi ähvardavat kogu kandva ketta. See vähenes kiiresti ja kadus varsti.silmist. 
Vedasime.ennast vaevaliselt hermeetiliste usteni ja roomasime ksilli. Külgetõmme oli ikka veel nii 
tugev, et keegi ei teinud katsetki trepist üles minna. Kui külgetõmbejõud veidi nõrgenes, alustasime 
väsimusest rammestunult ülesminekut. Olin juba poolel teel, kui kogu raskus äkki kadus, ja ma 
tundsin, et olen kergem udusulest: ksill läks ahuuni. 

IV peatükk SÄDE ÖÖS 


Üksteise järel asusid kõik oma kohtadele. Mina läksin tagasi sealli. , Kus me oleme?” küsisin 
Suilikilt. 

»Kusagil ruumis. Loodetavasti ohutus kauguses. Ootame plahvatust.” 

»Ja oodata tuleb terve basikk?” 

»Ei, kauem. Plahvatus toimub ühe basiki pärast, aga meie näeme seda alles vile või kuue basiki 
pärast, olenevalt sellest, kui kaugel me tähest oleme. Sa unustasid, et valgus ei levi silmapilkselt. Mis 
aga puutub tavalistest lainetest kiiremini levivatesse snessi lainetesse, siis ma ei usu, et plahvatus 
nende voogu oluliselt suurendab. Teeme siiski katset neid registreerida.” 

Beranton ja Sefer hakkasid registreerimisaparatuuri ette valmistama. Meie ootasime. Ksillis 
valitses vaikus, mida häiris ainult abimootorite tasane undamine ja filtreid läbiva õhu vaevukuuldav 
sisin. Ma istusin mugavasse tugitooli ja jäin väsimuse tõttu varsti magama. 

Mind äratas kellegi karjatus. Avasin silmad. Valgus oli kustutatud, kuid ekraanil loitsid eredad 
leegid ja nende paistel nägin issi, sinsuuni ja rbeeni teravapiirilisi siluette. Pimestatuna pöördusin 
kõrvale. Suilik, üks käsi silmade ees, pööras teise käega regulaatorit. Filtritest summutatud valgus 
nõrgenes. Tugitooli käetugede külge klammerdunult , silmitsesin fantastilist vaatepilti, mille 
esilekutsumisele ka mina olin kaasa aidanud, - uue Päikese sündi! 

Musta taeva sügavuses säras filtritest hoolimata pimestav laik, mis iga sekundiga suurenes. Siis 
paiskusid sellest välja lillakad leegikeeled, mis hiigelsõrmedena kolmes suunas sirutasid. Pilt oli 
grandioosne, seda enam, et ümberringi ei säranud ühtegi teist tähte. Kaugete galaktikate tuhmid 
laigud ei olnud uue taevakeha helenduses nähtavad. . 

»Suilik, miks sa mind ei äratanud?” hüüatasin. 
»Plahvatus tabas meid ootamatult. See toimus varem, kui me ootasime, ja järelikult oleme palju 
lähemal, kui arvasime, isegi liiga lähedal. Vaata kiirguseloendurit!” 

Loenduri osuti roomas peatumatult vasakule ja lähenes ohtu märkivale rohelisele joonele. 
Beranton ja Sefer jälgisid häirimatult registreerimisseadmeid. 

»Ettevaatust, läheme ahuuni!” 

Tundsin iseloomulikku tõuget. Ekraan kustus. Peaaegu otsekohe järgnes uus tõuge, mis kaasnes 
ahuunist väljumisega, kuid ekraan jäi endiselt pimedaks. 

»Kuhu me nüüd sattusime?” 

Keegi ei vastanud. 

»Suilik, kus me oleme?” 

»Kust mina tean? Kusagil ruumis.” 

»Aga kus on päike? Kas ta tõepoolest uuesti kustus?” 

»Mu kaaslased puhkesid naerma. . 

»Muidugi mitte, me läksime lihtsalt liiga kaugele: valgus ei ole veel siia jõudnud. Jälgi 
tähelepanelikult ja sa näed plahvatuse algust.” 

Asjatult ootasime kaks basikki. Siis äkki lõi kosmose mustas kuristikus, ühe kauge galaktika laigu 


ees lõkkele roheline säde. 

»Kilsimi plahvatus,” ütles Beranton. 

Võib-olla kahe-kolme sekuridi jooksul ei olnud näha midagi peale selle rohelise sädeme. Siis süttis 
pimestav sinine valgus. Siit, tohutust kaugusest, paistis valgustäpp pisitilluke. Nägin jälle tulesõrmi, 
hiiglaslikke hõõguvate gaaside jugasid. Need laienesid, valgusid kokku ja moodustasid lõpuks ühtse 
krooni, mis mõnda aega kõigis vikerkaare värvides säras; seejärel toimus uus purse, siis veel ja veel - 
üha sagedamini, üha kiiremini, üha võimsamalt. Isegi kaugelt vaadatuna näis ärganud taevakeha 
nüüd kaks korda suurem kui meie Päike. Ja ta kasvas iga minutiga. 


»Mislikkidest ei jäänud jälgegi,” märkis Beranton külmalt. ,.Ja nende planeetidest samuti mitte.” 

Suilik suurendas kujutist sajakordselt ja vahetas filtreid. Kogu ekraani täitis keev tulemeri. 
Tõusid ja laskusid hiiglaslikud, mitme planeedi suurused lained. Tähe läbimõõt ületas juba tema 
endise planeedisüsteemi läbimõõdu ja kõik maailmad, mida ta kunagi oli valgustanud, olid koos oma 
mägedega, külmunud ookeanidega, mitmesuguste inimtsivilisatsioonide varemetega ja kõikide 
mislikkidega uue päikese tulisesse rüppe pöördunud! 

»Ei, see on liig! Taevane Valgus, sa oled oma lastele liiga suure võimu andnud!” hüüatas äsja sealli 
sisenenud noor iSs. 
»Mis tähendab , liiga”? Kas sa eelistad, et mislikid Jaltari kustutavad?” 

Nooruk ei vastanud. See oliainus kord, mil ma kuulsin, kuidas iss Muistses Ettekuulutuses 
kahtleb. Ja oli nagu saatuse iroonia, et teda kutsus korrale just Suilik, üks Ella väheseid veendunud 
ateiste. 

Nimetu täht stabiliseerus, Vahetevahel kerkisid ta kohale veel leegitsevad protuberantsid, kuid 
läbimõõdu suurenemine lakkas. Aeg oli tagasi pöörduda ja me läksime ahuuni. 

Kui Ella ksilli ekraanidele ilmus, andis Suilik edasi teate ekspeditsiooni õnnestumisest. Seepärast 
kohtusime juba enne atmosfääri sisenemist sadadest ksillidest ja ,,Tsalanist” .koosnevat aueskorti, 
Tarkade Nõukogu aga ootas meid täies koosseisus kail, mille ääres hiigelksill veepinnale laskus. 
Kõige ees, otse muuli tipul, vilpasid kolm saledat kuju — Ulna, Essina ja Beišit. Terve rand, terve 
alumine terrass, kõik rannikunõlvakud olid täis tuhandeid isse — esmakordselt nägin ma sel õnnelikul 
planeedil tõelist rahvahulka. Kui me ,,Ssvinssi” soomusele 

jõudsime, kõlas hümm, mida olin kuulnud Ressanil Maailma Nõukogu saalis. Ja isegi mina, maalane, 
müstikas arenematu punasevereline inimene, olin seekord erutatud ning pisarateni liigutatud, sest see 
laul kõneles sadadest inimkondadest, kes vabanesid Igavese Öö ähvardusest, ja Valguse lastest, kelle 
ees avanes lõputu ja ääretu tulevik. 

Väsimusest ja erutusest kurnatuna jõudsime vaevu nõukogu saali, Suilik alustas ettekannet, kuid 
Azzlem katkestas teda pehmelt: 

»Ei, Suilik, pole tarvis. Tehnilised üksikasjad jätame homseks. Lihtsalt jutustage meile, kuidas kõik 
oli.” 

Kõnelesime jätjekorras. Tunded, mille valduses ma olin, võimaldasid mul leida vajalikke sõnu 
ning anda edasi kogu õudust ja meeleheidet, mis mind olid haaranud nendel lühikestal sekunditel 
surnud päikese pinnal, mil ma pingutasin jõudu aeglusti ülestõstmiseks. Ja mind kuulati nagu ei 
kunagi varem! 

Siis läksime Ulnaga koju. Toibumiseks ja puhkamiseks oli mul kaheksa päeva aega. Lisaks 
Essinale ja Suilikile, Beišitile ja Seferile käisid kõik naabrid meil nende päevade jooksul külas ning 
isegi kaugetest maakohtadest saabus palju isse, keda ma nägin esmakordselt. Mul. tuli arvutu hulk 
kordi oma jutustust korrata. 

Kaheksanda päeva õhtul, kui ma parajasti suplemast tulin, laskus nõukogu sinine reob mu maja 
ette. Sellest väljus Assza, kes ütles rahulikult: 


1? 


»Sler, teine kilsim on valmis! 


Nõnda algas mu elu kõige fantastilisem periood. Issid kavatsesid esimese süüdatud tähe läheduses 
olevate surnud päikeste süstemaatilise torpedeerimise teel neetud galaktikas valguslaigu tekitada. 
Mul tuli veel kümmekonnast ekspeditsioonist osa võtta, kuid nüüd oli see palju kergem, sest 
aeglustit hakati tõstma kraanaga ning minu ülesandeks jäi ainult aeglusti suunamine ja pööramine. 
Ühisel kokkuleppel valisid issid, sinsuunid ja rbeenid selle austava osa täitjaks just mind, kuigi 
kraana abil oleks ka iga naine võinud sellega toime tulla. Tegelikult hakkasidki naised nendest 
ekspeditsioonidest varsti osa võtma, sest need olid küll väsitavad, kuid mitte nii ohtlikud kui 
dessantoperatsioonid mislikkidest hõivatud planeetidel. 

Marsi tehased, kus uusi hiigelksille monteeriti, töötasid täie võimsusega. Neljandale ekspeditsioonile 
läks kolm sellist laeva. Kümnendal ekspeditsioonil oli neid juba seitse ja pimeduses süttis korraga 
seitse uut päikest. Üheteistkümnendale ekspeditsioonile läks kümme ksilli, kuid tagasi tuli ainult 
viis. 

Seda retke ei unusta ma kunagi. Me torpedeerisime tohutu suurt päikest ja pääsesime 
antigravitatsioonivälja maksimaalsest tugevusest hoolimata vaevu eluga. Üks iss lähenes 
ettevaatamatult keskmise platvormi äärele, kus väli oli nõrgem, ja kukkus surnud päikese pinnale, 
kus tema enda raskus ta meie silma all puruks litsus. Teda päästa oli 

132 
võimatu. Ka meil enestel õnnestus ainult suurte pingutustega lendu tõusta. 

Plahvatust oodates hõljusime pikka aega kosmilises ruumis. Ümberringi valitses pimedus. Asi 
seisnes selles, et esimese päikese olime süüdanud kõigest umbes kuus kuud tagasi, surnud päikeste 
vaheline keskmine kaugus aga oli nii suur, et valgusel kulus selle läbimiseks kümme korda pikem aj 
avahemik. Istusin koos Suiliki, Essina ja Ulnaga seallis. Essina oli rõhutud: hukkinud 1ss, kelle laip 
pidi kujuteldamatus plahvatuses haihtuma, oli tema kauge sugulane. Me vaikisime. Valve tüürimees 
luges monotoonselt mõõteriistade näite: 

»»Sekan, snik. Tsenan, snik. Ofan, snik.” 

Äkki nägime, kuidas ta püsti hüppas ja ühte numbrilauda ainiti vaatama jäi. 

»»Tsenan mislikk! Sen, tsi, seron, stell, sidon...” 

Mislikkide kiirguse registraatori osuti hüppas nullilt vilele. Issidele oli see kiirgus ohtlik alates 
seitsmendast jaotisest, rbeenidele juba kuuendast jaotisest! Kusagil kosmilises ruumis, kaugel kõigist 
planeetidest pidi niisiis olema mislikke. Juba ainuüksi see moodustas uue ohu. 

Seekord oht siiski möödus - vähemalt meist. Kiirgus nõrgenes varsti. Veel mõni minut hiljem jõudis 
meieni valguslaine: kilsim oli jälle õigel ajal tööle hakanud. 

Läbi ahuuni pöördusime tagasi kajeenide planeedile, kus oli meie kogunemispunkt. Akeioni 
hiigelksill seisis juba kosmodroomil. Väljaku teisest servast paistis väike interplanetaarne asula, kus 
elasid ksille teenindavad insenerid. Kajeenid suhtusid meisse sõbralikult, kuid hoidusid rohkem 
omaette. 

Me ootasime. Ilmusid veel kaks ksilli; nende kaptenid tulid meile aru andma. Kõik läks 
normaalselt. Me olime juba vilskümmend päikest süüdanud, kuid, nagu märkis Beišit, oli see 
miljardite surnud tähtedega võrreldes ainult säde öös. 

Aeg läks. Saabus öö, planeedi Ssvft öö. Kuus ksilli ei tulnud tagasi. Enne reservaja möödumist see 
meid siiski eriti ei häirinud. Sõime õhtust ja heitsime magama. Hommikul kõrgus kosmodroomi 
kohal endistviisi ainult neli suurt ksillikuplit. 

Veidi enne keskpäeva saabus Ellalt väikese ksilliga Assza. Koos temaga möödus aeg kiiremini, aga 
kui pimenes, ilma et ükski kuuest ksillist ikka veel oleks tagasi pöördunud, hakkasime tõsist muret 
tundma. Suilik, Assza ja mina otsustasime sel õhtul mitte magama heita. 

Seadsime ennast sisse isside ehitatud vaatlustorni eelviimasel korrusel. Meie kohalt kostsid 
rasked sammud: valvekorras olev kajeen jälgis sealt oma planeedi laevaliiklust. Assza istus saatja 
ette, et ksillidega ühendusse astuda, kui need planeedile lähenevad. Ent nii raadio 

lained kui ka snessi lained vaikisid. Kesköö paiku asus Assza asemele Suilik. Mina lebasin pehmel 
diivanilja suikusin pikkamööda poolunne. Tuba oli pime, ainult kontroll-lambid heitsid nõrka 
rohelist valgust. 

Äkkis ilmus ekraanile ksilli nr. 8 komandöri Brissani moonutatud nägu. Brissan liüüdis midagi 
ebaselget, arusaamatut, seejärel ekraan kustus. 

Mu uni oli nagu peoga võetud. Hüppasin püsti ja jäin Suiliki selja taha seisma. Suilik pööras 
palavikuliselt regulaatoreid. Ekraan hakkas uuesti helendama, kuid kujutist ei olnud. 

»Suilik, mis seal sünnib?” küsisin. 

»Ei tea: Igatahes mitte midagi head.” 

»Lähme!” katkestas tedaAssza. 

Me ruttasime ülemisele korrusele. Kui kajeen meid nägi, süttis ta pungsilmades vaenulik tuluke, kuid 
see kustus otsekohe, niipea kui ta . Suiliki ära tundis. Assza palvel lülitas kajeen sisse ruumidetektori 
— sinsuunide konstrueeritud ning hiljem täiustatud mudeli - ja hakkas taevast kompima. See detektor 
on midagi snessi lainete! töötava raadiolokaatori taolist. Ekraanile ilmus kiiresti liikuv laik. 

»Ksill number kaheksa,” ütles Suilik. ,Mõne minuti pärast jõuab ta siia. Nähtavasti on ta juba 
atmosfääris.” 

Me laskusime oma ruumi. Kosmodroomi nurkades süttisid üksteise järel võimsad prožektorid, 
kuid need ei olnud määratud ksilli jaoks, mis ei vajanud valgustust, vaid kajeenide astroplaani jaoks, 
mis parajasti oli planeetidevaheliselt lennult tagasi pöördumas. Varsti laskuski see kohmakas, tohutu 
suure munaga samanev sõiduk kosmodroomi pinnale. Vaevalt oli ta peatunud, kui meie ksill 
pimedusest nähtavale ilmus. Vertikaalse laskumise asemel aga pikeeris ta peaaegu serviti. Suilik 
seisis akna juures, nägu pinevil. 

»Mida see Brissan küll mõtleb? Onta hulluks läinud või kujutab ette, et juhib reobi? Mislikkide 
nimel! Liiga kiiresti, liiga kiiresti! Ssiiih!” 
Kui hiigelsõiduk planeedi pinda puudutas, ületas ta kiirus tuhat kilomeetrit tunnis. Mullakamakad 
paiskusid igasse külge, prožektorite kiirtes voogas raskete lainetena tolm ja läbi selle kollaka eesriide 
nägime, kuidas ksill üles põrkas, alla langes, uuesti üles põrkas ja suure rattana serviti edasi veeres. 
Ta nivas kergelt ksilli nr. 3 - Akeioni ksilli-, veeres ksillide nr. 1 ja 3 vahelt läbi ning lõikus 
kajeenide astroplaani küljesse. 
Meie olime sel ajal juba all ja jooksime katastroofipaiga poole. Tolm sadestus pikkamööda. Issid ja 
sinsuunid ksillist nr. 3 ruttasid appi. Kui möödusime ksillist nr. 1, ühinesid meiega Ulna, Essina ja 
Beišit. Täie hooga kihutasid oma sõidukitel meist mööda kajeenide päästemeeskonnad. 
Astroplaan leegitses. Selle vastu nõjatuva ksilli nr. 8 soomus oli rebenenud ja mõlkis, kolm 
neljandikku ksillist oli purunenud. Külgluuk 

seisis lahti, kuid sellest ei väljunud kedagi. Me tungisime vigastatud seintega koridori, roomasime 
isside ja sinsuunide laipu kõrvale nihutades sissemuljutud lagede alt läbi ning jõudsime lõpuks sealli. 
Seal vilkus veel valgus ja kusagilt kostis mootorite kumedat undamist. Seallis oli seitse inimest; kuus 
nendest oli surnud, alnult Brissan hingas veel. 
Ta tundis Suiliki ja Assza ära, sosistas: ,,Ettevaatust, mislikkide vasturünnak,” ning suri samuti. 
Purunenud seadmete ja segipaisatud aparaatide kaosest leidis Suilik laevapäeviku, mis oli tugitooli 
alla libisenud. Me väljusime, et teha ksilli nr. 3 meeskonnale ruumi sealli süstemaatiliseks 
ülevaatuseks. Laipade hulgast leidsime veel ühe elusa, murtud käte ja jalgadega noore kreenllanna, 
kes viivitamatult baasi hospidali toimetati. 
Astroplaan leegitses endist viisi. Ma ei tea, mis ainet kajeenid oma rakettide ehitamiseks 
kasutavad; tean ainult, et see aine süttib kergesti ja annab põledes tohutul hulgal soojust Sellest 
hoolimata õnnestus tuli lõpuks kustutada. Me pöördusime tagasi vaatlustorni, kus viivitamatult algas 


sõjanõukogu istung. 


Laevapäeviku sissekannetest saime teada järgmist. 

Kõik näis minevat normaalselt Kilsim paigutati surnud päikese pinnale ja lülitati sisse. Ksill 
eemaldus suurde kaugusse ja jäi plahvatust ootama. Plahvatust ei toimunud. Brissan ootas tavalisest 
ajast vils korda kauem. Kilsimi kontrollimiseks tagasi pöörduda ei olnud mõeldav. Brissan oli juba 
valmis andma käsku ahuuni minekuks, kui mislikid ksilli igast küljest ümbritsesid. Soojuskiired 
pühkisid mislikkide parve laiali, kuid kolmele issile jõudsid mislikid raskeid vigastusi tekitada. 

Ja siis sai Brissan oma kaaslaste nõusolekul hakkama andestamatu ettevaatamatusega. Baasi 
tagasipöördumise asemel lähenes ta päikesesüsteemi vilmasele planeedile, mis mislikkidest sõna 
otseses mõttes kubises. Planeedi pinnal nägi ta püloone, millel oli keerukam konstruktsioon kui 
nendel, mis me olime hävitanud Kalvenoldi Seitsmendal planeedil. Kilsim ei plahvatanud ikka veel 
ja Brissan arvas, et mislikid on leidmia vahendi kilsimi plahvatuse vältimiseks. Kas tõesti oli neid 
hoiatatud? Sel juhul pidi neil olema mingi võimalus ülikiireks sidepidamiseks eri päikesesüsteemide 
vahel! 

Brissan otsustas tagasi pöörduda. Ta eemaldus planeedist, et ahuuni minna, kuid sel hetkel tabas 
ksilli metallirahnude - surnud mislikkide rahe. Suure ksilli soomus, mis oli ,,Ulna-ten-Silloni” omast 
palju nõrgem, murdus mitmest kohast ning pooled mootorid ja aparaadid langesid rivist välja. 
Brissanil õnnestus küll ahuuni minna, kuid ksill oli liiga tugevasti vigastatud. Viimane sissekanne 
laevapäevikus oli järgmme: 

»baas nähtaval. Laskume liiga kiiresti.” 
Asjatult ootasime ülejäänud ksillide tagasitulekut Kuue meeskonna kolmesajast liikmest jäi ellu 
ainult kreenlanna Barassa, kes laevapäeviku 

sissekannetet õigsust hiljem kinnitas. Peale selle sai katastroofi ajal surma üheksakümmend seitse 
kajeeni. 

Me pöördusime tagasi Ellale. Kaks kuud uuris Inimühiskondade Liidu nõukogu uusi andmeid ja 
lõpuks võtsime vastu otsuse. Ma ütlen ,,võtsime”, sest sel istungil olin ka mina täieõiguslik delegaat, 
kuigi mitte maalasena, vaid issina. Otsuse kohaselt saadeti suuri ksille edaspidi välja ainult koos 
paljude väikeste, ,,Ulna-ten-Silloni” tüüpi ksillidega, mis pidid planeetidel mislikkide püloonid 
hävitama, samal ajal kui suur ksill paigaldas surnud tähe pinnale kilsimi. Suurte kaotuste vältimiseks 
otsustati väikeste ksillide meeskonnad koostada ainult sinsuunidest või maalastest! 


EPILOOG 


»Mu jutustus läheneb lõpule. Ma võtsin osa veel kahest ekspeditsioonist. Esimene neist suundus 
sellesse päikesesüsteemi, kus ksill nr. 8 vigastada sai. Seekord paigaldas suur ksill Suiliki juhtimisel 
surnud päikesele kilsimi, mis tõrkumatult tööle hakkas, sest juba varem purustasid sada väikest ksilli 
infra-aatomipomntidega kõigil planeetidel üheaegselt kõik mislikkide püloonid. Mina juhtisin seda 
eskaadrit ,,Ulna-ten-Sillonil”. 

Pärast teiselt ekspeditsioonilt tagasipöördumist kutsuti mind kiires korras Tarkade Nõukogusse, 
kus mulle tehti järgmine ebatavaline ettepanek. 

Praegu, meie tsivilisatsiooni nüüdsel arenemisastmel, ei saa issid Maaga ametlikku kontakti luua. 
Nad on varem korduvalt proovinud sõdadest haaratud planeetidel rahu jalule seada, kuid on iga kord 
ise varsti nende planeetidega sõjajalale sattunud. Sellest ongi tingitud seadus, mis keelab nende 
planeetidega suhtlemise. Seepärast teevad targad mulle ettepaneku Maale tagasi pöörduda ja tuua 
sealt kaasa vabatahtlikke, kes oleksid nõus elama asustamata planeedil, mis tiirleb Ellast üheksa 
valgusaasta kauguseloleva tähe Sefan- Teseoni ümber. Kui maalaste arv sellel planeedil kasvab, 


võivad ka nemad osa võtta ühisest võitlusest mislikkide vastu. Aeg ei mängi siin erilist rolli, sest 
võitlus kestab veel aastatuhandeid. 

Külastasin koos Ulna ja Suilikiga seda planeeti. See on Maast suurem, kuid mitte nii palju, et 
külgetõmbejõu erinevus ennast tunda annaks, ja seal elavad ainult loomad, kelle hulgas ei ole 
vastikuid koletisi ega ohtlikke kiskjaid. Pealegi lubasid issid oma tehnika ja kõik oma teadmised 
meie käsutusse anda. Taimed on seal rohelised nagu meilgi ja kliima suurepärane, seal on kaks kuud, 
ookeanid ja mäed. Lühidalt, ma nõustusin. 

Sel põhjusel viibingi ma pärast kolme aasta möödumist jälle Maal. Ja selsamal põhjusel tundub 
mulle isegi siin, isamajas, et see ei ole. mu kodu. Ma ei tunne ennast enam ainuüksi maalasena. 
Suilikil oli õigus, kui ta ütles, et minust on saanud suurem iss kui issid ise. 

Pool aastat tagasi tõi ksill mind öösel tollelesamale Magniou' välule. Sõitsin otsekohe välismaale 
ja tulin tagasi alles kaks kuud hiljem, et Ulnat vastu võtta. Ka tema saabus öösel ja ma räägin 
kõigile, et tõin ta Soomest kaasa. Ma olen juba kohtunud umbes saja inimesega mitmest riigist. 
Paljud on nõus ja tulevad minuga kaasa.” 

»bea nüüd kinni,” katkestasin ma Clairi. ,,Sa räägid, et olid ära kolm aastat, .aga varem ütlesid et 
lahkusid alles möödunud oktoobris!” 

»Nõnda see ongi. Maalaste jaoks olin ma ära kõigest mõne päeva. Tarkadel oli tagasilennu 
arvutustega tõsist peamurdmist, kui ma neile seletasin, et ülesannet on võimalik edukalt täita ainult 
siis, kui Maal mu äraolekut ei märgata! Tohutu energiakuluga võimaldab ahuuni läbimine teatavatel 
tingimustel ka ajas rännata, olgugi et väga piiratud ulatuses. Ma ei tea, kuidas seda tehakse. Tean 
ainult; et elasin Ellal kolm aastat ja olen nüüd kolmekümne viie aastane, kuigi olen sinust ainult kuu 
aega vanem ja sina oled praegu kolmkümmend kaks aastat vana. Ja siiski lendasin ma ära viiendal 
oktoobril, kaheksandal aga olinjuba tagasi. Muuseas, targad ise seletavad sulle kõik, kui sa minuga 
kaasa tuled.” 

»Mis? Sa kutsud mind endaga kaasa?” 

»Aga miks mitte? Sa oled nüüd maailmas üksi. Ja sinutaolise füüsikasse armunud teadlase jaoks...” 
»Mul tuleks väga palju ümber õppida,” ütlesin kibedusega. 

»Ara karda, sellega tuled sa kiiresti toime! Issidel on poolhüpnootiline õppemeetod. Mõtle järele! 
Meie ees avaneb kogu maailm, kogu universum!” 

Clair jäi vait. Vaikust häiris ainult vana, suure pendliga seinakella. tiksumine. Mina istusin 
tummana, vapustatuna sellest fantastilisest jutustusest ja enda ees avanevast perspektiivist, mis oli nii 
hämmastav, et ma seda ikka veel uskuda ei suutnud. 

»Nagu sa taibata võid,” võttis Clair uuesti sõna, ,,ei tea ma praeguseni õieti, kus ma olin. Tean 
ainult, et issid elavad samas universumis kus meiegi, kui universumit laias tähenduses mõista. Ja ka 
mislikid elavad samas universumis. Selles seisnebki oht niihästi isside kui ka meie jaoks, sest me 
kõik eksisteerime ühes ja samas ajas, kuigi ma ei ole suuteline seda tõestama. 

Ainsat tõendit, mille võin esitada lisaks fotodele - neid olen valmis sulle kas või praegu 
demonstreerima -, näed sa enda ees: see on andromeedalanna Ulna, kes on sündinud siit kaheksasaja 
tuhande valgusaasta kaugusel, planeedil Arbor, mis Maa ja Suiliki avastatud metsiku maailma kõrval 
on ainus planeet, mida asustavad punase verega 

olendid, kellele ei ole ohtlik tähti kustutavate mislikkide surmatoov kiirgus. 

Jah, ma elasin Ellal, ma võtsin osa ekspeditsioonidest neetud galaktikatesse ja võitlesin 
mislikkide vastu. Ma olin üks nendest, kes torpedeerisid surnud päikesi, ja ma kohtusin Ressanil 
Iimühiskondade Liitu kuuluvate inimkondade saadikutega. Kui ei oleks Ulnat, siis võib-olla 
peaksin ka ise seda kõike hullumeelse sonimiseks ja pöörduksin psühhiaatri poole. Ei, siiski, ma 


unustasin assrni, mida sa äsja laboratooriumis nägid,- ära püüagi salata, sa ei oska ju valetada! Aga 
Maale ma seda aparaati ei jäta. Ohjaa, ma tean! See võimaldaks inimkonna vabastada enamikust 
haigustest. Ma päästsin juba meie sõbra Lapeyre'i õe, kes oli pikkamööda vähki suremas. Aga kui 
see aparaat satuks politikaanide või militaristide kätte, siis teeksid nad sellest kõige hirmsama relva. 
Diferentseeritud abiootilised kiired... Ei, mitte praegu. Aga me hakkame Maad jälgima, ja kui siin 
kord rahu valitseb... Loodan ainult, et inimesed ei järgne planeetide Auri ja Ženi elanike eeskujule, 
sest vastasel kortal jääks ka maalastest parimal juhul j ärele ainult habras kujuke mõne noore 
kosmoseuurija majas.” 

Clair istus veidi aega mõtlikult vaikides ja muigas siis. 

»»Küll ma tahaksin teada, mida ütlevad valitsused, kui nad oma kõige julgemate ja andekamate 
alamate kadumise avastavad! Arvatavasti hakkavad jälle venelasi süüdistama. Muuseas, venelased 
satuvad samasugusesse olukorda: mina ei kuulu nende hulka, kes usuvad ,.raudsesse eesriidesse”, ja 
ma ei kavatse ühte rahvast teisele eelistada! Aga kell on juba kolm. Aeg on magama heita. Mõtle 
kõige üle hästi järele. “ 

»»Homme õhtul pean ma Pariisis olema,” vaidlesin vastu. 

»»Oo, ma ei kiirusta sind. Ma jään Maale veel mitmeks kuuks. Ja tulen siia aeg-ajalt tagasi. Muuseas, 
üks koomiline detail: ma tagastasin oma kunagisele patsiendile volframikangi, mille temalt laenasin, 
ja nüüd ei aimagi ta, et hoiab oma kapis metalli, mis on sünteesitud Ressani laboratooriumis!” 

Ma ei tea, kas mul tol ööl üldse õpnestus tukastada. Juba kell seitse olin jälle jalul. Clair ja ta 
naine ootasid mind söögitoas. Kõik öösel kuuldu tundus mulle päevavalgel kauge ja fantastilise 
unenäona. Ma pidin heitma pilgu Ulna ahtakesele käele ja meenutama oma kohvris 
magnetofonilindil olevat tõendit. 

Hommikust sõin rutates. Kui me Clairiga hüvasti jätsime, ütles Ulna tundmatus meloodilises keeles 
mõned sõnad ja ulatas mulle väikese paki. 

»Ulna annab sulle kingituse su tulevase naise jaoks selleks juhuks, kui sa ei taha koos meiega 
lennata,” tõlkis Clair. ,,See on Arbori kingitus Maale. Kui oled otsustanud, kirjuta mulle.” 

»Jah, muidugi!” vastasin mina. ,, Aga see kõik on liiga ootamatu. Ma pean veel mõned korrad su 
jutustust kuulama.” 

Lahkusin. Kui olin mõne kilomeetri sõitnud, peatasin auto ja avasin paki. Selles oli valgest 
metallist sõrmus, mida kaunistas imeilus kuusnurkse tähe kujuline sinine teemant. 

Järgmisel hommikul asusin laboratooriumis tööle ja mind haaras kiiresti igapäevane rutiin. Igal 
õhtul aga lülitasin magnetofoni sisse ja kuulasin Clairi jutustust, kuni see mulle pähe jäi ja ma ta 
sellesse vihikusse kirjutasin. Sõrmust näitasin ühele suurele juveliirile, kelle otsus ei jätnud.mingit 
kahtlust: seniajani ei olnud keegi tähekujulistest teemantidest ühtki sõna kuulnud. Mis puutub 
metallisse, siis see oli plaatina. 

Ma tegin rumaluse: andsin oma vihiku lugeda Irene M-ile, nägusale neutronispetsialistile. Kaks 
päeva hiljem, kui Irene mulle vihiku tagasi andis, soovitas ta mul füüsikaga tegelemisest loobuda ja 
hakata selle asemel fantastilisi romaane kirjutama. ,, Aga kui see oleks tõsi, kas teie lendaksite 
sinna?” küsisin mina: ,.Ja miks mitte?!” vastas Irene. Siis lasksin tal magnetofonilinti kuulata ja 
näitasin talle sõrmust. 

Otsustatud, ma lähen koos Clairiga! Kirjutasin talle juba. Püüan Irene'i veenda, et ta kaasa tuleks. 


See hämmastav käsikiri leiti F. Bory' toast diivani tagant. Nagu meie lugejad juba teavad, kadus 
monsieur Bory, noor paljutõotav füüsik, pool aastat tagasi üheaegselt oma kolleegi mademoiselle 
Irene Massoniga. Me pärisime Dordogne'is doktor Clairi järele, kellest käsikiri kõneleb. Ka tema oli 
samal ajal kadunud. Mõni kuu enne seda oli ta saabunud reisilt koos väga ilusa naisega, kellega oli 


välismaal abiellunud. Tuleb märkida, et ta vana teenijanna Madeleine kadus koos temaga. Nagu 
väidab uksehoidja, külastasid F. Bory'd tema kadumise eelõhtul pikka kasvu tumedajuukseline mees 
ja väga ilus blondiin. 

Lõpuks oli veel üks asjaolu, mis teeb selle mõistatuse hoopis lahendamatuks. Vastavate 
valitsusasutuste vaikimisest hoolimata õnnestus meil selgitada, 'et ligikaudu samas ajavahemikus 
läks Euroopast ja Ameerikast kaduma mitusada inimest, mehi ja naisi, peamiselt noori, kusjuures 
kõik need inimesed paistsid silma kõrge arengutaseme poolest: nende hulgas oli teadlasi, kunstnikke, 
üliõpilasi, insenere ja kvalifitseeritud töölisi. Paljudel juhtudel kadusid koos nendega nende 
perekonnaliikmed. Õnnestus kindlaks teha, et vähe aega enne nende kadumist külastasid ka neid 
kõiki pikakasvuline brünett mees ja väga ilus heledate juustega naine. 

